ישיבת מליאה, כנסת 23, פרוטוקול מספר 64, 2020-08-05 00:00

יריב לוין: חברות וחברי הכנסת, היום יום רביעי, ט"ו באב התש"ף, 5 באוגוסט 2020.

יריב לוין: אני פותח את הישיבה.

יריב לוין: אנחנו פותחים, כמדי יום רביעי, בשאילתות דחופות, והראשונה שבהן: שאילתה דחופה מס' 51, של חבר הכנסת סעיד אלחרומי, בנושא: ועדה למינוי מורים בנגב.

יריב לוין: אני מזמין את סגן שר החינוך מאיר פרוש לעלות לדוכן להשיב, ואת חבר הכנסת אלחרומי – לגשת למיקרופון כדי להציג את השאילתה.

יריב לוין: בבקשה.

סעיד אלחרומי: תודה, אדוני היושב-ראש.

סעיד אלחרומי: כבוד סגן השר, נודע לי שהשנה הקים משרד החינוך ועדה מיוחדת למינוי מורים במגזר הבדואי, וזאת ללא מעורבות מפקחים ומנהלי בתי הספר.

סעיד אלחרומי: רצוני לשאול: 1.

סעיד אלחרומי: האם נכון הדבר?

סעיד אלחרומי: 2.

סעיד אלחרומי: אם כן – מי הם חברי הוועדה?

סעיד אלחרומי: 3.

סעיד אלחרומי: מתוקף איזו סמכות מונתה הוועדה? 4.

סעיד אלחרומי: האם מונתה ועדה מקבילה במגזר היהודי?

יריב לוין: בבקשה.

מאיר פרוש: אדוני היושב-ראש, חבריי חברי הכנסת והשואל חבר הכנסת סעיד אלחרומי, במגזר הערבי והדרוזי קיימים נהלים נפרדים לשיבוץ או העברה והשלמת משרה לעובדי הוראה, אשר מתווים את קליטתם של עובדי ההוראה, מורים וגננות, השלמת משרותיהם ובקשותיהם לעבור מיישוב ליישוב או ממחוז למחוז.

מאיר פרוש: לקראת שנת הלימודים תשע"ט החליט המשרד להחיל את הנוהל גם במגזר הבדואי בדרום בכל הנוגע לקבלת מועמדים למוסדות החינוך הרשמיים.

מאיר פרוש: הטעמים שבגינם נדרש הפעלתו של נוהל נפרד למגזר הבדואי במחוז דרום: 1.

מאיר פרוש: עודף של עובדי הוראה לעומת מספר המשרות הפנויות במוסדות החינוך בשנים האחרונות – אנחנו גם עדים למגמה שהולכת ומאפיינת את המגזר הבדואי בדרום של ריבוי מועמדים להוראה, שמצד אחד צריך לברך עליה; 2.

מאיר פרוש: שיפור איכות החינוך במגזר והצורך לבחור בחירה איכותית את המועמדים להוראה; 3.

מאיר פרוש: התמודדות עם טענות בדבר העדפה בלתי עניינית של עובדי הוראה בשיבוץ.

מאיר פרוש: ברשותך, אני אקריא גם את עקרונות הנוהל.

מאיר פרוש: הנוהל מבוסס על מתן ניקוד למועמדים על פי קריטריונים של איכות שמתפרסמים בפומבי ועל דירוג המועמדים בהתאם לניקוד שצברו.

מאיר פרוש: שיטה זו נועדה להבטיח שכאשר נדרש עובד הוראה למקצוע מסוים באחד ממוסדות החינוך הרשמיים, ישובץ לעבודה המועמד בעל הניקוד הגבוה ביותר מכל המועמדים המתאימים אשר הגישו בקשה.

מאיר פרוש: המועמד מגיש בקשה באמצעות טופס מקוון דרך פורטל עובדי הוראה, ומקבל סיסמה לבדיקת הניקוד שלו.

מאיר פרוש: בדרך זו הוא יכול בנקל לדעת את מצבו באופן הגלוי רק לו.

מאיר פרוש: המערכת הממוחשבת שדיברתי עליה מדרגת באופן אוטומטי את המועמדים לכל יישוב על פי ניקודם ובהתאם לקריטריונים.

מאיר פרוש: ועכשיו לשאלות שלך.

מאיר פרוש: לשאלה מס' 1: נוכח המצב כפי שתואר לעיל החליט המשרד, כחלק מהפררוגטיבה הניהולית הנתונה לו, להפעיל את נוהל השיבוצים הקיים במגזר הערבי גם במגזר הבדואי בדרום, כמובן בהתאמות הנדרשות, כדי להבטיח שהמועמדים האיכותיים ייבחרו על בסיס קריטריונים שוויוניים ושקופים.

מאיר פרוש: בהתאם לכך, כבר בראשית חודש מרץ פרסם המשרד את נוהל השיבוץ במגזר הבדואי בדרום, הקריטריונים וההפעלה.

מאיר פרוש: לשאלה 2: בחירת המועמדים נעשית באמצעות ועדת שיבוץ מחוזית שמאוישת על ידי אנשי המקצוע במחוז.

מאיר פרוש: ועדת השיבוץ מורכבת גם מנציגי פיקוח וכוח אדם בהוראה במחוז.

מאיר פרוש: אשר לשאלה בדבר היעדר נוהל מקביל במגזר היהודי, יובהר כי במגזר היהודי לא קיימים עודפי מועמדים.

מאיר פרוש: אלה התשובות שיש לי על השאילתה של חבר הכנסת סעיד אלחרומי.

יריב לוין: תודה רבה.

יריב לוין: חבר הכנסת סעיד אלחרומי, שאלה נוספת, בבקשה.

סעיד אלחרומי: הבנתי, אדוני סגן השר, שהסיבה העיקרית היא עודף במועמדים למשרות הוראה.

סעיד אלחרומי: השאלה היא אם מקיימים ריאיון ומפגש אישי עם המועמדים האלה כדי לוודא שהם מתאימים לאוכלוסייה שהם אמורים ללמד בה.

סעיד אלחרומי: השאלה השנייה: כוח האדם והפיקוח – האם הוא כולל גם נציגים מכוח האדם שנמצא במחוז, מנהלי בתי ספר או מפקחים?

סעיד אלחרומי: כוונתי למפקחים בדואים ולמנהלי בתי ספר בדואים, שבוודאי מכירים את האוכלוסייה באופן מעמיק.

יריב לוין: תודה.

יריב לוין: חבר הכנסת אוריאל בוסו, ביקשת שאלה נוספת.

יריב לוין: בבקשה.

אוריאל בוסו: אדוני היושב-ראש, מכובדי כבוד סגן השר, אני הגשתי פנייה לשר החינוך להסרת קישור דרך אתר משרד החינוך למורים שהפנה אותם ללימוד דמויות התנ"ך דרך התוכנית השנויה במחלוקת היהודים באים.

אוריאל בוסו: בימים האחרונים התברר כי אתרים משניים של משרד החינוך – אגב, התברר שהתוכנית הוסרה מהאתר, אבל באתרים משניים של משרד החינוך התוכנית עדיין מקבלת קישורים לכיוון התוכנית היהודים באים ועוד גופים שהם שנויים במחלוקת.

אוריאל בוסו: רציתי לדעת מה המשרד מתכנן לעשות בשביל להסיר את החרפה הזאת מעל מורי ישראל.

אוריאל בוסו: תודה.

יריב לוין: בבקשה.

מאיר פרוש: ברשותך, היושב-ראש, ראשית, לשאלה הנוספת של השואל המרכזי, אני הקראתי את העקרונות לפעילות – איך אפשר להגיש מועמדות וכדומה.

מאיר פרוש: בתשובה שאני קיבלתי מהמשרד לא נאמר שיש ריאיון.

מאיר פרוש: אני לא יודע מה מקובל בכלל, אם תמיד יש ראיונות עם מורים, אבל כאשר מורֶה או מורָה צריכים להגיש בקשה להתקבל לעבודה בהוראה הם צריכים להגיש את המסמכים הנדרשים.

מאיר פרוש: דרך אגב, אני יכול להשאיר לך את הטופס, איך זה עובד ומה פורסם באתר.

מאיר פרוש: אני לא יודע אם יש ריאיון.

מאיר פרוש: אני יכול לבדוק את השאלה הזאת.

סעיד אלחרומי: הנוהל עד עכשיו היה שהמועמד להוראה עובר ריאיון אצל המפקח הרלוונטי.

מאיר פרוש: מה שהיה היה – אני לא רוצה לומר "לא טוב", אבל כנראה בגלל שהמצב נהיה יותר טוב מבחינת המועמדים, ויש באמת ממי לבחור, ורוצים לבחור את הטובים ביותר, עושים את הוועדה הזאת כדי לדעת.

מאיר פרוש: כמו שעושים את זה במגזר הערבי, פה מחילים את זה גם על המגזר הבדואי, בהתאם לשינויים שצריך.

מאיר פרוש: אני לא יכול לומר לך אם יש ריאיון.

מאיר פרוש: אני יכול לבדוק את זה ואני אוכל לומר לך את הפרטים, אם יש ריאיון.

מאיר פרוש: האם יש נציגים בוועדה?

מאיר פרוש: אני לא חושב ולא מעלה על דעתי שלמשרד יש הווה אמינא להקים ועדה ודווקא במכוון שלא יהיו שם בדואים.

מאיר פרוש: אני גם לא מוצא את זה במקום אחר.

מאיר פרוש: אני יכול להרגיש שלא משתפים קבוצות כאלה ואחרות בוועדות מקצועיות.

מאיר פרוש: על זה אני יכול לומר לך שגם במגזר החרדי יש כאלה דברים, שאפשר לדון בנושא שקשור למגזר החרדי ויושבים אנשי מקצוע, ואנחנו צריכים לקבל את התשובה שאנשי מקצוע בחנו את זה.

מאיר פרוש: אם זה טוב, לא טוב, טעם לפגם, טעם לא לפגם – על זה נדבר בשיחה פרטית, לא כשאני עומד פה כמועמד רשמי של המשרד.

מאיר פרוש: אז אני לא יכול לומר לך איזה – אני מתאר לעצמי שאם צריך מפקחים, לצורך העניין, אז ודאי בגלל שהוא בדואי זה לא פוסל אותו מלהיות מורה שמתמצא, או מנהל.

מאיר פרוש: אם הוא בדואי, זה לא אמור לפסול אותו חלילה להיות בוועדה כזאת.

מאיר פרוש: אני מבקש להתייחס לשאלתו של חבר כנסת הרב בוסו, מכיוון שהוא פנה גם בשבוע שעבר למשרד והוא בקשר עם הלשכה אצלנו.

מאיר פרוש: אני מתאר לעצמי שהוא בקשר עם עוד אנשים במשרד על הדבר הזה.

מאיר פרוש: אני רוצה רק לומר כך: כמו שחבר הכנסת הרב בוסו אמר, במקביל לאתר הרשמי של משרד החינוך, שבו יש תכנים מומלצים למורים כדי להנגיש את הלימודים לתלמידים, יש פורטל פדגוגי שבו יש חומרים שהפיקוח עליהם היה נמוך יותר, ושם הופיעו הסרטונים הפוגעניים שאליהם מתייחס חבר הכנסת הרב בוסו, גם אלה של היהודים באים.

מאיר פרוש: לצערי, הסרטון הזה מנסה לבזות את סיפורי התנ"ך.

מאיר פרוש: לאחר הפנייה של חבר הכנסת הרב בוסו לשר החינוך ופניית ארגון יד לאחים, שעוסק בנושא הזה, המשרד הסיר את הסרטים הבעייתיים.

מאיר פרוש: אתמול גם נודע לי שאף שהסרטונים הפוגעניים הוסרו, עדיין נשארו באתר קישורים שמפנים לאתרים חיצוניים, ובהם החברה לכתבי הקודש, שאני מבין מארגון יד לאחים וגם מהמכתב של חבר הכנסת הרב בוסו שהם במפורש אתרים מיסיונריים, זאת אומרת, כאלה שמבקשים מיהודים: בואו תמירו חלילה את הדת היהודית לנצרות ומטיפים לנצרות.

מאיר פרוש: אז הדעה שלי היא שגם זה לא צריך שיהיה.

מאיר פרוש: בכל אופן אנחנו מדינה – רוצים ודאי להכריז שכל מי שנמצא פהWelcome , כמו שאומרים, אבל בכל אופן זו מדינה יהודית, ובמדינה יהודית אנחנו צריכים להתגאות בדת היהודית.

מאיר פרוש: אז הדעה שלי היא שאסור להפנות לאתרים פוגעניים.

מאיר פרוש: הודעתי שגם אם ההפניה נעשית לתוכן נקודתי שאינו בעייתי כשלעצמו, מכיוון שכל מטרת האתר היא למשוך אנשים לתכנים נוספים, מיסיונריים, בנושא הנצרות – הבהרתי זאת אתמול לאנשי המקצוע במשרד, ואנחנו כולנו מצפים שיפעלו בעניין.

מאיר פרוש: תודה.

יריב לוין: תודה רבה לסגן השר פרוש.

יריב לוין: אנחנו עוברים לשאילתה הבאה.

יריב לוין: יעלה ויבוא סגן שר הפנים יואב בן צור כדי להשיב על שאילתה דחופה מס' 48, של חבר הכנסת רם בן ברק, בנושא: כניסת אברכים שאינם ישראלים לארץ.

יריב לוין: בבקשה.

יריב לוין: חבר הכנסת בן ברק, בבקשה.

רם בן ברק: אדוני היושב-ראש, אדוני סגן השר, על פי ההנחיות הכניסה לישראל תותר רק לבעלי דרכון ישראלי.

רם בן ברק: על אף האמור פורסם על ידך מכתב שבו נכתב כי תותר כניסת אברכים ובני משפחותיהם לארץ על אף היותם זרים.

רם בן ברק: ברצוני לשאול: מהם הקריטריונים למתן היתרי כניסה לישראל?

רם בן ברק: תודה.

יריב לוין: בבקשה.

יואב בן צור: אדוני היושב-ראש, חבריי חברי הכנסת, מאז פרוץ הקורונה בעולם מרבית המדינות, אם לא כולן, סגרו את שעריהן לכניסת זרים.

יואב בן צור: כך עשתה גם מדינת ישראל כשהודיעה ביום 19 במרץ כי לא תותר עוד כניסת זרים בשערי המדינה.

יואב בן צור: על אף האמור, מאז תחילת חודש יוני נקבעו בהדרגה הקלות לקבוצות אוכלוסייה נרחבות, ובמסגרתן הוחלט לאשר בתנאים מוגדרים כניסת בני זוג זרים, מומחים, אומנים וספורטאים, סטודנטים, בני ישיבות, תלמידי תיכון ועוד.

יואב בן צור: נוכח האמור, צר לנו מאוד על הבחירה להתמקד דווקא בבני הישיבות מתוך כלל האוכלוסיות שקיבלו היתרים להיכנס למדינת ישראל בקריטריונים מסוימים, דבר שמעוות את העובדות ומציג תמונה מוטעית לחלוטין.

יואב בן צור: הכללים המסדירים כניסת ישראלים מתפרסמים באתר רשות האוכלוסין.

יואב בן צור: ככל שתחפוץ בכך, אעביר לך עותק מכללים אלו.

יואב בן צור: למותר – אני רוצה לציין שבמקרה אתמול בלילה קיבלתי טלפונים מבני ישיבות שהיו במקסיקו ורצו לעלות בדרכם לארץ ולא קיבלו אישור.

יואב בן צור: טענתם הייתה: מדוע חברינו הסטודנטים מפרויקט מסע עולים לנגד עינינו על המטוס ויש להם היתרים ואילו אנחנו לא?

יואב בן צור: אני רוצה לומר לך שמכלל אלה שמגיעים לארץ, בני הישיבות הם לא הרוב.

יואב בן צור: ההפך הוא הנכון.

יואב בן צור: מניתי פה לפניך קבוצות של אנשים שנמצאים ומוגדרים ויכולים לעלות המקבלים היתרים לפי קריטריונים מסוגים שונים: של מומחים, של סטודנטים, של אומנים, של ספורטאים, של תלמידי תיכון ועוד.

יואב בן צור: אומנם אתה מיש עתיד, אבל גם ביש עתיד יש יושר.

יואב בן צור: אני מציע שתבדוק טוב טוב את הנתונים ותראה, במיוחד חבר כנסת מכובד כמוך, שכיהן בתפקידים בכירים ויכול לבדוק את הדברים.

יואב בן צור: תבדוק ותראה שבני הישיבות הם חלק קטן מאלה שמקבלים היתרים.

יריב לוין: ואם מותר לי להוסיף, אדוני סגן השר, גם אם הם היו חלק גדול – גם זה בסדר.

יואב בן צור: לא, אבל אני נצמד לעובדות.

יריב לוין: אני אומר, אם מותר לי להביע את דעתי, שאני לא רואה שיש גם בזה פסול, אבל בסדר.

יואב בן צור: כן, אבל למה ההיטפלות הזאת דווקא לבני ישיבות, השאלה על בני ישיבות?

יריב לוין: חבר הכנסת בן ברק, שאלה נוספת, בבקשה.

מאיר פרוש: כי עם זה אפשר לקבל קולות אצל השמאל.

רם בן ברק: תודה רבה על התשובה, אדוני סגן השר.

רם בן ברק: אנחנו נמצאים בתקופה בעייתית מאוד, כלכלית ובריאותית.

רם בן ברק: אנחנו מטילים הגבלות על הרבה מאוד סקטורים.

רם בן ברק: מי כמוך יודע – יש הגבלות בתפילה שפוגעות בציבור מאוד מאוד רחב.

רם בן ברק: צר לי שאתה חושב שזה בא ממקום של חרדים–חילונים.

רם בן ברק: זה ממש לא בא מהמקום הזה.

יואב בן צור: אז היית שואל שאלה על כולם.

רם בן ברק: אני שאלתי את השאלה על כולם.

רם בן ברק: השאלה שלי היא אם זה נכון בשלב הזה שבו אנחנו נמצאים, כשאנחנו רואים שיש עלייה בתחלואה, שיש לנו קושי עצום בלשטח את העקומה – אם זה נכון להביא, במיוחד מארצות הברית, אנשים שיהיה לנו קשה מאוד – לא שייך אם הם חרדים או סטודנטים רגילים או מנעל"ה או מסיפור אחר.

רם בן ברק: אני חושב שבתקופה הזאת – ואני מכיר בחשיבות העצומה של לבוא לישראל וללמוד פה, אם זה בישיבה ואם זה באוניברסיטה.

רם בן ברק: בעיניי אין שום הבדל.

רם בן ברק: אני חושב שבתקופה הזאת צריך לאסור על כולם; במשרד הפנים – לאסור על כולם לבוא, לדחות את זה בשלושה-ארבעה חודשים עד שאנחנו נייצב את המצב, כי גם ככה קשה לנו.

יואב בן צור: כיוון שההחלטות על מי לבוא לארץ לא תלויות במשרד הפנים, אלא גם במשרד הבריאות, משרד הבריאות קבע מתווה גם לישיבות וגם למוסדות אחרים.

יואב בן צור: בני ישיבות או סטודנטים הצריכים להגיע לאותם מקומות – הישיבה מתחייבת ליצור מקומות בידוד.

יואב בן צור: מקומות הבידוד הללו חייבים להיות מאושרים על ידי משרד הבריאות – רופא של משרד הבריאות חייב לאשר את מקומות הבידוד הללו.

יואב בן צור: הבחורים שמגיעים מתחייבים – לא מתחייבים, הם מגיעים ישר לאותם מקומות ונמצאים בסגר של שבועיים ימים.

יואב בן צור: ודאי שאם מישהו מהם יפתח תסמינים או משהו מהסגנון הזה, מייד ימצאו אותו.

יואב בן צור: כך, אני חושב שרק אחרי שבועיים תהיה להם אפשרות ללמוד בישיבה שוב, במתווה הקפסולות, שנשמר מאוד והוכיח את עצמו בישיבות שעבדו כך בזמן הקיץ, הוכיח את עצמו – היו בודדים מתוך אלפי בני ישיבות שלמדו בקפסולות ואומתו כחולים, בודדים ממש.

יואב בן צור: אפשר לספור אותם על אצבעות של יד אחת, אולי פחות, שלמדו בקפסולות והתגלו כמאומתים.

יואב בן צור: לכן, במתווה הנוכחי שאושר על ידי משרד הבריאות – אני חוזר: לא משרד הפנים מאשר או אוסר, משרד הבריאות – שר הפנים עמד כחומה בצורה מתחילת הגל הראשון ואסר באיסור מוחלט כניסה מחוץ לארץ למי שאינו ישראלי, מוחלט, בלי יוצא מן הכלל.

יואב בן צור: הוא עמד על זה, וזה היה במשך כמה חודשים.

יואב בן צור: יש גבול כמה אפשר לסגור את המקום.

יואב בן צור: אנשים יצאו לפני פסח מהארץ ולא חזרו ולא יחזרו עד הימים האלה.

יואב בן צור: אני חושב שיש גבול כמה אפשר.

יואב בן צור: כל העולם חוזר לאט-לאט לצורה כזאת או אחרת של שגרה.

יואב בן צור: אבל אני חוזר ואומר: ההחלטות על כניסה וקריטריון הכניסה קודם כול נתונים לשיקולו של משרד הבריאות, ואנחנו פועלים לפי המתווה שמשרד הבריאות קבע.

יואב בן צור: לכן, גם אלה שמגיעים לפה, הסכנה שהם ידביקו אחרים או יבואו עם מחלות כאלה ואחרות חולפת לאחר שבועיים ימים שבהם הם ישהו בבידוד.

יואב בן צור: תודה.

יריב לוין: שאלה נוספת – לחברת הכנסת מרב מיכאלי, בבקשה.

מרב מיכאלי: שלום, אדוני סגן השר.

מרב מיכאלי: כפי שציינת, אפשר למצוא באתר את הקריטריונים המעודכנים.

מרב מיכאלי: צריך להגיד שאחרי המחאה המאוד-משמעותית, המאבק שניהלנו בשבועות האחרונים למען כניסת בני ובנות משפחה ישראלים, אכן אתמול בבוקר, לדעתי, פרסמתם נהלים חדשים, וטוב שכך.

מרב מיכאלי: ברשותך, אני לא רוצה לחזור על השאלות שכבר נשאלו אלא לבקש מאדוני להוסיף עוד קריטריון אחד שחסר והוא משמעותי: צריך להוסיף אפשרות כניסה להורים לילדות וילדים שלא הספיקו להירשם בישראל, כי מן הסתם מדובר באנשים שאינם נשואים אלא הם בני זוג של אזרחיות ואזרחים ישראלים.

מרב מיכאלי: יש להם תעודת לידה – לילדה או לילד יש תעודת לידה שבה רשום האב או האם הרלוונטיים, והם עדיין לא נכללים בקריטריונים שלכם; תעודת לידה לא ישראלית, כמובן.

מרב מיכאלי: בקשתי לאדוני: צריך את הדבר הזה להוסיף, כי זה עדיין משאיר ילדות וילדים שהם עכשיו כן יכולים להיכנס אבל ההורים שלהם לא יכולים להיכנס.

מרב מיכאלי: אשמח שנסגור גם את הפינה הזאת, ויש לקוות שתבוא לציון גואלת, אם לא גואל.

יריב לוין: אדוני סגן השר, ברשותך, נשמע גם את השאלה הנוספת של חבר הכנסת משה ארבל, ואז תוכל לענות על שתי השאלות יחד.

יריב לוין: בבקשה.

משה ארבל: אדוני היושב-ראש, כבוד סגן השר, אני קודם כול שמח מאוד שאנחנו תמימי דעים, גם הקואליציה וגם האופוזיציה, על שינויים מבורכים שמבצע משרד הפנים בעדכון קריטריונים – בהמשך לדבריה של חברת הכנסת מרב מיכאלי.

משה ארבל: הייתי מבקש גם התייחסות לדיון שהתקיים כאן בוועדת העלייה והקליטה של הכנסת על אנשי הייטק רבים שממש מתחננים ומפצירים להיכנס.

משה ארבל: האם גם הנושא הזה מונח על שולחנכם?

משה ארבל: כמובן, בכפוף לאילוצים רפואיים.

משה ארבל: אף אחד חלילה לא רוצה לסכן חיי אדם של אף אחד מאזרחי מדינת ישראל.

משה ארבל: אני מברך, כמובן, מצפה ומייחל שמספר בחורי הישיבות שאדוני ציין יגדל יותר ויותר, בד בבד עם אנשי הייטק.

משה ארבל: תודה.

יואב בן צור: אדוני היושב-ראש, חבריי, אנחנו נמצאים במלחמה.

יואב בן צור: המלחמה היא מלחמה עולמית שנמצאת בכל ארצות העולם.

יואב בן צור: כל ארץ בסגנונה היא מנסה להילחם בהדבקה בנגיף המאיים על בריאותם של כל תושבי העולם.

יואב בן צור: כל מדינה נוקטת אמצעים מאמצעים שונים.

יואב בן צור: מטבע הדברים, בתפקידי כסגן שר הפנים אני מקבל עשרות פניות, אם לא מאות, של אנשים כאלה ואחרים שמבקשים להגיע לארץ.

יואב בן צור: אתן דוגמה: זוג הורים ישראלים שגר בארצות הברית.

יואב בן צור: נולדו להם ילדים שם, שניהם ישראלים לכל דבר ועניין.

יואב בן צור: אביה של האם, אם הילדים, נפטר, והיא נאלצה לבוא לארץ כדי לסעוד את אימה וכדי להשתתף בהלוויה, בקבורה וכו'.

יואב בן צור: היא באה לפה עם ילדיה הקטנים.

יואב בן צור: אני רוצה לציין שבכל שנה המשפחה הזאת מגיעה לכל חודשי הקיץ, מגיעה לישראל, נמצאת פה ושוהה בארץ חודשיים ימים.

יואב בן צור: לזוג הזה יש בת בת 18 שגם היא נולדה בארצות הברית.

יואב בן צור: כל הילדים שמתחת לגיל 18 הורשו לבוא לארץ.

יואב בן צור: הבת שמעל גיל 18 לא הורשתה להגיע לארץ, כיוון שהיא נולדה בארצות הברית ואין לה דרכון ישראלי, יש לה דרכון אמריקני בלבד.

יואב בן צור: אחיה הקטנים יכלו להגיע, והיא עד רגע זה לא יכלה להגיע לארץ.

יואב בן צור: כל מה שניסינו לבדוק ולעשות – כרגע זה כחומה בצורה.

יואב בן צור: אני רוצה להסביר ולומר שגם אנשים – בעל תפקיד בכיר שהיה בממשלת ישראל נמצא עם בת זוגו היהודייה בארצות הברית ורצה לבוא לארץ יחד עם בת זוגו, אך מכיוון שהיא לא ישראלית, היא לא הורשתה לבוא לארץ.

יואב בן צור: על אף קשריו הענפים בממשלה נמנע ממנו.

יואב בן צור: יש עוד כהנה וכהנה מקרים, כמו אבא שהוא אמריקני ואשתו וילדיו ישראלים, הם הורשו להגיע לארץ והגיעו והוא לא הורשה להגיע לארץ.

יואב בן צור: הוא עדיין בארצות הברית.

יואב בן צור: אני מקווה מאוד שבגלל הקריטריונים החדשים הוא יוכל.

יואב בן צור: אני לוקח לתשומת ליבי, חברת הכנסת מיכאלי, את הבקשה שלך.

יואב בן צור: אני מבטיח לבדוק, וכן, חבר הכנסת ארבל, את הבקשה שלך.

יואב בן צור: חבר הכנסת ארבל, גם את הנושא שדיברת עליו, על אנשי הייטק וכו' – אמרתי שיש קריטריון מקל היום לאנשים מומחים, בתנאי שהם עומדים בדרישות הבריאות ויש להם מקומות בידוד מוסדרים.

יואב בן צור: אנחנו מנסים, תוך כדי תנועה ותוך כדי התמודדות עם הנגיף ועם המחלה, ככל יכולתנו וככל כוחנו, להקל, לראות ולמצוא את הדרך, אבל לא לשכוח דבר אחד: אנחנו עדיין במלחמה, אנחנו עדיין נמצאים בהתמודדות.

יואב בן צור: לכן, אנחנו נעשה את הכול כדי לנסות להתמודד עם הנגיף בצורה טובה, ובוודאי לא להביא את הצרה לפתחנו.

יואב בן צור: תודה רבה.

יריב לוין: תודה רבה, אדוני סגן השר.

יריב לוין: אנחנו עוברים לשאילתה הבאה, שאילתה דחופה מס' 47.

יריב לוין: אני מזמין את סגן שר האוצר יצחק כהן להשיב על שאילתה של חבר הכנסת אנדרי קוז'ינוב בנושא: המלצת בנק ישראל להקפאת הפרשות הפנסיה.

יריב לוין: אנא, חבר הכנסת קוז'ינוב, נמתין שסגן השר יעלה, ואז תוכל להקריא את השאילתה.

יריב לוין: בבקשה, חבר הכנסת קוז'ינוב.

אנדרי קוז'ינוב: שלום לך, סגן השר.

אנדרי קוז'ינוב: אדוני היושב-ראש, פורסם לאחרונה כי בנק ישראל ממליץ להקפיא את חובת ההפרשות לקרנות הפנסיה של עובדים עד לשכר של 7,000 שקל, וגם להוריד את שכר המינימום.

אנדרי קוז'ינוב: בהתאם לפרסום זה, ברצוני לשאול: 1.

אנדרי קוז'ינוב: האם הממשלה ומשרדך תומכים בתוכנית זו של בנק ישראל?

אנדרי קוז'ינוב: האם דנתם בה?

אנדרי קוז'ינוב: 2.

אנדרי קוז'ינוב: כיצד עולה הצעה זו בקנה אחד עם חוקי העבודה והרווחה של מדינת ישראל?

יצחק כהן: תודה, אדוני היושב-ראש.

יצחק כהן: בימים אלה עובד צוות ממשלתי מיוחד בראשות מנכ"לית משרד האוצר הגב' קרן טרנר ומנכ"ל משרד ראש הממשלה על גיבוש המלצות לנושא התעסוקה במשק.

יצחק כהן: במסגרת עבודתה של הוועדה בוחן הצוות מגוון של צעדים והצעות וכן מודלים שונים שיושמו בעולם.

יצחק כהן: ההצעה עלתה על שולחן הצוות, אך בשלב זה היא אינה על הפרק.

יצחק כהן: הצוות בוחן מגוון של צעדים שיסייעו להפחית את עלויות ההעסקה ויאפשרו למעסיקים לקלוט עובדים חדשים ולהימנע מפיטורים נוספים.

יצחק כהן: הצוות טרם סיים את עבודתו וטרם הציג מסקנות לשר האוצר ולממשלה.

יצחק כהן: עם סיום העבודה הצוות יגיש את המסקנות לממשלה.

יצחק כהן: הן בוודאי יפורסמו, וגם אתה תוכל לראות אותן – כל חברי הכנסת.

יריב לוין: חבר הכנסת קוז'ינוב, שאלה נוספת, בבקשה.

אנדרי קוז'ינוב: אדוני סגן השר, אומנם אמרת שהצוות טרם סיים את עבודתו.

אנדרי קוז'ינוב: בהמשך למה שנאמר – והנושא גם עלה במליאה בשבוע שעבר – האם תוכל להתחייב לפרוטוקול שלא תהיה פגיעה בהפרשה לפנסיה ברמות שכר נמוכות?

אנדרי קוז'ינוב: כי זה גם משליך לדורות קדימה.

יצחק כהן: אני אוכל להתחייב לדברים כשאדע מה מסקנות הצוות, מה תהיה ההחלטה לגבי זה.

יצחק כהן: רק אחרי זה אוכל להתחייב.

יצחק כהן: כרגע אני לא יכול להתחייב על שום דבר.

יצחק כהן: נחכה, נמתין לסיום עבודת הצוות.

יצחק כהן: יגישו את המסקנות, נבדוק אותם, נקבל החלטה ואז אוכל לחזור אליך עם תוצאות.

אנדרי קוז'ינוב: זה מדאיג, באמת.

יריב לוין: תודה.

יריב לוין: חבר הכנסת עודד פורר – שאלה נוספת.

יצחק כהן: חרדים.

יצחק כהן: משהו על חרדים, עודד.

קריאה: – – –

יצחק כהן: משהו על חרדים, עודד.

עודד פורר: אתה צריך סרטון לייצר לעצמך?

יצחק כהן: משהו.

עודד פורר: בוא נהיה קצת ברצינות.

עודד פורר: אדוני, סעיף 326 לחוק הביטוח הלאומי קובע שיימנעו קצבאות מסוימות מאסירים ביטחוניים.

עודד פורר: בשבוע שעבר אושר כאן חוק המענקים.

עודד פורר: אני רוצה לומר שבשוגג, בנוסח החוק האסירים הביטחוניים לא הוחרגו מאותן הקצבאות.

עודד פורר: חבר הכנסת ליברמן פנה בעניין לשר האוצר בסוף השבוע שעבר, והוא הודיע לתקשורת שהוא יטפל בעניין.

עודד פורר: היום אמורות להיות ההעברות האחרונות.

עודד פורר: למיטב הבנתי, ככל שלא שונה החוק, הקצבאות שמועברות מועברות גם לאסירים ביטחוניים, הן בגין ילדיהם והן בגין אזרחותם, וגם הם מקבלים את אותו מענק קורונה, נוסף לכל ההטבות שיש להם.

עודד פורר: מדוע אתם לא עושים דבר כדי לתקן את החקיקה, או שעשיתם משהו ולא סיפרתם?

יצחק כהן: החקיקה מגיעה לוועדת הכספים, שאתה חבר בה, וחבר דומיננטי, אחד ששם לב לכל סעיף.

יצחק כהן: איך – – –

עודד פורר: אני כבר לא חבר בוועדה.

יצחק כהן: לא משנה, אבל אתה נמצא שם הרבה.

יצחק כהן: איך דבר כזה עבר אותך בלי לשים לב?

יצחק כהן: תגיד לי.

עודד פורר: אני אגיד לך, כי היינו צריכים – – –

יצחק כהן: איך יכול להיות?

עודד פורר: אני אסביר לך.

עודד פורר: כשהיינו צריכים להגיש – –

יצחק כהן: בגלל שזה לא חרדים.

עודד פורר: – – בערך 1,500 הסתייגויות רק בשביל שחייל משוחרר יוכל לקבל עוד 500 שקל, כי הוועדה כל-כולה הייתה עסוקה בקצבה לילד העשירי, והדבר הזה נפל מהעניין.

עודד פורר: לכן פנינו מייד אחרי אישור החוק לשר האוצר וביקשנו ממנו לתקן.

עודד פורר: אגב, הביטוח הלאומי עיכב את העברת הקצבאות לאסירים הביטחוניים עד לפעימה האחרונה כדי לאפשר לממשלה לעשות את התיקון הזה.

עודד פורר: היא הייתה יכולה לעשות אותו ביום אחד בשלוש קריאות.

עודד פורר: מדובר בתיקון די פשוט, שמבוסס על משהו שכבר קיים בחוק הביטוח הלאומי.

עודד פורר: אמר גם שר האוצר שהוא מתכנן לעשות את זה.

עודד פורר: אני לא ראיתי חוק כזה שעובר כאן בשלוש קריאות.

עודד פורר: השאלה היא: האם יש בכוונת

עודד פורר: כם בכלל לגעת בעניין?

יצחק כהן: שר האוצר חבר הכנסת ישראל כץ ידוע כאדם שמילה שלו זו מילה.

יצחק כהן: אם אמרת והוא אמר לך, אתה יכול לסמוך עליו.

עודד פורר: לא, לתקשורת הוא אמר.

עודד פורר: בינתיים היום קיבלו האסירים הביטחוניים את המענק המיוחד שלהם.

יצחק כהן: להבא, אני מציע לך שבוועדת הכספים תשים לב לכל דבר, לא רק לחרדים.

יצחק כהן: שים לב גם לדברים שמעניינים אותך.

יצחק כהן: בהצלחה.

עודד פורר: אני באמת חושב שהאמירה הזאת מיותרת ואינה מן העניין בכלל.

יצחק כהן: מכאן והלאה חושבנא טבא.

יריב לוין: תודה רבה, אדוני סגן השר.

יריב לוין: אנחנו עוברים לשאילתה הבאה.

יריב לוין: אני מזמין את שר המשפטים אבי ניסנקורן לעלות ולהשיב על שאילתה דחופה מס' 50, של חבר הכנסת בצלאל סמוטריץ', בנושא חשד לפלילים של עו"ד בן-ארי.

יריב לוין: חבר הכנסת סמוטריץ', רק נמתין שהשר יעלה לדוכן ואז תוכל להקריא את השאילתה.

בצלאל סמוטריץ': תודה רבה, אדוני היושב-ראש.

בצלאל סמוטריץ': אדוני השר, פורסם כי עו"ד ליאת בן-ארי, סגנית פרקליט המדינה, עברה, לכאורה, עבירות פליליות בקשר לרכישת דירה במכרז עמותות ופיצולה עד כדי קבלת דבר במרמה והטעיה מכוונת של הרשויות.

בצלאל סמוטריץ': רצוני לשאול: 1.

בצלאל סמוטריץ': מדוע טרם נפתחה חקירה פלילית בעניינה?

בצלאל סמוטריץ': 2.

בצלאל סמוטריץ': האם בכוונתך להשעותה מתפקידה עד לבירור העניין?

בצלאל סמוטריץ': תודה.

אברהם (אבי) ניסנקורן: כנראה, חבר הכנסת סמוטריץ', יש איזשהו בלבול.

אברהם (אבי) ניסנקורן: שר המשפטים הוא לא הרשות החוקרת, הוא לא פרקליט המדינה, הוא לא המשטרה.

אברהם (אבי) ניסנקורן: יש עצמאות גם למשטרה, גם לפרקליטות וגם לכל גוף חוקר אחר בישראל, ואני מכבד את זה.

אברהם (אבי) ניסנקורן: אני מניח שאת הנושא הזה, כמו כל נושא, יבדקו.

אברהם (אבי) ניסנקורן: אני חושב שזו תשובה מספיק טובה בנושא הזה.

אברהם (אבי) ניסנקורן: אני קראתי את האמירות, קראתי את התשובות.

אברהם (אבי) ניסנקורן: אני לא ניזון מידיעות עיתונאיות.

אברהם (אבי) ניסנקורן: בסופו של דבר יש את הגופים שיבדקו כל דבר, כולל את הנושא הזה.

אברהם (אבי) ניסנקורן: אני אכבד, דרך אגב, כל מסקנה של בדיקה, ככל שתהיה, ותבדוק את זה, כמו כל אזרח.

אברהם (אבי) ניסנקורן: אין שום הבדל בין אזרחים, לא בין הגברת ליאת בן-ארי ובין אף אזרח אחר.

אברהם (אבי) ניסנקורן: כמובן, זה בלי להתייחס לגופו של עניין, כי אני לא מכיר את העובדות ואני לא גוף חוקר שיכריע בעובדות כאלה.

אברהם (אבי) ניסנקורן: אני כן רוצה להגיד שהניסיונות החוזרים והנשנים – שהם לא חדשים – גם להכפיש את הגברת בן-ארי וגם להכפיש כל גוף – כל גוף – שקשור למשטרה, קשור לפרקליטות, קשור למערכת השיפוט, הם ניסיונות שהמטרה שלהם היא מאוד מאוד ברורה ומאוד מאוד מסומנת: להחליש את מערכת שלטון החוק בישראל.

אברהם (אבי) ניסנקורן: אני חושב שזה דבר חמור – אני אומר, בלי להתייחס לחלק הראשון של התשובה שלי.

אברהם (אבי) ניסנקורן: אתה יודע שהגברת בן-ארי לא מאתמול מסתובבת עם אבטחה סביבה.

אברהם (אבי) ניסנקורן: אתה יודע שהיועץ המשפטי לממשלה מסתובב עם אבטחה סביבו.

אברהם (אבי) ניסנקורן: אני באמת מקווה שכנסת ישראל והפוליטיקאים הישראלים ידעו מתישהו לכבד את מערכת שלטון החוק.

אברהם (אבי) ניסנקורן: מערכת שלטון החוק נמצאת פה בשביל כל האזרחים.

אברהם (אבי) ניסנקורן: יש לה תפקיד אחד, תפקיד אחד – מתוך עצמאות, דרך אגב: לעבוד לטובת האזרחים ולטובת שלטון החוק, וזהו.

אברהם (אבי) ניסנקורן: אני חייב להגיד לך, אני כשר המשפטים מאוד מקפיד על הפרדה בין ההתנהלות שלהם כגוף עצמאי לבין ההתנהלות שלי בכל תיק משפטי ובכל חקירה.

אברהם (אבי) ניסנקורן: כמובן שעובדי משרד המשפטים צריכים לעמוד במחויבות, באמות מידה גבוהות של ציות להוראות הדין.

אברהם (אבי) ניסנקורן: אני חושב שהתשובה הזאת היא מספיק ברורה.

בצלאל סמוטריץ': לא ענית על השאלה השנייה שלי.

אברהם (אבי) ניסנקורן: מה?

בצלאל סמוטריץ': לא ענית על השאלה השנייה.

אברהם (אבי) ניסנקורן: אני עניתי שגם בשאלה השנייה התשובה היא בגוף השאלה, התשובה הראשונה.

בצלאל סמוטריץ': אפשר שאלת המשך, אדוני היושב-ראש?

יריב לוין: אדוני השר, שאלת נוספת לחבר הכנסת בצלאל סמוטריץ', בבקשה.

בצלאל סמוטריץ': ראשית, אדוני השר, לא ענית על שאלתי השנייה.

בצלאל סמוטריץ': נדמה לי שהשעיה מתפקיד היא כן בסמכותך.

בצלאל סמוטריץ': אני רק מציע לבדוק מה היה אם היו עולים חשדות או פרסומים כאלה על מנכ"ל משרד ממשלתי או עובד אחר, בוודאי כזה, כפי שאמרת אתה בעצמך, שנדרש לסטנדרטים מאוד גבוהים של שמירת חוק.

בצלאל סמוטריץ': רק לגבי הפתיח, אם אתה הכתובת לשאילתה – אין לנו יכולת לשאול שאילתות את היועץ המשפטי לממשלה.

בצלאל סמוטריץ': אדוני השר, אנחנו כחברי כנסת, שמפקחים פרלמנטרית, שואלים אותך את השאלה.

בצלאל סמוטריץ': אני מניח שאתה עושה את שיעורי הבית מול אנשי משרדך, איש-איש בתחומו, כדי לגבש את התשובה.

בצלאל סמוטריץ': על כל פנים, שאלת ההמשך שלי, בהמשך לכל הדברים: בסעיף 4 שבהסדר ניגוד העניינים של המשנה לפרקליט המדינה עו"ד ליאת בן-ארי מיום 16 בפברואר 2020 נכתב:

בצלאל סמוטריץ': אין לי מקורות הכנסה מעיסוקים נוספים פרט להכנסתי מעבודתי בשירות המדינה, למעט מקורות הכנסה מנכסים שבבעלותנו.

בצלאל סמוטריץ': רצוני לשאול: 1.

בצלאל סמוטריץ': מהו מספר הנכסים שעליהם דיווחה עו"ד בן-ארי כנכסים מושכרים על ידיה ומהווים עבורה מקורות הכנסה נוספים?

בצלאל סמוטריץ': 2.

בצלאל סמוטריץ': האם במהלך גיבוש הסדר ניגוד העניינים דיווחה עו"ד בן-ארי על החזקתה בנכס בראש העין ועל השכרתו?

בצלאל סמוטריץ': אם אין לאדוני את זה פה, אז אדוני מן הסתם יבדוק וישיב לי בכתב.

אברהם (אבי) ניסנקורן: אוקיי.

אברהם (אבי) ניסנקורן: אין לי את הנתונים פה.

אברהם (אבי) ניסנקורן: תודה.

יריב לוין: רגע, רגע, אדוני.

יריב לוין: רגע, יש עוד שאלות נוספות.

יריב לוין: שאלה נוספת – לחבר הכנסת ינון אזולאי, בבקשה.

ינון אזולאי: תודה רבה, אדוני היושב-ראש.

ינון אזולאי: כבוד השר, בתוכנית של קלמן וסגל בכאן

ינון אזולאי: 11 פורסם סיפור: בית הדין לעררים זה בית דין שמתעסק עם מבקשי מקלט.

ינון אזולאי: עורך דין יהודי ועורך דין דרוזי שמייצגים באותו תיק פנו לדיין מרט דורפמן וביקשו לדחות את הדיון.

ינון אזולאי: היהודי ביקש והסביר שמדובר בתשעה באב, והיות שמדובר בתשעה באב והוא צם – זה יום שהוא יום בחירה, והוא מבקש לדחות את הדיון.

ינון אזולאי: זה יום שהוא קשה, והוא נענה בשלילה, הבקשה שלו נדחתה.

ינון אזולאי: לאחר כשבועיים עורך הדין השני, הדרוזי, ביקש והסביר שמדובר על אותו תיק – אני מדגיש: על אותו תיק – עם אותו דיין, ואמר שמדובר בערב חג הקורבן וקיבל דחייה, כלומר הוא קיבל תשובה חיובית, שאפשר לדחות את הדיון.

ינון אזולאי: השאלה שלי: כשאנחנו חיים במדינה יהודית – התשובה של משרד המשפטים הייתה שנותנים לדיין לעשות את ההחלטות שלו, ודווקא בגלל זה אני שואל: כשאנחנו חיים במדינה יהודית, תשעה באב, גם אם תגידו לי שזה יום בחירה – אבל בית המקדש חרב.

ינון אזולאי: אדם שהוא מאמין ואומר: קשה לי ביום כזה להגיע מבקש לקבל דחייה, והדרוזי – ואני מפרגן לדרוזי, מוסלמי, לכל אחד בחג שלו, לכבד אותו, כי אני מכבד כל אדם באשר הוא אדם – הוא מקבל את הדחייה, וזה לא.

ינון אזולאי: אם זו לא אפליה, אז מה זה אפליה?

יריב לוין: רק שנייה.

יריב לוין: לפני כן, שאלה נוספת – לחבר הכנסת אוריאל בוסו.

יריב לוין: בבקשה.

יריב לוין: אחר כך תוכל לענות על שתי השאלות ביחד.

אוריאל בוסו: אדוני היושב-ראש, מכובדי השר, בפנייה שקיבלתי ממשנה לראש לשכת עורכי הדין עו"ד יוסי ויצמן מתברר שלשכות ההוצאה לפועל – הוא מתמחה בהוצאה לפועל – אינן פתוחות אף פעם אחר הצוהריים.

אוריאל בוסו: אנחנו יודעים שמי שזקוק ללשכת ההוצאה לפועל הם בעיקר אותם אנשים שלא יכולים לעזוב עבודה בבוקר, וזה מכביד עליהם.

אוריאל בוסו: האם משרד המשפטים מתכנן לדאוג לכך שלפחות פעם או פעמיים בשבוע לשכות ההוצאה לפועל יהיו פתוחות אחר הצוהריים?

אוריאל בוסו: תודה רבה.

יריב לוין: בבקשה.

אברהם (אבי) ניסנקורן: לגבי הנושא של תשעה באב וחג הקורבן, זה באמת נתון לשיקול הדעת של הדיין או השופט שדן בתיק, אבל המדיניות היא כן להתחשב, זאת אומרת, המדיניות היא עד כמה שאפשר, אם ניתן לא לקיים דיון, אז כן להתחשב.

אברהם (אבי) ניסנקורן: אני יודע שזאת המדיניות.

אברהם (אבי) ניסנקורן: אני לא יכול להתייחס למקרה הספציפי, אבל בעבר כשעלו מקרים דומים אני יודע שהמדיניות של הנהלת בתי המשפט היא מצד אחד לא להגיד בצורה מחייבת – כי זה לא יום שנחשב כיום שהוא לא יום דיונים או יום פגרה – לא להגיד בצורה מחייבת: אסור לך לקיים דיונים באותו יום, אבל במידת האפשר כן להתחשב.

ינון אזולאי: – – – באותו יום – – –

אברהם (אבי) ניסנקורן: הבנתי, הבנתי, הבנתי.

אברהם (אבי) ניסנקורן: אז אני – – –

ינון אזולאי: – – –

אברהם (אבי) ניסנקורן: הבנתי.

אברהם (אבי) ניסנקורן: אני אומר, אבל גם תיקח מקרה אחר, שאין לך באותו יום שתי בקשות ויש לך בקשה אחת או מצד אדם שיש לו את חג הקורבן או מצד אדם שיש לו ט' באב או כל דבר אחר אמוני שמגביל אותו באותו יום, אין חובה לא לקיים דיון באותו יום, אבל כן יש מדיניות של התחשבות, ואני חושב שזה דבר ראוי לקיים מדיניות של התחשבות, בכפוף כמובן לאפשרויות שעומדות בפני בית הדין או בית המשפט.

אברהם (אבי) ניסנקורן: זה בחלק הראשון.

אברהם (אבי) ניסנקורן: בדבר הפנייה על ההוצאה לפועל, אתה פנית אליי גם לפני כשבוע בנושא הזה.

אברהם (אבי) ניסנקורן: זה ברור שצריך לתת כמה שיותר אפשרויות לאזרח לקבל שירותים ממשרדי הממשלה, וכמובן גם ממערכת ההוצאה לפועל.

אברהם (אבי) ניסנקורן: אני אמרתי לך, אני לא הספקתי.

אברהם (אבי) ניסנקורן: אני אבדוק את זה.

אברהם (אבי) ניסנקורן: המגמה היא עד כמה שאפשר לתת כמה שיותר שירותים לאזרחים, גם בתקופה הזאת של הקורונה וגם בתקופה רגילה.

אברהם (אבי) ניסנקורן: בסדר?

אוריאל בוסו: – – –

אברהם (אבי) ניסנקורן: כבודו, אני מתנצל.

אברהם (אבי) ניסנקורן: באמת פנו אליי ואמרו שיש כמה שאילתות שמונחות לפתחי, ולא הייתי מודע לזה.

יריב לוין: אני יכול לומר לך שאתה לא היחיד, אז בהיבט הזה – – –

אברהם (אבי) ניסנקורן: לא, אבל אני כן עשיתי בדק בית ואנחנו נענה על הכול.

יריב לוין: אני מוכרח לציין שבאמת רוב השרים הודיעו שהם יפעלו להסדיר את העניין, ואני מאמין ומקווה שכך יהיה.

יריב לוין: תודה רבה, אדוני השר.

יריב לוין: חברות וחברי הכנסת, תם פרק השאילתות הדחופות.

יריב לוין: [הצעת חוק פ/1007/23; נספחות.

יריב לוין: ]

יריב לוין: מכאן אנחנו עוברים להצעות חוק לדיון מוקדם, והראשונה שבהן:

יריב לוין: הצעת חוק מס ערך מוסף (תיקון – שיעור מס מופחת על מוצרי מזון בסיסיים), התש"ף–2020, הצעתם של חבר הכנסת ג'אבר עסאקלה וקבוצת חברי הכנסת.

יריב לוין: אני מזמין את חבר הכנסת עסאקלה לדוכן להציג את הצעת החוק.

ג'אבר עסאקלה: אדוני היושב-ראש, חבריי חברי הכנסת, האמת היא שאני לא יכול להתחיל לדבר כאילו החיים הם כרגיל, אחרי ששמענו וראינו אתמול את האסון שפקד את ביירות.

ג'אבר עסאקלה: (אומר בערבית ומתרגם:) ליבנו עם ביירות, ליבנו עם העם הלבנוני.

ג'אבר עסאקלה: ממש כואב הלב.

ג'אבר עסאקלה: אנחנו שולחים מכאן את תנחומינו לעם הלבנוני, למשפחות של ההרוגים, ומאחלים לפצועים החלמה מהירה.

ג'אבר עסאקלה: הצעת החוק שלי מדברת על הפחתת מס ערך מוסף על מוצרי יסוד.

ג'אבר עסאקלה: חוקי הפיקוח והמיסוי נועדו להגן על המשק ועל האזרחים, לדאוג ליצרנים שלא תיפגע הכנסתם ולהגן על האזרחים מפני מחירים גבוהים.

ג'אבר עסאקלה: בשנים האחרונות הממשלה הסירה את הפיקוח על מוצרים בסיסיים, מתוך רצון ליצור תחרות בין היצרנים ובין רשתות השיווק השונות.

ג'אבר עסאקלה: הגברת התחרות נועדה ליצור ירידת מחירים, אולם בפועל נוצרו עליות מחירים חסרות פרופורציה של המוצרים שאינם בפיקוח, מצב אשר יוצר גידול בהיקף האוכלוסייה שיורדת מתחת לקו העוני.

ג'אבר עסאקלה: מטרת ההצעה היא לקבוע ששיעור מס ערך מוסף שיוטל על מוצרי היסוד יעמוד על 1%, ובכך להוריד את מחירם, כדי לדאוג בעיקר לאוכלוסיות החלשות, אשר עיקר סל המזון שלהן נבנה על מוצרים אלה.

ג'אבר עסאקלה: גם לפני משבר הקורונה משפחות רבות התקשו לרכוש מוצרי יסוד בסיסיים.

ג'אבר עסאקלה: בעקבות המשבר מאות אלפים הצהירו שהם הורידו את הקניות של מוצרי המזון שלהם בשל הקשיים הכלכליים.

ג'אבר עסאקלה: שני מיליון אזרחים חיים מתחת לקו העוני, מהם קרוב למיליון ילדים.

ג'אבר עסאקלה: בחברה הערבית 60% מהילדים חיים מתחת לקו העוני.

ג'אבר עסאקלה: רוב האוכלוסייה הערבית חיה מתחת לקו העוני, וכך גם באוכלוסיות כמו האוכלוסייה החרדית ואחרות.

ג'אבר עסאקלה: בתוכנית הכלכלית של הממשלה לא נשקל הרעיון הזה של הפחתת מס ערך מוסף, לא נשקל בכלל, ואם נשקל ואנחנו לא יודעים, בטח לא נשקל ברצינות.

ג'אבר עסאקלה: ההצעה הזאת אפילו לא נדונה בוועדת שרים לענייני חקיקה, ואין לממשלה עמדה בנושא הזה.

ג'אבר עסאקלה: לכן אני מבקש: תתייחסו גם לתוכן של ההצעה, ואל תתייחסו למי שמציע אותה.

ג'אבר עסאקלה: אני מבקש מהחברים, גם בקואליציה וגם באופוזיציה, לתמוך – – –

יריב לוין: אני מבקש לשמור על השקט.

יריב לוין: אי-אפשר לשמוע את חבר הכנסת עסאקלה.

יריב לוין: בבקשה.

ג'אבר עסאקלה: אני מבקש מכולם לתמוך בהצעה הזאת, הצעה שיכולה לסייע למשפחות עניות, במיוחד במשבר הקורונה, אבל גם אחרי משבר הקורונה.

ג'אבר עסאקלה: תודה רבה.

יריב לוין: תודה רבה.

יריב לוין: בשם הממשלה ישיב סגן שר האוצר יצחק כהן, בבקשה.

קריאות: – – –

יריב לוין: חבר הכנסת סעדי, הוא יעיל, אומר את הדברים, איך אומרים – – –

אוסאמה סעדי: הוא עוד לא התקלקל.

אוסאמה סעדי: הוא עוד לא התקלקל – – –

יריב לוין: אתה יודע, כשיש הצעה טובה, אפשר להסביר אותה גם בזמן קצר, נכון?

אוסאמה סעדי: – – – ג'אבר – – –

קריאה: נקווה שגם סגן השר יענה כך.

יריב לוין: אגב, הוא גם נותן תשובות קצרות וממוקדות.

יריב לוין: את זה אי-אפשר לקחת ממנו.

אוסאמה סעדי: לא כמו אחרים.

יריב לוין: אם כי זה לא מה שיקרה הפעם, תרשה לי לנחש, לאור מצב הנוכחות פה לפני ההצבעה.

יצחק כהן: תרשה לי להתחיל, כבוד היושב-ראש, בציון היום הזה.

יצחק כהן: היום ט"ו באב.

יצחק כהן: איפה כל היהודים?

יצחק כהן: אדוני היושב-ראש, חבריי חברי הכנסת, היום הוא יום מיוחד, באמת יום מיוחד.

יצחק כהן: יום ט"ו באב הוצג במסכת תענית כיום של פיוס.

יצחק כהן: אנחנו כל כך זקוקים לפיוס בין כל חלקי האוכלוסייה – בינינו, בין החלקים באוכלוסייה שלנו, בין אויבינו אלינו.

יצחק כהן: שלום, אדוני השר.

יצחק כהן: על יום ט"ו באב חז"ל אומרים: לא היו ימים טובים לישראל – כבוד השר אמסלם – – –

יריב לוין: השר אמסלם.

יצחק כהן: דודי.

יריב לוין: השר אמסלם, אי-אפשר לשמוע.

יצחק כהן: בוא תשמע על ט"ו באב, בוא.

יצחק כהן: זקוקים לך, בוא.

דוד אמסלם: – – –

יצחק כהן: לא היו ימים טובים לישראל, השר אמסלם, כמו ט"ו באב ויום הכיפורים.

יצחק כהן: ט"ו באב, כפי שאמרתי, במסכת תענית, חז"ל מציינים אותו כיום של פיוס – פיוס בתוך המשפחות, פיוס בין חברים, פיוס בין קבוצות, בין קהלים.

יצחק כהן: יום מיוחד.

יצחק כהן: אז באמת זה יום של שמחה, ואולי נזכה בעזרת השם שהיום הזה, ט"ו באב, יהיה גם פיוס פה בתוך הבית הזה בין כולם.

יצחק כהן: נרחיב אחרי זה.

יצחק כהן: קודם נענה על הצעת החוק של חברי ג'אבר עסְקַאלַה.

יריב לוין: עַסַאקְלֵה.

יצחק כהן: עַסַאקְלֵה.

ג'אבר עסאקלה: עַסַאקְלַה.

יצחק כהן: עַסַאקְלַה.

ג'אבר עסאקלה: אני מבטיח לכם, עד סוף הקדנציה כולנו פה נגיד את זה.

יצחק כהן: עַסַאקְלַה.

יצחק כהן: נו, מה אמרתי?

ג'אבר עסאקלה: עַסְאקְלַה.

יצחק כהן: לא על הסקאלה.

ג'אבר עסאקלה: – – –

יצחק כהן: מה מבקשת הצעת החוק שלנו?

יצחק כהן: כבוד השר, מה הוא מבקש?

יצחק כהן: עסאקלה על הסקאלה.

יצחק כהן: הצעת החוק של חברי מבקשת לקבוע מס ערך מוסף בשיעור 1% על מכירת מוצרי יסוד כהגדרתם בהצעה במקום השיעור הקבוע היום, 17%.

יצחק כהן: רשות המיסים – שהיא מאוד יעילה, אגב.

יצחק כהן: בחודשים האחרונים.

יצחק כהן: אנחנו רואים במשבר הקורונה כמה הם יעילים וכמה הם טובים, וזה המקום להגיד מילה טובה ליושב-ראש שלה ערן יעקב ולכל אנשי הצוות של רשות המיסים.

יצחק כהן: יישר כוח.

יצחק כהן: אבל הם מתנגדים להצעה שלך, מהטעמים האלה: מס ערך מוסף הוא מס עקיף המוטל על הצריכה והוא חל על כלל המוצרים והשירותים ועל כל הצרכנים במשק.

יצחק כהן: פשטותו ויעילותו של החוק של מס ערך מוסף באים לידי ביטוי בכך שנשמר העיקרון של אחידות המס.

יצחק כהן: כדי לשמור על עיקרון זה של כלליות ואחידות המס חוק מס ערך מוסף אינו קובע שיעורי מס מיוחדים או פוטר מוצרים או צרכנים מתשלומי מס.

יצחק כהן: מה שנקרא, הוא לא דיפרנציאלי, הוא אוניברסלי.

יצחק כהן: סיבה שנייה, חביבי, עסאקלה: אי-עמידה קפדנית על עיקרון זה של אחידות המס – שלום אדוני, בוקר טוב – תביא לפריצת סכר ולגל של בקשות מצד סקטורים נוספים במשק לחייב אותם אחרת במע"מ, דבר שרשות המיסים מתנגדת לו נחרצות.

יצחק כהן: אגב, גם ב-OECD משבחים את השיטה בישראל.

יצחק כהן: קביעת שיעור מס ערך מוסף בשיעור מס שונה למוצרים שונים, כפי שאתה מציע בהצעה שלך, מחייב היקף פיקוח נרחב מצד רשות המיסים לצורך מניעת דיווחים כוזבים בדבר סיווג המוצרים הנמכרים וצפוי לגרום לחיכוכים נרחבים בין העוסקים לרשות המיסים.

יצחק כהן: חבר הכנסת אחמד טיבי מפריע לי, כרגיל, וממשיך להפריע לי.

יריב לוין: סגן השר כהן, בנסיבות האלה הוא עוזר לך, אני חושב.

יצחק כהן: תודה, אחמד.

יצחק כהן: תודה רבה.

אחמד טיבי: – – –

יצחק כהן: לא לא, תמשיך להפריע לי, הוא אומר.

יריב לוין: בנסיבות האלה אתה עוזר לו.

יצחק כהן: ד"ר טיבי, קביעת מס ערך מוסף בשיעור מס שונה למוצרים שונים כפי שמציע החבר שלך – שלום, אדוני השר – מחייב היקף פיקוח נרחב מצד רשות המיסים לצורך מניעת דיווחים כוזבים בדבר סיווג המוצרים הנמכרים.

יצחק כהן: הוא צפוי לגרום לחיכוכים נרחבים בין העוסקים לרשות המיסים ביחס לסיווג המוצר לצורך קביעת שיעור המע"מ המוטל עליו.

יצחק כהן: יצוין כי אף לא ברור מנוסח הצעת החוק שלך על אילו טובין הוא מיועד לחול.

ג'אבר עסאקלה: – – –

יצחק כהן: הצעת החוק – – –

ג'אבר עסאקלה: – – –

יצחק כהן: אני עונה לך באריכות בכוונה, שתשמע כל מילה.

יצחק כהן: הצעת החוק אף מנוגדת להמלצות הוועדה לשינוי כלכלי-חברתי – שהייתה מכונה ועדת טרכטנברג – שציינה בהמלצותיה להתמודדות עם בעיית יוקר המחיה כי שיעור המס האחיד ובסיסו הרחב ומיעוט הפטורים מאפשרים מס יעיל יותר מבחינת הגבייה, מיעוט העיוותים הכלכליים וקושי בהעלמות מס.

יצחק כהן: מדיניות אחידות שיעור המע"מ היא מדיניות העולה בקנה אחד עם המדיניות המומלצת של ה-OECD.

יצחק כהן: כמו כן, על מנת להגשים – עליזה, מה קורה?

יצחק כהן: את המטרות שביסודו של החוק – לסייע לשכבות החלשות, וזאת תוך ניצול אופטימלי של תקציב המדינה – יש לבחור מנגנון של תמיכה ישירה באוכלוסייה.

יצחק כהן: עסאקלה, אם רוצים לעזור לאוכלוסיות חלשות, כדאי לקבוע תמיכה ישירה באוכלוסיות.

יצחק כהן: אתה לא רוצה שהחבר'ה בצפון תל אביב וברמת אביב יקבלו את אותה הנחת מס שיקבלו החבר'ה – – –

ג'אבר עסאקלה: הם צריכים את ה-750 שקל?

יצחק כהן: אני אומר, אתה רוצה לעזור לאוכלוסייה החלשה.

יצחק כהן: השיטה הזאת לא עוזרת לאוכלוסייה החלשה, היא עוזרת – – –

ג'אבר עסאקלה: אלה מרמת אביב לא אוכלים את המצרכים האלה.

יצחק כהן: מי שצורך את המוצרים היקרים – – –

ג'אבר עסאקלה: הם אוכלים דברים אחרים.

יצחק כהן: כן.

יצחק כהן: מי שצורך את המוצרים הם דווקא החבר'ה העשירים, שאין להם בעיה בכלל.

יצחק כהן: אלה שאתה רוצה לעזור להם, יותר קל לך לעזור להם בתמיכה ישירה.

יצחק כהן: כדי להגשים את המטרה שביסוד החוק – לסייע לשכבות החלשות – תוך ניצול אופטימלי של תקציב המדינה, יש לבחור במנגנון של תמיכה ישירה באוכלוסייה החלשה, מאחר שפטור או הפחתה שיעור המס המוטל על מוצרים היא הטבה לכלל האוכלוסייה, לרבות השכבות החזקות.

יצחק כהן: אובדן ההכנסות הצפוי למדינה כתוצאה מיישום החוק מוערך בסכום של 3 מיליארד ש"ח בשנה.

יצחק כהן: סכום זה עשוי להיות גבוה יותר אם יורחב סל המוצרים למוצרים דומים, וכן יתווספו עלויות הצפויות עקב העלמות מס והשקעת משאבים בהגברת האכיפה.

יצחק כהן: על כל פנים, היו כמה ניסיונות בעבר – מתוך כוונה טובה, כמו שלך – לעזור לחולים, לנכים, תרופות מצילות חיים.

יצחק כהן: גם הממשלה רוצה לעזור, רוצה לעזור, כן?

יצחק כהן: אבל הגיעה למסקנה שתמיכה ישירה, ולא אוניברסלית לכלל האוכלוסייה, היא הרבה יותר יעילה והרבה יותר טובה מאשר לפגוע במנגנון האחיד של מס ערך מוסף.

יצחק כהן: ההצעות האלה עולות מעת לעת.

יצחק כהן: בקדנציה הקודמת חבר הכנסת אילן גילאון, שלצערי, הוא לא פה בקדנציה הזאת – עליזה, מה קורה?

יצחק כהן: העלה הצעת חוק דומה, אבל לא למוצרי יסוד אלא לתרופות מצילות חיים.

יצחק כהן: בסופו של יום מתקבל הפתרון של הסיוע הישיר לאוכלוסייה שזקוקה לזה.

יצחק כהן: רגע, עסאקלה.

יצחק כהן: עסאקלה, רגע.

יצחק כהן: התקנון לעבודת הממשלה קובע כי הצעת חוק פרטית שתובא לאישור מליאת הכנסת וטרם נקבעה עמדה לגביה, וטרם נקבעה עמדה לגביה על ידי ועדת השרים לענייני חקיקה, תהיה עמדת הממשלה להתנגד.

יצחק כהן: זה התקנון.

יצחק כהן: בהיעדר עמדה כאמור, הממשלה מתנגדת להצעת החוק, כפי שפירטתי.

יצחק כהן: לא נותר לי אלא לבקש מחבריי חברי הכנסת להסיר את ההצעה מסדר-היום, אלא אם כן אתה רוצה להפוך אותה להצעה לסדר-היום.

יצחק כהן: כן?

ג'אבר עסאקלה: לא.

יצחק כהן: לא.

יצחק כהן: אם היית הופך אותה להצעה לסדר-היום, היו מורידים אותה לוועדה ודנים בה שם באריכות.

יצחק כהן: מה קורה שם בגזרה של עליזה?

יצחק כהן: על כל פנים, עסאקלה – – –

דוד אמסלם: עסאקלה, אתה ביקשת דיון בוועדה.

דוד אמסלם: אם אתה הופך את זה להצעה לסדר-היום – – –

יצחק כהן: אתה רוצה דיון בוועדה, לא?

יצחק כהן: כמו שאומר השר.

יצחק כהן: חבל שזה ירד ויידחה לחצי שנה, אם כי אני לא רואה סיכוי – – –

ג'אבר עסאקלה: אני רוצה לדבר.

יצחק כהן: אין בעיה.

יצחק כהן: אני רוצה להגיד לך, אני בקשר עין – – –

ג'אבר עסאקלה: אל תדאג, אפשר לסיים.

יצחק כהן: על כל פנים, מה שהשר אמסלם הציע לך – מניסיונו הוא מציע לך – במקום להוריד את זה, תוריד את זה לוועדה.

יצחק כהן: ידונו שם בכל ההיבטים של הצעת החוק, ואז תוכל – – –

עאידה תומא סלימאן: אולי תנצל את ההזדמנות להגיד לנו אם יהיה תקציב חד-שנתי.

יצחק כהן: הו, זו שאלה טובה.

עאידה תומא סלימאן: אני חושבת שזה הנושא – – –

יצחק כהן: זו ההזדמנות לומר פה לחברים מכחול לבן – – –

יריב לוין: חברת הכנסת תומא סלימאן, זאת שאלה כל כך חשובה, שצריך לשאול מהדוכן, לא משם.

יצחק כהן: זו שאלה טובה.

יצחק כהן: בוא נעשה הערכת מצב מה יש לנו כרגע.

יצחק כהן: האפשרויות: קודם כול, יש דדליין – 25 באוגוסט.

יצחק כהן: אם עד אז אין תקציב – ראחת פלסטין.

יצחק כהן: ראחת פלסטין.

יצחק כהן: עד 25 באוגוסט.

סמי אבו שחאדה: עוד פעם פלסטין?

יצחק כהן: מה?

סמי אבו שחאדה: מסכנה פלסטין, כל פעם ראחת פלסטין.

יצחק כהן: אח'דוהא אל-יהוד.

יצחק כהן: אח'דוהא מן זמן.

יצחק כהן: ראחת פלסטין.

יצחק כהן: נמשיך בהצעת החוק הבאה.

יצחק כהן: אין הרבה אפשרויות – יש שתי אפשרויות: לדעת ש-25 באוגוסט זה תאריך דדליין, ושיש רק אפשרות אחת – תקציב 2020.

יצחק כהן: תודה רבה.

יצחק כהן: אני מבקש מחבריי להתנגד.

יריב לוין: תודה רבה לסגן השר.

יריב לוין: חבר הכנסת עסאקלה, בבקשה.

יריב לוין: שלוש דקות לרשותך.

ג'אבר עסאקלה: חבריי חברי הכנסת, אדוני היושב-ראש, הקשבתי בקשב רב לתשובה של סגן השר המכובד.

ג'אבר עסאקלה: אני – – –

יריב לוין: אנא, להגביר את המיקרופון של הדובר על מנת שאפשר יהיה לשמוע אותו.

יריב לוין: בבקשה.

ג'אבר עסאקלה: אז הקשבתי בקשב רב לתשובה של סגן השר המכובד.

ג'אבר עסאקלה: אני רוצה להגיד: לא שוכנעתי.

ג'אבר עסאקלה: לא שוכנעתי, כי אתה אומר שהדבר המשמעותי ביותר זה כאילו סיוע ישיר לאותן משפחות.

ג'אבר עסאקלה: אז התובנה הזאת קיימת כבר עשרות שנים, ואני לא רואה שאתם עושים מאמץ מספיק לסייע למשפחות הנזקקות.

ג'אבר עסאקלה: תראו את חלוקת הכסף עכשיו, בזמן המשבר.

ג'אבר עסאקלה: אמרת ילדי צפון תל אביב?

ג'אבר עסאקלה: ילדי צפון תל אביב מקבלים 750 שקל, כמו כל ילד עני בארץ.

ג'אבר עסאקלה: אתם יודעים מה?

ג'אבר עסאקלה: ילדי צפון תל אביב אפילו לא אוכלים מצרכי מזון בסיסיים, אלא אוכלים דברים fancy כאלה.

ג'אבר עסאקלה: בכל זאת, אני אקבל את הרעיון להפוך את הצעת החוק להצעה לסדר-היום, להעביר אותה לוועדה ולקיים דיון בוועדה.

ג'אבר עסאקלה: תודה רבה.

יריב לוין: אם כן, חברות וחברי הכנסת, הצעת החוק הופכת להצעה לסדר-היום.

יריב לוין: ההצעה הופכת להצעה לסדר-היום.

יריב לוין: אם כך, אנחנו עוברים להצבעה על הצעת חוק מס ערך מוסף (תיקון – שיעור מס מופחת על מוצרי מזון בסיסיים), התש"ף

יריב לוין: –2020, כהצעה לסדר-היום.

יריב לוין: ההצבעה.

יריב לוין: הצבעה מס' 1 בעד ההצעה להעביר את הנושא לוועדה – 59 נגד – אין נמנעים – אין ההצעה להפוך את הצעת חוק מס ערך מוסף (תיקון – שיעור מס מופחת על מוצרי מזון בסיסיים), התש"ף

יריב לוין: –2020, להצעה לסדר-היום ולהעביר את הנושא לוועדת הכספים נתקבלה.

יריב לוין: בעד – 59, ובתוספת קולם של חבר כנסת עסאקלה וחבר הכנסת טאהא – 61 בעד, אין מתנגדים, אין נמנעים.

יריב לוין: לפיכך, ההצעה אושרה כהצעה לסדר-היום, ותועבר להמשך דיון בוועדת הכספים.

יריב לוין: [הצעת חוק פ/1198/23; נספחות.

יריב לוין: ]

יריב לוין: אנחנו עוברים להצעת החוק הבאה – הצעת חוק ועדת חקירה מיוחדת לרכש ספינות השיט והצוללות לחיל הים, התש"ף

יריב לוין: –2020, הצעתם של חברי הכנסת יאיר לפיד וקבוצת חברי הכנסת.

יריב לוין: ינמק את ההצעה חבר הכנסת משה יעלון, בבקשה.

יריב לוין: חברי הכנסת, נא לשבת, כדי שאפשר יהיה לשמוע את הדובר.

יריב לוין: השרים, אנא, לשבת.

יריב לוין: השרים, אנא, לשבת.

יריב לוין: אדוני, בבקשה.

משה יעלון: אדוני יושב-ראש הכנסת, כנסת נכבדה, אני מביא בפני המליאה את הצעת החוק להקמת ועדת חקירה מיוחדת לרכש הספינות והצוללות לחיל הים.

משה יעלון: מוצע להקים ועדת חקירה מיוחדת לחקירת רכש הספינות והצוללות לחיל הים.

משה יעלון: על פי המוצע, נשיא בית המשפט העליון ימנה את חברי ועדת החקירה ויגדיר את העניין שיהיה נושא החקירה.

משה יעלון: דינה של הוועדה יהיה כדין ועדת חקירה לפי חוק ועדות חקירה, התשכ"ט–1968, בשינויים המחויבים.

משה יעלון: אנחנו עוסקים בפרשה שהוגדרה על ידי כל מי שמתמצא בה – – –

יריב לוין: חברי הכנסת ביציע, אי-אפשר לשמוע את הדובר.

יריב לוין: אנא, אנא, לשבת.

יריב לוין: מי שרוצה לדבר יכול לעשות את זה בחוץ.

יריב לוין: נא לשבת.

יריב לוין: נא לשבת, בבקשה.

יריב לוין: בבקשה.

משה יעלון: אנחנו עוסקים בפרשה אשר כל מי שמצוי בפרטיה מגדיר אותה כפרשת השחיתות הביטחונית החמורה ביותר בתולדות המדינה, והיא עוסקת בתהליכי רכש של ספינות וצוללות ואישור מכירת צוללות למצרים.

משה יעלון: כל אלה מיוצרים במספנה, מספנת טיסנקרופ, שנמצאת בגרמניה.

משה יעלון: בפרשה מעורב ראש הממשלה מעצם קבלת ההחלטות – גם על רכש צוללת שישית בניגוד לעמדת המערכת; גם לאישור מכירת שתי צוללות נחותות, על פי הנהלים, ב-2010 למצרים, בניגוד למדיניות קודמת של ממשלת אולמרט, שאסרה כל עסקה כזאת; אחר כך מעורבות ראש הממשלה בניסיון למנוע מכרז בין-לאומי כשדובר על רכש ספינות מגן והפניית הפרויקט הזה למספנת טיסנקרופ; אחר כך, שוב, אישור של שתי צוללות, הפעם מתקדמות, למצרים, והפעם ללא שום אישור של שום גורם, ואפילו הסתרת העניין משר הביטחון, מהרמטכ"ל ומהקבינט; לאחר מכן ניסיון להביא לעסקה של תוספת של שלוש צוללות ועוד שתי ספינות לוחמה נגד צוללות בסך 2 מיליארד אירו – עסקה שטורפדה על ידי אישית.

משה יעלון: הנושא עלה שוב בתקופה האחרונה לאחר שהתנועה לאיכות השלטון ביצעה תחקיר של כמעט שנתיים בכל הנושא הזה והגישה עתירה לבג"ץ.

משה יעלון: המשיבים לה יצטרכו להשיב עד מחר, 6 באוגוסט.

משה יעלון: העתירה הוגשה ב-15 ביוני.

משה יעלון: בניגוד לעתירות אחרות שהוגשו לבג"ץ ותשובת המדינה הייתה שהנושא עדיין בחקירה ולכן אין מה להגיש עתירה, הפעם שופט בית המשפט העליון סולברג קיבל את העתירה בתוך כמה שעות, משום שאי-אפשר להתעלם מעתירה שמגובה גם במסמכים, גם בעדויות, גם בתצהירים של בכירים ביותר במדינת ישראל, לשעברים – ראשי ממשלה, שרי ביטחון, רמטכ"לים, מפקדי חיל הים, מנכ"לי משרד הביטחון, ראשי מוסד ועוד ועוד.

משה יעלון: בעצם, מה שהעתירה מעלה הוא את התשובה על השאלה: איפה הכסף?

משה יעלון: שאלה שאני, כמובן – – –

יריב לוין: רבותיי אני מבקש שקט.

יריב לוין: אי-אפשר לנהל את הדיון בצורה הזאת.

יריב לוין: רוצים לדבר – תצאו החוצה.

יריב לוין: אי-אפשר ככה.

מיקי לוי: מתנצל.

משה יעלון: שאלת "איפה הכסף" היא שאלה שאני כשר ביטחון לא יכולתי לתת עליה מענה, משום שלרגע אחד לא חלף במוחי הרעיון שמישהו יעדיף בצע כסף על פני טובת המדינה.

משה יעלון: בכל אופן, העתירה מסרטטת שני ערוצים כספיים שמתנקזים בסופו של דבר לבני דודיו של ראש הממשלה נתניהו: ערוץ אחד – ערוץ העמלות.

משה יעלון: עו"ד דוד שמרון, בניגוד עניינים מובהק, ייצג למעשה גם את ראש הממשלה נתניהו וגם את המתווך שהרוויח מעמלות של כל עסקה עם טיסנקרופ.

משה יעלון: כמובן שזה ניגוד עניינים מובהק.

משה יעלון: הנושא כמובן צריך להיבדק.

משה יעלון: מעבר לזה, בן הדוד השני, איש העסקים מיליקובסקי – סוגיה שנעלמה מעינינו ורק בשנה האחרונה נחשפה – הוא בעלים של חברה שנקראת סידריפ, שסיפקה חומרי גלם כתוספים לייצור פלדה במספנה, כך שהוא הרוויח מכל עסקה, בין שזו הזמנה ישראלית, בין שזו הזמנה מצרית או כל הזמנה אחרת.

משה יעלון: הסתבר שלבנימין נתניהו, בהיותו חבר כנסת ב-2007, היו מניות – קנה, קיבל – בסך 600,000 דולר, כך שהוא הרוויח מכל עסקה של החברה הזאת.

משה יעלון: הוא מכר את המניות כאשר חברת סידריפ נקנתה על ידי חברה ציבורית בשם גרפטק, שהמשיכה לספק חומרים לטיסנקרופ, ובן הדוד המשיך להיות בעלים כבעל מניות בחברה הזאת.

משה יעלון: כל זה מאיר באור מאוד מסוים את ההחלטות, שחלקן תמוהות, מההחלטה על הצוללת השישית ב-2000, עם תחילת כהונתו של ראש הממשלה, שתי הצוללות הנחותות למצרים ושאר העסקאות, שבעצם חלקן, אלה שבנתיב העמלות – הגיע כסף לבן הדוד שימרון, ובוודאי אלה שהן בנתיב המניות או הפלדות – הגיע כסף לבן הדוד מיליקובסקי.

משה יעלון: אנחנו כמובן ניסינו, יש עתיד-תל"ם, במסגרת הכנסת הזאת, להביא להקמת ועדת חקירה ממלכתית – נושא שחברינו לשעבר גנץ ואשכנזי, כחול לבן, עמדו על כך שמתחייבת בו ועדת חקירה ממלכתית.

משה יעלון: ברור שבתנאים הפוליטיים הללו זה לא ניתן.

משה יעלון: ניסינו להקים ועדת חקירה פרלמנטרית – גם זה לא עבר את הכנסת.

משה יעלון: אפילו ניסיון להביא את הנושא לוועדה לביקורת המדינה כך שמבקר המדינה יפתח בבדיקה – שנמנעה ממנו עד עכשיו על ידי היועץ המשפטי לממשלה בטענה שהחקירה עדיין לא הסתיימה; גם הוא אחד המשיבים שצריכים להשיב עד מחר בנושא, אבל הניסיון להביא את זה לוועדה לביקורת המדינה נחסם, כן, באופן לא מפתיע.

שלמה קרעי: זה לא נחסם.

משה יעלון: אבל אתה שואל: אם אין כלום ולא היה כלום כי לא היה כלום, אז למה הליכוד כל כך התאמץ גם שיהיה לו רוב בוועדה לביקורת המדינה וגם למנוע, בלי שום טיעונים מבוססים, את אותה בדיקה מתבקשת של מבקר המדינה?

משה יעלון: מה שאנחנו טוענים זה שיש פה סוגיות שהן מעבר לפליליות – תהליכי רכש.

משה יעלון: באופן לא מפתיע העידו בפני הוועדה לביקורת המדינה גם האנשים שהיו מעורבים בפרשה, כולל אני כשר הביטחון, גם אנשי מינהל הרכש במשרד הביטחון ואחרים, ואמרו: תבדקו איתנו, אנחנו לא ישנים טוב.

משה יעלון: תבדקו מה היה שם.

משה יעלון: מי שהתנגד אלה נציגי הליכוד בוועדה.

משה יעלון: עניין תהליכי הרכש הוא חשוב לא רק לגבי הפרשה הזאת אלא גם לעתיד.

משה יעלון: למה אנשי משרד הביטחון אומרים: תבדקו אותנו?

משה יעלון: משום שקודם כול הם נבדקו גם בחקירה הפלילית, והסתבר שאיש מהם לא חשוד.

משה יעלון: רק סביבתו הקרובה של ראש הממשלה נתניהו נמצאה חשודה, כולל כבר עם החלטות פרקליטות לכתבי אישום, בכפוף לשימוע, של רבים מהם.

משה יעלון: מהסביבה הקרובה.

משה יעלון: כלומר במשרד הביטחון איש לא חשוד; בסביבתו הקרובה של נתניהו כמה חשודים.

משה יעלון: בעניין הזה יש גם מעורבות של המל"ל שצריכה להיבדק, גם לגבי הפרשה וגם לגבי הטווח הארוך.

משה יעלון: מה תפקידו של המל"ל בתהליכי רכש?

משה יעלון: אין לו תפקיד מוגדר.

משה יעלון: לתהליכי הרכש משרד הביטחון אחראי, וזה מה שצריך להיות.

משה יעלון: משום מה היה ניסיון לדחוף גורמים מהמל"ל וגורמים אחרים לתוך תהליך קבלת ההחלטות.

משה יעלון: לכן, אנחנו טוענים שהנושא איננו נוגע רק לפרשה המסוימת הזאת.

משה יעלון: מדינה חפצת חיים לא יכולה להשאיר את הנושא פתוח, עם כל הטענות שעולות לאורך הדרך על מעורבות של גורמים כאלה ואחרים – בעיקר בסביבתו של ראש הממשלה והמל"ל – בהטיית הדברים באופן שבו יש חשד כבד להטיית בצע כסף על פני טובת המדינה.

משה יעלון: יש לי ציפיות מגנץ ואשכנזי וכחול לבן – אני לא יודע אם הן יתבדו היום או לא – מאחר שהם מכירים חלק מהדברים מקרוב – אשכנזי היה רמטכ"ל בתקופת הצוללת השישית ואישור מכירת הצוללות הראשונות למצרים.

משה יעלון: בתקופה מסוימת גנץ היה גם אחראי – ודאי ספינות הרכש – מכיר את הדברים כרמטכ"ל.

משה יעלון: היינו מצפים שהם כן יתמכו בהקמת הוועדה המתבקשת הזאת.

משה יעלון: אני לא יודע מה יקרה, אבל אנחנו מתעקשים, ולא נרפה מהנושא הזה עד שהנושא ייבדק וייחקר.

משה יעלון: תודה.

יריב לוין: בשם הממשלה ישיב השר המקשר דוד אמסלם, בבקשה.

דוד אמסלם: חבר הכנסת אבידר, שמתי לב שהתלהבת מהנאום של עצמך אתמול ופרסמת את זה גם בכל הפייסבוק.

יריב לוין: הוא לא שמע אותך.

דוד אמסלם: לא חשוב, הוא שומע מה שהוא רוצה.

דוד אמסלם: אדוני היושב-ראש, חברי הכנסת, קודם כול, לפני שאני מתחיל לענות לחבר הכנסת בוגי יעלון, אני רוצה לומר: היום חבר הכנסת מרגי אמר לי שהוא ציין בוועדה שהיום יום האהבה.

דוד אמסלם: הוא אמר שאנחנו בעם ישראל לא צריכים לציין את יום האהבה בלבד, אלא כל יום צריך להיות יום האהבה.

דוד אמסלם: זה באמת המצב.

דוד אמסלם: אבל בשמאל, דרך אגב, הם לא מכירים את המילה "אהבה" בעם ישראל.

דוד אמסלם: לא מעניין אותם מה קורה.

דוד אמסלם: אין להם מושג מה זה בכלל.

דוד אמסלם: איפה שאפשר לייצר פילוג ושנאה – שם הם נכנסים.

דוד אמסלם: איפה שיש חריץ הכי קטן – נכנסים.

דוד אמסלם: אז אני קודם כול רוצה להתייחס לאיזו סוגיה שראיתי אתמול בטלוויזיה, שלא קשורה לאירוע.

דוד אמסלם: אתמול ראינו איזשהו אייטם קטן בטלוויזיה בנוגע לד"ר אבישי בן חיים, איך תקפו אותו בצורה גסה, בצורה אלימה, בהפגנות השמאל.

דוד אמסלם: מה שעשו אתמול באייטמים – אני מניח שאם זה היה איש שמאל, כמובן, כרגיל, היו עושים שלושה ימי שידורים, פותחים אולפנים, מדברים על האלימות.

דוד אמסלם: אבל אתמול מה שקרה זה שבערוצים קיימו דיון אם הקלטת מבושלת.

דוד אמסלם: זה מה שעניין אותם.

דוד אמסלם: בוודאי, כי מבחינתם זה לא נתפס שמישהו מהשמאל – הרי הם לא רואים את הדבשת של עצמם – נוהג בגסות, אלימות פיזית, ואם זה קרה, אז בוודאי אנחנו צריכים לדון.

דוד אמסלם: כנראה שבישלו את הקלטת.

דוד אמסלם: אז קודם כול, אבישי בן חיים, אני מחזק אותך.

דוד אמסלם: תמשיך בפעולתך החשובה.

דוד אמסלם: כפי שאמרתי, רוב האלימות באה באמת מהמחוזות של השמאל, אבל נוח להם לומר שזה בא מהימין.

דוד אמסלם: לגבי סיפור ההפגנות, כל הזמן אנחנו טוענים שיש במדינת ישראל בתקופה האחרונה אנרכיה.

דוד אמסלם: באיזה מובן?

דוד אמסלם: זה לא שאנחנו מלינים על כך שזכות ההפגנה היא זכות חשובה.

דוד אמסלם: בוודאי במשטר דמוקרטי זאת זכות חשובה מאוד מאוד.

דוד אמסלם: דרך אגב, אמרתי, בימין זה מושרש בבסיס, בגלל שתמיד אנחנו היינו הנרדפים, כולל היום, אז בוודאי ובוודאי זכות ההפגנה היא זכות חשובה.

דוד אמסלם: אבל גם זכות ההפגנה – יש זכויות נוספות במדינת ישראל לכלל האזרחים, וצריך לאזן בין הדברים.

דוד אמסלם: אז אני רוצה להקריא לכם – בזמנו, כשהוגש בג"ץ נגד בית המשפט העליון, שקיבל החלטה בנושא ההפגנות מול מעון ראש הממשלה, בדיוק כמו שקורה היום, אבל לא הפגנות חודשיים אחרי הבחירות, על זה שרוצים להוציא את ראש הממשלה מביתו ומתפקידו שלא באמצעות הקלפי; מפעילים את כל המערכות, מהפרקליטות, משטרה, הכול, רק לא קלפי.

דוד אמסלם: אקריא לכם מה קבע בית המשפט העליון אז לגבי הפגנות הימין, שבעצם רצו למחות על כך שהרסו את כל האידיאולוגיה שלהם, הרסו יישובים שלמים, גירשו אלפי משפחות.

דוד אמסלם: תבינו על מה מדובר – עשרות אלפי משפחות, אז בעצם רצו להפגין מול בית ראש הממשלה דאז יצחק רבין.

דוד אמסלם: ואז קבע נשיא בית המשפט העליון – אז היה זה המשנה לנשיא, ברק.

דוד אמסלם: אני רוצה לצטט כמה דברים: "נתונה לעותרים הזכות החוקתית לקיים אספה" – מדובר על הפגנה בודדת, לא כל יום – "ליד מעונו של ראש הממשלה.

דוד אמסלם: זכות זו אינה מוחלטת.

דוד אמסלם: יש לאזן אותה עם זכות הפרטיות של ראש הממשלה, בני ביתו ושכניו.

דוד אמסלם: כן יש לאזנה משיקולים של שלום הציבור.

דוד אמסלם: מטעם זה עשינו את הצו-על-תנאי למוחלט, במובן זה שיש ליתן לעותרים רישיון לקיום האספה" – על זה אין לנו מחלוקת – "תוך הגבלות באשר למקום, זמן ואמצעים".

דוד אמסלם: על בסיס זה הגיעו הצדדים לידי הסדר אשר לפרטי האספה: "על פי הסדר זה תוגש בקשה לקיום אספה ברחבה שממול בית הכנסת הגדול אשר ברח' המלך ג'ורג'" – לא על הכביש, ברחבה מול בית הכנסת הגדול – "מול מעונו של ראש הממשלה – – – תוקם במה – – – משך האספה יהיה בין 19:30 ו-21:00".

דוד אמסלם: ישתתפו בה 500 איש וכן הלאה וכן הלאה, ובוודאי מייד יהיה פיזור האנשים ותתאפשר התנועה.

דוד אמסלם: רבותיי, אין לנו השגה על כך שצריכים לאפשר את זכות ההפגנות.

דוד אמסלם: אותנו לא תלמדו מהי דמוקרטיה.

דוד אמסלם: כפי שאמרתי, הנרדפים באמת מאז קום המדינה ועד היום זה אנחנו, גם אם אנחנו בשלטון, הלכה למעשה.

דוד אמסלם: אבל פה יש אנרכיה יומית, סגירה של רחובות, התפרעויות.

דוד אמסלם: דרך אגב, לא רחוב אחד.

דוד אמסלם: לאחר מכן יש תהלוכות.

דוד אמסלם: שום דבר לא מוגבל בזמן.

דוד אמסלם: אמרתי, אם המפגינים רוצים לעשות את זה עד 07:00 – 07:00.

דוד אמסלם: לפני כמה ימים באתי לכנסת – חסמו גם את הכניסה לכנסת.

דוד אמסלם: למה?

דוד אמסלם: כפי שאמרתי, הכול מותר.

דוד אמסלם: עכשיו אני רוצה לענות לחבר הכנסת בוגי יעלון.

דוד אמסלם: תראה, אמרתי כבר בעבר, אתם מגישים את ההצעה הזאת בערך כל שבוע בצורה כזאת או אחרת.

דוד אמסלם: אמרתי, אתה מלא אובססיה, רעל וארס, אבל כשהיית בליכוד – אמרתי לך, היית שר הביטחון, הכול היה בסדר מבחינתך, הכול בסדר, אבל מהרגע שהחליטו להזיז אותך מאותו תפקיד בגלל אילוצים פוליטיים כאלה ואחרים – כנראה לא הבנת את המגבלות הפוליטיות ואת המשחק הפוליטי – אתה לקחת את זה אישי, ומאז אתה רודף את ראש הממשלה מבוקר עד לילה.

דוד אמסלם: לא מעניין אותך כלום – לא עובדות, שום דבר.

דוד אמסלם: אתה מלא טינה, ארס, וגם שוכח שהליכוד מינה אותך לשר הביטחון ועוד שרים ובכלל שם אותך ברשימה שלו.

דוד אמסלם: לא מעניין אותך כלום.

דוד אמסלם: אתה, יש לך רק נושא אחד: אני חייב חזרה לפגוע בראש הממשלה – כי הוא פגע בי.

דוד אמסלם: לכן אתה מגיש את זה כל היום.

דוד אמסלם: אתה כל היום נובר וחופר וחופר.

דוד אמסלם: נובר.

דוד אמסלם: ואני רוצה לומר לך, הדבר הזה הרי נחקר בחקירת משטרה.

דוד אמסלם: אני טוען, דרך אגב – אתם לא מאמינים, הרי.

דוד אמסלם: אתם מבוקר עד לילה עולים לכאן ואומרים: יש מערכות שלטון חוק במדינת ישראל.

דוד אמסלם: אתם תוקפים אותן, אתם פה, אתם שם.

דוד אמסלם: אני שואל שאלה פשוטה: הרי הדבר הזה נחקר על ידי משטרת ישראל.

דוד אמסלם: זה עבר את פרקליטות המדינה ואת היועץ המשפטי לממשלה.

דוד אמסלם: אני מבין שהגשתם בג"ץ בנושא.

דוד אמסלם: כל המערכות האלה משקרות?

דוד אמסלם: אתם באים היום לכנסת ומבקשים ועדת חקירה ממלכתית.

דוד אמסלם: למה?

דוד אמסלם: בגלל שאתם לא מאמינים למערכות האלה.

דוד אמסלם: אתם צודקים, אבל אל תתקפו אותנו בזה שאנחנו מעבירים ביקורת עליהם.

דוד אמסלם: הרי גם אתה עכשיו לא מאמין למשטרה, אתה לא מאמין למנדלבליט.

משה יעלון: אל תדבר בשמי.

דוד אמסלם: אבל זה מה שאמרת.

משה יעלון: תשיב לי עניינית.

משה יעלון: אני לא שומע ממך תשובות ענייניות.

דוד אמסלם: אבל זה מה שאמרת.

דוד אמסלם: אני אענה לך.

דוד אמסלם: הדברים האלה נבדקו.

דוד אמסלם: זה לא קטעי רכילות שלך – זה מנגנונים שלמים שבדקו את זה.

דוד אמסלם: אני מניח ואני מבטיח לך שמשטרת ישראל הייתה שמחה להדביק לראש הממשלה עוד תיק, וגם מנדלבליט.

דוד אמסלם: לְמה יש עוד מספרים?

דוד אמסלם: יש לנו כבר אפילו תיק, קוראים לו "3000".

דוד אמסלם: יש לנו גם מספר פתוח – 3000.

דוד אמסלם: כל התקשורת מגויסת לזה.

דוד אמסלם: שלחתם כתבים לחוץ לארץ – המערכות מימנו את זה כדי לדבר עם העד ההוא וההוא; פתחתם משטרה משל עצמכם.

משה יעלון: אז מה הבעיה שתהיה בדיקה של – – – מה הבעיה?

דוד אמסלם: שנייה, דקה.

דוד אמסלם: לא, לכן אני אומר, אחרי שבעצם הכול נבדק – מה הבעיה שנבדוק כל דבר?

דוד אמסלם: אותך – בכל דבר – קיבלו גם לגביך.

דוד אמסלם: כל היום נעסוק בבדיקות ובבדיקות ובבדיקות.

דוד אמסלם: אז אתה מבין שאתה לא מאמין במערכות?

משה יעלון: אל תדבר בשמי.

דוד אמסלם: אבל זו התוצאה.

דוד אמסלם: הרי אם אתה מבקש – אני מניח שאם המשטרה הייתה אומרת: אוקיי, או מנדלבליט היה מחליט להעמיד את ראש הממשלה לדין בעניין הזה, היית אומר: נכון, צודק.

דוד אמסלם: היית גם רוקד על זה, פותח שמפנייה בבית, מבסוט.

דוד אמסלם: היית נרגע.

דוד אמסלם: היית אומר לעצמך: אה, החזרתי לו.

דוד אמסלם: אבל עצם העניין שאתה עוסק בזה כל היום, לאחר שכל הדברים האלה נבדקו – דרך אגב, אני הייתי מצפה ממך פה לעלות ולהגיד, תגיד: פרשת הרפז – יש עדויות; יש עדויות, הקלטות, מה שאתה רוצה.

משה יעלון: אולי נדבר על הצוללות?

דוד אמסלם: שום דבר.

אלי אבידר: צודק.

אלי אבידר: צודק.

מיקי לוי: צודק.

דוד אמסלם: אתה, הייתי מצפה ממך להגיד: רבותיי, אני מציע לבדוק את שי ניצן עם דנינו.

מיקי לוי: צודק.

דוד אמסלם: שום דבר.

קריאה: אדוני – – –

קריאות: – – –

דוד אמסלם: אני הייתי מציע לך לעלות לכאן ולשאול איך ליאת בן-ארי נתנה תצהיר – לפחות מה שפורסם – –

אלי אבידר: אדוני, אנחנו תומכים בך, אתה צודק.

דוד אמסלם: – – כן, נתנה תצהיר שקרי בבית המשפט או בבית הדין.

דוד אמסלם: עכשיו מדובר, ממה שאני קורא, על עבירות בנייה כאלה או אחרות.

דוד אמסלם: דרך אגב, אני רוצה להזכיר לכם שאת גלנט – –

קריאה: – – –

דוד אמסלם: – – סקלו אותו על איזה כמה עצים שהוא שתל, רק בשטח ליד ביתו.

דוד אמסלם: אתה בא, מבוקר עד לילה מדבר: צוללות, צוללות, צוללות.

דוד אמסלם: אני אגיד לכם למה אתם מדברים על זה – –

יוליה מלינובסקי: עשר דקות, עברו עשר דקות.

דוד אמסלם: – – בגלל שאתם מבינים שתיק 1000, שאין לי מושג אם אתם לא התחלתם איתו – עם כל הקשרים שאני רואה כאן כבר יש לי איזה תסריט בראש איך הוא התחיל ומי השותף – –

קריאה: דודי, האם זה אומר – – –

דוד אמסלם: שנייה.

דוד אמסלם: – – ותיק 2000 ותיק 4000 – הרי אתם יודעים שזה לא מחזיק מים, זה הכול קשקושים.

דוד אמסלם: אתם מבינים שזה תיקים תפורים.

קריאה: – – –

דוד אמסלם: לכן אתם ממשיכים להשקיע מאמצים בצוללות.

דוד אמסלם: אז אני רוצה רק להגיד לך משהו – –

מיקי לוי: הצוללות – נכון.

דוד אמסלם: – – חבר הכנסת בוגי יעלון: יש כאן

דוד אמסלם: התייחסות – ואני לא אקריא לך את כולה – של פרופ' יעקב נגל, שהיה ממלא מקום ראש המל"ל בפועל.

דוד אמסלם: אני מניח שגם הוא שקרן מבחינתך.

מיקי לוי: הוא שיקר.

מיקי לוי: הוא שיקר.

מיקי לוי: חד-משמעית הוא שיקר.

דוד אמסלם: סתם בן אדם.

דוד אמסלם: אני שמעתי – – –

יריב לוין: אדוני השר, אתה כבר הרבה מעבר לזמן, אז אנא, משפט אחרון.

דוד אמסלם: רק עוד דבר אחד אני אענה לו.

מיקי לוי: – – – שגם הוא שיקר.

דוד אמסלם: בוודאי, רק אתם לא משקרים, רבותיי.

קריאה: דודי, מבקשים לרדת.

קריאה: אתה רוצה לסיים עוד משפט?

דוד אמסלם: לא, אני כבר מסיים.

דוד אמסלם: דקה.

מיקי לוי: – – –

דוד אמסלם: אני רוצה לספר לך שאיילה חסון אמרה שגם אתה ידעת, אתה ידעת – – –

משה יעלון: – – –

דוד אמסלם: לא חשוב, תעשה ככה ביד.

דוד אמסלם: גם היא משקרת, רק אתה לא משקר – –

מיקי לוי: אין בעיה – – –

דוד אמסלם: – – כשלך יש את הסיבה הכי טובה לשקר.

דוד אמסלם: מדוע?

דוד אמסלם: בגלל שאתה לוקח את זה לאישי.

דוד אמסלם: אתה, הדיחו אותך מתפקיד שר הביטחון.

מיקי לוי: – – –

דוד אמסלם: זה שמינינו אותך, שהליכוד מינה אותך, זה לא מעניין אותך.

דוד אמסלם: זה מה שמעניין אותך מהבוקר עד הלילה.

דוד אמסלם: אתה אובססיבי לעניין.

דוד אמסלם: אתה קם עם זה, ישן עם זה, לא מעניין אותך כלום, רק ההכפשות.

מיקי לוי: אין בזה עבירה, נהפוך הוא.

יריב לוין: חבר הכנסת יעלון, אתה מעוניין להשיב?

יריב לוין: חבר הכנסת יעלון, יש לך אפשרות להשיב שלוש דקות, אם אתה מעוניין.

יאיר לפיד: אני אשיב.

יריב לוין: חבר הכנסת לפיד, בבקשה.

קריאה: יש "ברטרים" כאלה?

יריב לוין: כן.

יריב לוין: התשובה: כן.

יריב לוין: זכותם.

יאיר לפיד: אדוני היושב-ראש, כנסת נכבדה, ביקש השר להבין מדוע השתכנענו שצריך ועדת חקירה ממלכתית בעניין הצוללות.

יאיר לפיד: אני רוצה להגיד לך, השר, איך אני השתכנעתי.

יאיר לפיד: ישבו איתי שני אנשים שאני סומך עליהם בעניינים ביטחוניים, שניהם רמטכ"לים לשעבר של צבא ההגנה לישראל, אחד מהם הוא היום השר הביטחון של מדינת ישראל והשני הוא היום שר החוץ של מדינת ישראל, לאחד קוראים בני גנץ ולשני קוראים גבי אשכנזי.

יאיר לפיד: הם הסבירו לי מתוקף ניסיונם – אני הכרתי את הפרשה בעצמי, אבל הם, מתוקף ניסיונם הביטחוני, הסבירו לי, ואחר כך הלכו והסבירו לכל עם ישראל, שפרשת הצוללות היא פרשת השחיתות הביטחונית הגדולה בתולדות המדינה, שהם לא יכולים להאמין ולא נשמע להם סביר שיכול להיות שבני דודיו של ראש הממשלה היו מעורבים והוא לא ידע, ומתוקף ניסיונם הם מסתכלים על העברת הצוללות למצרים, שנעשתה מאחורי גבו של משרד הביטחון, הם מסתכלים על העברות הכספים, הם מסתכלים על הניסיון לקנות רכש ביטחוני שהביטחון הישראלי לא צריך, כמו ספינות נגד צוללות, שהמדינה לא צריכה, בחנו את הפרטים.

יאיר לפיד: עכשיו, השר אמסלם, אתה מדבר פה על חשיבותה של מדינה, על חשיבותה של חברה מסודרת.

יאיר לפיד: שני רמטכ"לים של צה"ל בתקופה הרלוונטית, בני גנץ וגבי אשכנזי, הסבירו לי, לך, לכל עם ישראל, שאנחנו מוכרחים ועדת חקירה ממלכתית לחקר הצוללות, מפני שאין שום דרך אחרת להסביר או שנלמד או נדע מדוע ראש הממשלה אישר למצרים לקבל צוללות קטלניות מגרמניה; מפני שאין שום דרך אחרת שבה אנחנו נדע, אם לא תהיה ועדת חקירה ממלכתית, איך קרה שבענייני רכש ביטחוני כל הכללים הופרו, מדוע הכול נעשה מאחורי גבו של שר הביטחון, מאחורי גבו של משרד הביטחון, מאחורי גבו של הרמטכ"ל, מאחורי גבו של צה"ל.

יאיר לפיד: אני אומר שוב – –

קריאה: – – –

יאיר לפיד: – – אני לא מסתמך על עצמי, כי אז אתה תעלה הנה ותגיד לי שזה פוליטי.

יאיר לפיד: אני מסתמך על בני גנץ וגבי אשכנזי, שני רמטכ"לים של צה"ל בתקופה הרלוונטית, שאמרו לי, לך, לעם ישראל, לכל מצלמת טלוויזיה, לכל מיקרופון: מוכרחים ועדת חקירה ממלכתית לפרשת הצוללות.

יאיר לפיד: ועכשיו יש הצבעה, ואני סמוך ובטוח שהיות שזה מה שהם אמרו לעם ישראל, הם ודאי יפסעו הנה בדקות הקרובות כדי להצביע על הקמת ועדת חקירה ממלכתית לעניין הצוללות, כי אם זה לא נכון, אם הם לא יעשו את זה – מתברר שכבר לא אכפת להם מכלום, כולל הביטחון.

יאיר לפיד: כל מה שמעניין אותם זה פוליטיקה קטנה ועלובה של כיסאות.

יאיר לפיד: תודה רבה.

שלמה קרעי: מה עם ועדת חקירה לפגישות שלך עם נוני מוזס?

מיקי לוי: זה קשקוש.

מיקי לוי: אין בזה פלילי.

מיקי לוי: במה יש פלילי?

מיקי לוי: בראש הממשלה – שוחד והפרת אמונים.

שלמה קרעי: – – –

יריב לוין: חברות וחברי הכנסת, הוגשו לי 17 – חבר הכנסת לוי, חבר הכנסת לוי, תודה.

יריב לוין: חבר הכנסת קרעי, תודה רבה.

יריב לוין: הוגשו לי 17 חתימות של סיעת יש עתיד-תל"ם בבקשה להצבעה שמית.

יריב לוין: זה כמובן לא מספיק, אבל הוגשה גם בקשה של הממשלה להצבעה שמית, ועל כן אנחנו נקיים הצבעה שמית.

יריב לוין: מזכירת הכנסת, בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח אלי אבידר – נגד יולי יואל אדלשטיין – אינו נוכח ינון אזולאי – נגד ישראל אייכלר – נגד קארין אלהרר – אינה נוכחת סעיד אלחרומי – אינו נוכח זאב אלקין – אינו נוכח דוד אמסלם – נגד אופיר אקוניס – נגד משה ארבל – אינו נוכח גבי אשכנזי – אינו נוכח יעקב אשר – נגד אוריאל בוסו – נגד דוד ביטן – נגד רם בן ברק – בעד נפתלי בנט – נגד אורנה ברביבאי – בעד אליהו ברוכי – נגד קרן ברק – נגד ניר ברקת – אינו נוכח יוסף ג'בארין – אינו נוכח יאיר גולן – בעד מאי גולן – נגד איתן גינזבורג – אינו נוכח יואב גלנט – נגד גילה גמליאל – נגד בנימין גנץ – אינו נוכח משה גפני – נגד עוזי דיין – נגד אבי דיכטר – אינו נוכח צבי האוזר – אינו נוכח ניצן הורוביץ – בעד עמית הלוי – נגד צחי הנגבי – נגד יועז הנדל – אינו נוכח שרן מרים השכל – נגד מיכל וונש – אינה נוכחת מכלוף מיקי זוהר – נגד תמר זנדברג – בעד אימאן ח'טיב יאסין – אינה נוכחת מיקי חיימוביץ' – אינה נוכחת אליהו חסיד – אינו נוכח ווליד טאהא – אינו נוכח בועז טופורובסקי – בעד אחמד טיבי – אינו נוכח יוסף טייב – נגד יעקב טסלר – נגד דסטה גדי יברקן – אינו נוכח היבה יזבק – אינה נוכחת עומר ינקלביץ' – אינה נוכחת משה יעלון – בעד אלי כהן – אינו נוכח יצחק כהן – נגד מאיר כהן – בעד מירב כהן – אינה נוכחת מתן כהנא – אינו נוכח ע'דיר כמאל מריח – אינה נוכחת עופר כסיף – אינו נוכח אופיר כץ – נגד חיים כץ – נגד ישראל כץ – נגד יוראי להב הרצנו – בעד מיקי לוי – בעד אורלי לוי אבקסיס – אינה נוכחת יריב לוין – נגד אביגדור ליברמן – אינו נוכח יאיר לפיד – בעד אוסנת הילה מארק – אינה נוכחת פטין מולא – נגד מרב מיכאלי – בעד יוליה מלינובסקי קונין – נגד מיכאל מלכיאלי – נגד יעקב מרגי – נגד משולם נהרי – נגד אבי ניסנקורן – אינו נוכח בנימין נתניהו – אינו נוכח סונדוס סאלח – אינה נוכחת יואב סגלוביץ' – בעד יבגני סובה – נגד אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – נגד מנסור עבאס – אינו נוכח איימן עודה – אינו נוכח חוה אתי עטייה – נגד חמד עמאר – נגד ג'אבר עסאקלה – אינו נוכח עודד פורר – נגד יצחק פינדרוס – נגד

מיקי לוי: איפה ראש הממשלה?

מיקי לוי: איפה ראש הממשלה?

יריב לוין: חבר הכנסת מיקי לוי, אנחנו באמצע ההצבעה.

יריב לוין: נו, באמת.

מיקי לוי: אני מתנצל, אדוני.

ירדנה מלר-הורוביץ: (קוראת בשמות חברי הכנסת) טלי פלוסקוב – נגד אורלי פרומן – בעד תהלה פרידמן – אינה נוכחת עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת עינב קאבלה – אינה נוכחת אנדרי קוז'ינוב – בעד אלכס קושניר – נגד יואב קיש – נגד אריאל קלנר – נגד שלמה קרעי – נגד מירי מרים רגב – נגד עידן רול – בעד יואל רזבוזוב – בעד יפעת שאשא ביטון – אינה נוכחת אנטאנס שחאדה – אינו נוכח יובל שטייניץ – אינו נוכח קטי קטרין שטרית – נגד אלעזר שטרן – בעד הילה שי וזאן – אינה נוכחת מיכל שיר סגמן – נגד עפר שלח – בעד איציק שמולי – אינו נוכח רם שפע – אינו נוכח איילת שקד – נגד עאידה תומא סלימאן – אינה נוכחת פנינה תמנו – אינה נוכחת

יריב לוין: המזכירה, נא לקרוא פעם נוספת בשמות חברי הכנסת שלא הצביעו.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח יולי יואל אדלשטיין – אינו נוכח קארין אלהרר – אינה נוכחת סעיד אלחרומי – אינו נוכח זאב אלקין – אינו נוכח משה ארבל – נגד גבי אשכנזי – אינו נוכח ניר ברקת – אינו נוכח יוסף ג'בארין – אינו נוכח איתן גינזבורג – אינו נוכח בנימין גנץ – אינו נוכח אבי דיכטר – אינו נוכח צבי האוזר – אינו נוכח יועז הנדל – אינו נוכח מיכל וונש – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת אליהו חסיד – אינו נוכח ווליד טאהא – אינו נוכח אחמד טיבי – אינו נוכח דסטה גדי יברקן – אינו נוכח היבה יזבק – אינה נוכחת עומר ינקלביץ' – אינה נוכחת אלי כהן – אינו נוכח מירב כהן – אינה נוכחת מתן כהנא – אינו נוכח ע'דיר כמאל מריח – אינה נוכחת עופר כסיף – אינו נוכח אורלי לוי אבקסיס – אינה נוכחת אביגדור ליברמן – אינו נוכח אוסנת הילה מארק – אינה נוכחת אבי ניסנקורן – אינו נוכח בנימין נתניהו – אינו נוכח סונדוס סאלח – אינה נוכחת אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח מנסור עבאס – אינו נוכח איימן עודה – אינו נוכח ג'אבר עסאקלה – אינו נוכח תהלה פרידמן – אינה נוכחת עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת עינב קאבלה – אינה נוכחת יפעת שאשא ביטון – אינה נוכחת אנטאנס שחאדה – אינו נוכח יובל שטייניץ – אינו נוכח הילה שי וזאן – אינה נוכחת איציק שמולי – אינו נוכח רם שפע – אינו נוכח עאידה תומא סלימאן – אינה נוכחת פנינה תמנו – אינה נוכחת

שרן השכל: האם יש חבר כנסת שנוכח במליאה וטרם הצביע?

שרן השכל: לא.

שרן השכל: תמה ההצבעה.

שרן השכל: מזכירת הכנסת, נא לספור את הקולות.

שרן השכל: 48 קולות נגד, 19 קולות בעד.

שרן השכל: אני מכריזה כי הצעת חוק ועדת חקירה מיוחדת לרכש ספינות השיט והצוללות לחיל הים, התש"ף

שרן השכל: –2020, של חבר הכנסת יאיר לפיד וקבוצת חברי הכנסת, לא עברה.

הצעת חוק-יסוד: [הצעת חוק פ/1262/23; נספחות.

הצעת חוק-יסוד: ]

שרן השכל: נעבור להצבעה הבאה – הצעת חוק-יסוד השפיטה (תיקון – פסקת התגברות), של חברי הכנסת איילת שקד, אופיר סופר ומתן כהנא.

שרן השכל: תנמק חברת הכנסת איילת שקד.

שרן השכל: לרשותך עשר דקות.

איילת שקד: תודה.

איילת שקד: גברתי היושבת-ראש, כנסת נכבדה, היום זאת פעם ראשונה, כך לפחות חשבתי, שיש בכנסת רוב לפסקת ההתבגרות.

איילת שקד: בכנסת התשע-עשרה לא היה, בכנסת העשרים לא היה.

איילת שקד: אני קיוויתי שלפחות בכנסת העשרים-ושלוש יש רוב לפסקת ההתגברות.

איילת שקד: אבל היום שוב הליכוד והמפלגות החרדיות נכנעו ללחצים של השמאל, והם מגישים לניסנקורן את הערכים של הימין על מגש של כסף.

שלמה קרעי: הצעת החוק שלך – – –

איילת שקד: הם לעד יהיו חתומים על הביזיון הזה, שפעם ראשונה בכנסת ישראל יש 61 אצבעות שתומכות לפחות ברעיון, אבל הם החליטו לברוח.

איילת שקד: אני שאלתי את עצמי: את מי אני צריכה לשכנע?

איילת שקד: את תמר זנדברג אני לא אשכנע.

תמר זנדברג: למה לא? איך את יודעת?

תמר זנדברג: תנסי.

איילת שקד: את מיקי לוי אני לא אשכנע.

איילת שקד: תקשיבי, אתם נעולים בקונספציית כוהני שלטון החוק – – –

תמר זנדברג: – – – דמוקרטיה – – –

איילת שקד: תקשיבי, תמר, בואי אני אקריא לך ציטוט של השופט ברק.

איילת שקד: מי הכניס את פסקת ההתגברות לחוק-יסוד?

תמר זנדברג: – – –

איילת שקד: מרצ.

איילת שקד: פסקת ההתגברות הוכנסה לחוק-יסוד: חופש העיסוק בגלל הסכמי אוסלו.

איילת שקד: רבין קרא לשולמית אלוני למשרד שלו ואמר לה: אם את רוצה את הסכמי אוסלו, אני צריך את ש"ס בקואליציה, ולכן נעביר את פסקת ההתגברות.

תמר זנדברג: בדיוק.

תמר זנדברג: יפה.

תמר זנדברג: ממניעים פוליטיים.

איילת שקד: אוקיי.

איילת שקד: קודם כול שנדע את העובדות.

איילת שקד: אז עכשיו בואו נדבר על את מי אני כן צריכה לשכנע.

איילת שקד: מתן, תתחיל לרשום.

איילת שקד: תרשום, תרשום: "בג"ץ איבד את זה.

איילת שקד: הוא הופך את עצמו לרשות המחוקקת, לרשות המבצעת ולרשות השופטת בו זמנית.

איילת שקד: חייבים לשים לכך סוף.

איילת שקד: הדרך לכך היא באמצעות פסקת ההתגברות" – יולי אדלשטיין.

איילת שקד: תרשום, תרשום: "נתניהו השמיע בקולו שהוא תומך בפסקת ההתגברות.

איילת שקד: הבעיה היא בגורמים בקואליציה שמתנגדים לנושא – –

קריאות: – – –

איילת שקד: – – ולא מאפשרים לממשלה ולכנסת לממש את האמון שהציבור נותן בהן.

איילת שקד: "

שלמה קרעי: לא נכון.

שלמה קרעי: הבעיה היא שההצעה שלך נותנת כוח לבג"ץ.

איילת שקד: "נעמיד שתי ברירות: או פסקת ההתגברות עם 61 או שהציבור ידע מי הפיל את זה" – יושב-ראש הכנסת יריב לוין.

שלמה קרעי: – – – ההצעה שלך נותנת כוח לעליון.

איילת שקד: מתן, תרשום, תרשום: אין מנוס מלחוקק את החוק לאחר שהעליון ממשיך להתערב בכל פעם מחדש בחוקים שמחוקקת הכנסת – זאב אלקין.

שלמה קרעי: – – –

איילת שקד: תרשום, תרשום: "פסקת ההתגברות חשובה יותר מתמיד.

איילת שקד: הגענו לרגע שבו העם חייב להכריע בין הציבור ונבחריו לבין החונטה המשפטית" – יושב-ראש הקואליציה מיקי זוהר.

תמר זנדברג: – – –

איילת שקד: תרשום, זה פשוט: "אי-חקיקת פסקת ההתגברות – כישלון של כל הקואליציה" – השר אופיר אקוניס.

איילת שקד: תרשום, תרשום, יש עוד: עלינו להשיב את השלטון לכנסת מול בית המשפט.

איילת שקד: כרגע משכן הכנסת הוא סתם מועדון דיונים ברחביה ללא משמעות שלטונית – ישראל אייכלר.

איילת שקד: תרשום, תרשום: "אם הכנסת לא תעביר את פסקת ההתגברות היא תמעל בתפקידה" – השר המקשר דודי אמסלם.

שלמה קרעי: – – – פסקת ההתגברות – – – נותן כוח – – –

איילת שקד: "המשימה הראשונה של הממשלה הבאה היא העברת פסקת התגברות" – השר יעקב ליצמן.

שלמה קרעי: זאת פסקת התחמשות, לא פסקת התגברות.

איילת שקד: ומה שאני אומרת לכם – שכל חברי הכנסת האלה בחרו, כנראה, לברוח מהמליאה או להצביע נגד.

איילת שקד: זאת הייתה הבחירה שלהם.

איילת שקד: אני רוצה להגיד לכם – – –

תמר זנדברג: הרבה בורחים יש פה היום.

תמר זנדברג: הרבה בורחים.

איילת שקד: כן, הרבה ברחנים.

שלמה קרעי: – – –

איילת שקד: אני רוצה להגיד לכם שכשה

איילת שקד: כנסת הזאת נבחרה, אני חשבתי שנתניהו ינצל את העובדה כדי לשמור על גוש הימין וינסה לעשות שינויים שבכנסת הקודמת לא יכולנו לעשות כי לא היה רוב.

איילת שקד: צר לי – כי אני מבינה כרגע את המצב – להודיע שכנראה גם בכנסת הזאת אין רוב.

איילת שקד: מה שהיה בזמנו מספיק טוב כדי לשמור על קואליציית אוסלו של רבין זה דבר שהליכוד עם 36 מנדטים לא מוכן כרגע לתמוך בו ולקדם.

איילת שקד: אני אגיד לכם עוד משהו: אחרי שהגרסה הזאת בחוק-יסוד: השפיטה תיפול, אנחנו נביא גרסה של פסקת התגברות בחוק-יסוד: כבוד האדם וחירותו.

איילת שקד: אני כבר הגשתי את זה, בצלאל כבר הגיש את זה.

איילת שקד: עשינו העתק-הדבק – לקחנו את מה שיש בחוק-יסוד: חופש העיסוק, שמנו את זה בחוק-יסוד: כבוד האדם וחירותו.

איילת שקד: אולי בזה הקואליציה הכושלת הזאת והמסוכסכת הזאת תתמוך.

איילת שקד: תודה רבה.

שלמה קרעי: – – – פסקת התחמשות.

שרן השכל: תודה רבה, חברת הכנסת איילת שקד.

שרן השכל: ישיב על ההצעה שר המשפטים אבי ניסנקורן.

אברהם (אבי) ניסנקורן: אני חייב להגיד שאני לא מבין – אני מנסה להבין למה, איילת, בתור שרת משפטים לשעבר, בימינה, עובדת כל כך קשה לפגוע בדמוקרטיה ובשלטון החוק.

אברהם (אבי) ניסנקורן: אני פשוט לא מבין – – –

שלמה קרעי: – – – היא עוזרת – – –

אברהם (אבי) ניסנקורן: רק שנייה, תרשום.

אברהם (אבי) ניסנקורן: אני לא מבין איך אנחנו בסיטואציה שההתקפות על בית המשפט, ההתקפות על הפרקליטות וההתקפות על מערכת שלטון החוק מצד ימינה באות מכל כיוון.

אברהם (אבי) ניסנקורן: ימינה רוצה ועדה לחקירת שופטים בכנסת ישראל – באה, יוזמת ומצביעה.

אברהם (אבי) ניסנקורן: רוצים ששופטי העליון ושופטי המחוזי ילכו ויעברו ויעמדו בחקירה צולבת, כאילו הם הנאשמים.

אברהם (אבי) ניסנקורן: ימינה רוצה לפגוע בוועדה למינוי שופטים ולנסות לערער אותה.

אברהם (אבי) ניסנקורן: ימינה רוצה להשמיץ פרקליטה.

אברהם (אבי) ניסנקורן: ימינה רוצה להשמיץ יועץ משפטי.

אברהם (אבי) ניסנקורן: ימינה רוצה לערער את זכות העמידה בבג"ץ.

אברהם (אבי) ניסנקורן: זכות העמידה בבג"ץ.

אברהם (אבי) ניסנקורן: מה פתאום?

אברהם (אבי) ניסנקורן: אתם עובדים פה למען הציבור.

אברהם (אבי) ניסנקורן: את, בהצעת החוק הזאת שאת מגישה היום, את באה ואומרת: אזרח לא יוכל לפנות לבג"ץ.

אברהם (אבי) ניסנקורן: אזרח לא יוכל לפנות לבג"ץ.

איילת שקד: מה שהיה קודם.

אברהם (אבי) ניסנקורן: מחזירה למה שהיה בתחילת שנות השבעים.

אברהם (אבי) ניסנקורן: כל הכבוד.

אברהם (אבי) ניסנקורן: התקדמנו מאז.

אברהם (אבי) ניסנקורן: יש לאזרחים זכות ללכת לבג"ץ ולהגיד: פגעו בעקרון השוויון שלנו.

שלמה קרעי: מה – – –

אברהם (אבי) ניסנקורן: יבוא מחר, רחמנא ליצלן, יוצא אתיופיה שנניח פוגעים לו בזכות השוויון שלו – אסור לו לגשת לבג"ץ, כי ימינה ואיילת שקד, שרת המשפטים – –

איילת שקד: אבל שר המשפטים, אתה לא יודע את החומר.

איילת שקד: מותר לו, מותר לו.

אברהם (אבי) ניסנקורן: – – החליטה למנוע את זה.

מתן כהנא: אדוני שר המשפטים – – – מותר לו.

אברהם (אבי) ניסנקורן: באה מחר העמותה לקידום הדמוקרטיה בישראל ורוצה לעתור, כי היא חושבת שפוגעים בזכות השוויון – לא, לא, איילת שקד וימינה וסמוטריץ' לא מוכנים, לא מוכנים שתהיה להם זכות עמידה.

אברהם (אבי) ניסנקורן: למה?

אברהם (אבי) ניסנקורן: כי רוצים שרק לממשלה, רק לשלטון, תהיה זכות עמידה, וזה איזון, זה דמוקרטיה.

אברהם (אבי) ניסנקורן: זה הפוך מאיזון, זה הפוך מדמוקרטיה.

שלמה קרעי: – – –

אברהם (אבי) ניסנקורן: טוב שיש לכם חבר – את שלמה קרעי – שהוא עוד מקצין אתכם.

אברהם (אבי) ניסנקורן: הוא אומר שאתם מתונים מדי.

אברהם (אבי) ניסנקורן: אתם עוד עושים תחרות הקצנה.

אברהם (אבי) ניסנקורן: איילת שקד מגישה הצעת חוק, אז סמוטריץ' בא ואומר: זה לא מספיק קיצוני?

אברהם (אבי) ניסנקורן: אני מגיש הצעה עוד יותר קיצונית.

אברהם (אבי) ניסנקורן: ושלמה קרעי בא ואומר: סמוטריץ' לא מספיק קיצוני, אני עוד יותר קיצוני.

אברהם (אבי) ניסנקורן: חברים, אתם לוקחים את השוליים ועוד מנסים להפוך אותם למרכז, אבל שוליים זה שוליים.

אברהם (אבי) ניסנקורן: אתם שמים את השוליים, לצערי, במרכז הדיון.

אברהם (אבי) ניסנקורן: אני רוצה להגיד לכם, תפקיד בתי המשפט זה להגן על המיעוט, זה להגן על האזרחים, זה להגן מאי-שוויון, זה להגן מאפליה.

מתן כהנא: – – – זה לא לקבוע את החוק, זה – – –

אברהם (אבי) ניסנקורן: בשביל מה יש חוק-יסוד: כבוד האדם וחירותו, אם מחר אפשר – ממשלה מסוימת או סיטואציה פוליטית מסוימת – לבוא ולהגיד: לוקחים אוכלוסייה, ממדרים אותה מחוק-יסוד, אפילו ברוב רגיל – –

מתן כהנא: מה עם – – –

אברהם (אבי) ניסנקורן: – – ואסור לאזרחים – –

מתן כהנא: שר המשפטים – – –

אברהם (אבי) ניסנקורן: – – לפנות לבג"ץ?

מתן כהנא: – – –

אברהם (אבי) ניסנקורן: זה אנטי-דמוקרטיה.

אברהם (אבי) ניסנקורן: זאת פגיעה בזכויות.

קריאות: – – –

אברהם (אבי) ניסנקורן: ואתם – אתה מקובע.

קריאה: – – –

אברהם (אבי) ניסנקורן: אני חייב להגיד לכם, אני דווקא ציפיתי, אני דווקא ציפיתי שתבוא ימינה ויבואו חברי המשכן, כל אחד מחברי הכנסת, ויגידו בזכות הדמוקרטיה: אנחנו רוצים מערכות שלטון חזקות, לא חלשות.

אברהם (אבי) ניסנקורן: אתם כל היום עובדים על להחליש אותן, כל היום, בלי הפסקה.

שלמה קרעי: – – –

אברהם (אבי) ניסנקורן: מה עומד מאחורי זה?

שלמה קרעי: – – – בניגודי עניינים.

אברהם (אבי) ניסנקורן: כוח בלתי מוגבל – –

מתן כהנא: איזה דמוקרטיה זאת?

אברהם (אבי) ניסנקורן: – – בלתי מוגבל, לממשלה?

אברהם (אבי) ניסנקורן: הרי בסופו של דבר, כשאתם מדברים על רוב של 61, אתם מדברים על הממשלה, כוח בלתי מוגבל לממשלה.

אברהם (אבי) ניסנקורן: זה מה שאתם רוצים?

אברהם (אבי) ניסנקורן: זה האיזונים?

אברהם (אבי) ניסנקורן: יש היום כ-65 מדינות דמוקרטיות שנזכרו שיש להן מערכת שלטון חוק מסודרת.

אברהם (אבי) ניסנקורן: אני אומר לכם, אתם יודעים בכמה יש פסקת התגברות?

אברהם (אבי) ניסנקורן: בחמש מתוך 65 – –

יצחק פינדרוס: באף מדינה בעולם – – –

אברהם (אבי) ניסנקורן: – – וגם בחמש האלה – – –

שלמה קרעי: זה כי השופטים נבחרים על ידי הכנסת, לא – – –

יצחק פינדרוס: באף מדינה בעולם – – –

אברהם (אבי) ניסנקורן: אז אתה לא צודק, סלח לי.

אברהם (אבי) ניסנקורן: תלמד את זה.

אברהם (אבי) ניסנקורן: אתה לא צודק.

אברהם (אבי) ניסנקורן: אתה טועה.

אברהם (אבי) ניסנקורן: אתה טועה.

יצחק פינדרוס: אף מדינה בעולם – – –

אברהם (אבי) ניסנקורן: אתה טועה.

יצחק פינדרוס: אף מדינה בעולם.

אברהם (אבי) ניסנקורן: אתה פשוט טועה, מה אפשר לעשות?

איילת שקד: תצביע בעד.

מתן כהנא: תצביע איתנו, תצביע.

אברהם (אבי) ניסנקורן: אני רוצה להגיד לך עוד משהו – אתם רוצים לקחת את מה שלא נהוג באירופה ומה שלא נהוג בארצות הברית ומה שלא נהוג בדמוקרטיות, ואתם רוצים לייצר פה במדינת ישראל משטר שיפגע בסופו של דבר בזכויות האזרחים ויפגע באדנים של זכויות הפרט.

אברהם (אבי) ניסנקורן: מחר יהיה חוק שאסור להפגין, מחר יהיה חוק שאסור להפגין, אז אתם תבואו ותגידו – – –

מתן כהנא: – – –

אברהם (אבי) ניסנקורן: בג"ץ יבוא ויגיד: לא, זאת זכות יסוד.

אברהם (אבי) ניסנקורן: אתם תגידו: תסלח לי, בג"ץ, אסור לך, כי 61 החליטו שאסור להפגין.

אברהם (אבי) ניסנקורן: מחר יהיה חוק שבא ואומר: צריך הפרדה באוטובוסים – –

שלמה קרעי: אתה צריך – – –

אברהם (אבי) ניסנקורן: – – אז אתם תגידו לבג"ץ: אסור לך להתערב, כי אסור לך להגן על הדמוקרטיה ועל זכויות האזרח.

מתן כהנא: – – – בג"ץ.

אברהם (אבי) ניסנקורן: זה אבסורד, זה אבסורד.

אברהם (אבי) ניסנקורן: מחר יפגעו בחרדים, בערבים, בדרוזים, ביהודים – בכל אחד.

אברהם (אבי) ניסנקורן: מה זה צריך להיות?

אברהם (אבי) ניסנקורן: אני לא מבין את המחשבה שעומדת מאחורי זה.

אברהם (אבי) ניסנקורן: פשוט מחשבה אבסורדית.

אברהם (אבי) ניסנקורן: מעבר לזה, אני לא יודע, אולי יש לכם פורום קהלת, שהוא נר לרגליכם – עושים כל מה שהוא אומר לכם.

אברהם (אבי) ניסנקורן: אני לא יודע.

שלמה קרעי: אתה צריך לתמוך – – –

אברהם (אבי) ניסנקורן: זה נשמע כאילו אתם פשוט מעתיקים כל מה שהוא אומר לכם.

שלמה קרעי: אתה צריך לתמוך בחוק של שקד.

שלמה קרעי: היא מחזקת את בג"ץ.

שלמה קרעי: היא נותנת – – –

אברהם (אבי) ניסנקורן: הינה, שלמה קרעי חושב שאת מתונה מדי.

שלמה קרעי: לא מתונה – היא פרוגרסיבית בחוק הזה.

אברהם (אבי) ניסנקורן: מה שאני רוצה גם להגיד לכם – אנחנו בתקופת קורונה ואנחנו בתקופת משבר כלכלי.

מתן כהנא: אז תעשו עם זה משהו, עם הקורונה.

אברהם (אבי) ניסנקורן: ישב פה – איפה נפתלי בנט?

מתן כהנא: אתם לא עושים כלום.

מתן כהנא: כלום אתם לא עושים.

אברהם (אבי) ניסנקורן: נפתלי בנט פה?

שלמה קרעי: – – – שופטים בניגודי עניינים, על יועץ משפטי מושחת – על כולם אתה מגן.

שלמה קרעי: זאת דמוקרטיה?

מיקי לוי: קרעי – – – יועץ משפטי – – – תתביישו.

אברהם (אבי) ניסנקורן: נפתלי בנט עמד פה, איפה שאני עומד, לפני חודש ואמר: לא עבודה – לא מעניין.

אברהם (אבי) ניסנקורן: לא פרנסה – לא מעניין.

אברהם (אבי) ניסנקורן: איפה נפתלי בנט?

אברהם (אבי) ניסנקורן: נפתלי, איך אתה נותן למפלגה שלך בתקופה של "לא עבודה – לא מעניין" להתעסק עם החלשת שלטון החוק?

אברהם (אבי) ניסנקורן: איפה אתה, נפתלי?

אברהם (אבי) ניסנקורן: הו, אני מבין שיש אמירות בצד ומציאות בצד.

אברהם (אבי) ניסנקורן: הכי חשוב לך עכשיו זה לפגוע בבית המשפט.

אברהם (אבי) ניסנקורן: הכי חשוב לך עכשיו זה לפגוע בדמוקרטיה.

מתן כהנא: להגן על בית המשפט.

אברהם (אבי) ניסנקורן: דרך אגב – –

מתן כהנא: אתה הורס את בית המשפט, זה להגן על בית המשפט.

אברהם (אבי) ניסנקורן: – – אפשר להגיד הכול, אפשר גם להגיד כל דבר והיפוכו.

אברהם (אבי) ניסנקורן: אבל האמירה, בסופו של דבר, וההתקפה של ימינה מכל כיוון, מכל כיוון, בתקופת קורונה – כל היום ימינה מתעסקת רק בהחלשת מערכת המשפט וזהו.

אברהם (אבי) ניסנקורן: זהו.

מתן כהנא: – – – לא מתעסקים עם זה.

אברהם (אבי) ניסנקורן: מטרללים את כולם ומתעסקים עם דבר אחד.

איילת שקד: אתם לא מתעסקים בקורונה.

מתן כהנא: עם מה אתם מתעסקים?

מתן כהנא: לפחות תתעסקו בקורונה.

איילת שקד: ממשלה כושלת.

איילת שקד: ממשלה כושלת.

אברהם (אבי) ניסנקורן: דרך אגב, איילת, את היית שרת משפטים, היית שרת משפטים כמה שנים.

אברהם (אבי) ניסנקורן: לא ראיתי אותך מעבירה את חוק פסקת ההתגברות.

אברהם (אבי) ניסנקורן: ראיתי אותך מתעסקת בוועדה למינוי שופטים – – –

מתן כהנא: בטח, כי – – –

אברהם (אבי) ניסנקורן: לא ראיתי אותך עושה דברים אחרים.

אברהם (אבי) ניסנקורן: ואני רוצה להגיד לכם:

אברהם (אבי) ניסנקורן: אנחנו בסיטואציה שצריך להחליט – או שאנחנו רוצים באמת מדינה דמוקרטית, עם זכויות אזרח, עם זכות להפגין, עם זכות לעתור לכל אדם ואדם, עם שוויון, בין שהוא ממוצא x או ממוצא y ובין שהוא ערבי, יהודי, דרוזי, מתנחל או גר במרכז תל אביב, או שאנחנו רוצים מדינה שבה הממשלה מחליטה את הכול.

מתן כהנא: – – –

אברהם (אבי) ניסנקורן: אני נאבקתי שבחוק הקורונה יהיה כוח לכנסת.

אברהם (אבי) ניסנקורן: אני נאבקתי שבחוק הקורונה תהיה זכות להפגין, תהיה עצמאות לבתי משפט, תהיה עצמאות – – –

מתן כהנא: כולם יכולים להפגין.

מתן כהנא: מי רצה לקחת את זכות ההפגנה?

מתן כהנא: אף אחד לא רוצה לקחת את זכות ההפגנה.

אברהם (אבי) ניסנקורן: מחר, בזכות העובדה שאין זכות עתירה לאף אחד ובזכות העובדה – –

מתן כהנא: – – –

אברהם (אבי) ניסנקורן: – – שכל חוק הוא קדוש – חמש שנים, מחר יכולים גם לשלול את הזכות להפגין, ואז אתה תבוא ותגיד: עשיתי טעות, או שאולי תהיה בשלטון ותגיד: מתאים לי.

מתן כהנא: – – –

אברהם (אבי) ניסנקורן: אני רוצה גם להגיד לכם, מעבר לזה, אתם רוצים עוד סעיף לחוק, שאם יש טענה של פגם פרוצדורלי קשה – רמסו את הכנסת, לא התחשבו בכנסת, הלכו להליך חקיקה מזורז בתוך יום אחד – אי-אפשר לעתור על זה.

אברהם (אבי) ניסנקורן: זה גם חלק מהצעת החוק.

אברהם (אבי) ניסנקורן: אפילו את הכנסת אתם לא מכבדים בהצעת החוק הזאת.

מתן כהנא: אתה מדבר?

מתן כהנא: רמסתם את הכנסת פעם אחרי פעם.

מתן כהנא: פעם אחרי פעם אתם רומסים את הכנסת.

מתן כהנא: אתה מעז להגיד את זה?

אברהם (אבי) ניסנקורן: ואנחנו בתקופת קורונה ובתקופת משבר כלכלי ובתקופה של מובטלים, ונפתלי אומר:

אברהם (אבי) ניסנקורן: לא עבודה – לא מעניין; אבל הוא אומר את זה מצד אחד ופועל בדיוק הפוך.

אברהם (אבי) ניסנקורן: כל היום מתעסקים בוועדה למינוי שופטים, שיבואו לפה, כל היום מתעסקים עם היועץ המשפטי, עם פרקליטות המדינה, עם החלשת מערכת השפיטה.

אברהם (אבי) ניסנקורן: אני לא מבין איך אתם לא מתביישים.

אברהם (אבי) ניסנקורן: אני לא מבין איך אתם לא מתביישים.

אברהם (אבי) ניסנקורן: אני לא מבין איך בתקופה הזאת אתם מנסים לפלג.

אברהם (אבי) ניסנקורן: גם ככה קשה בתקופה הזאת לכל האזרחים.

אברהם (אבי) ניסנקורן: זה מה שמעניין אותם, הדיון הזה?

אברהם (אבי) ניסנקורן: זה מה שמעניין, שעולים עשר פעמים לרדיו ומדברים על זה ומתעסקים בזה – איך מחלישים עכשיו את המערכת?

אברהם (אבי) ניסנקורן: אני רוצה להגיד עוד משהו, על חוק-יסוד: החקיקה וחוק-יסוד: השוויון – למה לא הגשתם את חוק-יסוד: השוויון?

אברהם (אבי) ניסנקורן: למה?

אברהם (אבי) ניסנקורן: אתם נגד חוק-יסוד: השוויון?

אברהם (אבי) ניסנקורן: למה אתם לא יוזמים הצעת חוק חיובית?

מתן כהנא: בית המשפט עושה את זה לבד, לא צריך אותנו.

מתן כהנא: בית המשפט העליון עושה את זה לבד.

מתן כהנא: בית המשפט העליון עושה את זה לבד.

אברהם (אבי) ניסנקורן: נגיש הצעת חוק שוויון.

אברהם (אבי) ניסנקורן: למה אתם לא מגישים את חוק-יסוד: החקיקה?

אברהם (אבי) ניסנקורן: זה קיים בכל העולם.

אברהם (אבי) ניסנקורן: כשהולכים על חוק-יסוד: החקיקה, הכוונה היא לחזק את הדמוקרטיה.

אברהם (אבי) ניסנקורן: רק בימינה חוק-יסוד: החקיקה או חוק-יסוד: השפיטה זה להחליש את הדמוקרטיה.

אברהם (אבי) ניסנקורן: אתם ממציאים המצאות דמוקרטיות, תסלחו לי.

מתן כהנא: הפרדת רשויות – זה מחזק; הפרדת רשויות – זה מחזק את הדמוקרטיה.

אברהם (אבי) ניסנקורן: דרך אגב, אתם לא עושים מחקר השוואתי אמיתי, אתם לא בודקים בצורה אמיתית.

אברהם (אבי) ניסנקורן: אתם לא בודקים למה זה קיים בקנדה, כמה פעמים השתמשו בזה.

אברהם (אבי) ניסנקורן: לא מבינים את זה.

שרן השכל: מילות סיכום, בבקשה, כבוד השר.

אברהם (אבי) ניסנקורן: אני מסכם.

אברהם (אבי) ניסנקורן: צריך להתעסק היום בקורונה, וצריך להתעסק היום באבטלה, וצריך להתעסק היום בכלכלה – –

מתן כהנא: תעשו את זה.

מתן כהנא: תעשו את זה.

אברהם (אבי) ניסנקורן: – – ולא צריך להתעסק היום באיך פוגעים בזכויות האזרח.

אברהם (אבי) ניסנקורן: זה הדבר האחרון שצריך להתעסק בו.

אברהם (אבי) ניסנקורן: תודה.

שלמה קרעי: זה חיזוק הדמוקרטיה, שר המשפטים.

שלמה קרעי: זה לא פגיעה בדמוקרטיה.

שרן השכל: תודה רבה לך, שר המשפטים אבי ניסנקורן.

שרן השכל: אני רק אציין לפני כן שחברת הכנסת מרב מיכאלי ביקשה אפשרות להתנגד, אבל היא לא יכולה, משום שהממשלה מתנגדת.

שרן השכל: אני מזמינה את חבר הכנסת סמוטריץ' להשיב לממשלה, בבקשה.

שרן השכל: תודה.

בצלאל סמוטריץ': אדוני ראש הממשלה אבי ניסנקורן, אדוני יושב-ראש הכנסת אבי ניסנקורן, אדוני ראש הממשלה החליפי אבי ניסנקורן – –

ניצן הורוביץ: זה לא רעיון כזה רע.

בצלאל סמוטריץ': – – אדוני שר האוצר אבי ניסנקורן, אדוני שר המשפטים אבי ניסנקורן – זו הממשלה שלכם.

בצלאל סמוטריץ': הינה, לפחות אתם, חבריי החרדים, לא ברחתם.

בצלאל סמוטריץ': אתם פה.

בצלאל סמוטריץ': הזנב מכשכש בכלב.

בצלאל סמוטריץ': אבי ניסנקורן, איש יקר, מייצג מיעוט קטן בממשלה הזאת – ומנהל אותה.

בצלאל סמוטריץ': תראו את יושב-ראש הכנסת – הוא ניהל כאן את הדיון עד עכשיו ופשוט ברח, ברח, ומסכנה גברתי היושבת בראש שצריכה למלא את מקומו כי לא נעים לו להצביע נגד.

בצלאל סמוטריץ': ראש הממשלה הכאילו-נתניהו ברח; שר ההשכלה הגבוהה הכאילו-אלקין ברח.

שרן השכל: סמוטריץ', אני רק אתקן אותך שהמשמרת שלי התחילה, ויריב לוין נמצא, הוא לא ברח.

שרן השכל: יש משמרות ויש רשימות למשמרות האלה.

בצלאל סמוטריץ': יושב-ראש הכנסת היה כאן בדיון על ועדת החקירה בעניין הצוללות.

בצלאל סמוטריץ': ממשלה של בורחים, ממשלה שבורחת מאחריות, ממשלה שבורחת ממחויבות למצביעים שלה, ממשלה שבורחת מהאמת, ממשלה שבורחת מלקבל כל החלטה, בורחת מהכנסת, בורחת מהציבור.

בצלאל סמוטריץ': הגיע הזמן שהציבור יברח ממנה.

בצלאל סמוטריץ': הגיע הזמן שמצביעי הימין, שנמאס להם להצביע ימין ולקבל שמאל, יסתכלו כאן על המליאה הריקה הזאת ויראו מי בורח מלייצג אותם ולקיים את ההבטחות פעם אחר פעם אחר פעם.

בצלאל סמוטריץ': ואני מוריד את הכובע, אדוני שר המשפטים, מוריד את הכובע איך הצלחת למנף את הכוח הפוליטי הקטן ולהפוך למי שמנהל את הממשלה הזאת פעם אחר פעם אחר פעם.

בצלאל סמוטריץ': עכשיו, אני מעריך אותך על עוד דבר, אבי, אדוני השר, אדוני ראש הממשלה, אדוני יושב-ראש הכנסת – –

שלמה קרעי: – – – נותן כוח לבג"ץ – – –

בצלאל סמוטריץ': – – מעריך אותך על זה שכששאלתי אותך קודם את השאילתה על עו"ד בן-ארי עמדת כאן מבויש כזה, מגמגם, מתפתל, עם העיניים למטה, קראת איזה טקסט כזה.

בצלאל סמוטריץ': ואיך עמדת עכשיו בלהט.

בצלאל סמוטריץ': אני, אגב, מעריך יושר.

בצלאל סמוטריץ': כשאדם צריך לדקלם תשובות שהוא לא מאמין בהן ומישהו כתב לו אותן, אז הוא לפחות עושה את זה עם איזה מבט מושפל, מול הנאום מלא הפתוס שנתת כאן עכשיו, כי בו אתה באמת מאמין.

בצלאל סמוטריץ': ואין לי תלונות כלפיך.

בצלאל סמוטריץ': אני יודע במה אתה מאמין.

בצלאל סמוטריץ': רק תגיד לי אתה על מה אתה מדבר.

בצלאל סמוטריץ': על איזו הגנה על זכויות מיעוטים?

בצלאל סמוטריץ': 15 שנה לגירוש מגוש קטיף.

בצלאל סמוטריץ': רמסו, זרקו, גירשו 10,000 איש, וכל המערכת שאתה עומד בראש היום התגייסה מכף רגל ועד ראש, עם מעצרים סיטונאיים, הארכות מעצר סיטונאיות, מעצרי קטינים עד תום ההליכים, ביטול זכות ההפגנה, מעצר של אוטובוסים בדרך להפגנות.

בצלאל סמוטריץ': גירשו 10,000 מבתיהם.

בצלאל סמוטריץ': איפה היה בג"ץ?

בצלאל סמוטריץ': אתה יודע, אדוני ראש הממשלה אבי ניסנקורן?

בצלאל סמוטריץ': רק אתמול ניתן פסק דין שגלגל מכל המדרגות הורים חרדים שמבקשים לקבל ממ"ח ובגלל פוליטיקה קטנה לא נותנים להם.

בצלאל סמוטריץ': בג"ץ אמר: אני לא מתערב.

בצלאל סמוטריץ': אז איזה מיעוט בג"ץ משרת כשהוא פוסל שוב ושוב ושוב את חוק הגיוס?

מיקי לוי: ראש הממשלה הגיע.

בצלאל סמוטריץ': על מי אתם עובדים, אבי?

שרן השכל: מילות סיכום, בבקשה.

בצלאל סמוטריץ': אתה איש רציני.

בצלאל סמוטריץ': על מי אתם עובדים?

שלמה קרעי: אתה מביך את הימין.

שרן השכל: מילות סיכום.

בצלאל סמוטריץ': מדובר במערכת משפט שמגינה על מיעוטים אך ורק אם הם ערבים, מסתננים.

בצלאל סמוטריץ': ואגב, אני שמח, אדוני ראש הממשלה החליפי – כמעט אמרתי ניסנקורן, אבל אדוני פה, גנץ.

בצלאל סמוטריץ': לפחות עכשיו הגעת.

בצלאל סמוטריץ': איפה היית בדיון הקודם, על הצוללות?

שרן השכל: תודה רבה, חבר הכנסת סמוטריץ'.

שרן השכל: תם זמנך.

בצלאל סמוטריץ': כל אחד מכם בורח ממה שלא מתאים לו.

מיקי לוי: גם אתם.

מיקי לוי: גם אתם.

רם בן ברק: גם אתם מיעוט.

רם בן ברק: גם אתם מיעוט.

בצלאל סמוטריץ': אני מסיים רק בלומר לציבור הימני: תסתכלו טוב טוב על חבורת הברחנים הפחדנית הזאת שפה.

בצלאל סמוטריץ': תבואו איתם חשבון בבחירות, שכנראה יהיו או-טו-טו, כי שוב הם בורחים מאחריות, ואת הדבר הבסיסי ביותר, אדוני ראש הממשלה אבי ניסנקורן – להעביר תקציב מדינה, כדי שהמדינה תוכל לתפקד במשבר הזה – אתם לא מסוגלים.

שרן השכל: תודה רבה, חבר הכנסת בצלאל סמוטריץ'.

בצלאל סמוטריץ': מהכול ברחתם – הציבור יברח מכם.

בצלאל סמוטריץ': תודה.

שלמה קרעי: אתם מביכים את הימין עם הצעות החוק שלכם.

שרן השכל: תודה רבה לך, בצלאל סמוטריץ'.

שרן השכל: אנחנו נעבור להצבעה.

שרן השכל: להצבעה הוגשו שתי רשימות, גם של יש עתיד-תל"ם וגם של סיעת ימינה, ולכן יש מספיק קולות להצבעה שמית.

שרן השכל: מזכירת הכנסת, נא להתחיל בהצבעה.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – נגד אלי אבידר – נגד יולי יואל אדלשטיין – אינו נוכח ינון אזולאי – נגד ישראל אייכלר – אינו נוכח קארין אלהרר – אינה נוכחת סעיד אלחרומי – נגד זאב אלקין – אינו נוכח דוד אמסלם – אינו נוכח אופיר אקוניס – אינו נוכח משה ארבל – נגד גבי אשכנזי – נגד יעקב אשר – נגד אוריאל בוסו – נגד דוד ביטן – אינו נוכח רם בן ברק – נגד נפתלי בנט – בעד אורנה ברביבאי – נגד אליהו ברוכי – נגד קרן ברק – אינה נוכחת ניר ברקת – אינו נוכח יוסף ג'בארין – נגד יאיר גולן – נגד מאי גולן – אינה נוכחת איתן גינזבורג – נגד יואב גלנט – אינו נוכח גילה גמליאל – אינה נוכחת בנימין גנץ – נגד משה גפני – נגד עוזי דיין – אינו נוכח אבי דיכטר – אינו נוכח צבי האוזר – נגד ניצן הורוביץ – נגד עמית הלוי – אינו נוכח צחי הנגבי – אינו נוכח יועז הנדל – נגד שרן מרים השכל – אינה משתתפת בהצבעה מיכל וונש – נגד מכלוף מיקי זוהר – אינו נוכח תמר זנדברג – נגד אימאן ח'טיב יאסין – נגד מיקי חיימוביץ' – נגד אליהו חסיד – אינו נוכח ווליד טאהא – נגד בועז טופורובסקי – נגד אחמד טיבי – נגד יוסף טייב – נגד יעקב טסלר – נגד דסטה גדי יברקן – אינו נוכח היבה יזבק – נגד עומר ינקלביץ' – נגד משה יעלון – נגד אלי כהן – אינו נוכח יצחק כהן – נגד מאיר כהן – נגד מירב כהן – נגד מתן כהנא – בעד ע'דיר כמאל מריח – אינה נוכחת עופר כסיף – נגד אופיר כץ – אינו נוכח חיים כץ – אינו נוכח ישראל כץ – אינו נוכח יוראי להב הרצנו – נגד מיקי לוי – נגד אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח יאיר לפיד – נגד אוסנת הילה מארק – נגד פטין מולא – אינו נוכח מרב מיכאלי – נגד יוליה מלינובסקי קונין – נגד מיכאל מלכיאלי – נגד יעקב מרגי – נגד משולם נהרי – נגד אבי ניסנקורן – נגד בנימין נתניהו – אינו נוכח סונדוס סאלח – נגד יואב סגלוביץ' – נגד יבגני סובה – נגד אופיר סופר – בעד בצלאל סמוטריץ' – בעד אוסאמה סעדי – אינו נוכח גדעון סער – אינו נוכח מנסור עבאס – נגד איימן עודה – נגד חוה אתי עטייה – אינה נוכחת חמד עמאר – נגד ג'אבר עסאקלה – נגד עודד פורר – נגד יצחק פינדרוס – נגד טלי פלוסקוב – אינה נוכחת אורלי פרומן – נגד תהלה פרידמן – נגד עמיר פרץ – אינו נוכח רפי פרץ – אינו נוכח אורית פרקש הכהן – נגד עינב קאבלה –

ירדנה מלר-הורוביץ: נגד אנדרי קוז'ינוב – נגד אלכס קושניר – נגד יואב קיש – אינו נוכח אריאל קלנר – אינו נוכח שלמה קרעי – אינו נוכח מירי מרים רגב – אינה נוכחת עידן רול – נגד יואל רזבוזוב – נגד יפעת שאשא ביטון – אינה נוכחת אנטאנס שחאדה – נגד יובל שטייניץ – אינו נוכח קטי קטרין שטרית – אינה נוכחת אלעזר שטרן – נגד הילה שי וזאן – נגד מיכל שיר סגמן – אינה נוכחת עפר שלח – אינו נוכח איציק שמולי – נגד רם שפע – נגד איילת שקד – בעד עאידה תומא סלימאן – נגד פנינה תמנו – נגד

שרן השכל: מזכירת הכנסת, נא לקרוא בשמות חברי הכנסת פעם נוספת, בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח יולי יואל אדלשטיין – אינו נוכח ישראל אייכלר – אינו נוכח קארין אלהרר – אינה נוכחת זאב אלקין – אינו נוכח דוד אמסלם – אינו נוכח אופיר אקוניס – אינו נוכח דוד ביטן – אינו נוכח קרן ברק – אינה נוכחת ניר ברקת – אינו נוכח מאי גולן – אינה נוכחת יואב גלנט – אינו נוכח גילה גמליאל – אינה נוכחת עוזי דיין – אינו נוכח אבי דיכטר – אינו נוכח צבי האוזר – נגד עמית הלוי – אינו נוכח צחי הנגבי – אינו נוכח מכלוף מיקי זוהר – אינו נוכח אליהו חסיד – אינו נוכח דסטה גדי יברקן – אינו נוכח אלי כהן – אינו נוכח ע'דיר כמאל מריח – אינה נוכחת אופיר כץ – אינו נוכח חיים כץ – אינו נוכח ישראל כץ – אינו נוכח אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח אוסנת הילה מארק – אינה נוכחת פטין מולא – אינו נוכח בנימין נתניהו – אינו נוכח אוסאמה סעדי – נגד גדעון סער – אינו נוכח חוה אתי עטייה – אינה נוכחת טלי פלוסקוב – אינה נוכחת עמיר פרץ – נגד רפי פרץ – אינו נוכח יואב קיש – אינו נוכח אריאל קלנר – אינו נוכח שלמה קרעי – אינו נוכח מירי מרים רגב – אינה נוכחת יפעת שאשא ביטון – אינה נוכחת יובל שטייניץ – אינו נוכח קטי קטרין שטרית – אינה נוכחת מיכל שיר סגמן – אינה נוכחת עפר שלח – נגד

שרן השכל: האם יש חבר כנסת שנוכח במליאה ומעוניין להצביע וטרם הצביע?

שרן השכל: לא.

שרן השכל: תמה ההצבעה.

שרן השכל: מזכירת הכנסת, נא לספור את הקולות.

שרן השכל: 71 קולות נגד, חמישה קולות בעד.

שרן השכל: ההצעה לא עברה, ולכן היא מוסרת.

שרן השכל: יש הודעה אישית לסיעת ימינה.

שרן השכל: חבר הכנסת נפתלי בנט, לרשותך חמש דקות, בבקשה.

נפתלי בנט: גברתי היושבת-ראש, חבריי חברי הכנסת, עמד פה שר המשפטים ואמר: איך אתם מעיזים להתעסק במשהו אחר חוץ מקורונה, כי אתה, נפתלי בנט, אומר: לא פרנסה – לא מעניין.

בצלאל סמוטריץ': – – – ראש הממשלה – – –

נפתלי בנט: ואני שואל את עצמי: כמה אתם מתעסקים בקורונה?

נפתלי בנט: תגיד, איך אתה לא מתבייש לומר את זה?

נפתלי בנט: אתם 80 יום בממשלה.

נפתלי בנט: ב-80 יום בממשלה – אני בא עכשיו מסיור חנויות בירושלים.

נפתלי בנט: בחור שנקרא א', בסדר?

נפתלי בנט: בעל עסק יודאיקה, הוא גמור.

נפתלי בנט: הוא גמור.

נפתלי בנט: אדם בן 75.

נפתלי בנט: מזה הוא חי, מזה הוא משלם את שכר הדירה, מזה הוא קונה את הלחם.

נפתלי בנט: הוא גמור.

נפתלי בנט: מה עשיתם ב-80 יום?

מיכל (מיקי) חיימוביץ': תגיד אתה – – –

נפתלי בנט: כמה אתם שיניתם את מספר הבדיקות ב-70 יום?

נפתלי בנט: כלום.

נפתלי בנט: הבאתי את MyHeritage, עוד אצלי.

נפתלי בנט: לא עשיתם כלום.

שלמה קרעי: – – –

נפתלי בנט: מה עשיתם בחקירות אפידמיולוגיות?

נפתלי בנט: כלום.

נפתלי בנט: מה עשיתם בתו סגול למען הטיסות?

נפתלי בנט: כלום.

נפתלי בנט: עד הרגע הזה, לדוכן פלאפל של שני מטר מותר אותו דבר כמו למסעדה של 300 מטר.

נפתלי בנט: תגידו, אתם מטורפים?

נפתלי בנט: מה עשיתם?

נפתלי בנט: מה עשיתם?

נפתלי בנט: אתם הורסים את החיים של מיליוני אזרחי מדינת ישראל.

נפתלי בנט: אתם הורגים אותם, אתם הורגים מבפנים.

נפתלי בנט: בחוץ – בחוץ עומדים פה אלפי עובדי קרב.

נפתלי בנט: כל הארגונים, כל העמותות קורסות.

נפתלי בנט: כנפיים של קרמבו קורסת, ילדים עם מוגבלויות לא מקבלים פתרונות כי אתם רבים ביניכם.

שלמה קרעי: – – –

נפתלי בנט: תגידו, אתם השתגעתם?

שלמה קרעי: – – –

נפתלי בנט: מה עוד אני צריך לעשות?

נפתלי בנט: מה עוד אני צריך לעשות?

נפתלי בנט: אלוהים ישמור.

נפתלי בנט: קרן קרב, שמטפלת בחוגים בפריפריה, היל"ה, שמטפלת בנוער בסיכון, ארגון אחריי, שמציל חיים – ואתם לא עושים כלום.

נפתלי בנט: איך עוד לא העברתם להם כסף?

נפתלי בנט: אתם 80 יום בממשלה.

נפתלי בנט: אתם צריכים לעבוד.

נפתלי בנט: תקשיבו טוב.

נפתלי בנט: גם קרעי – אתה דתי, תקשיב – –

שלמה קרעי: – – –

נפתלי בנט: – – שר המשפטים – יומם ולילה.

שלמה קרעי: – – –

נפתלי בנט: כשאני הייתי שר ביטחון עבדתי בשבת, חיללתי שבת, כי זה פיקוח נפש.

נפתלי בנט: זה פיקוח נפש.

נפתלי בנט: אנשים מתים.

נפתלי בנט: מה אתם עושים?

נפתלי בנט: אתם השתגעתם?

נפתלי בנט: תתפסו את עצמכם בידיים, תבינו שיש לנו עם שהולך ומת.

נפתלי בנט: שלא תעזו להאשים אף אחד אחר.

נפתלי בנט: תתחילו לעבוד, אחרת לא יישאר לנו עם, לא תישאר לנו מדינה.

איתן גינזבורג: בגלל זה יש פסקת התגברות?

איתן גינזבורג: רק בגלל זה?

איתן גינזבורג: ממש ממש ברור.

שרן השכל: תודה רבה, חבר הכנסת נפתלי בנט.

שרן השכל: הודעה אישית מטעם חבר הכנסת קרעי.

שרן השכל: לרשותך עד חמש דקות.

שלמה קרעי: איפה נעלם חבר הכנסת בנט?

שלמה קרעי: גברתי היושבת-ראש, חבריי חברי הכנסת, חבר הכנסת בנט עולה ומדבר כאן על המובטלים, על העצמאים ועל המוחלשים.

שלמה קרעי: בדיון אחד בוועדת הכספים – דנו עשרות שעות, אולי מאות שעות על הנושאים האלה – לא ראיתי אותו.

שלמה קרעי: הוא לא בא להציג שום דבר בשבילם.

שלמה קרעי: חבריי, אדוני שר המשפטים, אבי – אני אהיה חומה שתגן על השחיתויות של מערכת אכיפת החוק – ניסנקורן, וחברת הכנסת איילת – בג"ץ הוא כבר לא סניף של מרצ – שקד, הציבור חייב להבין מה קורה כאן.

שלמה קרעי: עומדת כאן שרת משפטים לשעבר ואומרת שהיא רוצה עכשיו לעשות סדר, פסקת התגברות, כדי שלכנסת כביכול יהיה יותר כוח על הדורסנות של בג"ץ, שהוא מנסה לפסול חוקים כאן של הכנסת.

שלמה קרעי: אבל מה היא עושה בעצם?

שלמה קרעי: החוק שלה, יש בו גם מקל וגם גזר, ומה שבג"ץ מקבל זה רק את הגזר.

שלמה קרעי: יש בחוק אפשרות לשמונה שופטים – שני שלישים מתוך 11 שופטים – לבוא בחותמת הכשר למהדרין של סיעת ימינה הליברלית, הימנית, שמנסה להסדיר כאן את הרשויות.

שלמה קרעי: שמונה שופטים יכולים היום, בהכשר של שקד, אם חלילה החוק הזה היה עובר, לפסול כל חוק של הכנסת.

שלמה קרעי: בהכשר.

שלמה קרעי: יבוא בג"ץ ויגיד: מה אתם רוצים?

שלמה קרעי: אתם נבחרי הציבור, אתם נתתם לנו את הסמכות, לשמונה שופטים, לפסול כל חוק שלכם.

שלמה קרעי: זה הגזר.

שלמה קרעי: למה המקל, בג"ץ לא מקבל אותו?

שלמה קרעי: כי המקל הוא שצריך 61 כדי להתגבר על פסילה כזאת.

שלמה קרעי: אז פסילות יהיו בהמוניהן, ו-61 אין כאן.

שלמה קרעי: אין לנו 61, במליאת הכנסת הזאת, בכנסת העשרים-ושלוש, שבאמת יסכימו להתגבר על פסילות של בג"ץ.

שלמה קרעי: אז מה קורה?

שלמה קרעי: בג"ץ מקבל סמכות וגושפנקה לפסול כל חוק של הכנסת.

שלמה קרעי: איילת שקד מבטלת למעשה את הדמוקרטיה לחלוטין, ומהצד השני אנחנו לא יכולים להתגבר על פסילות כאלה.

שלמה קרעי: אז מה, איזה מין הצעת חוק מוזרה זאת?

שלמה קרעי: מה האינטרסים?

שלמה קרעי: מה המניעים שעומדים מאחורי?

שלמה קרעי: שרת משפטים לשעבר – לא תגידו מישהי שלא מבינה במשפט, לא מבינה במערכת, לא מבינה איך זה עובד.

שלמה קרעי: היא מבינה יפה מאוד, אבל היא נותנת להם כוח לפסול כל חוק של הכנסת ברוב זניח, ברוב לא כל כך גדול, של שני שלישים מתוך הרכב חלקי של 11 שופטים.

שלמה קרעי: שמונה שופטים יגברו מעתה ואילך על כל נבחרי הציבור.

שלמה קרעי: הדבר הזה לא יעלה על הדעת.

שלמה קרעי: אני שמח מאוד, אדוני שר המשפטים, שלא הסכמתם לתת עוד כוח לבג"ץ.

שלמה קרעי: אם הייתם מצביעים בעד, הייתם נותנים לבג"ץ עוד כוח, בהכשר למהדרין של כל חברי הבית, ימין ושמאל: תפסלו חופשי חופשי את כל מה שאתם רוצים.

שלמה קרעי: אני שמח שעמדת, לפחות בנושא הזה, שמרת על הדמוקרטיה, השארת לכנסת את הכוח שלה ולא נתת לבג"ץ סמכות חוקית לפסול חוקים.

שלמה קרעי: אתה צריך עוד לעבוד קצת על שמירת הדמוקרטיה, למשל לבדוק את ניגודי העניינים של השופטים, לבדוק מה החומה של צווי איסור הפרסום של מנדלבליט וחבר מרעיו.

שלמה קרעי: אבל זה כנראה עוד חזון למועד.

שלמה קרעי: גם לזה אנחנו נגיע.

שלמה קרעי: אבל תודה רבה על שחסמת בגופך כאן את הצעת החוק המטורללת הזאת של חברת הכנסת שקד.

שלמה קרעי: אנחנו, כשנגיש פסקת התגברות, היא תהיה הרבה יותר משמעותית, ותיתן באמת כוח לכנסת, ולא תיתן כוח לבג"ץ.

שלמה קרעי: תודה רבה.

שרן השכל: תודה רבה לך, חבר הכנסת שלמה קרעי.

שרן השכל: << הלסי >> הצורך בהקמת ועדת חקירה פרלמנטרית לבחינת התערבות פוליטית בעבודת המשטרה במטרה לנסות לדכא את המחאה << הלסי >>

שרן השכל: אנחנו עוברים להצעה לסדר-היום בדבר הצורך בהקמת ועדת חקירה פרלמנטרית לבחינת התערבות פוליטית בעבודת המשטרה במטרה לנסות לדכא את המחאה, מס' 1036, של חברת הכנסת תמר זנדברג.

שרן השכל: ישיב השר לביטחון פנים אמיר אוחנה.

שרן השכל: תמר זנדברג, לרשותך עשר דקות, עד עשר דקות.

תמר זנדברג: תודה רבה, גברתי היושבת-ראש.

תמר זנדברג: כרגע ישבתי ליד שר המשפטים אבי ניסנקורן.

תמר זנדברג: יש לנו הרבה חילוקי דעות, אבל שנינו הסכמנו על דבר אחד: הכהונה של שר המשפטים אבי ניסנקורן היא באמת שוני מהותי מהכהונה של שר המשפטים שהיה לפניו, אמיר אוחנה, שבתקופתו הקצרה הצליח לעשות הרבה מאוד נזק, אבל עכשיו עבר למשרד אחר – משרד אחר שרלוונטי לזמנים הנוכחיים: המשרד לביטחון הפנים.

תמר זנדברג: אבל אמיר אוחנה, גברתי היושבת-ראש, הוא לא שר לביטחון הפנים, הוא שר לביטחון ראש הממשלה נתניהו בכיסאו.

תמר זנדברג: זה הדבר היחיד שמעניין כבר שבועות ארוכים.

תמר זנדברג: במשרד המשפטים עוד הייתה לזה אולי אידיאולוגיה – זה ימין שמרני, אולי פסקת התגברות, יש עמדות, בעד אקטיביזם שיפוטי, בית משפט ככה, בית משפט אחרת.

תמר זנדברג: במשרד לביטחון פנים הוסרו המסכות, כמאמר ימי הקורונה: זה לא לדאוג לאזרחים, זה לדאוג לראש הממשלה; זה לא לדאוג לחוק, זה לדאוג למושחת עם שלושה כתבי אישום; זה לא לבצר את הדמוקרטיה הישראלית, זה לבצר נאשם בשוחד בבית ראש הממשלה בבלפור.

תמר זנדברג: זה מה שעסוק בו השר לביטחון הפנים כל היום, מהבוקר עד הערב – לשכפץ את ראש הממשלה, שהכיסא שלו כבר בוער מאלף ואחת סיבות, אם בגלל השחיתות שלו, אם בגלל הניתוק שלו ואם בגלל הכישלון שלו בטיפול במשבר הקורונה.

תמר זנדברג: אזרחי ישראל מבינים כבר מזמן שאת נתניהו מעניין רק נתניהו, אבל הליכוד, הימין – כל המושגים האלה כבר לא קיימים.

תמר זנדברג: יש אך ורק דבר אחד, וזה נקרא בעגה המדוברת "ביביסטים".

תמר זנדברג: זהו.

תמר זנדברג: חסרי עכבות, חסרי גבולות, אין אידיאולוגיה, אין שום דבר.

שלמה קרעי: – – –

תמר זנדברג: הינה, יפה.

תמר זנדברג: בדיוק.

תמר זנדברג: אתה עלית עכשיו והגנת למה אתה, למרות שאתה בעצם בעד פסקת ההתגברות, אתה בעצם נגד.

תמר זנדברג: למה?

תמר זנדברג: כי אין אידיאולוגיה, יש רק ביביזם, זה הכול.

שלמה קרעי: זו פסקת היחלשות, מה שהיא נתנה כאן, אם קראת את החוק שלה.

תמר זנדברג: ובעידן כזה – תכף אני אפרט את הצעדים שנעשים נגד המחאה.

תמר זנדברג: זו אולי המחאה החשובה ביותר בתולדות מדינת ישראל, המתרחשת בימים אלה, ומכיוון שאף אחד בממשלה ובקושי בכנסת לא עושה את זה, אני רוצה להתחיל ולומר, להצדיע ולהריע להמוני ואלפי ועשרות אלפי ומאות אלפי הישראלים שמשתתפים עכשיו במחאה הזאת.

תמר זנדברג: כל הכבוד להם.

תמר זנדברג: כל הכבוד להם שלמרות שכל מה שעושים וכל מה שאומרים עליהם הם יוצאים לרחובות כדי להגן על מדינת ישראל שאנחנו כל כך אוהבים, להגן עליה מפני אלה שנמצאים בשלטון.

תמר זנדברג: זה המצב כרגע.

תמר זנדברג: האזרחים נאלצים לצאת כחומה בצורה כדי להגן על מדינתם מפני ראש הממשלה וחבורת שריו שלא עושים את זה בעצמם, ולהפך, רק מלבים ומעודדים אלימות נגדם – הכפשה ודברי בלע נגד אזרחים שלא רק ממלאים את זכותם אלא ממלאים בימים אלה את חובתם.

תמר זנדברג: בימים אלה זו חובה אזרחית להתקומם, זו חובה אזרחית למחות.

תמר זנדברג: זו בושה לנסות ולעשות את מסכת ניסיונות הדיכוי הזה שאנחנו רואים בימים אלה.

תמר זנדברג: בואו נפרט: לפני בערך שבוע נחשפו הקלטות שלך, השר אוחנה, שבו אתה שואל את מפקד מחוז ירושלים מדוע המשטרה לא אוסרת את ההפגנות ההמוניות ברחוב בלפור מול ראש הממשלה.

תמר זנדברג: אתה יודע, מכיוון שהיית שר משפטים ואתה גם משפטן וכי אתה שר אינטליגנטי – אתה יודע שזה בניגוד לחוק.

תמר זנדברג: אתה יודע שהמשטרה, למרות שהיא תחת אחריות המשרד שלך, היא עצמאית בהפעלת הכוח שלה ובשמירה על הסדר שלה, והיא חייבת לפעול לפי קריטריונים שוויוניים ולפי החוק, לא לפי גחמה פוליטית של השר הממונה, קולני ככל שיהיה.

תמר זנדברג: בהקלטות האלה נחשף כי אתה דרשת להנהיג מדיניות של יד קשה יותר כלפי המפגינים, לפעול באופן כוחני יותר.

תמר זנדברג: כשהציגו בפניך שבג"ץ פסק שחופש ההפגנה הוא עליון, לא ויתרת.

תמר זנדברג: אמרת: אני מבקש לאתגר את אותה פסיקה של בית המשפט – כן, בוודאי.

תמר זנדברג: כמובן, יש לזה מעטפת של איזושהי אידיאולוגיה משפטית ושיפוטית, אבל בעצם אתה רוצה לעצור בכל דרך את ההפגנות נגד ראש הממשלה, כי בניגוד למה שאמר הבן שלו, הן לא מצחיקות אותו, והן גם לא מצחיקות אותך.

תמר זנדברג: הן מפחידות אתכם.

תמר זנדברג: זה הדבר היחיד שמפחיד אתכם, כי הכיסא שלכם רועד – לא בגלל האלטרנטיבה השלטונית שהצלחתם לשבור אלא בגלל האזרחים שברחוב.

תמר זנדברג: מפקד מחוז ירושלים מצטדק ומתחיל להסביר: הוא חילק דוחות – נתנו 160 דוחות על מסכות, אולי הוא יצליח לרצות את השר ואולי הוא יצליח איכשהו, בטעות, להתמנות למפכ"ל, כי פרסום אחר בעיתונות, אדוני השר, היה שאתה, במרומז – אבל כנראה זה רמז מאוד מאוד עבה – מנצל את חלון ההזדמנויות למינוי המפכ"ל כדי לנסות אולי דרך שם לדכא את המחאה.

אמיר אוחנה: הגבתי ואמרתי שזה שקר וכזב.

תמר זנדברג: ראיתי שהגבת, ראיתי שהגבת.

תמר זנדברג: בינך לבין עיתונות רצינית אני מאמינה לעיתונות, אבל אתה יודע, אנחנו תכף נראה.

אמיר אוחנה: העיתונות היא רצינית?

תמר זנדברג: כן, בהחלט.

תמר זנדברג: אנחנו תכף נראה במינוי המפכ"ל מי יגיע לקו הסיום.

תמר זנדברג: הבטחת תוך 30 יום, הזמן מתקרב.

תמר זנדברג: כנראה שבשבילך, מי שיהפוך את משטרת ישראל לכלי דיכוי פוליטי יוכל לקבל אותה לידיו לקדנציה של ארבע שנים.

תמר זנדברג: אבל אתה יודע מה, אדוני היושב-ראש?

תמר זנדברג: לפני איזה חודש אני הגשתי כאן הצעה דומה לסדר-היום על האלימות המשטרתית.

תמר זנדברג: ניסיתי לגייס את כל נציגי המיעוטים כאן בבית – כמובן את המיעוט הערבי, את המיעוט החרדי והאחרים.

תמר זנדברג: בחודש שעבר מאז האלימות המשטרתית הפכה להיות הבעיה הקטנה.

תמר זנדברג: עכשיו הבעיה הגדולה היא האלימות המשתוללת ברחוב מצד מיליציות עצמאיות, שהפכו את האלימות לדרך, לזרוע הצבאית, שבה יש ניסיון אחר, כביכול במסווה של מלחמות כנופיות ברחוב, גם לדכא את המחאה.

תמר זנדברג: על זה אין קול ואין פוצה פה ומצפצף.

תמר זנדברג: במקרה הכי טוב אפשר לגייס מכם איזו אמירה על אלימות משני הצדדים, כאילו המפגינים שמגיעים עם דקירות, עם סימני אלות, שלא יכולים להסתובב עם חולצה ברחובות בגלל שאורבות להם מיליציות אלימות ופלנגות ביציאה מהרחובות של ההפגנה – כאילו זה מצב תקין.

תמר זנדברג: על זה אין שום מילה ואין שום גינוי.

תמר זנדברג: הכול בסדר.

תמר זנדברג: למאמץ הזה, שמובל על ידי ראש הממשלה, מצטרפים שרי הממשלה וחברי הקואליציה.

תמר זנדברג: מיקי זוהר: קבוצת אנרכיסטים שמגיעה לפגוע בראש הממשלה, ממומנים בחלקם הגדול.

תמר זנדברג: אחר כך השרה רגב, אחרי שפורסם שהיו דקירות ואלימות נגד מפגינים בהפגנה, קראה לעצור – את מה?

תמר זנדברג: לעצור את האלימות?

תמר זנדברג: לא.

תמר זנדברג: לעצור את הפגנות.

תמר זנדברג: ואז היא עוד הוסיפה: אל תגידו שלא הזהרנו.

תמר זנדברג: מה, זה איום?

תמר זנדברג: מאשימים את המפגינים באלימות נגדם?

תמר זנדברג: זה באמת דבר חדש.

תמר זנדברג: אדוני השר, זאת שנאה שאתם אחראים לה.

תמר זנדברג: אני לא זוכרת מתי אי פעם נראתה בתולדות מדינת ישראל כזאת שנאה לאזרחים מצד ראש הממשלה ושרי הממשלה.

תמר זנדברג: בוא תראה לאיזה כינויים זכינו: קומץ אנרכיסטים; מפיצי מחלות; לעצור אותם; אנרכיסטים מופרעים; מדגרות קורונה; מסוכנים; ממומנים; חייזרים; הזויים; פדופילים; בוגדים; עושי צרכים.

תמר זנדברג: כל אלה אמירות שנכתבות לא בטוקבקים אנונימיים – יצאו מהפה של שרי הממשלה וחברי הקואליציה.

תמר זנדברג: איך אתם לא מתביישים?

תמר זנדברג: איך פיתחתם כזאת שנאה כלפי האזרחים שאתם שאמורים לשרת?

תמר זנדברג: איזה עולם הפוך.

תמר זנדברג: אני רוצה להזהיר, גברתי היושבת-ראש ואדוני השר: אתם אולי רוצים לדכא את ההפגנות ולעצור אותן בכל מחיר – דרך אגב, אולי אפילו במחיר של סגר, כי הרי ברור שנתוני התחלואה מתייצבים, ולקחנו פרויקטור, והכול הולך, ועוד איכשהו צריך להתמודד עם התחלואה.

תמר זנדברג: מה פתאום בא הרעיון של סגר?

תמר זנדברג: אולי ככה תצליחו לדכא את ההפגנות.

תמר זנדברג: אבל ההסתה הזאת שאתם מובילים היא נמר שאפשר לנסות לרכוב עליו אבל לא בטוח שאפשר לשלוט בו, והדבר הזה יכול לצאת משליטה.

איתן גינזבורג: גם בסגר מותר להפגין.

תמר זנדברג: אל תדאג, אזרחי ישראל יפגינו בטוח.

איתן גינזבורג: אמרתי, גם בסגר אפשר להפגין.

איתן גינזבורג: כחול לבן דאגו לזה.

תמר זנדברג: אני אומרת, אזרחי ישראל יפגינו, אבל ההסתה שמובלת מצד הממשלה נגד האזרחים הטובים, האוהבים, הפטריוטים האלה, היא נמר שאפשר לנסות לרכוב עליו אבל אי-אפשר לשלוט בו.

תמר זנדברג: הנמר הזה יכול לצאת משליטה, ולא תוכלו לרחוץ בניקיון כפיכם כשזה יקרה.

תמר זנדברג: אני מזהירה כאן מרצח של מפגין, כמו שנרצח אמיל גרינצווייג על ידי יונה אברושמי, שאמר שהוא חשב שהוא נשלח בשם איזו אידיאולוגיה, כי כשקוראים כל כך הרבה לשמאל "בוגדים" אולי זה נכון, ואולי יהיה מישהו שיקום ויבצע את המעשה.

תמר זנדברג: אל תעמדו מנגד.

תמר זנדברג: אל תחכו שיהיה מאוחר מדי וישראלי – למרות שהוא ששייך לאלה שאתם כל כך שונאים – יאבד את חייו.

תמר זנדברג: זה הזמן לעצור את המסע הזה.

תמר זנדברג: זה הזמן לעזוב את המשטרה ואת המחאה לנפשה.

תמר זנדברג: זה הזמן להקשיב למפגינים – אולי תלמדו משהו, משהו על השלטון הכושל, המושחת והמנותק שלכם, ואולי רגע לפני שתפנו את הבמה תוכלו לתקן את דרככם.

תמר זנדברג: תודה.

שרן השכל: תודה רבה, חברת הכנסת תמר זנדברג.

שרן השכל: ישיב על ההצעה השר לביטחון פנים אמיר אוחנה, בבקשה.

שרן השכל: לרשותך עד עשר דקות.

אמיר אוחנה: גברתי היושבת-ראש, כנסת נכבדה, אני רוצה קודם כול להודות לחברת הכנסת זנדברג על ההצעה ועל ההזדמנות לבוא לכאן ולשטוח את דבריי, כי חלק מהדברים שעליהם התבססה חברת הכנסת זנדברג, לא כולם, הם ממש שקר וכזב.

אמיר אוחנה: אני לא מאשים אותך, אלה דברים שדֻווחו בכלי התקשורת.

אמיר אוחנה: אני אתייחס בהתאם להצעה שלך.

אמיר אוחנה: אני מקריא מההצעה שלך: "בשבוע שעבר נחשף כיצד השר לביטחון הפנים אמיר אוחנה מתערב בפעילות המשטרה בניגוד לחוק".

אמיר אוחנה: אני עוצר כאן לרגע.

אמיר אוחנה: איזה חוק?

אמיר אוחנה: בניגוד לאיזה חוק השר מתערב בענייני משרדו?

אמיר אוחנה: אם יש חוק כזה אני ארצה לראות אותו, אבל לא רק שאין חוק כזה אלא הפסיקה מתייחסת במפורש להתערבות השר לביטחון הפנים בענייני משרדו, אפילו באופן ספציפי בנוגע לאירועים מסוג האירועים שעליהם מדובר.

אמיר אוחנה: אני אקריא.

תמר זנדברג: בענייני משרדו.

תמר זנדברג: זה ברור שהמשטרה היא באחריות משרדו של אדוני – –

אמיר אוחנה: לא.

אמיר אוחנה: אבל לא רק ענייני המשטרה באופן כללי, אלא אפילו – – –

תמר זנדברג: – – אבל המשטרה צריכה לפעול – –

אמיר אוחנה: אני אקריא ואת תביני.

תמר זנדברג: – – באופן עצמאי ובאופן שוויוני.

אמיר אוחנה: חברתי, הרי לא הפרעתי.

תמר זנדברג: אני מאזינה.

תמר זנדברג: לקחתי עט בשביל – – –

אמיר אוחנה: בדיוק.

אמיר אוחנה: אני אקריא ואת תביני למה אני מתכוון.

אמיר אוחנה: בתי המשפט בישראל, כולל בג"ץ, פסקו בכמה הזדמנויות כי זכות ההפגנה והאפשרות להפגין ולמחות כחלק מחופש הביטוי היא כמובן מזכויות היסוד הדמוקרטיות של אזרחי המדינה, השייכות לאותן חירויות המעצבות את אופיו של המשטר בישראל כמשטר דמוקרטי.

אמיר אוחנה: זה מקובל, אני חושב, על כולם בבית הזה זה, וגם עליי.

אמיר אוחנה: עם זאת, נקבע כי "חופש האספה" – ואת זה אני מצטט כאן מתוך פסיקה – "אין פירושו התפרקות מכל סדר ציבורי – – – ומשכך יש לאזן בינו ובין אינטרסים חשובים העשויים להתנגש עימה ובהם שלום הציבור ורכושו והצורך לשמור על הסדר והביטחון הציבורי", והמשימה הזאת מוטלת מטבע הדברים "בראש ובראשונה על כתפי המשטרה – – – שאחראית על הסדר הציבורי ועל ביטחון הנפש והרכוש.

אמיר אוחנה: " באותו בג"ץ – מדובר על בג"ץ 148; מדובר על כמה בג"צים, ואני לא אלאה אתכם במספרי ההליכים – נפסק כי הפגנה מול ביתו הפרטי של נבחר ציבור אשר ביתו אינו משמש לפעילות ציבורית פוגעת ככלל בזכותו של נבחר הציבור לפרטיות ובפרטיות ורכוש שכניו.

אמיר אוחנה: אבל לאורך השנים הפסיקה הייתה דינמית, ולכן כשאני אומר לאתגר את פסיקת בג"ץ, אינני מתכוון – ואני הרי יודע להשתמש במילה "להפר", אבל אינני מתכוון להפר את פסיקת בג"ץ.

אמיר אוחנה: למה אני מתכוון?

אמיר אוחנה: היות שבג"ץ לאורך השנים משנה את עמדותיו – דוגמה: עד לפני כמה שנים אסור היה להפגין ליד ביתו של נבחר ציבור.

אמיר אוחנה: אסור היה.

תמר זנדברג: אף פעם לא חל, ואתה יודע את זה, על מעון ראש הממשלה ברחוב בלפור.

אמיר אוחנה: אני לא מדבר עכשיו על זה.

תמר זנדברג: עשרות שנים יש הפגנות ומחאות.

אמיר אוחנה: חברת הכנסת זנדברג, נתת לי קרדיט קודם.

אמיר אוחנה: לא אחזור על הקרדיט שאמרת – –

תמר זנדברג: אתה יכול לחזור.

אמיר אוחנה: – – אבל תאמיני לי שאני אתייחס לכל דברייך.

אמיר אוחנה: לא אחסיר כלום.

אמיר אוחנה: בשנים האחרונות בג"ץ שינה את עמדתו.

אמיר אוחנה: בג"ץ אמר: אפשר להפגין גם ליד בתים של אנשי ציבור, ואין חובה להפגין דווקא מול לשכותיהם או משרדיהם, בהתאם לעניין.

אמיר אוחנה: למה זה קרה?

אמיר אוחנה: זה קרה כי אתגרו את בג"ץ.

אמיר אוחנה: באו לבג"ץ, הציגו עמדה, שהעמדה המקורית שלו לא הייתה נכונה, והוא השתכנע ושינה את עמדתו.

אמיר אוחנה: זה נכון בתחומים רבים, כידוע לך.

אמיר אוחנה: למיטב זיכרוני, גם את משפטנית – עורכת דין, אם אני לא טועה.

תמר זנדברג: לא, לא עורכת דין.

אמיר אוחנה: אבל משפטנית.

אמיר אוחנה: כידוע לך, זה קורה בתחומים רבים.

אמיר אוחנה: אהרן ברק אמר באחד מפסקי הדין – זה היה, למיטב זיכרוני, פסק דין קלפי המיקוח – הוא קבע בעתירה המקורית שאפשר להחזיק במחבלים – אלה היו דיראני ועובייד – כקלפי מיקוח.

אמיר אוחנה: לאחר מכן היה דיון נוסף.

אמיר אוחנה: בדיון הנוסף, למרות שהמצע העובדתי היה זהה, הוא שינה את עמדתו, הפך אותה ממש.

אמיר אוחנה: הוא ציטט אז את נשיא בית המשפט העליון הראשון של מדינת ישראל משה זמורה, ואמר "אמת ויציב – אמת עדיף".

אמיר אוחנה: כלומר, בית המשפט יודע לשנות את עמדותיו.

אמיר אוחנה: לכך התכוונתי כשאמרתי: לאתגר את פסיקת בג"ץ.

אמיר אוחנה: ואכן, הינה יש עתירה תלויה ועומדת בפני בג"ץ.

אמיר אוחנה: בימים הקרובים, אני לא יודע מתי, היא תידון – עתירה של עשרות רבות של שכנים שמתגוררים ברחוב בן מימון וברחובות הסמוכים, ומאז שהאירועים התחילו חייהם הפכו, אם להשתמש בשפתם, כי נפגשתי עם חלק מהם – אגב, גם הזמנתי את יוזמי המחאה.

אמיר אוחנה: הם סירבו להגיע, אבל הזמנתי.

אמיר אוחנה: אני יכול גם להגיד את השמות של מי שהזמנתי.

אמיר אוחנה: השכנים אומרים: החיים שלנו הפכו לגיהינום.

אמיר אוחנה: עכשיו תראי, זו לא סתם מחאה – זה חסימות כבישים, שעות ארוכות; זו הפקעה של המרחב הציבורי – עשרות שקי שינה על המדרכה, מדפים, והשכנים מפליגים בתיאור הגיהינום שהם חווים, בעיקר גם בגלל חופש התנועה שלהם שהוגבל, כי אי-אפשר להגיע אליהם עם רכב ואי-אפשר לצאת עם רכב.

אמיר אוחנה: ואכן, אנחנו עוסקים פה בעניינים של איזון.

אמיר אוחנה: אף זכות במדינה דמוקרטית, כולל החופש לחיים – אפילו החופש לחיים, החופש היסודי ביותר, הוא מוגבל.

אמיר אוחנה: הוא נסוג, למשל, בפני הזכות להגנה עצמית.

אמיר אוחנה: אם אתה תוקפן ואתה בא להרוג מישהו, אפשר להרוג אותך, זה חוקי.

אמיר אוחנה: כלומר, גם חופש ההפגנה איננו חופש מוחלט.

אמיר אוחנה: אני ממשיך עם הפנייה שלך, עם הצעה שלך כאן.

אמיר אוחנה: אז קודם כול, כשאת צודקת, אני אומר שאת צודקת ומצטטת נכון, אבל כשלא, לא – ושוב, אני לא מאשים אותך, כי את הסתמכת, מן הסתם, על כלי התקשורת שאותם כינית "רציניים".

אמיר אוחנה: ובהקשר הזה של אביעד גליקמן תרשי לי לחלוק עלייך, כי זה לא ניסיון ראשון שלי איתו שהוא מפרסם ממש שקרים, ופה הוא פרסם שקר, תוך שהוא קושר את מינוי המפכ"ל החדש בשאלת ריסון ההפגנות: מורה השר למשטרה לנקוט יד קשה כנגד המפגינים ולאתגר את פסיקת בג"ץ.

אמיר אוחנה: "לאתגר" – נכון, צודקת, אמרתי.

אמיר אוחנה: אבל לא היה באף שיחה שלי עם אף מועמד, וגם לא עם אנשים שרואים בעצמם מועמדים, כי לא כל האנשים שנפגשתי איתם – ונפגשתי עם ניצבים רבים מאוד, מכהנים וכאלה שכיהנו בעבר – לא כל האנשים האלה ודאי מועמדים למפכ"לות; אבל יכול להיות שאחד מהם רואה את עצמו כמועמד ואמר דברים שהם שקר וכזב.

אמיר אוחנה: מעולם, באף שיחה – את יודעת, אין לי בעיה שתתקפי אותי על דברים שאמרתי ועשיתי, אתמודד עם זה, אבל זה דבר שלא עשיתי, לא רמזתי ולא אמרתי, לא במפורש ולא במשתמע.

אמיר אוחנה: אני מישיר מבט לעינייך ואומר לך את זה בצורה ישירה.

אמיר אוחנה: אני ממשיך אותך: פרשה זו מצטרפת להסתה שיטתית ומאורגנת מצד ראש הממשלה ובכירים בממשלתי נגד המחאה, ואת פירטת ואמרת באיזה כינויים השתמשו, ובין היתר דיברת על מפיצי מחלות.

אמיר אוחנה: זה כמובן כינוי קשה שמעורר קונוטציות קשות מימים אחרים, אבל אני חייב לשתף אותך בשאלה ששאלתי את מנכ"ל משרד הבריאות פרופ' חזי לוי.

אמיר אוחנה: שאלתי אותו: האם יש לנו עדויות על הדבקות בהפגנות?

אמיר אוחנה: האם זה דבר שקורה?

אמיר אוחנה: הוא אמר: ברוב מקרי ההדבקות, אנחנו בכלל לא יודעים לומר מהיכן הן.

אמיר אוחנה: מדוע?

אמיר אוחנה: משום שאפילו בחקירה אפידמיולוגית יסודית – ועושים חקירות אפידמיולוגיות כאלה – הנדבק לא יודע לומר בוודאות היכן נדבק – האם זה היה במקום העבודה, במסעדה, בתחבורה הציבורית, בהפגנה או בחדר הכושר.

אמיר אוחנה: הוא לא יודע לומר זאת בוודאות.

אמיר אוחנה: מה אנחנו עושים?

אמיר אוחנה: אנחנו מפעילים את השכל הישר, מפעילים את ההיגיון הבריא.

אמיר אוחנה: נכון שבשטח הפתוח אחוזי ההדבקות נמוכים יותר מאשר בשטחים סגורים.

תמר זנדברג: הרבה יותר.

אמיר אוחנה: הרבה יותר נמוכים.

אמיר אוחנה: נכון.

אמיר אוחנה: זה נכון, אני מסכים.

אמיר אוחנה: אני לא סותר את מה שאת אומרת, אלא – את זה אומר לי פרופ' לוי, אני לא מומחה בתחום הרפואה – שכשאלפי אנשים מצטופפים יחד, וחלק גדול מהם בלי מסכות, האוויר עומד בגלל הצפיפות, והאפקט הוא של מקום סגור.

אלי אבידר: האוויר עומד?

אלי אבידר: אתה לא יכול להגיד את זה – – –

תמר זנדברג: – – – הפגנה – – –

אמיר אוחנה: חבר הכנסת אבידר וחברת הכנסת זנדברג, אני מצטט את פרופ' לוי.

תמר זנדברג: אדוני השר, נניח שכן – – – סבבה.

אמיר אוחנה: אתה יודע מה?

אמיר אוחנה: בוא נקשה על התזה הזאת – –

תמר זנדברג: נניח שכן.

תמר זנדברג: האם זה מצדיק – – –

אמיר אוחנה: – – האם כשאלפי אנשים מצטופפים, האוויר זורם רגיל?

תמר זנדברג: כן.

אמיר אוחנה: זורם רגיל.

אמיר אוחנה: רגע, עוד לא סיימתי.

תמר זנדברג: נניח שכן.

תמר זנדברג: האם זה מצדיק את הביטוי האנטישמי "מפיצי מחלות"?

אלי אבידר: – – –

אמיר אוחנה: אומר פרופ' לוי, ואומר גם פרופ' שוקי שמר, שהוא לא בשירות הממשלתי, למיטב ידיעתי: מדובר, על פי כל היגיון בריא, על פי כל שכל ישר, במדגרות קורונה.

תמר זנדברג: לכן אתה מצדיק את האמירה "מפיצי מחלות"?

אלי אבידר: זה לא מדגרות.

אמיר אוחנה: אני מצטט.

תמר זנדברג: – – –

אלי אבידר: זה לא מדגרות.

אמיר אוחנה: רבותיי, אתם יכולים למחות, אבל נגד האנשים שאמרו את הדברים, לא נגד מי שלא מתיימר להיות מומחה ומצטט אותם.

תמר זנדברג: אתה מצדיק את הביטוי "מפיצי מחלות", את הביטוי האנטישמי הזה?

אלי אבידר: שר הבריאות הגיע היום לוועדת חוקה.

אלי אבידר: הוא אמר: בחוץ פחות מידבק.

אמיר אוחנה: אבל אני מסכים.

אלי אבידר: לא קיים.

אלי אבידר: אתה צריך לצאת החוצה.

אמיר אוחנה: חבר הכנסת אבידר, רגע, רגע, רגע.

שרן השכל: חבר הכנסת אלי אבידר, חברים, אני מבקשת להמתין לתשובת השר.

אמיר אוחנה: אני רוצה להשיב לך.

אמיר אוחנה: תן לי להשיב לך.

תמר זנדברג: – – – מייצגת את ישראל בפורומים בין-לאומיים.

תמר זנדברג: כל מה שאתה אומר – זה מצדיק את הביטוי "מפיצי מחלות"?

תמר זנדברג: ביטוי מחליא ואנטישמי.

אמיר אוחנה: חברת הכנסת זנדברג, אני רוצה להשיב גם לך.

אמיר אוחנה: אני עצמי הגשתי הצעה למל"ל ולמשרד הבריאות להפסיק את חובת חבישת המסכה בשטחים פתוחים, בדיוק מהטעם שאתה העלית – כי נכון שככלל, כשאנשים נמצאים בשטח פתוח, אחוזי ההדבקה הם הרבה הרבה הרבה יותר נמוכים.

אמיר אוחנה: כמו שאמרה חברת הכנסת זנדברג.

אוריאל בוסו: כבוד השר, כבוד השר – – –

אמיר אוחנה: מי קורא לי?

אוריאל בוסו: – – – משרד הבריאות – – – אי-אפשר לאפשר לעולים – – –

אמיר אוחנה: בגלל הצפיפות.

אוריאל בוסו: כן.

אמיר אוחנה: זהו, זה האפקט.

אמיר אוחנה: האפקט של הצפיפות הוא זה שמנטרל את האפקט של האוויר הפתוח.

אוריאל בוסו: – – –

אמיר אוחנה: ברשותכם, אני רוצה להמשיך.

אמיר אוחנה: חברת הכנסת זנדברג, עשרות רבות מאוד של ישיבות קיימתי במשרד לביטחון הפנים במגוון נושאים, ואכן התערבתי.

אמיר אוחנה: אני איש פוליטי, והתערבתי בעבודת המשטרה.

אמיר אוחנה: אני יכול לתת לך דוגמאות מהשבוע.

אמיר אוחנה: השבוע הותקפו שני הומואים ביפו באופן אלים על ידי שני צעירים ערבים, שאמרו – אגב, כמו חלק משותפיכם לאופוזיציה: אצלנו אין דברים כאלה, הומואים, אין דברים כאלה, ותקפו אותם.

תמר זנדברג: חמור מאוד.

אמיר אוחנה: אני התערבתי.

תמר זנדברג: כל הכבוד.

תמר זנדברג: מה זה "התערבת"?

תמר זנדברג: אתה לא התערבת.

אמיר אוחנה: אסביר לך במה התערבתי.

אמיר אוחנה: תאמיני לי.

אמיר אוחנה: אני לא רק פניתי למשטרה שתחקור ותבדוק – מן הסתם, כל אירוע של אלימות היא צריכה לבדוק – אלא גם שיבדקו באופן ספציפי את החשד לפשעי שנאה.

אמיר אוחנה: יש חוק של פשעי שנאה שקובע שעבירה כזאת שמבוצעת על רקע של גזענות, דת, מין, נטייה מינית – יקבל כפל עונש.

אמיר אוחנה: סליחה.

אמיר אוחנה: כמה דקות, כמה דקות.

אמיר אוחנה: בכל אופן, כך אכן היה.

אמיר אוחנה: זה בהתאם לסיכום שלי.

אמיר אוחנה: איפה חבר הכנסת איתן גינזבורג?

אמיר אוחנה: הוא היה פה קודם.

אמיר אוחנה: זה בהתאם לסיכום.

אמיר אוחנה: הוא ישב איתי ודנו בנושא הזה.

אמיר אוחנה: התערבתי.

אמיר אוחנה: כשהיה האירוע של האלימות באותה הפגנה בתל אביב וכולם אמרו: זה לה פמיליה וכו', התערבתי.

אמיר אוחנה: ביקשתי מהמשטרה חקירה מהירה, יסודית, והיא אכן בוצעה.

אמיר אוחנה: בסוף התגלה – – –

תמר זנדברג: – – –

אמיר אוחנה: בסוף התגלה שזה לא לה פמיליה, זה אוהדי כדורגל – –

תמר זנדברג: אה, סליחה, זה פנאטיקס, אז זה בסדר.

אמיר אוחנה: – – נגד קבוצה יריבה.

תמר זנדברג: איזו קבוצה יריבה?

עופר כסיף: מה אתה מדבר שטויות?

תמר זנדברג: זה לא קבוצה יריבה.

אמיר אוחנה: אבל בכל אופן, התערבתי.

עופר כסיף: – – –

תמר זנדברג: נו, באמת.

תמר זנדברג: אתה חוזר על הפייק ניוז הזה, וזה חלק מההסתה.

אמיר אוחנה: רבותיי, אני אמשיך להתערב בעבודת המשטרה – –

עופר כסיף: אתה שקרן, פשוט שקרן.

אמיר אוחנה: – – ובעבודת שירות בתי הסוהר, ובעבודת שירותי כיבוי והצלה – –

שרן השכל: תודה רבה.

אמיר אוחנה: – – כי שר צריך להתערב בענייני משרדו.

תמר זנדברג: אתה לא יכול להתערב ולדרוש מהמשטרה עבודה פוליטית.

תמר זנדברג: המשטרה היא לא פוליטית במדינת ישראל.

אמיר אוחנה: טוב, עכשיו אני מגיע לסיום.

תמר זנדברג: זה לא משטרה פרטית.

אמיר אוחנה: אני מגיע לסיום.

אמיר אוחנה: מה שאת, חברת הכנסת זנדברג, מבקשת בעצם, ואני חושב שגם עורכי דינו של חבר הכנסת אבידר – ראיתי איזה מכתב שהגיע מעורכי הדין שלך השבוע – מה שאתם מבקשים זה שלבחירות למעשה לא תהיה השפעה בכלל – לא תהיה השפעה, לא יהיו תוצאות, לא יהיו השלכות לבחירות – – –

אלי אבידר: לא, אדוני.

אלי אבידר: לא, לא, לא.

אמיר אוחנה: אתם תפסידו ואתם גם תמשלו, לא אנחנו.

אלי אבידר: למה?

אלי אבידר: למה?

אלי אבידר: למה?

אלי אבידר: למה להגיד את זה?

אלי אבידר: למה להגיד את זה?

אמיר אוחנה: כי אני קיבלתי לתפקידי את אמון רוב הכנסת הזאת – –

אלי אבידר: אבל אתה אמרת בעצמך, אתה אמרת בעצמך – – –

אמיר אוחנה: – – ולכן אני נמצא איפה שאני נמצא ואתה נמצא איפה שאתה נמצא.

אלי אבידר: מי שיעצור את ההפגנות האלה זה – – – אתה אמרת.

אמיר אוחנה: אני נמצא כדי להנחות מקצועית את המשטרה כחוק, לפעול כדי לשמור את החוק – –

שרן השכל: תודה רבה.

אמיר אוחנה: – – את הסדר הציבורי, וכדי להגן על שלומם – –

קריאה: אלי אבידר, למה אתה עומד?

אמיר אוחנה: – – ביטחונם וחירותם של אזרחי ישראל כולם.

אמיר אוחנה: תודה רבה.

תמר זנדברג: כן, כן, ברור.

אמיר אוחנה: אני קורא לכם, כמובן, להצביע נגד ההצעה.

שרן השכל: תודה רבה לך, כבוד שר המשפטים אמיר אוחנה – – –

תמר זנדברג: שרן, אני עולה להצביע – – –

אלי אבידר: שרן, שרן, סליחה רגע.

אלי אבידר: למה לא?

שרן השכל: אנחנו עוברים להצבעה.

אלי אבידר: הוא פנה אליי.

אלי אבידר: למה לא?

שרן השכל: סליחה, הייתם צריכים לפנות אליי לפני כן.

תמר זנדברג: לא, אני רוצה לעלות להצביע.

תמר זנדברג: שנייה.

שרן השכל: אה, לעלות להצביע?

שרן השכל: אני אאשר לך להצביע מפה.

תמר זנדברג: לא, לא.

תמר זנדברג: אני מעדיפה לעלות.

שרן השכל: את רוצה ידנית?

שרן השכל: בסדר.

אלי אבידר: אני מבקש, גברתי.

אלי אבידר: אני למעלה, אני לא יכול להגיע אלייך.

אלי אבידר: הוא האשים אותי – – –

שרן השכל: לא, אנחנו – סליחה, אנחנו – – –

אלי אבידר: רגע, גברתי – – –

שרן השכל: לא, לא.

שרן השכל: אלי, אתה לא מנהל כרגע את מליאת הכנסת.

אלי אבידר: אני לא מנהל.

אלי אבידר: אני רוצה הודעה אישית.

שרן השכל: חברת הכנסת תמר זנדברג תעלה להצבעה ואנחנו נצביע.

אלי אבידר: אני מבקש הודעה אישית, זה הכול.

שרן השכל: בגין מה?

שרן השכל: בגין מה?

אלי אבידר: אני בקומה שנייה.

אלי אבידר: אני לא יכול לרוץ – – –

יעקב מרגי: אין דבר כזה, מה?

שרן השכל: אנחנו לא מקבלים כרגע – אני לא מקבלת כרגע הודעה אישית, כי לא – – –

אלי אבידר: למה?

אלי אבידר: אבל הוא תקף אותי.

אלי אבידר: למה לא?

שרן השכל: תגיד לי באיזו עילה.

אלי אבידר: הוא תקף אותי.

אלי אבידר: הוא אמר: חבר הכנסת אבידר – –

שרן השכל: לא.

אלי אבידר: – – נתן לעורכי הדין שלו – אני רוצה לתת הודעה אישית.

שרן השכל: לא.

שרן השכל: ירדנה, אני יכולה לסרב, נכון?

שרן השכל: אני יכולה לסרב להודעה אישית.

שרן השכל: אוקיי, אז אני, אני – – –

יעקב מרגי: למה?

יעקב מרגי: למה, אלי?

שרן השכל: אלי, אני – – –

אלי אבידר: הוא אמר: אלי אבידר, עם שני עורכי דין בכתב – אני רוצה לענות, מה הבעיה?

שרן השכל: אני מסרבת, אני מסרבת להודעה האישית.

שרן השכל: חברת הכנסת תמר זנדברג כרגע נכנסה – –

אלי אבידר: למה את מסרבת – – –

שרן השכל: – – ואנחנו נעבור להצבעה.

אלי אבידר: את לא יכולה לסתום פיות פה, גם אם את מנהלת.

שרן השכל: מי בעד?

שרן השכל: מי נגד?

שרן השכל: נא להצביע.

שרן השכל: הצבעה מס' 2 בעד ההצעה להעביר את הנושא לוועדה – 9 בעד ההצעה שלא לכלול את הנושא מסדר-היום – 28 נמנעים – אין ההצעה להעביר את הנושא לוועדה לא נתקבלה.

קריאה: – – –

שרן השכל: אצל מי?

שרן השכל: אצל – – –

אלי אבידר: אני לא הספקתי להצביע, ואני לא מבין למה אי-אפשר לתת פה הודעה אישית – – –

שרן השכל: אני מבקשת לשמור על הסדר, אלי, כי אני אקרא אותך לסדר.

שרן השכל: אני מבקשת להירגע.

אלי אבידר: – – – את חייבת לתת לי לדבר.

שרן השכל: אני אקרא אותך לסדר.

שרן השכל: אני לא רוצה לקרוא אותך לסדר.

אלי אבידר: את יכולה לקרוא לסדר.

שרן השכל: אני חושבת שאתה חשוב לדיון הזה, אבל אתה חייב לכבד את הנהלים בתוך המליאה ובכנסת ישראל.

אלי אבידר: את לא מכבדת – – –

שרן השכל: אני מבקשת לשמור על השקט.

שרן השכל: שב במקומך.

שרן השכל: אני אכלול גם את הצבעתך.

קריאות: אני לא הספקתי להצביע.

קריאות: לא הספקתי להצביע.

קריאות: לא הספקנו להצביע.

שרן השכל: אני מוסיפה להצבעה נגד את השרה מירי רגב, חבר הכנסת דוד ביטן ויושב-ראש הכנסת יריב לוין.

שרן השכל: אני מוסיפה את הקולות נגד – סליחה, בעד – של אלי אבידר – המכשיר שלו לא עבד – עאידה תומא סלימאן, ניצן הורוביץ; המכשיר שלך לא עבד?

יוסף ג'בארין: לא הספקתי – – –

שרן השכל: אז גם יוסף ג'בארין.

שרן השכל: חמישה.

שרן השכל: אני מכריזה על התוצאה: 31 נגד, 14 בעד.

שרן השכל: ההצעה לא עברה.

שרן השכל: ההצעה יורדת מסדר-היום.

שרן השכל: << הלסי >> הצורך בהקמת ועדת חקירה פרלמנטרית לבחינת ההסתה נגד מערכת המשפט << הלסי >>

שרן השכל: אנחנו עוברים להצעה לסדר-היום הבאה, מס' 1110: הצעה לסדר-היום בדבר הצורך בהקמת ועדת חקירה פרלמנטרית לבחינת ההסתה נגד מערכת המשפט, של חבר הכנסת יוסף ג'בארין.

שרן השכל: עליה ישיב שר המשפטים חבר הכנסת אבי ניסנקורן.

שרן השכל: לרשותך עשר דקות.

יוסף ג'בארין: בינתיים השר לא נמצא.

יוסף ג'בארין: זה בסדר?

שרן השכל: מה?

יוסף ג'בארין: השר המשיב לא נמצא בינתיים.

שרן השכל: הוא בדרך.

יוסף ג'בארין: כבוד היושבת-ראש, חבריי חברי הכנסת, קשה – זה מפריע, חבר הכנסת כץ – – –

קריאה: תפעילי רק את השעון.

יוסף ג'בארין: כבוד היושבת-ראש, חבריי חברי הכנסת – זה מפריע.

יוסף ג'בארין: חבר הכנסת כץ.

יוסף ג'בארין: לא, אתם מפריעים, אז אני אחכה.

יוסף ג'בארין: זה מפריע.

יוסף ג'בארין: חבריי חברי הכנסת, קשה לעבור לנושא שעל סדר-היום בלי להתייחס לאירוע הטרגי שהיה אתמול בבירה הלבנונית ביירות.

יוסף ג'בארין: אנחנו מדברים, לפי הנתונים הרשמיים של ההנהגה הלבנונית, על יותר מ-100 הרוגים, על יותר מ-4,000 פצועים ועל נזק כלכלי שיכול להגיע ל-5 מיליארד דולר.

יוסף ג'בארין: ברשותך, גברתי היושבת-ראש וחבריי חברי הכנסת, אני ארצה להגיד כמה מילים בערבית כהזדהות עם תושבי ביירות והעם הלבנוני.

יוסף ג'בארין: סליחה רק – (אומר בערבית: באחד העיתונים הלבנוניים נכתב היום שכמו בסרטים שבהם מוצגת סצנה של סוף היקום, כך העננים נצבעו לאחרונה באדום, בשחור ובאפור מלוכלך ודמו לתמונה הלקוחה מסרטי מלחמות עולם.

יוסף ג'בארין: העיר הפכה לעיי חורבות לאחר שהושמדה בהתקף סתמי של שיגעון.

יוסף ג'בארין: צרחות עלו ברחבי העיר ובפאתיה, והד הקולות הגיע לקצוות המדינה.

יוסף ג'בארין: רעידת אדמה, סערה ואז אבק שהסתיר לכמה רגעים את היקף האסון מאנשים שמצאו את עצמם לפתע מול תמונה שלמה של התמוטטות עזה, שפגעה במרכז המדינה ושרסיסיה פגעו בכל הסובבים – אלה הרגשות, התמונות והסצנות שמלווים את כולנו מאז יום אתמול.

יוסף ג'בארין: כאב גדול אוחז בכולנו בעקבות האסון האנושי שהתרחש.

יוסף ג'בארין: כשם שהסצנה בהירושימה ובצ'רנוביל כואבת, כך גם הסצנה בביירות אתמול כואבת, למרות כל ההבדלים.

יוסף ג'בארין: אנו שבים ופונים בקריאה נרגשת להצטרף למאמצי ההצלה של העיר ביירות ותושבי לבנון במישור המקומי, האזורי והבין-לאומי.

יוסף ג'בארין: כאן, במישור המקומי, כולנו מתגייסים תחת גג אחד באמצעות הגוף הייצוגי שלנו, ועדת המעקב העליונה שלנו.

יוסף ג'בארין: מעומק ליבנו אנו מאחלים שלום לביירות, לכל הקורבנות הקדושים שנפלו על אדמתה, לכל הפצועים ברחובותיה ולעצים שאת שמחתם כיבה אפר האסון.

יוסף ג'בארין: ביירות, קומי מתחת להריסות.

יוסף ג'בארין: ) כבוד השר נמצא?

יוסף ג'בארין: כן.

יוסף ג'בארין: חבריי חברי הכנסת, הדבר הבסיסי הראשון שנהגתי ללמד את הסטודנטים שלי כמרצה למשפטים, לשעבר, זה שנושאי משרה בכירים ואנשי ציבור בתפקידים ציבוריים צריכים להיות מופת ליושרה.

יוסף ג'בארין: נושאי משרה ציבוריים, במיוחד נושאי משרה בכירים, נבחרי ציבור שבשלטון, אמורים להיות מופת ליושרה.

יוסף ג'בארין: זה השיעור הראשון שהייתי מדגיש בפני הסטודנטים.

יוסף ג'בארין: ואני רוצה להגיד לך, כבוד שר המשפטים, שבשנים האחרונות הכלל הזה פשוט התרסק, ואני לא יודע מה הם מלמדים היום בפקולטות למשפטים.

יוסף ג'בארין: זה בכלל מתחיל מכך שראש ממשלה שנאשם בפלילים על עבירות חמורות – מרמה, הפרת אמונים, קבלת שוחד – היה צריך לפרוש מהחיים הפוליטיים, ואולי שיתפנה להגן על עצמו.

משה ארבל: דוקטור, מלמדים על חזקת החפות.

משה ארבל: זה ערך משפטי דמוקרטי, חזקת החפות.

יוסף ג'בארין: חבר הכנסת משה ארבל, עם כל הכבוד לחזקת החפות, אתה לא מסכים לכלל שנושאי משרה ציבוריים – במיוחד ראש ממשלה ושרים – אמורים להיות מופת לניקיון כפיים, לטוהר המידות, לאיסור של ניגוד עניינים?

יוסף ג'בארין: בג"ץ כבר פסק – אני לא ממציא כלום – בג"ץ כבר פסק ששר לא יכול לכהן אל מול הגשת כתבי אישום חמורים כנגדו, ואני אומר:

יוסף ג'בארין: על אחת כמה וכמה כשמדובר בראש ממשלה.

יוסף ג'בארין: אבל מה קורה כאן?

יוסף ג'בארין: לא רק שראש הממשלה בחר לא להתפטר, לא רק שהוא בחר לא לפרוש מהחיים הפוליטיים, אלא שהוא גם מסית בשיא החוצפה נגד המערכת שאמורה לשפוט אותו.

יוסף ג'בארין: אי-אפשר לשכוח את אותו המחזה מה-24 במאי בפתח משפטו של ראש הממשלה, כשהוא עומד בפתח בית המשפט, כמה שרים בכירים מסביבו, ומסית בפראות.

יוסף ג'בארין: הוא מדבר על כך שגורמים במערכת המשפט חברו לשמאל ולתקשורת כדי להפיל אותו.

יוסף ג'בארין: זהו מצב מסוכן.

יוסף ג'בארין: זה צריך להדליק לא רק נורת אזהרה אחת אלא אולי אלף נורות אזהרה, אלפיים נורות אזהרה, ארבעת אלפים נורות אזהרה.

יוסף ג'בארין: גם בדיון היום הניסיון הזה להסית נגד בג"ץ תחת המכסה של פסקת ההתגברות הוא עוד ניסיון להמשיך את מסע ההסתה נגד אותה מערכת.

יוסף ג'בארין: אני רוצה להגיד לכם באופן הכי ברור: יכול להיות שאני אחד האנשים הכי ביקורתיים כלפי הפסיקה של בג"ץ וכלפי שופטי בית המשפט העליון.

יוסף ג'בארין: גם פרסמתי מאמרים שמבקרים את בג"ץ על פסיקה שהוא נתן.

יוסף ג'בארין: ואני רוצה להגיד לכם: כן, בג"ץ הכשיר את גזל הקרקעות הפלסטיניות; בג"ץ הכשיר אפילו את הכיבוש; בג"ץ הכשיר את ההתנחלויות בשטחים הכבושים.

יוסף ג'בארין: וגם בעניינים שקשורים לתוך ישראל – זה בג"ץ שהכשיר את חוק איסור איחוד משפחות ערביות ופלסטיניות; בג"ץ לא התערב בעניין חוק הנכבה וחוקים אחרים.

יוסף ג'בארין: לכן אני אומר לכם, כן, יש ביקורת – ויש לי ביקורת קשה על הפסיקה של בג"ץ – אבל אני נחרד כשאני רואה מחזה שבו ראש ממשלה שנאשם בפלילים, שנשפט כיום מול מערכת המשפט, והוא מסית ותוקף אותה.

יוסף ג'בארין: ואני שואל: האם מישהו כאן לא רואה את הקשר של ניסיון ההפחדה הזה כלפי השופטים – זהו ניסיון להפחיד את מערכת המשפט, שלא תתערב בעניין האישי שלו, של ראש הממשלה – מישהו לא רואה את הקשר בין אותה הסתה כלפי מערכת המשפט לבין הניסיון להיחלץ מהתיק האישי?

יוסף ג'בארין: זהו מצב אבסורדי, זהו מצב שלא מתקבל על הדעת.

יוסף ג'בארין: לכן ההצעה שלי היא להקים את ועדת החקירה הפרלמנטרית, שהיא אולי ניסיון לשים קץ למסע ההסתה המתמשך של ראש הממשלה, שמגייס את השרים הבכירים בממשלתו מתוך טעמים פוליטיים צרים לחלץ את עצמו מהאישומים הקשים.

יוסף ג'בארין: הוא יודע שבתיקים פליליים, יש יותר – הסטטיסטיקה מלמדת שיותר מ-90% מורשעים.

יוסף ג'בארין: יותר מ-90%.

יוסף ג'בארין: לכן אני אומר, כבוד שר המשפטים: דיברתם על הגנה על מערכת המשפט; דיברתם על ניגוד העניינים הברור שקיים בין ראש ממשלה שנאשם בפלילים לבין המעמד שלו.

יוסף ג'בארין: אסור שהממשלה הנוכחית תהפוך למעין חתול ששומר על השמנת.

יוסף ג'בארין: אסור שזה יימשך.

יוסף ג'בארין: אסור שזה יקרה.

יוסף ג'בארין: אני חושב שזאת ההזדמנות שלכם, אולי דווקא בכחול לבן, לממש את ההבטחות שנתתם לבוחר.

יוסף ג'בארין: תודה.

שרן השכל: תודה רבה לך, חבר הכנסת יוסף ג'בארין.

שרן השכל: יעלה וישיב שר המשפטים חבר הכנסת אבי ניסנקורן.

שרן השכל: בבקשה, לרשותך עד עשר דקות.

אברהם (אבי) ניסנקורן: תודה רבה, חבר הכנסת יוסף ג'בארין, על העלאת הנושא לסדר-היום והדיון בנושא.

אברהם (אבי) ניסנקורן: אני אתייחס קודם כול לחלק המהותי.

אברהם (אבי) ניסנקורן: בחלק המהותי גם אני שותף לחשש ולתחושה שאנחנו בתקופה שיש הסתה נגד מערכת שלטון החוק, מבתי המשפט לפרקליטות ולמשטרה.

אברהם (אבי) ניסנקורן: אני חושב שזאת תקופה לא טובה – לא טובה בנושא הזה – שעוברת על מדינת ישראל.

אברהם (אבי) ניסנקורן: אני מרגיש את זה כבר תקופה ארוכה.

אברהם (אבי) ניסנקורן: כמובן שבתפקיד שלי כשר משפטים, כשאני מופקד על הנושא, אני מרגיש את זה עוד יותר וחווה את זה עוד יותר.

אברהם (אבי) ניסנקורן: כשאמרתי שאני אהיה חומה בצורה, זה בדיוק בגלל הדברים האלה, בדיוק בגלל שאנחנו בתקופה שמערכת שלטון החוק, שהיא בעצם הבסיס ואחת האדנים המרכזיות לדמוקרטיה – פוגעים בה, פעם מפה ופעם מפה ופעם מפה ופעם מפה.

אברהם (אבי) ניסנקורן: לצערי, חלק מהאנשים שפוגעים בה כבר השתכנעו שזה הדבר הנכון, כי בסופו של דבר, פרופגנדה עובדת.

אברהם (אבי) ניסנקורן: לפעמים, כשחוזרים על משהו מאה פעמים, חושבים שהוא נכון.

אברהם (אבי) ניסנקורן: זה – בחלק המהותי.

אברהם (אבי) ניסנקורן: בחלק האופרטיבי, אני לא חושב שזו העת לוועדות חקירה פרלמנטריות.

אברהם (אבי) ניסנקורן: אני חושב שזה יכול להביא היום לאו דווקא תועלת, כי הערבוביה הזאת, שפעם רוצים ועדת חקירה פרלמנטרית לכיוון א' ופעם לכיוון ב' על מערכת בתי המשפט – אני לא בטוח שזה דבר נכון.

אברהם (אבי) ניסנקורן: אני חושב שפה העיקרון צריך להיות שצריכים לתת למערכת לעבוד בעצמאות – גם לפרקליטות, למשטרה וכמובן לשופטים; לעבוד בעצמאות בלי שפוליטיקאים יתערבו.

אברהם (אבי) ניסנקורן: אני יודע שהכוונה של ההצעה כמובן טובה, ואני מכבד אותה מאוד, אבל אני אומר שבעת הזאת לדעתי זה לא הצעד הנכון.

אברהם (אבי) ניסנקורן: צריך לתת למערכת הזאת לעבוד בעצמאות.

אברהם (אבי) ניסנקורן: דווקא עצמאות היא יסוד המערכת, שתשקול את שיקוליה בלי שיקולים פוליטיים ובלי מעורבות פוליטית.

אברהם (אבי) ניסנקורן: גם כשר המשפטים, דרך אגב, כמובן שאני לא מתערב.

אברהם (אבי) ניסנקורן: בדרך כלל, או תמיד, אני יודע על הדברים אחר כך, בדיעבד, כמו שכל אזרח יודע.

אברהם (אבי) ניסנקורן: אני חושב שזאת בעצם המהות.

אברהם (אבי) ניסנקורן: לכן, אני מאוד מאוד מודה על העלאת הנושא לסדר-היום, אבל אני חושב שהפתרון צריך להיות בחתירה ובעמידה עיקשת על עצמאות מערכת שלטון החוק, ובהמשך גם חתירה לחוק-יסוד: חקיקה, שיחזק את הדמוקרטיה, וחוק-יסוד: שוויון, שישלים את המערך של חוקי-היסוד.

אברהם (אבי) ניסנקורן: גם קביעת מינימום שמתחתיו אי-אפשר לשנות חוקי-יסוד – כמו שקיים היום, לצערי.

אברהם (אבי) ניסנקורן: אני רוצה להגיד מילה אחת על דבריו של נפתלי בנט, שעמד פה לפני כן.

אברהם (אבי) ניסנקורן: אני חושב שנפתלי בנט שכח לרגע על איזה חוק הוא מגיב, על איזו הצעת חוק הוא מגיב.

אברהם (אבי) ניסנקורן: באה הצעת חוק של חברתו לסיעה בנוגע לפגיעה במערכת הדמוקרטיה ושלטון החוק, ושדנה רק בנושא הזה.

אברהם (אבי) ניסנקורן: אמרתי לנפתלי בנט: אתה אמרת שאסור לדון בשום דבר אחר חוץ מפרנסה, והוא בא ודיבר רק על פרנסה ושכח על מה הוא עולה.

אברהם (אבי) ניסנקורן: הוא לא יכול היה להגיד לחברת הכנסת איילת שקד שעה לפני, יום לפני, שבוע לפני: למה להתראיין כל היום רק על זה?

אברהם (אבי) ניסנקורן: אני שמעתי אותך חמש פעמים מתראיינת ביומיים האחרונים בנושא הזה.

אברהם (אבי) ניסנקורן: כל הטוויטים זה רק צילום של חברי כנסת, רק בנושא הזה.

אברהם (אבי) ניסנקורן: הוא לא יכול היה להגיד לה לפני זה?

אברהם (אבי) ניסנקורן: הוא לא יכול היה לבוא ולהגיד לה: למה מעלים הצעת חוק כזאת בתקופה הזאת?

אברהם (אבי) ניסנקורן: למה לא דנים בנושא הפרנסה?

אברהם (אבי) ניסנקורן: אי-אפשר בכל דבר לחשוב שהציבור לא מבין.

אברהם (אבי) ניסנקורן: אי-אפשר לעשות מסע על הצעת החוק הזאת, לטרלל את כל הכנסת, ואז כשאתה בא על ההצעה הזאת, ואומרים לך: איך אתה מדבר, איך אתה לא עומד במה שאמרת – שמה שלא פרנסה לא מעניין – לבוא לפה כאילו הוא מדבר הצעת חוק בנושא פרנסה ולדבר על פרנסה?

משה ארבל: זו הפרנסה שלו.

משה ארבל: זו הפרנסה שלו.

אברהם (אבי) ניסנקורן: יכול להיות, אבל יש גבול כמה אתה יכול – וקולו נשנק.

אברהם (אבי) ניסנקורן: אבל אם קולך נשנק, ולפני חודש אמרת: לא פרנסה – לא מעניין, למה אתה עושה את זה?

אברהם (אבי) ניסנקורן: למה להיות בסיטואציה הזאת?

אברהם (אבי) ניסנקורן: חבל.

אברהם (אבי) ניסנקורן: אתה גם מייצר סיטואציה ואתה גם צריך למצוא דרך לצאת מהסיטואציה.

אברהם (אבי) ניסנקורן: הדרך לצאת מהסיטואציה – זו גמלוניות כשאתה מדבר כאילו אין סיטואציה.

קרן ברק: זה נקרא פוליטיקה.

אברהם (אבי) ניסנקורן: זה נקרא פוליטיקה, אבל בסוף יש פה ציבור.

אלי אבידר: איבדתי אותך בסיטואציה השנייה.

אלי אבידר: אמרת שבע.

אברהם (אבי) ניסנקורן: פשוט, כשבאים ואומרים: מדברים רק על פרנסה, ואומרים את זה בכזה פתוס לפני חודש, אז מדברים רק על פרנסה.

אברהם (אבי) ניסנקורן: פשוט.

אברהם (אבי) ניסנקורן: אני חושב באמת שאנחנו צריכים לחתור בתקופה הזאת עד כמה שאפשר – ואני ודודי אמסלם עושים את זה בשבועיים האחרונים – באמת, לדון בהצעות חוק שנוגעות לקורונה ולמאבק בקורונה ולמאבק באבטלה, ולנסות לשים את יתר הדברים הצידה, לנסות לשנס מותניים ביחד כולנו.

אברהם (אבי) ניסנקורן: תודה.

קרן ברק: תודה רבה.

קרן ברק: נעבור להצבעה.

קרן ברק: רגע, שנייה, יוסף ג'בארין, אני אוסיף אותך.

קרן ברק: אנחנו עוברים להצבעה.

קריאה: – – –

קרן ברק: את שניהם.

קרן ברק: אוקיי.

קרן ברק: אנחנו עוברים להצבעה.

קרן ברק: הצבעה מס' 3 בעד ההצעה להעביר את הנושא לוועדה – 5 בעד ההצעה שלא לכלול את הנושא בסדר-היום – 27 נמנעים – אין ההצעה להעביר את הנושא לוועדה לא נתקבלה.

קרן ברק: 27 הצביעו נגד, חמישה בעד.

קרן ברק: אני מוסיפה את יוסף ג'בארין בעד.

קרן ברק: את כותבת?

קרן ברק: אוקיי.

קרן ברק: את סונדוס סאלח – בעד, את יוסף ג'בארין – בעד, מנסור עבאס – בעד, עאידה תומא סלימאן – בעד.

קרן ברק: נגד – אני מוסיפה את אייכלר ואת מיכל שיר.

קרן ברק: אז אני מכריזה שיש תשעה בעד, 29 נגד, לכן ההצעה לא התקבלה והוסרה מסדר-היום.

קרן ברק: << הלסי >> הצורך בהקמת ועדת חקירה פרלמנטרית על הפקרת דור העתיד << הלסי >>

קרן ברק: נעבור להצעה הבאה לסדר-היום – הצעה לסדר-היום בדבר הצורך בהקמת ועדת חקירה פרלמנטרית על הפקרת דור העתיד, מס' 1111, של חברת הכנסת סונדוס סאלח.

קרן ברק: ישיב עליה השר מיכאל ביטון.

קרן ברק: לא, לא ישיב עליה, לא ישיב עליה.

קרן ברק: שלא תלך.

קרן ברק: הרעיון היה שתישאר לשבת.

קרן ברק: יש לך עשר דקות.

קרן ברק: עשר דקות.

סונדוס סאלח: כבוד היושבת-ראש, חברי וחברות הכנסת, אני מבקשת להצביע היום על הקמת ועדת חקירה פרלמנטרית על הפקרת דור העתיד, הילדים של כולנו.

סונדוס סאלח: המדינה מעודדת ילודה בחברה היהודית, מתעלמת ומזניחה ילדים בחברה הערבית במקרה הטוב, רואה בהם איום שצריכים לנטרל במקרה הרע ומפקירה אותם.

סונדוס סאלח: בפרפרזה על הסרטון "מי רוצה להאכיל בדואי", "מי רוצה להאכיל ערבי" – מי רוצה לדאוג לחינוך לבדואים, לערבים?

סונדוס סאלח: מי רוצה לדאוג לרווחת הבדואים והערבים?

סונדוס סאלח: הקורונה חשפה והעמיקה את הפערים העמוקים, האפליה, ההכפפה וההפרדה בחינוך, בהשקעה בילדות ובילדים כאן.

סונדוס סאלח: גם האופן הפרסונלי והלא-הענייני שבו מתקבלות החלטות ניהוליות וחלוקת משאבים בממשלה הזאת נחשף.

סונדוס סאלח: ההפרטה המתמשכת, ריסוק מערכות ציבוריות – הבריאות, הרווחה והחינוך בראשן – השאיר מאות אלפים במצוקות קשות, במצבי סיכון, בחוסר ודאות גדול מלהכיל.

סונדוס סאלח: זה לא חייב להיות ככה.

סונדוס סאלח: בימים אלו של משבר מתגלגל מהגדולים שידענו – כלכלית, חברתית, פוליטית, מנהיגותית – כשבקבינט הקורונה המיוחד והמצומצם לא יושב שר החינוך, גם לא שר הרווחה – וזה נתון מדאיג מאוד.

סונדוס סאלח: מי יושבת שם לדאוג לנו?

סונדוס סאלח: מי יושבת שם להשמיע את הקולות והצרכים שלנו, של הציבור הרחב, לחשוב איך ההחלטות האלה שמתקבלות היום משפיעות וישפיעו על קבוצות שונות היום וגם בעתיד?

סונדוס סאלח: בשגרה, גם טרום הקורונה, ייצוג הערבים ונשים ושל נשים ערביות בפרט בשולחנות מקבלי ההחלטות נמוך ואפסי.

סונדוס סאלח: בימים אלו הוא הצליח אפילו לרדת אל מתחת לאפס, כשאף אישה ואף ערבי לא נכנסו למועדון הגברים, גם בניגוד לפסיקות בג"ץ.

סונדוס סאלח: ככה יושבת קבוצה מצומצמת מאוד ומקבלת החלטות כמעט שרירותיות המשפיעות ומעצבות את המציאות שלנו, של כולנו, ואת העתיד שלנו, בלי לחשוב על ההשלכות שלהן ביום שאחרי, בעתיד הקרוב והרחוק.

סונדוס סאלח: הפערים הקיימים בחינוך הוגדלו.

סונדוס סאלח: קבוצות שלמות מורחקות מלמידה, בניגוד להחלטות, תוכניות, רפורמות וכותרות גדולות הנשארות ריקות מתוכן.

סונדוס סאלח: מילים על הנייר; תוכניות מגירה.

סונדוס סאלח: ילדות וילדים פלסטיניות, ערביות, מזרחיות, לבנות, שחורות, יוצאות הקהילה האתיופית, ילדים מג'יסר א-זרקא, ממשהד, מרהט, מנצרת, מהכפר, מהעיר, מהמרכז ומהפריפריה לא נמצאים באותה סירה.

סונדוס סאלח: ילדות וילדים רבים מורחקים מתשתיות בסיסיות, ממים זורמים, מחשמל, מחיבור לאינטרנט, ממבנים ראויים ללמידה וממוקדי תרבות.

סונדוס סאלח: במקום לנצל את המשבר לצמצם את הפערים הקיימים מלכתחילה, רק מרחיבים ומעמיקים אותם.

סונדוס סאלח: בינתיים דור שלם נכנס למצוקות קשות.

סונדוס סאלח: שיעור ניסיונות ההתאבדות בקרב צעירים ובני נוער עולה.

סונדוס סאלח: נערים מוצאים את עצמם מותקפים ברחוב.

סונדוס סאלח: מסגרות חינוך מיוחדות וחלופות מעצר נסגרות.

סונדוס סאלח: אנחנו חיים בחברה צעירה, לרבות ממשפחות מרובות ילדים.

סונדוס סאלח: אני באה ממשפחה של 11 ילדות וילדים, ועדיין, ההחלטה הראשונה שהתקבלה נתנה מענק לשלושה ילדים בלבד, כאילו הילד הרביעי לא צריך לאכול; לו כבר הממשלה הזאת לא אחראית ולא צריכה לדאוג.

סונדוס סאלח: בתקופה הזאת אנחנו רואות שוב שמי שצריכות יותר מקבלות פחות – פחות סיוע ממשלתי, פחות תקציבים, פחות עובדות סוציאליות ותמיכה, בזמן שזה צריך להיות הפוך, ממש הפוך.

סונדוס סאלח: בימים קשים אלו אנחנו רואות צעירים רבים מפגינים ברחובות, נאבקים על ההווה והעתיד, ורבים אחרים שנאבקים ולא יכולים או שלא מוצאים את מקומם במחאות נאבקים בזירות אחרות.

סונדוס סאלח: לחלקם אין את המשאבים והכוחות להמשיך ולהיאבק בימים קשים אלו.

סונדוס סאלח: לפי דוח של ער"ן, יש עלייה בפניות לסיוע של צעירים וצעירות, עלייה באובדנות ובניסיונות התאבדות.

סונדוס סאלח: אתמול בחר אופיר ענבר לסיים את חייו, לא לפני שכתב פוסט, מכתב פרידה ציבורי בפייסבוק, מילים שראוי שיהדהדו הבוקר, היום ובכל יום בבניין הזה.

סונדוס סאלח: הוא פותח בציטוט: "לא טוב היות האדם לבדו.

סונדוס סאלח: הבדידות.

סונדוס סאלח: אחחחחחח, הבדידות.

סונדוס סאלח: אז כן – היא הורגת.

סונדוס סאלח: עוד יום.

סונדוס סאלח: שבוע.

סונדוס סאלח: חודש.

סונדוס סאלח: שנה חלפו שאני לבדי.

סונדוס סאלח: בארוחות צוהריים בעבודה, בערבים, בימי שישי ושבת, בחגים, בימי הולדת שאף אחד לא זוכר או חוגג.

סונדוס סאלח: ועכשיו גם בימים.

סונדוס סאלח: מעט החברים הלכו ונעלמו עם הזמן.

סונדוס סאלח: למעשה, התחושה היא שחברתי אינה רצויה או רלוונטית, והטלפון דומם רוב הזמן.

סונדוס סאלח: תחילה אתה עוד אדם שמח וחברותי.

סונדוס סאלח: אחר כך הנפש מתחילה להיסדק והחיוּת וההתלהבות לאט הולכות ונעלמות.

סונדוס סאלח: החיוך מהלב וההתרגשות מתחלפים עם הזמן בחיוך כפוי בכוח, אהבת הכלל מתמתנת ואתה הופך מעט חשדן במי שמבקש את קרבתך.

סונדוס סאלח: והזמן מתקתק, וסביבך תמיד אנשים בחברויות, קבוצות או זוגות.

סונדוס סאלח: אתה פחות בר-מזל.

סונדוס סאלח: ואז גם החיוך הכפוי נעלם ונותר לו רק העצב בעיניים, אותו אי-אפשר להסתיר.

סונדוס סאלח: בכל זאת – עיניים הן החלון אל הנשמה.

סונדוס סאלח: איזו תחושת כאב ומחנק יש בנשמה, כמה עוד אפשר לבכות בלב בעיניים יבשות?

סונדוס סאלח: וכמה לילות עם מחשבות וללא שינה.

סונדוס סאלח: נכון, החזרה להוראה באמת ממלאת לי את הלב באוויר וגאווה.

סונדוס סאלח: אבל גדול – איך מחנך כיתה פלוס מורה מקצועי מרוויח 6,000 ש"ח?

סונדוס סאלח: אני לא מצליח לשחרר מהחרדה שבכך – כיצד מתקיימים?

סונדוס סאלח: " למשפחה שלו הוא כתב: "מצאו בליבכם מקום לסלוח לי, לא יכולתי לשאת עוד את הכאב ותחושת המחנק שבבדידות.

סונדוס סאלח: כמו בשיר – 'במקור שלי אני טוב גמור, אבא, ושם אני מאמין בעצמי' בהמשך למכתב הזה ובהמשך לניסיונות להתאבדות שרק עולים בזמן האחרון, בתקופת המשבר הגדול ביותר, הבוקר הודיע משרד החינוך לחברה למתנ"סים שאין תקציב לתוכנית לנוער בסיכון ולנוער נושר.

סונדוס סאלח: אין, פשוט ככה.

סונדוס סאלח: בחמש מילים שולח משרד החינוך – החינוך – אלפי תלמידים לרחוב, ועוד כמה מאות מדריכות ומדריכים, מורות למעגל האבטלה.

סונדוס סאלח: בלתי נתפס ובלתי נסלח.

סונדוס סאלח: הבוקר קיימנו ישיבה לקראת פתיחת שנת הלימודים הבאה בוועדת החינוך, בהיעדר שר החינוך וצוות המשרד, שבחר שוב להצביע ברגליים ולהחרים את הדיון החשוב הזה.

סונדוס סאלח: זאת אמירה חזקה יותר מכל כותרת ורפורמה שיציע ודוגמה נוספת לניתוק של הממשלה הזאת מהציבור, מהמציאות ומהמומחיות.

סונדוס סאלח: בימים אלו של העמקת ההפרטה בחינוך, של איומים בסגירה וסגירת תוכניות כמו סל תרבות, תוכנית קרב ותוכניות לנוער בסיכון ונוער נושר, המשמעות היא ביטול מסגרות, מניעת חינוך – חינוך לתרבות והעשרה – ממאות אלפי תלמידות ותלמידים.

סונדוס סאלח: בנוסף, זאת פגיעה ישירה בפרנסתם של אלפי אנשים, שמוכיחה כמה אחריות יש למשרד ולנו, נבחרות ונבחרי הציבור, וכמה חשובים וחיוניים התמיכה, הסיוע והתקציב הממשלתי, כמו שהוכיח המאבק הציבורי המוצלח השבוע על ביטול סל התרבות.

סונדוס סאלח: המשבר הנוכחי יכול להיות הזדמנות לשינוי במערכת החינוך, לחשיבה אחרת מחוץ לקופסה ומחוץ לכותלי בית הספר, מחוץ לכיתה.

סונדוס סאלח: זה תלוי בנו – בהחלטות שנקבל, בסדר העדיפויות שלנו.

סונדוס סאלח: זה הזמן לפתוח את המוזיאונים, את המרכזים הקהילתיים; לייצר כיתות וקבוצות למידה בטבע, בגינות, ולהטמיע חינוך אחר – חינוך לערכים, חינוך שונה ועמוק יותר, חינוך חוויתי, חוץ-כיתתי, חינוך שרואה את התלמידה, הילדה, שמגלה את האינטליגנציות המרובות והשונות אצל כל אחת ואחד.

סונדוס סאלח: לסגור תוכניות – לסגור תוכניות לנוער בסיכון, לשלוח אלפי מורות, מדריכות ומוסדות תרבות הביתה דווקא בימים אלו – יהיה בכייה לדורות.

סונדוס סאלח: זאת סכנת חיים, ממש סכנת חיים.

סונדוס סאלח: המשמעות היא הפקרת מאות אלפי ילדות וילדים, הוצאתם לרחובות או השארתם בבתים, ואיתם – את ההורים, ואם להיות כנות, ברוב המוחלט של המקרים – את האימהות, ששוב יישאו בנטל, את האלונקה הזאת; כמעט כל הזמן הן שם לבד.

סונדוס סאלח: משפט אחרון לצעירות ולצעירים שמקשיבים לי עכשיו: אנחנו רואות אתכם, חושבות עליכם, על המציאות, הכאב והקשיים שאתם חווים בימים קשים אלו, המצוקות המציקות – –

קרן ברק: את צריכה לסיים.

סונדוס סאלח: – – ומבטיחות להמשיך להיאבק לצידכם ובשבילכם.

סונדוס סאלח: בינתיים, פנו לעזרה.

סונדוס סאלח: פנו אליי.

סונדוס סאלח: הימים קשים.

סונדוס סאלח: תפנו לחברה, למוקדים מתאימים.

סונדוס סאלח: יש מה לעשות, תמיד יש מה לעשות, גם כשמרגישים שאין.

סונדוס סאלח: תמשיכו לנסות.

סונדוס סאלח: תודה.

קרן ברק: תודה רבה.

קרן ברק: ישיב השר מיכאל ביטון, בשם השרה לשוויון חברתי, ואחרי זה – הצבעה.

קרן ברק: יש לך עשר דקות, ואחרי זה נעבור להצבעה, שתדעו.

מיכאל ביטון: גברתי היושבת-ראש, חברת הכנסת סונדוס סאלח, כנסת נכבדה, אני אומר את הדברים בשם השרה לשוויון חברתי מירב כהן, ואני קראתי את הדברים שכתבת, ואגיד לך שתי הערות שלא קיבלתי מהמשרד לשוויון חברתי.

מיכאל ביטון: אחת על ילדים זה שמחה.

מיכאל ביטון: אז אני בא מבית של תשעה ילדים – –

סונדוס סאלח: אני – 11.

מיכאל ביטון: – – ובעוונותינו איבדנו עוד שני תינוקות, אז היינו בסך הכול 11.

מיכאל ביטון: אני הייתי הצעיר ביותר בבית, אז יכול להיות שאם מישהו היה יועץ לאימא שלי לחכות, לא הייתי בא לעולם.

מיכאל ביטון: אז אני בעד הרבה ילדים, וברוך השם, השרה מירב כהן הביאה תינוק בזמן שהיא שרה, ואנחנו מפרגנים לשרות אימהות ולחברות כנסת אימהות, יש להן פה מקום של כבוד.

מיכאל ביטון: צריך הרבה הרבה אימהות בכנסת ישראל, אז אני בעד הרבה ילדים.

מיכאל ביטון: עכשיו לדברים שאני אומר בשם המשרד לשוויון חברתי.

מיכאל ביטון: כמשרד האחראי לחברה הערבית בישראל, אכן אנו מכירים ומודעים לפערים הקיימים בין החברה הערבית ליהודית ואנו עמלים על מנת לצמצם פערים אלו.

מיכאל ביטון: המאמץ העיקרי של הממשלה לצמצום פערים אלו הוא בהחלטת הממשלה מס' 922, העוסקת בתוכנית החומש לפיתוח כלכלי-חברתי של החברה הערבית בישראל.

מיכאל ביטון: במסגרת זו הוקצו תקציבים משמעותיים לחברה הערבית בשנים האחרונות.

מיכאל ביטון: הרשות לפיתוח כלכלי של החברה הערבית, המנהלת את יישום ההחלטה, נמצאת בתחום אחריותו של המשרד לשוויון חברתי, ואנו עושים עבודה מאומצת, בפרט בימי הקורונה, על מנת שהתקציבים שכבר הוקצו ליישובים הערביים יגיעו לניצול מיטבי.

מיכאל ביטון: לצד האמור, ישנן התפתחויות חיוביות רבות בשנים האחרונות, ומאמצים אלו נשאו פרי.

מיכאל ביטון: אם לציין רק מעט מהתפתחויות אלה: ישנם שיפורים בתחומי ההשכלה הגבוהה, החינוך, התעסוקה, ובפרט תעסוקת נשים, התחבורה הציבורית, בינוי כבישים והישגים נוספים.

מיכאל ביטון: הרשות והמשרד עובדים בשיתוף פעולה הדוק עם ועד ראשי הרשויות הערביות, והמידע נגיש לכלל חברי הכנסת.

מיכאל ביטון: בהצעה לסדר-היום צוין כי נגרמה פגיעה במשפחות מרובות ילדים.

מיכאל ביטון: יש לציין כי הממשלה קיבלה את עמדת המחוקק והכנסת ושינתה את הקריטריונים לחלוקת תקציב המענקים האחרון, כך שמשפחות שמספר הילדים בהן גדול משלושה קיבלו תקציב סיוע מהממשלה ישירות לחשבון הבנק.

מיכאל ביטון: עמדת המשרד בנוגע להרכב קבינט הקורונה הושמעה בפני שרי הממשלה.

מיכאל ביטון: ואני מוסיף: ודאי שאנחנו צריכים נשים בכל מקום שיש הנהלה או גוף מוביל.

מיכאל ביטון: זה צו השעה וזו חובה מינימלית בעת הזאת.

מיכאל ביטון: אשר להיבטים הנוגעים לתחומי משרד החינוך ומשרד הרווחה בהצעה לסדר-היום, מטבע הדברים אין בידינו להתייחס.

מיכאל ביטון: תודה.

קרן ברק: תודה רבה.

אוסאמה סעדי: היא הופכת את זה להצעה לסדר-היום.

סונדוס סאלח: ועדת החינוך.

אוסאמה סעדי: ועדת החינוך – להמשיך את הדיון שם.

חמד עמאר: ההצעה היא לקחת את הנושא שהעלית ולהביא אותו לוועדת החינוך להמשך דיון ומעקב.

סונדוס סאלח: כן, ועדת החינוך.

חמד עמאר: אני חושב שההצעה הזאת מקובלת עלינו.

קרן ברק: אז אנחנו הופכים את זה מוועדת חקירה להצעה רגילה לסדר-היום, וההצבעה עכשיו היא בעד או נגד להעביר את זה לוועדת החינוך כהצעה לסדר-היום.

קרן ברק: אוקיי, אז עוברים להצבעה.

קרן ברק: מי בעד?

קרן ברק: מי נגד?

קרן ברק: הצבעה מס' 4 בעד ההצעה להעביר את הנושא לוועדה – 6 נגד – אין נמנעים – אין ההצעה להעביר את הנושא לוועדת החינוך, התרבות והספורט נתקבלה.

קרן ברק: בעד – שישה, אין מתנגדים.

קרן ברק: אני מוסיפה בעד את חברי הכנסת קטי שטרית – הצבעתם למעלה, נכון?

קרן ברק: עאידה תומא סלימאן, עופר כסיף, סונדוס סאלח, מנסור עבאס ואוסאמה סעדי.

קרן ברק: זה עוד חמישה.

חמד עמאר: תוסיפי אותי.

קרן ברק: א

קרן ברק: לחרומי – – –

קריאה: היושבת-ראש, עוד שניים.

קרן ברק: אתם לא הצבעתם מהמקום?

קריאה: הצבעתי, לא תפס.

קרן ברק: אתם בעד?

קרן ברק: לא, אנחנו לא מצביעים עוד פעם.

קרן ברק: אין דבר כזה.

קרן ברק: אבל אתה הצבעת?

קריאה: לא עבד.

קריאה: מקולקל.

קרן ברק: לא, הוא לא היה באולם.

קרן ברק: חמד, היית פה?

קרן ברק: היה?

קרן ברק: 14 בעד, אין מתנגדים.

קרן ברק: ההצעה אושרה, ותעבור כהצעה רגילה לסדר-היום לוועדת החינוך בכנסת.

קרן ברק: << הלסי >> הצורך בהקמת ועדת חקירה פרלמנטרית בדבר ליקויים בתכנון ובנייה במגזר הדרוזי << הלסי >>

קרן ברק: נעבור להצעה הבאה לסדר-היום, בדבר הצורך בהקמת ועדת חקירה פרלמנטרית בדבר ליקויים בתכנון ובנייה במגזר הדרוזי, מס' 1113, של חבר הכנסת חמד עמאר.

קרן ברק: יש לך עשר דקות.

חמד עמאר: גברתי היושבת-ראש, חבריי חברי הכנסת, כבוד השרים, אני מעלה נושא מאוד חשוב, ומי מהשרים שיענה לי צריך לתת לי תשובות מדויקות.

חמד עמאר: זו לא פעם ראשונה שאני מעלה את ההצעה להקמת ועדת חקירה פרלמנטרית בנושא תכנון ובנייה במגזר הדרוזי, כי זו הנקודה הכי קשה היום שנתקלים בה ביישובים הדרוזיים – אי-תכנון.

חמד עמאר: המצב העגום שהגיע אליו היישוב הדרוזי, גם מבחינת תשתיות, גם מבחינת חיבורי חשמל – הדבר הבסיסי, בשנת 2020, שאני אדבר עליו – אפילו להקים בית ספר היום ביישובים הדרוזיים כמעט בלתי אפשרי בגלל כל נושא התכנון והבנייה.

חמד עמאר: אנחנו בשנת 2020, ואני מקווה שכל חבר כנסת שיושב כאן יצביע, כמי שעשה וביקש לבדוק את הנושא.

חמד עמאר: השר גדעון סער, כשהיה שר הפנים, הקים ועדת חקירה לבדיקת נושא התכנון והבנייה במגזר הדרוזי – אני העדתי בוועדה – אבל המסקנות של הוועדה עד היום לא פורסמו.

חמד עמאר: ולמה לא פורסמו?

חמד עמאר: כי היו הרבה ליקויים מטעם הוועדות שהיו ממונות על נושא התכנון והבנייה – גם הוועדות המחוזיות, גם הוועדות הארציות, ועובדה שבשנת 2014, מבקר המדינה, בדוח חריף מאוד על תפקודה של ועדה מחוזית צפון, כותב שהיא לא תפקדה ולא קידמה תוכניות מתאר, ושהיא הגורם העיקרי לבנייה הבלתי-מורשית – כי אני לא אגיד לעולם "בנייה בלתי חוקית" על קרקע פרטית שלנו; הבנייה הבלתי-מורשית.

חמד עמאר: ואני רוצה לתת רק דוגמה אחת, חבריי חברי הכנסת: אם ניקח את היישוב בית ג'ן – תוכנית המתאר האחרונה שאושרה ליישוב בית ג'ן הייתה ב-1997, ושתבינו, היא אושרה ב-1997 אבל הונחה, הופקדה, בתחילת שנות שמונים.

חמד עמאר: זה אומר שהיא נתנה צרכים לשנות השמונים, ואנחנו היום ב-2020 – עדיין אין תוכנית מתאר ביישוב בית ג'ן.

חמד עמאר: אם ניקח יישוב אחר, ירכא – 1996, אותו דבר.

חמד עמאר: יותר מ-40 שנה שאין תוכנית מתאר.

חמד עמאר: ואני לא רוצה להרחיק לכת, אני אגיע ליישוב עוספיא, אדוני סגן השר – שאתה תשיב לי, זה מה שאני מבין.

חמד עמאר: תוכנית המתאר שאושרה ביישוב עוספיא – זה היה בשנת 1976.

חמד עמאר: 1976.

חמד עמאר: בטח הופקדה בשנות השישים.

חמד עמאר: אתה תעשה חישוב לבד כמה שנים אין תוכנית מתאר ביישוב עוספיא.

חמד עמאר: אני אגיד לך 50 שנה; יותר.

חמד עמאר: איך משנות השישים תשרת את התושב בשנת 2020?

חמד עמאר: אנחנו בכנסת צריכים להתבייש אם נצביע נגד הקמת ועדת חקירה פרלמנטרית שתבדוק את הנושא, תגיד למה, מי נכשל, אחרי חקיקת חוק קמיניץ.

חמד עמאר: חוק קמיניץ – מי שלא יודע, אתן הסבר קצר: אישרו תקנות בחוק קמיניץ ככה:

חמד עמאר: תוך שנתיים מחקיקת החוק – ועברו כבר שנתיים – אם בנית את הבית שלך בשנות השישים ולא הצלחת להוציא היתר בנייה – כי אמרתי לכם, יש יישובים שיותר מ-40 שנה אין בהם תוכנית מתאר, בטח לא יצליח להוציא היתר בנייה – אתה מקבל באופן מיידי קנס של 150,000 שקל, ואם אתה לא מפנה את הבית שלך – עוד 100,000 שקל.

חמד עמאר: אם אתה לא יוצא מהבית שלך – כל יום שאתה יושב בבית שלך אתה משלם 750 שקל.

חמד עמאר: חברי הכנסת, אתם יודעים מה חוקקנו כאן?

חמד עמאר: זה חוק שיכול הציבור לעמוד בו?

חמד עמאר: זה חוק שיכול האזרח הפשוט לעמוד בו?

חמד עמאר: אנשים לא עבריינים.

חמד עמאר: אנשים לא רוצים לבנות בנייה בלתי מורשית.

חמד עמאר: אנשים רוצים לבנות את הבית שלהם ולגור בבית שלהם.

חמד עמאר: אני בעצמי הייתי יושב-ראש ועדת משנה בוועדת הפנים לנושאי תכנון ובנייה.

חמד עמאר: דנתי כמעט כל חודש, פעמיים, שלוש – אתה זוכר את זה, אדוני השר; אתה היית יושב-ראש הוועדה.

חמד עמאר: כמעט כל שבועיים, כל שלושה שבועות, קיימתי דיון בנושאי תכנון ובנייה.

אוסאמה סעדי: היית בממשלה.

אוסאמה סעדי: מה עשית שם, חמד?

אוסאמה סעדי: היית בממשלה.

חמד עמאר: היינו יושבים שם – היינו יושבים שם אנשי התכנון מהוועדה המחוזית, מהוועדה לתכנון ארצי, מדברים.

חמד עמאר: אישרנו 1,000 יחידות דיור – וזה מה שנשמע ממך – אישרנו 2,000 יחידות דיור, ואני שואל אותם: כמה היתרי בנייה הצליחו להוציא?

חמד עמאר: אפס.

חמד עמאר: ואני אומר לך, על כל מה שתגיד לי עכשיו, אני אשאל אותך: כמה היתרי בנייה הצליחו להוציא?

חמד עמאר: אתה בעצמך תגידי לי: לא, לא הצליחו להוציא היתר בנייה.

חמד עמאר: מה שאכפת לאזרח הפשוט זה שהוא יוכל לבנות את הבית שלו ובסופו של דבר להוציא היתר בנייה, שיהיה לו ביד, שלא יצטרך ללכת לבית משפט.

חמד עמאר: היום הייתי צריך להיות עם אזרח מדאלית אל-כרמל, להעיד איתו בבית המשפט, על כמה אנחנו עושים כאן בכנסת על מנת לקדם את תוכניות המתאר ביישובים שלנו, ולא הצלחתי להגיע, אז תבינו כמה המצב קשה.

חמד עמאר: לכן, אני לא אהפוך את זה להצעה לסדר-היום.

חמד עמאר: אני רוצה ועדת חקירה פרלמנטרית, שאחת ולתמיד תבוא ותגיד מי האשם: האם האזרח הפשוט הוא האשם?

חמד עמאר: האם הרשות המקומית היא האשמה?

חמד עמאר: האם ועדות התכנון הן האשמות?

חמד עמאר: ואני אומר לכם בלי ועדה, אני יודע שוועדות התכנון הן האשמות.

חמד עמאר: יושבים בוועדה, דנים אחת לכמה חודשים באותה התוכנית שאתה מגיש ומפקיד – בכל פעם נותנים את ההערות, ואתה הולך ורץ.

חמד עמאר: סיפר לי אחד הבחורים, שרצה להקים בריכה, שאמרו לו: לך תביא לנו אישור של שמורת הטבע.

חמד עמאר: חמש שנים רדף אחרי שמורות הטבע.

חמד עמאר: חמש שנים.

חמד עמאר: אחרי חמש שנים נתנו לו את האישור, ואז הגיע עוד פעם לוועדה, ואז הוציאו לו עוד סיפור אחר, והוא רץ בשביל להביא את האישור השני.

חמד עמאר: זה מה שקורה היום.

חמד עמאר: זה בדיוק מה שקורה היום בכל היישובים הדרוזיים.

חמד עמאר: לא יכול להיות מצב שבשנת 2020, בן אדם שבנה את הבית לפני עשר שנים לא הצליח להוציא היתר בנייה, בגלל כל מיני קשיים.

חמד עמאר: ואני אתן לך קושי אחד: מבקשים ממנו טאבו.

חמד עמאר: אתם יודעים מה זה תהליך של טאבו.

חמד עמאר: הקרקע רשומה על סבא של סבא של סבא שלו, ויש יורשים מכאן ועד הודעה חדשה.

חמד עמאר: לך תחתים את כולם – חלקם מתים – לך תעשה כל מיני תהליכים.

חמד עמאר: בשביל להוציא טאבו, לוקח לאותו אזרח להוציא מהכיס שלו יותר מ-100,000 שקל ויותר מעשר שנים, כי אתה דורש ממנו לחזור לסבא של סבא של סבא של סבא – שם רשומה הקרקע, על השם שלו.

חמד עמאר: וזה מה שקורה ביישובים.

חמד עמאר: היישוב הדרוזי רוצה אחת ולתמיד לסיים את כל הנושא של תכנון ובנייה.

חמד עמאר: ישבנו עם היועץ המשפטי – ואני ישבתי איתו כשחוקק חוק קמיניץ – והוא אמר לנו בצורה ברורה: אנחנו נלך לתכנון, נסיים את התכנון – נתחיל בענישה, בקנסות.

חמד עמאר: אני איתו בנקודה הזאת עד הסוף.

חמד עמאר: אני לא רוצה שאחד יבנה בית בלתי חוקי כשיש לו את האפשרות לבנות את הבית, אבל כשאין לו את האפשרות לעשות את זה, מה הוא יכול לעשות?

חמד עמאר: צעירים רבים של העדה הדרוזית היום עוזבים את היישובים והולכים לגור בכרמל, כי קל להם יותר; שוכר דירה, חי בכרמיאל, הולך לנהריה, הולך לכפר ורדים, לקריות.

חמד עמאר: הרבה צעירים יוצאים מהיישוב שלהם כי אין להם את האפשרות לבנות את הבית שלהם על הקרקע הפרטית שלהם.

חמד עמאר: בשבוע שעבר סיפרתי: העדה הדרוזית – היה בבעלותה יותר מ-320,000 דונם בשנת 1948.

חמד עמאר: היום יש לה פחות מ-100,000 דונם, לא בגלל שמכרו את האדמה – – –

פטין מולא: פחות, פחות.

חמד עמאר: בכלל, פחות מ-100,000 דונם.

חמד עמאר: הינה, אתה מצדיק, אתה תצביע איתי.

חמד עמאר: אתה מהקואליציה, אבל תצביע איתי.

חמד עמאר: טוב מאוד שאתה מאמת את הדברים.

חמד עמאר: פחות מ-100,000 דונם יש להם היום.

חמד עמאר: אני אתן לך – אזורי תעשייה שלמים נבנו על הקרקע, כי היא הופקעה.

חמד עמאר: אפילו מהארנונה של אזור התעשייה היישוב הדרוזי לא נהנה.

חמד עמאר: לא נהנה, היישוב הדרוזי.

חמד עמאר: אזור התעשייה תפן נבנה על הקרקע של יאנוח-ג'ת וכסרא-סמיע.

חמד עמאר: אין לי בעיה, אתה יודע מה?

חמד עמאר: אין לי בעיה עם זה, אבל שייהנו מהארנונה, שאותם יישובים ייהנו מהארנונה.

חמד עמאר: לכן, אני מבקש מכם, חברי הכנסת, מכל אחד שיושב כאן:

חמד עמאר: בואו נעשה סדר אחת ולתמיד ונצביע על ההצעה שלי.

חמד עמאר: הבאתי אותה ב-2016 – אני מביא אותה עכשיו, ב-2020.

חמד עמאר: אני רוצה שתצביעו בעד, שנבדוק את הנושא ונראה מי האשם.

חמד עמאר: בשבוע הבא אני מביא את חוק עיגון מעמדה של העדה הדרוזית, שסוכם עם ראש הממשלה, סוכם עם ראש הממשלה ועם יושב-ראש הכנסת חבר הכנסת יריב לוין.

חמד עמאר: סוכם איתם – עיגון מעמדה של העדה הדרוזית.

חמד עמאר: אני מביא אותו, אני רוצה שכחול לבן יצביעו.

חמד עמאר: אתם, כחול לבן, הסתובבתם ביישובים וקיבלתם הרבה קולות.

קרן ברק: חבר הכנסת עמאר.

חמד עמאר: תחזירו.

חמד עמאר: תחזירו את מה שקיבלתם.

חמד עמאר: תודה רבה.

קרן ברק: תודה רבה.

קרן ברק: ישיב סגן שר הפנים יואב בן צור.

קרן ברק: אחריו – הצבעה.

קרן ברק: מייד אחר כך אנחנו עוברים להצבעה.

קרן ברק: יש לך עשר דקות.

יואב בן צור: לי?

קרן ברק: כן.

יואב בן צור: מה, רציתי עשר שעות.

קרן ברק: יש רק עשר דקות.

פטין מולא: אפילו הבסיסים הצבאיים שנמצאים על השטח של היישובים הדרוזיים משלמים את הארנונה ליישובים היהודיים – – –

אביגדור ליברמן: אז תצטרף אלינו, מה אתה – – –

יואב בן צור: סגן השר, אתה רוצה לענות במקומי?

יואב בן צור: בוא.

קריאה: – – –

יואב בן צור: בוא, תפדל.

חמד עמאר: סגן השר, אתה מצדיק כל מילה שאמרתי.

קריאה: אז תצביע בעד.

חמד עמאר: סגן השר, אני מבקש מכם – – – קואליציה – – – תצביעו בעד.

יואב בן צור: סגן השר פטין מולא – – –

חמד עמאר: – – –

יואב בן צור: יש לנו ישיבה לא עוד הרבה זמן, נכון?

פטין מולא: – – –

יואב בן צור: בוא, אם אתה רוצה, נגמור אותה עכשיו.

פטין מולא: לא.

פטין מולא: זה משהו אחר.

יואב בן צור: גברתי היושבת-ראש, מכובדיי השרים – לאיפה הלך חמד עמאר?

אביגדור ליברמן: להצביע, הוא עלה למעלה.

אלי אבידר: הוא עולה להצביע.

אלי אבידר: תחזיק רגע דבר תורה עד שהוא יבוא.

קרן ברק: הוא יכול היה להישאר פה והיינו סופרים אותו.

קרן ברק: בסדר.

יואב בן צור: לא, אני לא מדבר עד שהוא שומע.

קריאה: אתה צודק.

קריאה: הינה, אני יושב.

קרן ברק: אז אני אעצור ותתחיל עוד פעם.

אביגדור ליברמן: מבטיח למסור לו מילה במילה.

קרן ברק: ניתן לך עוד, אחרי זה.

יואב בן צור: אני רוצה להקדים, לפני שאני אקריא לכם את התשובה, אני רוצה להקדים בדבר אחד: אתם יודעים שמינהל התכנון בחמש השנים האחרונות לא היה במשרד הפנים – –

קרן ברק: משרד האוצר.

יואב בן צור: – – הוא היה במשרד אחר.

יואב בן צור: עכשיו הוא חזר למשרד הפנים.

יואב בן צור: אחת הישיבות הראשונות שקיים השר עם מינהל התכנון זה סקירה שקיבלנו על הנושא של תוכניות מתאר ביישובים הדרוזיים.

יואב בן צור: אני רוצה לומר לכם שהופתענו מהתוכניות הקיימות, ואני חושב שאם רוצים בתועלת העניין – –

אוסאמה סעדי: – – –

יואב בן צור: – – אם רוצים בתועלת העניין – אוסאמה, כשנדבר על המגזר הערבי אני אגיד לך.

יואב בן צור: חכה רגע, תן לי עכשיו.

יואב בן צור: עם המגזר הדרוזי זה משהו אחר, זה הולך בצורה שונה.

אוסאמה סעדי: על מה אתה מדבר עכשיו, לא על המגזר הערבי?

יואב בן צור: הדרוזי.

אוסאמה סעדי: ודרוזי זה לא ערבי?

יואב בן צור: לא, הם דרוזים.

יואב בן צור: יש לכם רק חג אחד משותף, לא? ואני רוצה לומר לכם שהופתענו מכמות תוכניות המתאר – אני חושב, בפתיח שלי אני אומר, שאם תהיה הצבעה על ועדת חקירה, אנחנו יודעים שזה לא יקרה – – –

חמד עמאר: למה?

יואב בן צור: כי יצביעו נגד, מה לעשות – קואליציה, אופוזיציה.

יואב בן צור: אבל אם ההצעה הזאת תיהפך להצעה לסדר-היום יש סיכוי שידונו בה בוועדה.

יואב בן צור: תוכלו להזמין אנשי מקצוע כאלה ואחרים שיצטרכו לומר את דברם ולהסביר.

יואב בן צור: בנוסף, כיוון שבסמכותי במשרד הפנים הרשויות הדרוזיות והערביות, הייתי אמור לקיים ישיבה במינהל התכנון עם כל ראשי הרשויות הדרוזים כדי להציג להם את תוכניות המתאר הקיימות, אבל עקב הגבלות הקורונה, הישיבה שנקבעה נדחתה.

יואב בן צור: בשנים האחרונות קיימת פעילות תכנונית נמרצת ביישובים הדרוזיים בשני רבדים: תכנון מתארי לכל היישובים – 16 יישובים בגליל וארבעת היישובים ברמת הגולן.

יואב בן צור: מקודמות או מאושרות תוכניות מתאר כוללניות.

יואב בן צור: התוכניות הללו נותנות מענה בתחום הדיור, השטחים הציבוריים, התשתיות, הכלכלה ועוד.

יואב בן צור: בתוכניות הללו התווספו מעל ל-20,000 דונם של שטחי פיתוח, וכן תוספת של מעל ל-37,000 יחידות דיור בסך הכול.

יואב בן צור: ביישובים כמו ירכא ומג'אר אף מקודמות תוכניות מפורטות מעבר לתחום תוכניות המתאר הכוללות המאושרות.

יואב בן צור: תכנון מפורט – מינהל התכנון מקדם תכנון מפורט ב-12 יישובים דרוזיים: דאלית אל-כרמל, עוספיא, מג'אר – –

קרן ברק: מר'אר.

יואב בן צור: – – מג'אר, פקיעין, ראמה, ירכא, ריחנייה, כפר כמא, כסרא-סמיע, יאנוח-ג'ת, חורפיש ועין אל-אסד.

יואב בן צור: בהתאם להחלטת הממשלה 959, היישוב סאג'ור עבר מאחריות מינהל התכנון לאחריות משרד הבינוי והשיכון, בשל שינויים שביקש ראש הרשות וקשיים ביורוקרטיים ליישמו.

יואב בן צור: חלק מהתוכניות המאפשרות מתן היתרי בנייה אושרו, חלקן בהליכים סטטוטוריים וחלקן בשלבי תכנון מתקדמים.

יואב בן צור: בתוכניות אלו מקודמות מעל לכ-20,000 יחידות דיור ומעל 2,000 יחידות דיור קיימות מוסדרות.

יואב בן צור: ידוע לנו שמקודמות תוכניות מפורטות נוספות בסדר גודל דומה על ידי המועצות עצמן ומשרד הבינוי והשיכון.

יואב בן צור: יצוין כי מדובר בתכנון מורכב, בקרקע פרטית ובתנאים טופוגרפיים מאתגרים ביותר, לצד הצורך בתהליכי שיתוף נרחבים ומשמעותיים של בעלי הקרקעות, במטרה להקטין קונפליקטים ולצמצם התנגדויות.

יואב בן צור: התוכניות מבוססות על תפיסה תכנונית שמטרתה לייצר איכות חיים, מערכת דרכים היררכית, מבני ציבור, פארקים וגנים ציבוריים לרווחת האוכלוסייה, להבדיל מהמצב הקיים היום בגרעיני היישובים, שבהם התשתית הציבורית סובלת מהזנחה וכושר נשיאה נמוך.

יואב בן צור: אנו מודעים למצוקת הדיור ופועלים במרץ לקדם את התוכניות.

יואב בן צור: ועדות החקירה לא יקדמו את היישובים, לדעתנו, והנכון ביותר הוא להסתכל קדימה ולמקד מאמץ בהמשך קידום התכנון.

יואב בן צור: בימים אלו מגובשת תוכנית חומש חדשה ליישובים הדרוזיים, באמצעות מינהלת הדרוזים שבמשרד לשיתוף פעולה אזורי, שבה מוצעים כלים נוספים לקידום התכנון, לרבות תקציבי תכנון ופיתוח נוספים, שהוצעו גם על ידנו וגם על ידי משרד המשפטים.

יואב בן צור: אדוני המגיש, חבר הכנסת חמד עמאר, הצעתי לך, ידידי הטוב – אתה יודע שאני מעריך אותך מאוד ואת פועלך – אני מציע שתהפוך את ההצעה הזאת להצעה לסדר-היום.

יואב בן צור: כך היא תהיה הרבה יותר יעילה מאשר ועדת חקירה, שאני מעריך – אולי אני טועה – שהיא לא תאושר.

יואב בן צור: תודה רבה.

חמד עמאר: בואו נצביע.

קרן ברק: חבר הכנסת חמד עמאר, אתה מוכן להפוך את זה להצעה לסדר-היום?

חמד עמאר: לא, לא.

חמד עמאר: להצביע על ועדת חקירה.

קרן ברק: אתה לא מוכן.

קרן ברק: אז נעבור להצבעה.

אלי אבידר: מי שמצביע נגד מצביע נגד פטין מולא; מי שמצביע נגד מצביע נגד העדה הדרוזית.

אלי אבידר: הצבעה מס' 5 בעד ההצעה להעביר את הנושא לוועדה – 16 בעד ההצעה שלא לכלול את הנושא בסדר-היום – 19 נמנעים – אין ההצעה להעביר את הנושא לוועדה לא נתקבלה.

קרן ברק: בעד – 16, נגד – 19.

חמד עמאר: למעלה זה לא עבד.

קרן ברק: בגלל שזה ככה, אני הולכת לפי ההצבעה האלקטרונית.

קרן ברק: כל אחד יכול היה לשבת במקומו.

קרן ברק: אני לא יכולה להוסיף אנשים אחרי ההצבעה, ולכן – 19 נגד, 16 בעד.

קרן ברק: ההצעה לא אושרה.

קרן ברק: [לפי סעיף 45 לתקנון הכנסת.

קרן ברק: ]

יריב לוין: חברות וחברי הכנסת, אנחנו נמתין רגע שראש הממשלה ייכנס, ואז אנחנו נוכל לעבור לדיון 40 החתימות.

יריב לוין: אנחנו מחכים גם ליושב-ראש האופוזיציה, שגם הוא צריך להיות כאן, אלא אם כן מוותרים על הדיון.

יריב לוין: חברות וחברי הכנסת, אנחנו עוברים לדיון בהשתתפות ראש הממשלה, על פי בקשתם של 40 חברי כנסת, תחת הכותרת: קריסת השירותים החברתיים.

יריב לוין: אני מזמין את חבר הכנסת ניצן הורוביץ להציג את הנושא, בבקשה.

ניצן הורוביץ: אדוני היושב-ראש, חברי הכנסת, אדוני ראש הממשלה, אני רוצה להציג בפניכם כתב אישום ציבורי: אזרחי ישראל נגד בנימין נתניהו.

ניצן הורוביץ: כאן, בבית נבחרי העם בירושלים, המאשימים, אזרחי ישראל, נגד הנאשם בנימין נתניהו.

שלמה קרעי: המיעוט של אזרחי ישראל.

ניצן הורוביץ: כתב האישום – חלק כללי, הנאשם והנפשות הפועלות.

ניצן הורוביץ: הנאשם בנימין נתניהו – אתה, אדוני – מכהן כראש ממשלה ברציפות מאז 31 במרץ 2009.

ניצן הורוביץ: בתקופת שלטונך הארוכה קרסו השירותים החברתיים, המדיניות הכלכלית שלך פגעה ביכולת של המדינה לעמוד לצד האזרח ולדאוג לצרכיו הבסיסיים.

ניצן הורוביץ: בשלוש מערכות הבחירות האחרונות לא זכית לאמון רוב הציבור, ורק לאחר שפעלת בגנבת דעת – או בלשונך שטיקים וטריקים – –

קריאות: – – –

ניצן הורוביץ: – – הקמת ממשלה עם סייענים שהפרו את אמון בוחריהם – –

קריאות: – – –

ניצן הורוביץ: – – וזאת במטרה מוצהרת לטפל בקורונה.

שלמה קרעי: והוא עדיין ראש הממשלה – – –

מאי גולן: – – –

ניצן הורוביץ: להלן תמצית האישומים.

מאי גולן: – – –

ניצן הורוביץ: האישום הראשון – הפקרת מדינת ישראל לנגיף הקורונה.

ניצן הורוביץ: התפרצות נגיף הקורונה חשפה את תוצאות המדיניות הכלכלית שלך, הדוגלת בייבוש השירותים הציבוריים על בסיס גישה קיצונית של התנגדות לרשת ביטחון חברתית.

ניצן הורוביץ: תמיד.

ניצן הורוביץ: אדם לאדם זאב.

ניצן הורוביץ: המדיניות הזאת, העקבית והמוצהרת שלך, החלישה באופן עמוק את יכולתה של ישראל להתמודד עם הנגיף.

ניצן הורוביץ: לאורך שנים הובלת קיצוצים והפרטה של מערכת הבריאות והשקעה חסרה במערכת החינוך כחלק מכרסום מתמיד של המערכת החברתית.

ניצן הורוביץ: בזמן שלטונך התארכו התורים לטיפולים רפואיים, לאשפוז ולטיפולים בילדי החינוך המיוחד.

ניצן הורוביץ: כך הגיעה ישראל למשבר הזה עם מערכת בריאות קטנה וחלשה מדי, עם מחסור קריטי במיטות, באחיות ובעובדי סיעוד, עם מערכת חינוך צפופה, חנוקה וחסרה כוח אדם ועם פער טכנולוגי אדיר, ועם מערכת רווחה קורסת, שאפילו העובדים הסוציאליים נאלצו לשבות שבועות כדי לקבל את המינימום המגיע להם.

ניצן הורוביץ: עשית את כל זה בעודך מעניק הטבות חסרות תקדים לבעלי הון.

ניצן הורוביץ: חילקת כמעט במתנה את אוצרות הטבע של המדינה לקומץ מקושרים.

ניצן הורוביץ: הפרת ברגל גסה את המחויבות של המדינה לאזרח.

ניצן הורוביץ: בזמן הקורונה המשכת במדיניות ההרסנית הזאת.

ניצן הורוביץ: לא עמדת לצד העסקים הקורסים והמובטלים החדשים.

ניצן הורוביץ: זעקות השבר לא השפיעו עליך.

שלמה קרעי: ניצן, כנראה שלא הייתה כאן – – –

מאי גולן: – – –

ניצן הורוביץ: ממשלתך מביטה מן הצד כשענפים שלמים קורסים.

מאי גולן: – – – לא היו זעקות שבר אמיתיות.

ניצן הורוביץ: הסיוע שניתן לבסוף היה מעט מדי, מאוחר מדי.

שלמה קרעי: אין לך מושג מה – – – היית פעם – – –

ניצן הורוביץ: בהתקפי פניקה החלטת לחלק פירורים, ללא שום אופק ליציאה מן המשבר.

ניצן הורוביץ: בעקבות מחדליך והפקרת האזרחים על ידך האבטלה בישראל מגיעה – וזה נתון של שירות התעסוקה – לכ-21%.

ניצן הורוביץ: זה אחוז האבטלה הגבוה ביותר במדינות המפותחות.

ניצן הורוביץ: מספר דורשי העבודה בישראל מגיע נכון לעכשיו ל-879,451.

ניצן הורוביץ: ועכשיו למחלה עצמה.

ניצן הורוביץ: התרשלת באופן עמוק בהכנת המדינה להתפרצות המגפה.

ניצן הורוביץ: בתקופה שמחודש מרץ ועד יום זה החזקת בכל הסמכויות לטפל ולהכין את ישראל להתמודדות עם נגיף קורונה.

ניצן הורוביץ: בתקופה הרלוונטית, בין הגל הראשון להתפרצות הגל השני, בחרת שלא לדאוג להקמת מערכת יעילה של חקירות אפידמיולוגיות, לא להכין מערך בדיקות מהיר ויעיל ולא לתגבר את מערכת הבריאות.

ניצן הורוביץ: בתקופה הזאת נמנעת מלמנות פרויקטור לקורונה והתעקשת לשמור בידיך את הסמכויות והאחריות הבלעדיות לניהול המשבר, כי לא רצית לחלוק בקרדיט.

מאי גולן: – – –

ניצן הורוביץ: לא הכנת את מדינת ישראל להתפרצות מחודשת של נגיף הקורונה והורדת לטמיון את כל המאמצים שנעשו בגל הראשון, ושעלו לציבור במחיר כבד, וכתוצאה מכך – גם על פי דבריך שלך – רמת התחלואה בישראל היא מהגבוהות בעולם.

ניצן הורוביץ: במקום להכין את המדינה להתמודדות עם הנגיף, עסקת ברדיפה של מערכת אכיפת החוק, במתן טובות הנאה לעצמך ובקידום סיפוח השטחים והרס הסיכוי לפתרון מדיני.

ניצן הורוביץ: ב-2 ביוני, ב-7 ביוני, ב-15 ביוני – בכל הזמן שבין שני גלי הקורונה ובמועדים נוספים – נפגשת עם נציגי המתנחלים ותנועות ימין וקיימת עשרות שיחות ופגישות עם גורמים ישראליים ובין-לאומיים שונים – על מה?

ניצן הורוביץ: על הסיפוח, על חשבון התמודדות עם המגפה וההיערכות לגל שני.

שלמה קרעי: בינתיים אתם – – –

ניצן הורוביץ: במהלך חודש יוני ניהלת מערכה פוליטית כדי לקבל החזרי מס בגין טובות הנאה שבהן זכית על חשבון הציבור.

ניצן הורוביץ: ב-23 ביוני, בין שני גלי הקורונה, אף פנית לוועדת הכספים של הכנסת כדי שתאשר לך לקבל החזרי מס מן המדינה בשווי של קרוב למיליון שקלים.

ניצן הורוביץ: בזה עסקת בתקופת הקורונה.

ניצן הורוביץ: מעשיך ומחדליך הפכו את ישראל למדינה אדומה בוהקת, הן ברמת התחלואה והן בהיקף המשבר הכלכלי.

ניצן הורוביץ: הציבור הישראלי משלם ועוד ישלם שנים על מחדליך.

ניצן הורוביץ: ההפקרות הזאת עולה גם בחיי אדם שאפשר היה להציל בהיערכות נכונה להתפרצות המגפה.

ניצן הורוביץ: בעקבות התרשלותך – –

שלמה קרעי: – – –

ניצן הורוביץ: – – בהיערכות למגפה, עלה מספר הנדבקים בישראל לכ-75,000 – –

שלמה קרעי: – – – אתה והחברים שלך.

ניצן הורוביץ: – – ומספר המתים עלה ל-550 לפחות, נכון להיום.

ניצן הורוביץ: ביממה האחרונה היה שיא של מספר נפטרים ביום אחד: 15 אנשים ביממה האחרונה, זיכרונם לברכה.

שלמה קרעי: – – – אתה צבוע – – –

מאי גולן: – – – זה פופוליזם זול.

ניצן הורוביץ: האישום השני – שחיתות ורדיפת מערכת אכיפת החוק.

מאי גולן: אין גבול לבושה – – – בושה וחרפה.

ניצן הורוביץ: נגד הנאשם – נגדך, ראש הממשלה – מתנהל משפט פלילי באשמת שוחד, מרמה והפרת אמונים.

ניצן הורוביץ: החל בינואר הקרוב תידרש להתייצב שלוש פעמים בשבוע בבית המשפט המחוזי כאן, בירושלים, ועל כן תיאלץ לצאת לנבצרות מתפקיד ראש הממשלה.

ניצן הורוביץ: לנוכח זאת, אתה מנהל כבר שנים מסע הפחדה ושיסוי נגד מערכת אכיפת החוק והמשפט, ואתה מגביר את המתקפה הזאת עכשיו כדי להסוות את כישלונך בטיפול בקורונה.

שלמה קרעי: ואתם תמשיכו להגן על ניגודי עניינים של שופטים, על יועץ משפטי מושחת – – –

ניצן הורוביץ: ב-30 ביוני הצהרת כי נחשפה מזימת ההפיכה השלטונית של מנדלבליט.

ניצן הורוביץ: במהלך חודש יולי הופנתה ההסתה גם נגד התובעת במשפטך והחלו הפגנות ספונטניות ליד ביתה במטרה להלך עליה אימים – תובעת מטעם המדינה שאתה מופקד עליה.

ניצן הורוביץ: בשבועות הקרובים – –

מאי גולן: – – –

ניצן הורוביץ: – – עתיד בן חסותך, השר לביטחון נתניהו, לבחור מפכ"ל בשליחותך, ולאפשר לך להשפיע על מערכות אכיפת החוק לחקור עוד בעניינך: מניות, צוללות, מימון.

ניצן הורוביץ: אתה, אדוני ראש הממשלה, עושה הכול כדי לבטל את המשפט ולחמוק מאימת הדין, לרבות פירוק הממשלה והליכה לבחירות – גם בתקופת קורונה, כשהמדינה שקועה במצב משברי חסר תקדים.

ניצן הורוביץ: התנהלותך מוכיחה כי ראש ממשלה לא יכול לכהן תחת כתב אישום, וכי לכל אורך תקופת כהונתך העדפת את טובתך האישית על פני האינטרס הלאומי וטובת כלל האזרחים.

שלמה קרעי: – – –

ניצן הורוביץ: האישום השלישי – הסתה – –

קריאות: – – –

ניצן הורוביץ: – – שיסוי וניסיון לדכא מחאה לגיטימית.

קריאות: – – –

מאי גולן: – – – אולי העם – – –

ניצן הורוביץ: אל מול השחיתות ומחדליך במשבר הקורונה ובמשבר הכלכלי, שכולנו רואים אותו, שוטף את ישראל גל של מחאות עממיות.

שלמה קרעי: מתי פעלת לטובת – – –

ניצן הורוביץ: מאות אלפי אזרחים יוצאים מהבתים, נעמדים על הגשרים, מפגינים בירושלים – –

מאי גולן: – – –

שלמה קרעי: מאות אלפים?

ניצן הורוביץ: – – בתל אביב ובמאות מוקדים ברחבי הארץ, כולל בקיסריה.

ניצן הורוביץ: המוני ישראלים לוקחים חלק במפגן המחאה המרשים ביותר שידעה המדינה בעשור האחרון.

שלמה קרעי: – – –

ניצן הורוביץ: אבל אתה, בני ביתך ומקורביך עושים כל שביכולת

ניצן הורוביץ: כם כדי להסית, להרתיע ולהגביל את זכותם של המפגינים למחות.

ניצן הורוביץ: ב-23 ביולי, במסיבת עיתונאים להצגת פרויקטור פרופ' גמזו, ניצלת את הבמה כדי להאשים את המפגינים באלימות, באנרכיה, בהשחתת רכוש ואפילו הפצת מחלות.

ניצן הורוביץ: איך לא התביישת, אדוני ראש הממשלה?

קריאות: – – –

ניצן הורוביץ: ב-2 באוגוסט, בפתח ישיבת הממשלה, הגדרת את ההפגנות "ניסיון לפגוע בדמוקרטיה".

יריב לוין: חברי הכנסת.

ניצן הורוביץ: כתוצאה מכך יצאו חבורות בריונים – כתוצאה ישירה מההסתה שלך – לפגוע במפגינים.

שלמה קרעי: חבורה של מתוסכלים.

יריב לוין: חברי הכנסת, בבקשה.

יריב לוין: חבר הכנסת הורוביץ, משפט אחרון.

ניצן הורוביץ: לסיכום, פירוט המחדלים, הכשלים ומעשי הזדון המפורטים בכתב אישום זה מחייבים את התפטרות הנאשם ועזיבתו המיידית את ראשות הממשלה.

ניצן הורוביץ: למען הכלכלה, למען המדינה, למען בריאות הציבור, למען הדמוקרטיה הישראלית עליך להפסיק לכהן כראש ממשלה, להכריז על נבצרות ולפנות את כיסאך.

ניצן הורוביץ: המשך שלטונך יביא את ישראל לאסון כלכלי, בריאותי וחברתי.

ניצן הורוביץ: לעם הזה, לציבור הישראלי, מגיעה תקווה.

ניצן הורוביץ: תודה רבה.

מאי גולן: – – – הציבור בחר נתניהו.

יריב לוין: חבר הכנסת הורוביץ, תודה רבה.

יריב לוין: מטעם סיעת יש עתיד-תל"ם – חברת הכנסת אורנה ברביבאי.

יריב לוין: לרשותך חמש דקות, בבקשה.

טלי פלוסקוב: – – – והציבור בחר בנתניהו.

אחמד טיבי: לא נכון, הציבור בחר בשלמה קרעי.

מאי גולן: גם בך.

שלמה קרעי: הציבור בחר בכם שתשבו באופוזיציה.

אורנה ברביבאי: ראש הממשלה, כחייזרית, אנרכיסטית ומפיצת מחלות, אני רוצה לתת לך פרספקטיבה על ניהול המדינה במבט מהחלל החיצון.

אורנה ברביבאי: אתה מתפקד כראש הממשלה שלנו הכי הרבה זמן, יותר מכל ראש ממשלה שהיה כאן – –

שלמה קרעי: ועוד שנים רבות.

אורנה ברביבאי: – – וב-14 שנות שלטונך יכולת לעשות כל מה שרצית כדי להביא אותנו מוכנים יותר למשבר הקורונה.

אורנה ברביבאי: אני לא מאשימה אותך בזה שהקורונה כאן, אבל יש לי חשבון איתך על מערכת בריאות מורעבת וחוסר יכולת מוחלט שלך לנהל את המשבר, שימוש בשב"כ כנגד אזרחים ויצירת משבר אמון חריף בממשלה רעה, שאף אחד, אף אחד, כבר לא סומך עליה.

אורנה ברביבאי: החורף בפתח ואנחנו שוב לא מוכנים, רק שהפעם הזקנים במסדרון נמצאים בקבוצת סיכון הכי גבוהה להידבק בקורונה ולמות רחוקים מהיקרים להם.

אורנה ברביבאי: אז מי דואג לנו?

אורנה ברביבאי: מי דואג להורים שלנו, אדוני ראש הממשלה?

אורנה ברביבאי: אולי אתה שוב בונה על ראש המוסד שיצא בשליחות למדינות עלומות כדי לרכוש ציוד בסיסי למערכת שהופקרה.

אורנה ברביבאי: יכול להיות שזאת הסיבה שהתעכבת במינוי פרויקטור שיעמוד מקרוב על הכשלים הרבים שלך?

שלמה קרעי: חברת הכנסת ברביבאי, הנתונים שאת אומרת הם לא מזויפים כמו – – –

יריב לוין: חבר הכנסת קרעי.

אורנה ברביבאי: ואולי עכשיו סוף-סוף מינית אותו כדי שיהיה לך את מי להאשים.

אורנה ברביבאי: פרופ' גמזו, אני אומרת לך מכאן, רק תיזהר שמרוב כוונות טובות שלך לא תצא בסוף הש"ג.

אורנה ברביבאי: ראש הממשלה, איזו בשורה אתה מביא לכמעט מיליון מובטלים – מענק חד-פעמי שלא מדגדג אפילו את המינוס שרק הולך וגדל או שהם צריכים לבנות על מענקי תשרי, שאפילו שר האוצר שלך לא מכיר?

אורנה ברביבאי: איך צריכים להרגיש מי ששילמו מיסים כל החיים שלהם והם כיום פושטים יד מול ממשלה אטומה שפשטה את הרגל?

אורנה ברביבאי: אז אין תקציב, הגירעון מתנפח, דירוג האשראי שלנו בסכנה, וכולנו מבינים כי ההשלכות ההרסניות של אופן ניהול הכלכלה מוסתרות מהציבור שמשלם – ולצערי עוד יידרש לשלם את המחיר.

אורנה ברביבאי: אבל מה זה משנה, אדוני ראש הממשלה, הרי חילקת 750 שקלים לאזרחים.

אורנה ברביבאי: אז עכשיו מבחינתך שנסתום את הפה, נסתגר בבתים, ושלא נעז – שלא נעז – לצאת להפגין בשום מקום, חלילה לא בבלפור.

אורנה ברביבאי: ראש הממשלה, מה לא עשית כדי להסיח את הדעת?

אורנה ברביבאי: הצהרת על סיפוח שלא קרה, ורק השבוע כדררת את האחריות לוושינגטון, ואפילו הם התייאשו מהזיגזוג ומההצהרות ללא כיסוי שאתה מפזר.

אורנה ברביבאי: הרי יכולת לספח במשך 14 שנות שלטונך, אבל מבחינתך הסיפוח, כמו שאר סיפורי המעשיות שלך, הוא לא יותר מספין חילוץ בצוק העיתים.

שלמה קרעי: סיפורי מעשיות, זה מה שאת יודעת לעשות – – – שלך.

שלמה קרעי: תתביישי.

שלמה קרעי: את צריכה להתפטר על מה שעשית בצה"ל.

אורנה ברביבאי: מהחללית שלנו רואים הכול.

אורנה ברביבאי: הפוליטיקה הקטנה שלך שקופה, והשטיקים שלך כבר לא עובדים.

אורנה ברביבאי: אתה הרי יודע שלא מדובר ברבע מנדט – –

שלמה קרעי: – – –

אורנה ברביבאי: – – ואתה יודע, יודע, שאת המנגינה הזאת לא יהיה אפשר להפסיק.

קריאות: – – –

אורנה ברביבאי: בקרוב תצטרך להגיע כמה פעמים בשבוע לבית המשפט.

אורנה ברביבאי: מה הסיכוי, ראש הממשלה, שבמקביל תצליח לטפל בכלכלה, בבריאות ובביטחון?

אורנה ברביבאי: זה כבר גדול עליך.

אורנה ברביבאי: מגיע לנו ראש ממשלה שלא רואה באזרחים חייזרים מטרידים רק בגלל הצורך שלו לשרוד פה.

מאי גולן: מי?

מאי גולן: מי?

מאי גולן: מי ההגון אצלכם שיכול לנהל כאן את המדינה?

אורנה ברביבאי: מנהיג מעורר השראה לא זורע פחד ומשסה איש ברעהו בעיצומו של משבר בריאותי, כלכלי וחברתי.

מאי גולן: מי אצלכם יכול לנהל ויושיע את עם ישראל?

מאי גולן: מי?

מאי גולן: את לא יודעת במי לבחור.

אורנה ברביבאי: כראש אכ"א לשעבר אני יודעת להגיד בוודאות שהיתרון המשמעותי ביותר שלנו הוא האנשים הנפלאים שחיים כאן.

קריאות: – – –

אורנה ברביבאי: מגיע לדור הצעיר הזה, שמתגייס ממש בימים אלה לצה"ל, אותו הדור – – –

יריב לוין: חברי הכנסת, מספיק.

יריב לוין: תנו לה לדבר.

מאי גולן: – – –

יריב לוין: חברת הכנסת מאי גולן.

שלמה קרעי: – – –

יריב לוין: חברת הכנסת מאי גולן, חבר הכנסת בוסו, בבקשה.

יריב לוין: חבר הכנסת קרעי.

יריב לוין: חברת הכנסת מאי גולן, מספיק, מספיק.

אורנה ברביבאי: מגיע לדור הצעיר הזה, שמתגייס ממש בימים אלה לצה"ל, אותו הדור שמניע את הסטרטאפ ניישן שבו אתה כל כך גאה, לפחות את הידיעה שבראש המדינה שעבורה הוא נלחם עומדת ממשלה העוסקת כל-כולה בטובת האזרחים ובמתן זכות שווה לחיות כאן בכבוד.

אורנה ברביבאי: לצערנו איבדת את הדרך.

אורנה ברביבאי: אנשים עבורך הם לא יותר מכלי משחק.

אורנה ברביבאי: הרחקת לכת ממשנתו של ז'בוטינסקי, שהעוני עבורו ממש לא היה חרטא.

אורנה ברביבאי: כמוהו, מנהיגים רבים מכל הקשת הפוליטית ראו באנשים מקור העוצמה שלנו, בעוד אתה פשוט משתעמם.

אורנה ברביבאי: איזו מורשת אתה משאיר, מר נתניהו?

אורנה ברביבאי: אז עכשיו, כשהטלפון ממנהיגי העולם כבר לא מצלצל – –

יריב לוין: משפט אחרון, בבקשה.

אורנה ברביבאי: – – כדאי שתיקח אחריות, תודה שנכשלת ותתפטר.

יריב לוין: מטעם סיעת הרשימה המשותפת – חבר הכנסת איימן עודה.

יריב לוין: לרשותך ארבע דקות, בבקשה.

איימן עודה: כבוד יושב-ראש הכנסת, עמיתיי חברי הכנסת וחברות הכנסת, נתניהו, אתה בטח לא זוכר את סיהאם אגברייה מאום אל-פחם, אבל היא זוכרת אותך.

איימן עודה: פגשת אותה בדיון בכנסת ב-2012, אחרי שבעלה ושני ילדיה נרצחו.

איימן עודה: הסתכלת לה בעיניים ואמרת: "הלב שלנו נקרע מהסיפור של סיהאם.

איימן עודה: אנחנו שותפים בהבעת תנחומים, אבל גם ברצון העז לשנות את המציאות הזאת מן הקצה לקצה.

איימן עודה: זה הוכח בציבור היהודי, הגיע הזמן שנרחיב את זה גם לציבור הערבי".

איימן עודה: סוף ציטוט מדבריך, נתניהו.

איימן עודה: שמונה שנים עברו מאז, והרוצחים של משפחת אגברייה עדיין מסתובבים חופשי.

איימן עודה: מאז שנת 2012 עוד 630 אזרחים ערבים נרצחו.

איימן עודה: 630 משפחות נשברו ואף פעם לא יחזרו להיות שלמות.

איימן עודה: מאז שנהיית אתה ראש הממשלה נרצחו 820 אזרחים ערבים.

איימן עודה: טוב שאתה מוריד את הראש.

איימן עודה: אתה צריך להישאר כך.

איימן עודה: בחודשים האחרונים הקורונה הוכיחה שכל סדר חברתי נפער לתהום.

איימן עודה: האבטלה, הפערים, העוני והחינוך – כולם במצב קטסטרופלי.

איימן עודה: זה רק ידחוף עוד צעירים לידיהם של ארגוני פשע, עוד בעלי עסקים לשוק השחור ולפרוטקשן, וחברה שלמה בת-ערובה לפשע המאורגן.

איימן עודה: השר לביטחון הפנים הקודם נהג להאשים את התרבות הערבית.

איימן עודה: הוא מצא את האשם בתרבות הערבית כדי לברוח מאחריות בעצמו.

איימן עודה: זאת התעלמות בוטה מהמציאות.

איימן עודה: כיום יש בקרב האזרחים הערבים יותר מקרי רצח ביחס לאוכלוסייה מאשר בעזה, בגדה ובירדן.

איימן עודה: אני קורא לך, ראש הממשלה, לבדוק את המצב בקרב הפלסטינים בירדן, בעזה ובגדה המערבית.

איימן עודה: בגדה המערבית יש שלושה מיליון פלסטינים.

איימן עודה: בשנה שעברה נהרגו 26 אנשים.

איימן עודה: אצלנו יש מיליון וחצי אזרחים ערבים ונהרגו אצלנו 95 אזרחים.

איימן עודה: אני לא מודאג ממגפת הקורונה כמו שאני מודאג ממגפת האלימות והפשיעה בחברה הערבית.

איימן עודה: אתה שכחת מסיה

איימן עודה: אם, אבל אנחנו נזכיר לך.

איימן עודה: הבנו מזמן שצריך לצאת לרחובות.

איימן עודה: בשבוע הבא אני אצעד לצד אימהות שאיבדו את ילדיהם בפשיעה.

איימן עודה: נצעד יחד ברגל מחיפה לירושלים ונדרוש את השינוי המיוחל.

איימן עודה: האשמת אותנו שאנחנו תומכי טרור, שאנחנו מחבלים.

שלמה קרעי: אתם נפגשים – – –

איימן עודה: המחבל הוא מי שמחבל באפשרות של השלום, כלומר זה אתה בעצמך – –

שלמה קרעי: – – –

איימן עודה: – – אבל בגלל שאתה רוצה לברוח מהזכויות האמיתיות – –

קריאותקריאות: – – –

איימן עודה: – – אתה רוצה לברוח מהתפקיד שלך, אתה – – –

יריב לוין: חברי הכנסת, אני מבקש.

קטי קטרין שטרית: – – – פחות תתעסק בנו.

קטי קטרין שטרית: תתעסק בערביי ישראל.

קטי קטרין שטרית: תעשה את העבודה שלך – –

יריב לוין: חברת הכנסת שטרית.

איימן עודה: תן לי להמשיך, הם לא מעניינים אותי.

קטי קטרין שטרית: – – הם הצביעו לך.

מאי גולן: – – –

יריב לוין: חברת הכנסת שטרית, חברת הכנסת מאי גולן, מספיק.

איימן עודה: הם לא מעניינים אותי.

איימן עודה: אבל בגלל שהפטריוטיזם הינו מפלטו האחרון של הנבל, אתה בורח לפטריוטיזם במקום לטפל בבעיות האמיתיות וביתר שאת בפשיעה בקרב האזרחים הערבים.

איימן עודה: תודה.

שלמה קרעי: תעבור לפרלמנט הפלסטיני – – –

יריב לוין: – – – מסיעת כחול לבן – – –

איימן עודה: אתה תשתוק.

יריב לוין: חבר הכנסת עודה.

איימן עודה: אתה תשתוק.

איימן עודה: תתבייש לך – – –

יריב לוין: חבר הכנסת עודה – – –

איימן עודה: – – – אתה סובל מרגשי נחיתות.

איימן עודה: תתבייש לך – – –

יריב לוין: – – – נא להוריד אותו מהדוכן, בבקשה.

איימן עודה: אתה – – –

קריאות: – – –

יריב לוין: רד מהדוכן.

יריב לוין: תודה רבה.

יריב לוין: רבותיי, מטעם סיעת כחול לבן אין דובר.

יריב לוין: מטעם סיעת ש"ס – חבר הכנסת אוריאל בוסו.

יריב לוין: לרשותך חמש דקות, בבקשה.

אוריאל בוסו: אדוני היושב-ראש, מכובדי ראש הממשלה, השרים, חבריי חברי הכנסת, אנחנו נמצאים בתקופה שבאמת – אבל באמת – אף אחד לא הכיר, ואף אחד גם לא התנסה, תקופה שמטלטלת את העולם כולו וגם אותנו, תקופה של הבלתי-נודע – מה יהיה מחר.

אוריאל בוסו: יחד עם זאת מדינת ישראל נחשבת אחת המדינות הזהירות והאחראיות ביותר ברחבי הגלובוס בכל הקשור להתמודדות עם נגיף הקורונה.

אוריאל בוסו: כן, החלטות שהתקבלו בזמן אמת ובזמן הנכון, גם אם היו קשות ולא מובנות, חלקן אפילו נראו מוגזמות, התגלו כנבונות, נכונות ומצילות חיים.

אוריאל בוסו: לא בכדי מדינת ישראל נחשבת כאחת המדינות עם שיעור התמותה הנמוך ביותר על פני כדור הארץ.

אוריאל בוסו: זה לא קורה סתם.

אוריאל בוסו: רואים בחוש שיש כאן יד ה' המכוונת מלמעלה ארץ אשר "עיני ה' אלהיך בה מרשית השנה ועד אחרית שנה".

אוריאל בוסו: ההחלטות המדודות על ידי ראש הממשלה וצוות קבינט הקורונה התגלו כהחלטות הנכונות ביותר עלי אדמות.

אוריאל בוסו: "לב מלכים ושרים ביד ה'".

אוריאל בוסו: בתקופה מורכבת זו, שנחתה על כולנו ללא הודעה מוקדמת, מדינת ישראל עושה הכול כולל הכול כדי להקל על האזרחים, הן במישור הכלכלי והן במישור הרפואי והמעשי, להשתלט על הנגיף ולבלום אותו מחד גיסא ולהחזיר את החיים למסלולם מאידך גיסא.

אוריאל בוסו: זה אירוע מתגלגל אשר נלמד, ומתעדכנים תוך כדי תנועה.

אוריאל בוסו: אף אחד מיושבי הבית הזה לא מסוגל באמת לעמוד ולהצהיר שהוא יודע לנהל את האירוע הזה טוב יותר; אף אחד אינו חכם יותר מבעל הניסיון.

אוריאל בוסו: התקפות מחוץ של אלה המתיימרים להיות חכמים לאחר מעשה הן אמירות חלולות וחסרות הבנה – –

מתן כהנא: על איזה כוכב אתה – – –

אוריאל בוסו: – – שלא לדבר על אותם אנשים שהיו בעמדות לפני כן, לא הרבה זמן לפני כן – –

מתן כהנא: על איזה כוכב אתה – – –

אוריאל בוסו: – – והם מציעים היום הצעות שלא יישמו אותן כשהיו בקבלת ההחלטות.

מתן כהנא: – – – רק עכשיו – – –

אוריאל בוסו: זו לא חוכמה לאחר מעשה.

אוריאל בוסו: הם לא יישמו אפילו 1% מהטענות הללו.

אוריאל בוסו: ואני לא יודע אם יש עוד הרבה מדינות שיודעות בתקופה זו לדאוג לאזרחים שלהן גם בהיבט הכלכלי כמו אצלנו, אם זה תוכנית המענקים שאישרו לכל אזרח – שרק השבוע התבשרנו על הפעימה השנייה, ובעזרת השם, גם הפעימה השלישית.

אוריאל בוסו: כמובן, בראשם התוכנית החברתית הכלכלית של השר החברתי ביותר בממשלה, שר הפנים, הפריפריה, הנגב והגליל הרב אריה מכלוף דרעי; מענק לכל אזרח – לא למותרות, לא למותרות שאין להן שום קשר, לא לטיסות, אלא ללחם, לחלב, אולי אפילו גם קצת לקוטג', אבל לאוכל, שוברי מזון.

אוריאל בוסו: זוהי מדינה שדואגת לאזרחים.

אוריאל בוסו: לדאוג לאוכלוסיות המוחלשות – הבסיס של הבסיס, לא יותר מזה.

אוריאל בוסו: עם ממשלה חברתית כזאת האזרחים מרגישים טוב יותר.

אוריאל בוסו: אבל, חבריי חברי הכנסת, אנחנו עדיין נמצאים בחודש אב, חודש של חורבן הבית, שנחרב על שנאת חינם.

אוריאל בוסו: הקורונה, בעזרת השם, תחלוף מהר – עם הרבה תפילות – אבל ההסתה שיוצאת מהבית הזה – רק השבוע התבשרנו על 17,000 חרדים שמביאים לפה את הקורונה, וכשהתגלו המספרים התברר השקר: מתוך 17,000 אולי 4,000 בחורי ישיבות, ובהם יש תוכנית נעלה, תוכנית מסעף שני שלישים מהם הם מצביעים של ישראל ביתנו ועולים מחבר המדינות, ואף אחד לא אמר עליהם כלום.

אוריאל בוסו: לא שאלו אם היו בבידוד.

אוריאל בוסו: שר הפנים אישר העלאתם של 3,500 עולים מברית המועצות עכשיו, לאחרונה.

אוריאל בוסו: אף אחד לא שאל: איפה הם יעשו בידוד – –

קטי קטרין שטרית: – – – זו בושה, אתה צודק.

אוריאל בוסו: – – רק מה – החרדים מביאים את הנגיף.

אלי אבידר: בוסו, עוד פעם?

אוריאל בוסו: כן.

אוריאל בוסו: ויש קריקטורה מעיתון שלא מייצג אף אחד – קוראים לו עיתון הארץ – קריקטורה אנטישמית של החרדים שמביאים את הנגיף ומפיצים אותו.

אוריאל בוסו: זה מגיע מכאן, מהבית.

אוריאל בוסו: הקורונה תחלוף, אבל הפצעים האלה, ייקח להם הרבה זמן עד שיגלידו.

אוריאל בוסו: אני קורא לחברים כאן בבית הזה, אדוני ראש הממשלה, שחווה – אתה עצמך יודע מהי הסתה שאתה ומשפחתך עוברים בימים האחרונים, אתה יודע מה מחיר ההסתה.

אוריאל בוסו: הרחוב לא נמצא עם הדבר הזה – –

קריאות: – – –

יריב לוין: משפט אחרון.

אוריאל בוסו: – – אבל אנחנו בדיוק יודעים מהי הסתה, כי הציבור החרדי חווה אותה.

אוריאל בוסו: לכן, חברים, בואו ניקח אחריות.

אלי אבידר: איך אפשר – – –

יריב לוין: משפט אחרון, בבקשה.

אוריאל בוסו: מי שרוצה לתת עצות, שייכנס מתחת לאלונקה.

אוריאל בוסו: רק כך, בעזרת השם, ננצח את הקורונה, ויחד תחלוף המגפה הזאת.

אוריאל בוסו: תודה רבה.

יריב לוין: תודה רבה.

יריב לוין: מטעם סיעת יהדות התורה – חבר הכנסת אליהו ברוכי.

יריב לוין: לרשותך ארבע דקות, בבקשה.

קריאה: בוסו – – – שר בממשלה.

קריאה: מה אתה לחוץ?

אלי אבידר: ממשלת 61 – – –

יעקב מרגי: אלי אבידר, אני מכיר הכול – – –

אלי אבידר: מרגי, מרגי – – –

קטי קטרין שטרית: אלי, גדלת בבית"ר.

קטי קטרין שטרית: אנחנו מחבקים את כולם.

קטי קטרין שטרית: לאן זה נעלם?

קטי קטרין שטרית: לאן זה נעלם לך?

קטי קטרין שטרית: בית"ר, הדר.

קטי קטרין שטרית: איפה ההדר שלך?

קטי קטרין שטרית: אני מתפלאה עליך.

קטי קטרין שטרית: עם ישראל, יהודים, יהודים.

אלי אבידר: עם ישראל?

מאי גולן: אה, חרדים זה לא – – –

קטי קטרין שטרית: – – – מה קרה?

אלי אבידר: – – –

יריב לוין: חברות וחברי הכנסת, חברת הכנסת שטרית.

יריב לוין: בבקשה, חבר הכנסת ברוכי.

אליהו ברוכי: כבוד ראש הממשלה, אדוני היושב-ראש, חבריי חברי הכנסת, אנחנו נמצאים בתקופה מיוחדת.

אליהו ברוכי: נכון, יש רעשי רקע לא רחוק מכאן, בשכונת רחביה.

אליהו ברוכי: הרעשים האלה נשמעים בווליום גבוה אל תוך הלילה, אבל עדיין מדובר ברעשי רקע.

אליהו ברוכי: החברה בישראל נמצאת בתקופה מאתגרת ומיוחדת, תקופה שלא מפסיקה לייצר עוד ועוד סיפורים מרגשים על ערבות הדדית, סולידריות ותמיכה איש באחיו בעת צרה.

אליהו ברוכי: אדוני ראש הממשלה, אני לא גר בסמיכות לבלפור.

אליהו ברוכי: "בתוך עמי אנכי ישבת", ואני לא מפסיק להיחשף לקולות אחרים לגמרי.

אליהו ברוכי: גם אם הקולות האלו מסוקרים פחות, הם משקפים נכון יותר את החברה בישראל.

אליהו ברוכי: אחת היוזמות המרגשות בתקופה הזאת היא האפשרות לתת לאחינו שבגולה, סטודנטים ותלמידי ישיבות, להגיע לפה בימים קשים אלו לשנת הלימודים הקרובה.

אליהו ברוכי: אני רוצה לנצל את מעט הזמן שנותר לי על הבמה הזאת כדי לומר משהו לאותם צעירים שעושים את דרכם לפה: ייתכן שנחשפתם לשיח התקשורתי כאן בימים האחרונים ונבהלתם; מצאתם את עצמכם סיבה למריבה, לפירוד ואפילו להסתה.

אליהו ברוכי: ישנו פתגם ידוע: אין פרסום רע.

אליהו ברוכי: אני לא יודע עד כמה זה נכון.

אליהו ברוכי: בנוגע אליכם זה בוודאי נכון.

אליהו ברוכי: חז"ל אומרים: אין לך אהבה כאהבת התורה, ואין לך חוכמה כחוכמת ארץ ישראל, ואין לך יופי כיופייה של ירושלים.

אליהו ברוכי: אנחנו מלאי הערצה ליכולת שלכם לעזוב את סיר הבשר, את המשפחה, את אזורי הנוחות ולבוא לפה לקבוע את לימודכם.

אליהו ברוכי: עוד לא התחלתם ללמוד וכבר העברתם לכולנו שיעור מאלף באהבת התורה, אהבת הארץ ואהבת העם.

אליהו ברוכי: צעירים כמוכם הם תרופה לחברה בישראל, ולא חלילה להפך.

אליהו ברוכי: הבאנו שלום עליכם, אנחנו מחכים לכם.

אליהו ברוכי: Welcome to Israel.

אליהו ברוכי: תודה רבה.

יריב לוין: תודה.

יריב לוין: בשם סיעת ישראל ביתנו – חבר הכנסת אביגדור ליברמן.

יריב לוין: לרשותך ארבע דקות.

קטי קטרין שטרית: תראו את אלי, איך הוא מתמוגג.

קטי קטרין שטרית: תראו את אלי, איך הוא מתמוגג.

קטי קטרין שטרית: הוא מתמוגג, אני בשוק.

אביגדור ליברמן: רבותיי חברי הכנסת, בשבועות האחרונים השתררה במדינה אווירה של הפחדה והשתקת הוויכוח הציבורי.

אביגדור ליברמן: כל ביקורת כלפי הממשלה הוצגה כהסתה שעלולה חלילה להביא לאלימות.

אביגדור ליברמן: אדוני היושב-ראש, אתה בוודאי יודע שהיסוד של כל חברה חופשית ודמוקרטית הוא הוויכוח הציבורי הנוקב בשאלות העומדות על סדר-היום הציבורי.

אביגדור ליברמן: בלעדי ויכוח כזה אין דמוקרטיה, ולכן לא רק אלימות והסתה לאלימות מסכנות את המשטר הדמוקרטי.

שלמה קרעי: גם במפלגה – – –

מאי גולן: – – – קורה אצלך.

מאי גולן: גם דמוקרטיה במפלגה שלך צריכה להיות.

אביגדור ליברמן: לא פחות מזה, מסכנת אותו גם אווירה של השתקה ממניעים פוליטיים, שהיא סכנה אמיתית לכל חברה חופשית.

שלמה קרעי: גם המפלגה שלך דמוקרטית?

שלמה קרעי: גם המפלגה שלך, אדוני היושב-ראש?

יריב לוין: חבר הכנסת קרעי.

אביגדור ליברמן: לא, אל תפריע.

אביגדור ליברמן: אתה לא יודע כמה אני שמח לביקורת ולכל ההערות של הליכוד.

אביגדור ליברמן: אתה לא יודע כמה אני שמח.

מאי גולן: כן, אתה נהנה מהביקורת?

מאי גולן: איזה יופי.

מאי גולן: טוב – – – גם את היושב-ראש.

אביגדור ליברמן: ואת תוצאות האווירה הזאת של השתקה והפחדה אנו רואים בכל מקום.

אביגדור ליברמן: שיהיה ברור, מי שעובר על החוק, מי שנוקט אלימות – חובה על רשויות החוק לטפל בו בכל החומרה.

אביגדור ליברמן: אבל מי שחושב אחרת מן הממשלה, בכל עניין, ובוודאי מי שחושב שמדיניותה מסכנת את ביטחונה, עתידה ועצם קיומה של מדינת ישראל, חייב ומצֻווה לומר את דברו.

קריאה: – – –

אביגדור ליברמן: אני פשוט תופס את עצמי בשבועות האחרונים ושואל את עצמי – – –

יריב לוין: חברי הכנסת.

יריב לוין: חברת הכנסת שטרית.

קטי קטרין שטרית: לא, קושניר איתנו.

יריב לוין: זה בסדר.

יריב לוין: חברת הכנסת שטרית.

שלמה קרעי: הוא גם רוצה חופש – – –

אביגדור ליברמן: קח לה את הזמן.

יריב לוין: קחו אוויר, הכול בסדר.

קטי קטרין שטרית: הוא בא למקום הנכון.

אביגדור ליברמן: אנשים מפחדים לדבר זה עם זה, מסתכלים מאחורי הכתף.

אביגדור ליברמן: אני שמעתי אנשים אומרים: אני מפחד לדבר בטלפון, לא בטלפון.

אביגדור ליברמן: מה זה פה, קומוניזם?

אביגדור ליברמן: מדינת משטרה?

אביגדור ליברמן: אסור לדבר?

מאי גולן: זה אולי במפלגה הדיקטטורית שלך, לא פה.

מאי גולן: אולי במפלגה הדיקטטורית שלך.

אביגדור ליברמן: אסור להפגין?

מאי גולן: פה זה לא קיים.

אביגדור ליברמן: אסור להניף שלטים?

אופיר כץ: אתה מזמן מפחד – – –

מאי גולן: אתה המנהיג של הדיקטטורה.

מאי גולן: אתה לא יודע מה זאת דמוקרטיה.

אביגדור ליברמן: אתם לא תפחידו אותנו.

אביגדור ליברמן: העם הזה לא יפחד.

מאי גולן: אתה – – – שרוכב על שנאת – – – תתבייש לך.

אביגדור ליברמן: אני מודיע לכם, אני אינני מפחד – –

שלמה קרעי: אדוני היושב-ראש – – –

אביגדור ליברמן: – – ואנחנו כולנו נמשיך לומר את דברינו בכל הנושאים – –

מאי גולן: – – –

אביגדור ליברמן: – – אבל בעיקר בנושאים המרכזיים, שקובעים את גורל המדינה.

שלמה קרעי: אדוני היושב-ראש, תן לו עוד דקה.

אביגדור ליברמן: רבותיי, הנאום הזה – –

מאי גולן: – – –

יריב לוין: חברת הכנסת מאי גולן, מספיק.

אביגדור ליברמן: – – את הנאום הזה כתב כותב הנאומים הכי טוב במדינת ישראל, מהדוכן הזה.

אביגדור ליברמן: זה נאום מילה במילה שנשא בנימין נתניהו ב-25 בדצמבר 1995.

מאי גולן: בצדק רב.

קטי קטרין שטרית: זה כשאתה היית מנכ"ל.

קטי קטרין שטרית: לא היית המנכ"ל שלו?

אביגדור ליברמן: מילה במילה העתקתי את מה שבנימין נתניהו נשא כאן בכנסת, בדיוק מילה במילה.

אביגדור ליברמן: אותו הנאום.

אביגדור ליברמן: זה הנאום, זה הנאום של נתניהו.

מאי גולן: איפה אתה היית באותו זמן?

מאי גולן: הלכת איתו יד ביד.

אביגדור ליברמן: תמכו בו – – –

מאי גולן: יד ביד הלכת איתו.

קטי קטרין שטרית: אתה היית המנכ"ל.

אביגדור ליברמן: אני שמח לשמוע .

אביגדור ליברמן: אני שמח לשמוע כל מילה של – – –

שלמה קרעי: אדוני היושב-ראש – – –

מאי גולן: יד ביד היית איתו.

מאי גולן: צביעות לשמה.

אביגדור ליברמן: אבל אני רוצה להמשיך עוד.

קטי קטרין שטרית: אולי אתה כתבת לו את הנאום.

אביגדור ליברמן: אדוני, עם כל ההפרעות, אני חייב עוד חצי דקה.

יריב לוין: חבר הכנסת ליברמן, קודם ביקשת שהם יפריעו לך, עכשיו בתום ההפרעות – – –

שלמה קרעי: תן לו עוד דקה.

שלמה קרעי: תן לו עוד דקה, שיענה לנו מאיפה באו המיליונים – – –

יריב לוין: חבר הכנסת קרעי, חברת הכנסת מאי גולן, חבר הכנסת ליברמן שינה עכשיו את דעתו, עכשיו הוא מבקש שלא יפריע לו לדבר, אז נכבד את זכותו.

מאי גולן: אה, עכשיו – – – אדוני היושב-ראש – – –

אביגדור ליברמן: לא, אמרתי שאני שמח – – –

יריב לוין: חבר הכנסת ליברמן, אתה בחצי הדקה האחרונה, תוספת.

אביגדור ליברמן: צריך לעשות חשבון נפש מעמיק מאוד בתוך הציבור שלנו.

אביגדור ליברמן: לצערי הרב, בערך 70% מהחולים בכל מדינת ישראל הם חרדים.

אביגדור ליברמן: אל תספור רק את ירושלים, בני ברק, ביתר, אילת ומודיעין עילית.

מאי גולן: – – – שקרן – – –

אביגדור ליברמן: גם בתוך הערים האחרות בארץ.

אביגדור ליברמן: מי שמכיר את הנתונים כמוני יודע שגם השכונות שם זה בעיקר החרדים.

מאי גולן: שקרן שמסית נגד מגזרים שלמים במדינת ישראל.

קריאה: – – –

אביגדור ליברמן: ככה שגם על זה צריך לעשות חשבון נפש.

מאי גולן: שקרן.

יריב לוין: משפט אחרון.

אביגדור ליברמן: אז יש לנו הסברים.

יריב לוין: אתה כבר קיבלת תוספת זמן.

יריב לוין: משפט אחרון.

אביגדור ליברמן: פורים, בתי כנסת, חתונות – הכול נכון, אבל מצד שני, תראה את גודל הנס.

יריב לוין: חבר הכנסת ליברמן, הזמן הסתיים.

יריב לוין: יש כללים פה.

אביגדור ליברמן: מה שאני יכול רק להגיד – שהנאום הזה הוא של אריה דרעי ב-9 במאי בריאיון כיכר השבת, לכן אתם קואליציה של צבועים.

אביגדור ליברמן: אתם חבורת צבועים.

אביגדור ליברמן: אתם קואליציה של צבועים.

מאי גולן: אנחנו החברים הטובים ביותר שלך.

מאי גולן: איך אתה – – –

יריב לוין: חבר הכנסת ליברמן, תודה רבה.

אביגדור ליברמן: זה מה שאמר דרעי – – –

יריב לוין: תודה רבה, חבר הכנסת ליברמן.

אביגדור ליברמן: חברות צבועים.

אביגדור ליברמן: הגיע הזמן שנוריד אתכם מהבמה.

יריב לוין: חבר הכנסת ליברמן, תודה רבה.

מאי גולן: – – – שקר.

מאי גולן: שקרן, זה מה שאתה.

יריב לוין: סיעת ימינה – חבר הכנסת נפתלי בנט, לרשותך שלוש דקות, בבקשה.

מאי גולן: אין לך עמוד שדרה, תחזור – – – צבוע ושקרן.

אלי אבידר: מה קורה עם עצמאים – – –

יבגני סובה: לא שומעים.

יוליה מלינובסקי: לא שומעים, את מבינה – – –

יריב לוין: חבר הכנסת בנט, רק רגע, תן להם להוציא קצת – – –

יוליה מלינובסקי: – – –

מאי גולן: – – –

אלי אבידר: ואת משעממת – – –

יריב לוין: – – תוכל להתחיל.

מאי גולן: – – – לא מעניין אותי.

אלי אבידר: את משעממת.

אלי אבידר: ..

יריב לוין: חברת הכנסת גולן, זהו?

יריב לוין: הסתיים?

אלי אבידר: – – – איומים בליכוד?

יריב לוין: חבר הכנסת אבידר.

יריב לוין: חבר הכנסת אבידר.

אלי אבידר: קשה להם לשמוע – – –

יריב לוין: חבר הכנסת אבידר.

יריב לוין: חבר הכנסת אבידר, בואו נירגע.

מאי גולן: – – –

יעקב מרגי: אבידר – – –

יריב לוין: חבר הכנסת מרגי.

יעקב מרגי: – – –

יריב לוין: מספיק, חבר הכנסת מרגי.

אלי אבידר: – – – קדימה.

אחמד טיבי: – – – אי-אפשר ככה.

יריב לוין: חבר הכנסת בנט, בבקשה, לרשותך שלוש דקות.

נפתלי בנט: אדוני היושב-ראש, חבריי חברי הכנסת.

נפתלי בנט: אדוני ראש הממשלה, ב-25 ביוני, לפני 40 יום, פניתי לראש הלשכה שלך, אשר חיון, בבקשה לשיחה אישית.

נפתלי בנט: הוא שאל אם הנושא פוליטי, אמרתי לו: לא, הנושא הוא קורונה.

נפתלי בנט: אז הוא אמר לי: טוב, נמתין.

נפתלי בנט: אחרי 20 יום, ב-15 ביולי, אדוני ראש הממשלה, ביקשתי שוב.

נפתלי בנט: אמרתי לו: שמשרד הבריאות שבוי בקונספציה נוראה שמובילה את המדינה לאסון.

נפתלי בנט: הוא אמר: קיבלתי, הועבר.

שלמה קרעי: את העצות שלך תגיד בתקשורת.

שלמה קרעי: לפתוח את המשק – – –

נפתלי בנט: ב-21 ביולי – אותו הדבר.

נפתלי בנט: הוא אמר: קיבלתי, עודכן.

נפתלי בנט: חברים, ב-29 במרץ, אדוני ראש הממשלה, העברתי לך את התוכנית הלאומית הראשונה לקורונה, בעודי שר הביטחון.

נפתלי בנט: ב-7 ביוני – – –

יריב לוין: אני רק מבקש בלי להציג דברים.

נפתלי בנט: ב-7 ביוני – – –

יריב לוין: חבר הכנסת בנט, חבר הכנסת בנט, אתה יודע שאסור להציג דברים בדוכן.

נפתלי בנט: יריב, תן לי לדבר.

נפתלי בנט: ב-7 ביוני – – –

יריב לוין: חבר הכנסת בנט, לא מציגים דברים מעל הדוכן, בכל הכבוד.

נפתלי בנט: גמרתי.

נפתלי בנט: זאת באמת הבעיה של מדינת ישראל.

יריב לוין: בבקשה, חבר הכנסת בנט, יש כללים בבניין הזה.

יריב לוין: בבקשה.

שלמה קרעי: – – –

נפתלי בנט: ב-7 ביוני, אדוני ראש הממשלה, כשהכול נראה טוב, הכול רגוע – –

קטי קטרין שטרית: היה טוב, היה טוב.

נפתלי בנט: – – הוצאתי תוכנית ברורה להתמודדות לקראת גל שני.

נפתלי בנט: לתוכנית קוראים – ואני לא אציג את זה – –

שלמה קרעי: לא סומכים על התוכניות שלך.

נפתלי בנט: – – "תוכנית 100,000 הבדיקות – גל קורונה שני ללא אסון כלכלי".

נפתלי בנט: ראש הממשלה, כל הפניות האלה לא היו פוליטיות.

נפתלי בנט: אין לי שום עניין להיכנס לממשלה המנופחת והאטומה בתולדות המדינה, אבל אני כן רוצה לעזור.

שלמה קרעי: כשאתה רצית להיכנס כדי להראות – – –

נפתלי בנט: מכיוון שפגישה אי-אפשר, אני אנצל את ההזדמנות היחידה שהחוק מאפשר לי ואני אגיד לך מה צריך לעשות.

נפתלי בנט: אני פשוט רוצה להעביר לך את הדברים – איך להגיע ל-100,000 בדיקות היום.

נפתלי בנט: תעביר שקופות החולים יקבלו פיצוי מלא על הבדיקות, עם תוספת של 10%, ואתה תראה שבתוך יממה נעלה ל-30,000 בדיקות.

נפתלי בנט: תקרא היום לפרופ' אלינב ממכון ויצמן – יש להם יכולת ל-70,000 בדיקות.

נפתלי בנט: תקרא לו.

נפתלי בנט: העברתי את זה ליולי, העברתי את זה לאנשים שלך, למאיר, לכולם.

נפתלי בנט: תפתח היום את השוק הפרטי לבדיקות, כמו בכל העולם, ואתה תראה זינוק בבדיקות.

נפתלי בנט: במשרד הבריאות יסבירו לך שזה טעות, כי המשאבים מוגבלים, אבל אתה איש שוק חופשי, אתה יודע שזה לא נכון.

נפתלי בנט: תקים היום ועדת חריגים לעסקים.

נפתלי בנט: היום ועדת החריגים נקראת "פרופ' גרוטו".

נפתלי בנט: כל העסקים במדינה, כל עסק שיש לו בעיה, צריך לפנות לגרוטו, ולכן טדי שגיא היה צריך לפנות לגרוטו.

נפתלי בנט: היה צריך לתת לטדי שגיא, אבל דרך ועדת חריגים.

נפתלי בנט: תחברו את מערך החקירות לאיכון השב"כ.

נפתלי בנט: היום זה בשתי מערכות נפרדות.

נפתלי בנט: זה לא הגיוני.

נפתלי בנט: זה גורם למאות אלפי ישראלים סתם להיכנס לבית, ומנגד מפספסים הרבה אנשים.

נפתלי בנט: יש היום – רכשנו מאות – – –

יריב לוין: משפט אחרון, בבקשה.

נפתלי בנט: תן לי, אין לי דרך אחרת.

יריב לוין: הזמן הסתיים.

יריב לוין: אין מה לעשות, יש מסגרת זמן.

נפתלי בנט: ראש הממשלה – – –

יריב לוין: חבר הכנסת בנט, תשנו את הכללים – הכול בסדר.

יריב לוין: יש כללים.

נפתלי בנט: יותר חשוב זה להציל חיים.

יריב לוין: יש כרגע כללים – – –

נפתלי בנט: אפשר לסיים?

נפתלי בנט: קטעת אותי באמצע.

יריב לוין: משפט אחרון, בבקשה.

שלמה קרעי: התוכניות שלך לא – – –

יריב לוין: חבר הכנסת קרעי, תן לו לסיים.

נפתלי בנט: שימו לב, תבצעו דיגום סרולוגי לאומי.

שלמה קרעי: הוא ושקד אמרו:

שלמה קרעי: נפתח – – –

נפתלי בנט: תגייסו 5,000 מובטלים, ובמקום דמי אבטלה, תהפכו אותם לשגרירי קורונה לא רעים, שבאים בטוב, שמעודדים.

נפתלי בנט: מה אכפת לכם, הם יושבים בבית.

יריב לוין: משפט אחרון.

נפתלי בנט: תפנו את הפיקוח: במקום ברחוב, שבו אין הדבקות – בתוך המשרדים, ששם יש הדבקות.

נפתלי בנט: במקום חל"ת – – –

יריב לוין: תודה רבה.

יריב לוין: חבר הכנסת בנט, זהו, הזמן הסתיים.

נפתלי בנט: תן עוד רגע.

יריב לוין: לא, בכל הכבוד, זה לא עובד ככה.

יריב לוין: תודה רבה.

נפתלי בנט: יותר חשוב.

נפתלי בנט: באמת, הדבר הזה יותר חשוב – – –

יריב לוין: תודה רבה.

יריב לוין: חבר הכנסת בנט, כל הדוברים – כל מה שנאמר כאן חשוב.

נפתלי בנט: ראש הממשלה בנימין נתניהו, משפט אחרון – – –

יריב לוין: לא, אין משפט אחרון.

יריב לוין: הנאום הסתיים.

יריב לוין: תודה.

יריב לוין: מטעם מפלגת העבודה הישראלית אין דובר.

יריב לוין: מטעם סיעת מרצ – חברת הכנסת תמר זנדברג, בבקשה.

יריב לוין: לרשותך שלוש דקות.

שלמה קרעי: איך אפשר לסמוך על תוכניות של מי – הוא ושקד אמרו לפתוח את כל הכלכלה באופן חופשי.

שלמה קרעי: אין קורונה, ככה אמרתם.

שלמה קרעי: איך אפשר לסמוך על תוכניות שלך?

אלי אבידר: צריך לפתוח את הכלכלה, קרעי, כי זה מה שמשלם לך את המשכורת.

שלמה קרעי: זה מה שהם אמרו – אין קורונה בכלל.

אלי אבידר: כי זה מה שמשלם לך את המשכורת, קרעי, אתה לא מבין?

יריב לוין: חברת הכנסת זנדברג, ניתן להם להוציא קיטור חצי דקה ואז נתחיל.

מאי גולן: לא, אתה לא מאמין שיש קורונה – – –

קטי קטרין שטרית: איזה אחריות – – –

תמר זנדברג: את החצי דקה הזאת אני אנצל שוב, כשכולם כאן, להודות לסדרנים שכל פעם מחטאים את העמדה בין דובר לדובר.

יריב לוין: אכן.

תמר זנדברג: אז תודה רבה.

יריב לוין: ועושים כאן הרבה מאוד פעולות חשובות נוספות כדי לשמור על הבריאות של כולנו.

תמר זנדברג: בהחלט.

אופיר כץ: כל מי שיושב פה נבחר בצורה דמוקרטית.

שלמה קרעי: – – – שר בליכוד.

יריב לוין: חבר הכנסת קרעי, זהו, זמן הפציעות הסתיים.

יריב לוין: עכשיו אנחנו עוברים לנאום.

אלי אבידר: – – –

יריב לוין: אוה, חבר הכנסת אבידר, נרשם שאתה ערני, אבל נאפשר לחברת הכנסת זנדברג לדבר.

יריב לוין: בבקשה, לרשותך שלוש דקות.

תמר זנדברג: תודה רבה, אדוני היושב-ראש.

תמר זנדברג: אדוני ראש הממשלה, אנרכיסטים, מפיצי מחלות, חייזרים, הזויים, פדופילים, בוגדים, ממומנים, עושי צרכים – כל הביטויים האלה – –

קריאות: – – –

תמר זנדברג: – – כל הביטויים האלה נאמרו בימים האחרונים לא על ידי לה פמיליה, לא על ידי טוקבקיסטים אנונימיים עם IP באוסטרליה.

תמר זנדברג: הם נאמרו על ידך, על ידי בני משפחתך ועל ידי שרים וחברי כנסת בממשלה ובקואליציה שלך.

תמר זנדברג: יש לי שאלה אליך: עד כדי כך אתם שונאים את אזרחי המדינה שאתם עומדים בראשה?

קטי קטרין שטרית: אתם שונאים, אתם שונאים.

קטי קטרין שטרית: אתם משליטים את השנאה.

קטי קטרין שטרית: אתם שונאים, אתם גזענים – – –

תמר זנדברג: עד כדי כך אתם מזלזלים, מתנשאים על אזרחי ישראל שיוצאים החוצה כדי להילחם על המדינה שהם כל כך אוהבים?

קטי קטרין שטרית: זה אתם, זה אתם – – –

יריב לוין: חברת הכנסת שטרית – – –

תמר זנדברג: הדבר הזה מגיע ממך, אדוני ראש הממשלה – –

קטי קטרין שטרית: אתם לא משלימים עם כל מערכות הבחירות – – –

יריב לוין: חברת הכנסת שטרית, את יודעת, אני נותן קריאה אחת או שתיים, אבל אי-אפשר ככה.

תמר זנדברג: – – ואתה באופן אישי לא תוכל לרחוץ בניקיון כפיך כאשר חס וחלילה תהיה אלימות – ואני מזהירה שתהיה אלימות.

תמר זנדברג: כי יגאל עמיר ויונה אברושמי לא נוצרו בחלל הריק – –

מאי גולן: – – –

קטי קטרין שטרית: – – – תתביישי, תתביישי – – –

תמר זנדברג: – – הם נוצרו במסגרת הסתה שהתחילה למעלה וחלחלה למטה.

אופיר כץ: – – –

תמר זנדברג: ועכשיו, קהל המעודדים הזה – ואני בטוחה שאתה, אדוני ראש הממשלה, תעלה כאן עוד מעט לדוכן ותתלונן ותתבכיין על הסתה נגדך.

קטי קטרין שטרית: – – – תגני את האלימות.

מאי גולן: די עם השיח – – –

תמר זנדברג: אתה תתלונן על הסתה נגדך, ובמקרה הטוב תמלמל איזה משהו על "אלימות משני הצדדים", במירכאות, כדי שתוכל להגיד: גיניתי.

קטי קטרין שטרית: – – – זה החברים שלך.

יריב לוין: חברת הכנסת שטרית, את לא נותנת לה לומר מילה.

יריב לוין: די.

קטי קטרין שטרית: אסור.

יריב לוין: בסדר, מספיק, הבנו.

תמר זנדברג: אני רוצה להגיד משהו.

תמר זנדברג: אני רוצה להגיד משהו – – –

קטי קטרין שטרית: אסור לשמוע את השנאה הזאת.

יריב לוין: בסדר.

יריב לוין: תאפשרו לה לדבר.

תמר זנדברג: אדוני ראש הממשלה, אני בטוחה שבתפקידך כראש ממשלת ישראל יש עליך איומים.

תמר זנדברג: לכן אתה מאובטח, ואני מאוד מקווה שהשב"כ למד את הלקח מרצח ראש הממשלה יצחק רבין, ואתה מאובטח יותר טוב, כי זה יציל את חייך.

תמר זנדברג: אבל אני רוצה להקריא דברים של השר אוחנה, שאמר: ההסתה כלפי נתניהו גרועה יותר מלפני רצח רבין.

תמר זנדברג: יושב-ראש הקואליציה מיקי זוהר: מה שעושים לנתניהו זה כמו רצח רבין.

אריאל קלנר: את מגנה את ההסתה הזאת?

אריאל קלנר: את מגנה את ההסתה הזאת או לא?

תמר זנדברג: השרה רגב: לא רצחו את רבין בתקשורת.

תמר זנדברג: מאיפה האובססיה שלכם שם לרצח רבין?

תמר זנדברג: זה מאוד מאוד מעניין.

מאי גולן: – – –

יריב לוין: חברת הכנסת גולן, מספיק, מספיק כבר.

קטי קטרין שטרית: אם היית מגנה את ההסתה – – – היית ישרה.

קטי קטרין שטרית: אבל את לא מגנה.

תמר זנדברג: מאוד מאוד מעניינת האובססיה לרצח רבין.

תמר זנדברג: אבל אם באמת הדברים אמיתיים – –

קטי קטרין שטרית: את מגנה מחנה אחד, מחנה הימין.

תמר זנדברג: – – תפקחו עיניים, תסתכלו מה קורה בחוץ.

תמר זנדברג: מיליציות ופלנגות אלימות מתקיפות מפגינים, אזרחים טובים, אזרחים תמימים שממלאים את חובתם האזרחית להפגין, והם מקבלים – –

אופיר כץ: – – –

תמר זנדברג: – – הם מקבלים ביב שופכין מסית ואלים שלא תוכלו להינקות ממנו.

אופיר כץ: מי השתמש בגז פלפל?

אופיר כץ: מי השתמש באבוקה?

קטי קטרין שטרית: תתביישי לך, את והמחנה שלך.

קטי קטרין שטרית: תתביישי.

תמר זנדברג: אדוני ראש הממשלה, אני קוראת לך לנצל את ההזדמנות כאן, מעל הדוכן, לגנות את האלימות האמיתית, להתנער מההסתה שאתה מוביל, ואז תוכל לדבר גם על הדברים האחרים.

תמר זנדברג: תודה.

יריב לוין: מטעם סיעת דרך ארץ – השר יועז הנדל.

יריב לוין: לרשותך שלוש דקות.

אלי אבידר: נראה אם הוא עובר ל-61 או לא.

אלי אבידר: איפה עודד?

אלי אבידר: מה קורה – – –

מאי גולן: אתם יודעים הכול – – –

יריב לוין: טוב, תודה רבה, חבר הכנסת אבידר.

יריב לוין: תודה רבה.

יועז הנדל: באווירה רגועה זו אני רוצה לנצל את ההזדמנות של נאום בדיון 40 חתימות כדי לדבר קצת על אחריות של כולנו, גם מהצד הזה וגם מהצד הזה.

יועז הנדל: אני רוצה להזכיר לכם – כן, גם שלך, לפיד.

יועז הנדל: גם אתה צריך לגלות אחריות במדינת ישראל.

יועז הנדל: אני רוצה להזכיר לכם כמה מילים שנראה לי שנשכחו: דוגמה אישית, רעות, אהבת המולדת, ממלכתיות.

אחמד טיבי: דרך ארץ.

יועז הנדל: דרך ארץ, גם מילה חשובה.

יוראי להב-הרצנו: עריקות.

יועז הנדל: אלה המילים שנכתבו בערכי צה"ל.

יועז הנדל: אנחנו חינכנו דורות של ישראלים על הערכים האלה – דורות של ישראלים שנמצאים גם בצד שתומך – –

עודד פורר: בחצי השנה האחרונה זה בדיוק הפוך.

עודד פורר: איזו דרך ארץ?

עודד פורר: איזו דוגמה אישית?

יועז הנדל: – – גם בצד שתומך בממשלת האחדות וגם בצד שמפגין נגד.

יועז הנדל: אנחנו בימים קריטיים – – –

אלי אבידר: איזו אחדות אתה רואה פה?

אלי אבידר: איזו אחדות?

אלי אבידר: אתם ילדי כאפות בממשלה הזאת.

מאי גולן: אתה – – –

אלי אבידר: עוצמה יהודית בליכוד.

יועז הנדל: השיח על בחירות – – –

מאי גולן: ממש אתה – – –

יריב לוין: חברת הכנסת מאי גולן, באמת, נו, מה, אי-אפשר ככה.

יריב לוין: האמיני לי, השר הנדל לא צריך עזרה, וחבר הכנסת אבידר בטח יודע להעיר הערות בלי שמשיבים לו, אז לא צריך, נו, באמת.

יריב לוין: בבקשה, השר הנדל.

יועז הנדל: השיח על בחירות מבזה ומנותק.

יועז הנדל: השיח הזה הוא הדלק למדורת הכאוס, לתחושה שנבחרי הציבור – גם אתה, אבידר, מנותק מהעם.

אלי אבידר: אני מנותק מהעם?

יועז הנדל: מהעם היושב בציון – – –

אלי אבידר: אתה חתכת את החבל כשברחת בלילה, פרפרת לכיסא – – –

יועז הנדל: היום – – –

אלי אבידר: לכיסא שלך ברחת.

אלי אבידר: איזה ערכים הבאת?

אלי אבידר: סיפרת לנו – – –

יועז הנדל: חבריי מישראל ביתנו, עם כל הכבוד – –

אלי אבידר: לאיפה הלכת?

יועז הנדל: – – היום התפרסם סקר שנעשה על ידי מרכז גוטמן שמצביע על כך – – –

אלי אבידר: בנית קריירה פוליטית על יושר וברחת.

אלי אבידר: ברחת.

אלי אבידר: אתה לא – – –

יועז הנדל: אלי, גם אם אתה צועק מאוד חזק זה לא הופך את הדברים שלך לאמיתיים.

יועז הנדל: היום התפרסם סקר על ידי מרכז גוטמן שמראה שרוב אזרחי ישראל, רוב מכריע, נגד הליכה לבחירות, אז כנראה שאתה מנותק.

יועז הנדל: הרוב הזה גורף וחוצה מפלגות, מימין ומשמאל.

אלי אבידר: אתה יושב על כיסא שלא מגיע לך – – –

יועז הנדל: אסור לנו לשכוח מי שלח אותנו לכאן – גם את מי ששלח אותך ואת יאיר לפיד לפה.

אלי אבידר: תמשיך להתעלם.

יועז הנדל: יש לנו חוזה – – –

אלי אבידר: תמשיך להתעלם.

אלי אבידר: לא יעזור.

יועז הנדל: יש לנו חוזה בלתי כתוב – –

אלי אבידר: בגדת בבוחרים שלך.

קריאה: – – –

יועז הנדל: – – בינינו לבין הבוחרים.

יועז הנדל: בחירות עכשיו זה הפרה בוטה וחסרת תקדים של החוזה הזה שבין נבחרי ציבור לעם.

יוראי להב-הרצנו: – – –

יועז הנדל: ויש עוד חוזים שנחתמו.

יועז הנדל: אנחנו צריכים לקיים אותם.

יועז הנדל: בימים האלה נדרשת אחריות מכולנו.

יועז הנדל: אני מאלה שדחפו לממשלת האחדות הזאת.

יועז הנדל: היו כאלה שדחפו לממשלת מיעוט, אבידר.

יועז הנדל: אני נגד.

יועז הנדל: הייתי נגד, וזה בסדר.

יועז הנדל: זה ויכוח לגיטימי.

יבגני סובה: גם אם היית – – – הוא חתם איתך על הסכם – – –

אלי אבידר: יוראי – – –

יועז הנדל: ויכוח לגיטימי.

יריב לוין: אדוני השר הנדל, הם מפריעים לך כל הזמן, אז אני נותן לך עוד חצי דקה.

יריב לוין: אתה תתכנס לסיום.

יבגני סובה: – – –

אלי אבידר: – – – אתה הולך להצטרף – – – להתנחל עם ימינה – – –

יריב לוין: חברי הכנסת סובה ואבידר, הוא בחצי דקה תוספת, תנו לו לסיים.

יריב לוין: בבקשה.

יועז הנדל: דחפתי בכל החזיתות להקמתה של הממשלה הזאת, כי אני מאמין באחדות.

יוראי להב-הרצנו: אל תטיף לנו על אחריות.

יועז הנדל: עכשיו, אני קורא ליושבי הבית הזה לשאול את עצמם מה הם עושים כדי למנוע את הבחירות.

יועז הנדל: ההצעה שלנו לדחות את המועד האחרון לאישור התקציב נועדה להנמיך את גובה הלהבות.

אורנה ברביבאי: – – –

יועז הנדל: כל המשוגעים מכל הצדדים צריכים לרדת מהגג.

יועז הנדל: את לא חייבת לשאול אותי, אורנה.

אורנה ברביבאי: לא.

אורנה ברביבאי: אף אחד לא סופר אותך ממילא.

יועז הנדל: בסדר.

יריב לוין: השר הנדל, משפט סיום, בבקשה.

אורנה ברביבאי: – – –

יועז הנדל: יש לנו מיליון מובטלים, משבר כלכלי, משבר בריאותי.

יועז הנדל: מי שרוצה בחירות, שיגיד את זה בקול – שלא יסתתר, שלא יעשה ספינים.

יועז הנדל: עכשיו, אני מצטער מאוד שאני עומד כאן בפעם הרביעית.

יועז הנדל: אני מסתכל גם עליכם, גם על הצד הזה.

יריב לוין: השר הנדל, זהו.

יריב לוין: הזמן הסתיים.

יריב לוין: פשוט הזמן הסתיים.

יריב לוין: אי-אפשר.

יריב לוין: יש כללים כאן.

יועז הנדל: אני אסיים.

יריב לוין: יש לך משפט קצר של כמה מילים.

יועז הנדל: אני אסיים.

יועז הנדל: צריך שאנחנו, תושבי הבית הזה, נרגיע בכל הכוח את השיח שנמצא בחוץ.

יועז הנדל: יש הסתה ואלימות.

יועז הנדל: כל אחד צריך להרגיע מהכיוון שלו, ללא פוזיציה, ללא פוזיציה – לא מימין ולא משמאל.

יועז הנדל: אנחנו צריכים למלא את חלקנו בחוזה.

יועז הנדל: אני מתכוון למלא את חלקי, ואני ממליץ לכולם – כן, גם לכם, חברי יש עתיד – –

יריב לוין: תודה רבה.

יועז הנדל: – – וגם לחברי הליכוד וגם אצלנו – –

יריב לוין: תודה רבה, השר הנדל.

יריב לוין: תודה רבה.

יועז הנדל: – – למלא את חלקנו.

יועז הנדל: תודה.

יריב לוין: תודה רבה.

יריב לוין: מטעם סיעת יש עתיד-תל"ם – חברת הכנסת אורלי פרומן.

יריב לוין: ארבע דקות לרשותך.

יריב לוין: בבקשה.

אורלי פרומן: אדוני היושב-ראש, חבריי חברי הכנסת, אדוני ראש הממשלה, בעיה נערמת על בעיה ואין פתרונות, כמו דפי פרוטוקולים ישנים הנשלחים לגנזך, כאילו לא מדובר בחיי אזרחי מדינת ישראל.

אורלי פרומן: קריסת השירותים החברתיים היא ביטוי עצוב של המשבר הכלכלי-חברתי הגדול ביותר שידעה המדינה, משבר שכל-כולו חתום על שמך, אדוני ראש הממשלה.

אורלי פרומן: אזרחים רבים מצויים במצבי קיצון.

אורלי פרומן: מאות אלפים נשארו מחוסרי פרנסה ואינם רואים את האופק.

אורלי פרומן: אתם חושבים שזה חרטא?

אורלי פרומן: המקרר אצלם ריק.

אורלי פרומן: החברה הישראלית מפולגת יותר מאי-פעם – ומה שומעים מכיוון בלפור?

אורלי פרומן: חייזרים וגיחוכים.

אורלי פרומן: בושה.

אורלי פרומן: משבר הקורונה חשף את פניו המכוערים של הממשל, שנראה אדיש לעתיד מדינת ישראל.

אורלי פרומן: היום כבר לא בושה להיות נזקק.

אורלי פרומן: יש כל כך הרבה נזקקים.

אורלי פרומן: זה רק ביטוי סמלי כואב למצבה העגום של החברה כולה.

אורלי פרומן: אבל לממשלה זה לא ממש משנה.

אורלי פרומן: ראש הממשלה עסוק בענייניו הפרטיים ודואג לאינטרסים שלו בלבד.

אורלי פרומן: רוח הדאגה רק לעצמי מחלחלת ופוגעת בכלכלה, בבריאות, בתרבות, בחינוך ובביטחון המדינה.

אורלי פרומן: אז מה הפלא ש-40% מהעובדות הסוציאליות שוקלות לעזוב את המקצוע?

אורלי פרומן: 1,500 תקנים ריקים, כי מי רוצה לעבוד שם.

אורלי פרומן: מה הפלא שהשירות הציבורי מאבד עובדים במקצועות חיוניים?

אורלי פרומן: הפסיכולוגיה הציבורית לא עומדת בנטל הפניות.

אורלי פרומן: אחים ואחיות מקבלים תקנים רק לאחר איום בשביתה, והרופאים מאיימים בהשבתת בתי החולים המורעבים, כי אי-אפשר יותר.

אורלי פרומן: אדוני ראש הממשלה, אתה ותיק ממני בפוליטיקה, אבל לא צריך ותק כדי להבין את אמירתה של מאיה אנג'לו: אנשים ישכחו את מה שאמרת, אנשים ישכחו את מה שעשית, אך אנשים לעולם לא ישכחו מה גרמת להם להרגיש.

אורלי פרומן: אדוני ראש הממשלה, ל-34% מילדי ישראל גרמת להרגיש רעב.

אורלי פרומן: לכ-112,000 קשישים גרמת להרגיש מחסור ועוני בערוב ימיהם ולוותר על אוכל ותרופות.

אורלי פרומן: למשרתי המילואים גרמת להרגיש חוסר רצון למלא את חובתם.

אורלי פרומן: אדוני ראש הממשלה, ל-200,000 עובדים בתעשיית התרבות והאומנות גרמת להרגיש חוסר אונים ואובדן תקווה, כי מסיבותיך שלך דווקא להם טרם נמצא מענה.

אורלי פרומן: אני מכירה היטב את עולם התרבות.

אורלי פרומן: מחאת אנשי התרבות היא לא על הלחם לבדו, והיא לא תכבה.

אורלי פרומן: מצוקתם אמיתית, בקשתם ברורה, וההתעלמות שלך מחפירה.

אורלי פרומן: מחפירה גם ההתעלמות מהרופאים המתמחים, שעדיין מחכים לקיצור התורנות שלהם לכ-16 שעות.

אורלי פרומן: נתניהו, תוכנית "מזומן להמונים" רק הדגישה עד כמה אתה מנותק, עד כמה השתנית, עד כמה אתה טרוד בענייניך האישיים.

אורלי פרומן: אך עובדי השירותים החברתיים, בכל תחומי החיים, אינם מנותקים.

אורלי פרומן: הם אנשי מקצוע מסורים, הם עמודי תווך בחברה הישראלית, ובקרוב הם לא יעמדו יותר בתת-תנאים האלה.

אורלי פרומן: והנזקקים שבאזרחים, כרגיל, ישלמו את המחיר.

אורלי פרומן: ולמה?

אורלי פרומן: כי המדינה והעומד בראשה מתעלמים – כמוך, שיושב כאן עכשיו, מוכר עסקים כרגיל.

אורלי פרומן: מוכר: יהיה בסדר, יהיה בסדר.

אורלי פרומן: זה לטאטא את הבעיות מתחת לשטיח ולהפוך אותן לפרוטוקולים שנזרקים לגנזך.

אורלי פרומן: קריסת מערך השירותים החברתיים בכל תחומי החיים המגיעה בתקופת משבר בריאותי, כלכלי וחברתי קשה היא זעקתה של חברה שלמה.

אורלי פרומן: וזה כבר מתחיל להיות מאוחר, ואתה מתעלם.

אורלי פרומן: די לפגוע במדינה שלי.

אורלי פרומן: די לפגוע במדינה שלנו.

אורלי פרומן: ראש הממשלה, נכשלת.

אורלי פרומן: תתפטר.

שלמה קרעי: אתם נכשלתם – – –

יריב לוין: מטעם סיעת הרשימה המשותפת – חבר הכנסת אנטאנס שחאדה.

יריב לוין: לרשותך ארבע דקות.

אחמד טיבי: – – –

אנטאנס שחאדה: חמש דקות – – – בזמן העדפה מתקנת.

אנטאנס שחאדה: כבוד היושב-ראש, חברי הכנסת, אתמול ציינו 15 שנה לרצח המתועב בשפרעם, שבו הרוצח נתן זאדה רצח ארבעה אזרחים, ערבים כמובן: דינא תורכי, הזאר תורכי, מישל בחוס, נאדר חאיק – אללה ירחם עליהם – ופצע רבים.

אנטאנס שחאדה: לפני 15 שנה הכהניזם בישראל הגיע מתוך זאדה וחבריו.

אנטאנס שחאדה: היום הוא מגיע מהראש – בנימין נתניהו והסביבה הגזענית שלו, שעושים קריירה מהסתה ומטיפוח שנאה כלפי האוכלוסייה הערבית.

אנטאנס שחאדה: רוצחים כמו זאדה לא פועלים בחלל ריק.

אנטאנס שחאדה: הם מקבלים עידוד והשראה מהסתה, מגלגול עיניים או ממסרים גזעניים של פוליטיקאים כמו נתניהו וראשי הימין.

אנטאנס שחאדה: הכהניזם היה פעם בשוליים.

אנטאנס שחאדה: היום המסרים הרעילים האלה בוקעים מראש הממשלה ומהסביבה שלו, ואחד כזה אפילו היה צריך להיות מועמד לכנסת.

אנטאנס שחאדה: הגזענות לא הייתה בקונסנזוס כמו שהיא היום.

אנטאנס שחאדה: היא כל הזמן מתעצמת, בזכות הליכוד, כחול לבן והזוג המוזר שקורא לעצמו "דרך ארץ".

אנטאנס שחאדה: עוד לפני נתניהו וגנץ, עליונות יהודית על פני ערבים תמיד הייתה הדבר היחיד שאיחד את הימין ואת השמאל.

אנטאנס שחאדה: כל הוויכוחים הם בעצם סרק – כולם מסכימים שליהודים מגיעות זכויות יתר ושחייבים לשמור על רוב יהודי.

אנטאנס שחאדה: זו גזענות שיורדת לשורש המדינה והשלטונות כאן.

אנטאנס שחאדה: דוגמה אחת פשוטה לעליונות, מהשבועות האחרונים, היא ניכוס המרחב הציבורי ליהודים בלבד.

אנטאנס שחאדה: ראינו לפני שבוע, בחג הקורבן, כאשר הפארקים בכפר סבא ובעפולה נסגרו לצורך שיפוצים.

אנטאנס שחאדה: דווקא בשבוע של החג נסגרו לצורך שיפוצים, כי העיריות לא רצו לכתוב: אין כניסה לערבים בימי החג.

אנטאנס שחאדה: חברי הכנסת, כיבוש ואלימות נגד העם הפלסטיני הופכים את השלטון לרקוב, מושחת וגזען יותר, במיוחד עם ממשלה שמקרטעת, ואת התוצאות רואים באטימות של הממשלה הזאת כלפי מיליון המובטלים בקורונה, בהסתה ובניסיון של נתניהו והמשת"פים שלו להשתיק כל סוג של ביקורת.

אנטאנס שחאדה: הממשלה הזאת מפיצת מחלות מספר אחת – מחלת הגזענות, השנאה וההדרה, שמהן המקום הזה לא יתאושש גם אחרי שהקורונה תחלוף.

אנטאנס שחאדה: ביבי, אתה יכול לישון בשקט – ההפגנות נגדך, לצערי, לא ישנו כלום.

אלי אבידר: מה זאת אומרת?

אנטאנס שחאדה: כל עוד אף אחד לא קורא כאן תיגר על הבעיה האמיתית – על העליונות היהודית – ולא יוצא נגד הדיכוי של מיליוני פלסטינים, ולא נגד הכיבוש, והמצור על עזה, ולא מוחה נגד האפליה הממאירה והמבנית כלפי האזרחים הערבים, הכול יישאר אותו הדבר.

אנטאנס שחאדה: ביבי, גם על השחיתות ימשיכו לסלוח לך.

אנטאנס שחאדה: אתה הרי סמל השנאה לערבים, וזה מה שחשוב.

אנטאנס שחאדה: הקריסה – – –

קריאות: – – –

אנטאנס שחאדה: הינה הדוגמאות מתחילות.

אנטאנס שחאדה: הינה המחשה.

אנטאנס שחאדה: הקריסה של השירותים החברתיים בעקבות הקורונה היא ההוכחה הטובה ביותר לכך שהממשלה הזאת היא פשוט שקר אחד גדול – ממשלה שכאילו קמה בשביל לטפל בקורונה, ושלא מסוגלת לתת מענה בסיסי לאנשים שנותרו בלי כלום.

אנטאנס שחאדה: אין לכם שום עניין בכלכלה, בחברה, באזרחים, במובטלים – כלום.

אנטאנס שחאדה: רק בעצמכם.

יריב לוין: חבר הכנסת שחאדה, משפט אחרון, בבקשה.

אנטאנס שחאדה: וככל שיהיו יותר מובטלים, עניים ואנשים בלי אופק כך הממשלה הזאת תעסוק פחות בפתרונות ויותר בהסתה נגד השעיר לעזאזל הקבוע – הערבים.

אנטאנס שחאדה: זה רק עניין של זמן עד שיאשימו את הערבים במשבר הכלכלי והחברתי, ואז גם האלימות לא תאחר להגיע – לא אלימות נגד השלטון, חלילה, אלא נגד המיעוט הערבי.

אנטאנס שחאדה: תודה רבה.

יריב לוין: מטעם סיעת כחול לבן אין דובר.

יריב לוין: מטעם סיעת הליכוד – חבר הכנסת מיקי זוהר.

יריב לוין: לרשותך 18 דקות.

מירי רגב: מיקי, תקצר.

מירי רגב: מיקי, תקצר.

אורנה ברביבאי: מיקי, תתחיל ישר בכ"פים.

יריב לוין: חברי הכנסת, אנחנו נתחיל ב-15 דקות, ואם ירצה, נוסיף לו עוד שלוש.

יריב לוין: בבקשה.

אלי אבידר: – – – רק על הכ"ף הראשונה – הכבוד.

מכלוף מיקי זוהר: אדוני היושב-ראש, חבריי חברי הכנסת, אדוני ראש הממשלה, שמעתי את הדברים שנאמרו פה מעל הדוכן, ודבר אחד לא טרחו להזכיר – למעט חבר הקואליציה – ששיעור התמותה בישראל נכון להיום הוא מהנמוכים בעולם.

מכלוף מיקי זוהר: את העובדה הזאת אף אחד לא יטרח להזכיר.

מכלוף מיקי זוהר: יטרחו לבקר, יאמרו גם דברים שאינם נכונים, יכפישו, ידרדרו את השיח – משמאל, לא מימין – אבל את הנתון החשוב ביותר שאזרחי ישראל יודעים אף אחד מכם לא יזכיר.

מכלוף מיקי זוהר: למה?

מכלוף מיקי זוהר: כי גם הציבור הפנים: אתם לא אובייקטיביים.

מכלוף מיקי זוהר: כל מה שמעניין אתכם זה לראות את נפילת ממשלת הימין בראשות בנימין נתניהו.

מכלוף מיקי זוהר: אתם קמים עם זה בבוקר, אתם ישנים עם זה בלילה, בזמן שאותו ראש ממשלה שאתם לא רוצים קם בבוקר עם טיפול במשבר הקורונה וישן בלילה עם טיפול במשבר הקורונה.

תמר זנדברג: מי הפך את ישראל למדינה אדומה?

קטי קטרין שטרית: אתם.

קטי קטרין שטרית: אתם.

מכלוף מיקי זוהר: זה ההבדל ביניכם לבינינו.

מכלוף מיקי זוהר: אתם – – –

קריאות: – – –

קטי קטרין שטרית: אתם – – – בהפגנות אחד על השני.

קריאות: – – –

קטי קטרין שטרית: אחד על השני בהפגנות, בלי מסכות.

קטי קטרין שטרית: זה רק אתם.

קריאות: – – –

קטי קטרין שטרית: בושה.

קטי קטרין שטרית: בושה.

קטי קטרין שטרית: חסרי אחריות.

עאידה תומא סלימאן: – – –

מכלוף מיקי זוהר: אתם, במקום לעשות, מדברים, ואנחנו בוחרים.

מכלוף מיקי זוהר: במקום לדבר – –

קטי קטרין שטרית: – – – הפנינג אתם עושים שם.

מכלוף מיקי זוהר: – – אנחנו בוחרים לעשות.

מכלוף מיקי זוהר: כשראש ממשלה מוביל מהלכים למען הציבור, אתם כועסים.

מכלוף מיקי זוהר: כשראש הממשלה מקבל החלטות אחראיות ולא פופולריות, כמובן אתם תוקפים ומבקרים – –

אלי אבידר: סגר כללי.

אלי אבידר: סגור הכול.

מכלוף מיקי זוהר: – – וכשראש הממשלה מקבל החלטות נכונות וטובות – –

אלי אבידר: סגור הכול.

מכלוף מיקי זוהר: – – פתאום אתם שותקים.

אלי אבידר: אלוף הכלכלה העולמית.

מכלוף מיקי זוהר: ואני שואל את עצמי שאלה: מתי נראה אתכם מפרגנים?

אורנה ברביבאי: כשתצליחו, אנחנו מבטיחים לפרגן.

מכלוף מיקי זוהר: יכול להיות שיגיע היום שהאופוזיציה תתעלה על עצמה?

מכלוף מיקי זוהר: תתעלה על השנאה שלה ותפרגן – –

קטי קטרין שטרית: זה לא יקרה.

קטי קטרין שטרית: הם חיים על השנאה.

מכלוף מיקי זוהר: – – ותגיד: כל הכבוד, יש פה החלטה טובה.

מכלוף מיקי זוהר: ואתם יודעים שמתקבלות החלטות טובות.

אלי אבידר: כן, כשהוא יתפטר, נגיד לו: כל הכבוד.

מכלוף מיקי זוהר: אתם מכירים את ההחלטות הטובות.

מכלוף מיקי זוהר: אתם אף פעם לא מסוגלים לפרגן, זה חזק מכם.

מכלוף מיקי זוהר: חזק מכם.

קטי קטרין שטרית: אלי, המשיח יגיע יותר מהר ממה שאתה חושב.

אלי אבידר: הוא יגיע, בעזרת השם, בקרוב.

מכלוף מיקי זוהר: אני רוצה, ברשותכם, לדבר בקצרה על ההפגנות – – –

קטי קטרין שטרית: – – –

אלי אבידר: ברוך השם, הוא יגיע בקרוב, המשיח.

מכלוף מיקי זוהר: תושבי שכונה אחת בירושלים חווים בשבועות האחרונים מקרוב את מפגן הצביעות שלכם, הצביעות המדהימה שלכם.

יוראי להב-הרצנו: החייזרים?

מכלוף מיקי זוהר: כמובן, של אנשי השמאל.

מכלוף מיקי זוהר: לא אמרתי.

יוראי להב-הרצנו: מי אמר "חייזרים"?

מכלוף מיקי זוהר: אתם אלו שבאים להשתעשע על חשבונם מדי מוצאי שבת, מקימים רעש מטורף, צופים במחול מודרני, בתופעות אנרכיסטיות – כן, וקצת חייזריות.

קריאות: – – –

ניצן הורוביץ: – – – בימים שישי ושבת.

מכלוף מיקי זוהר: בסוף הערב כל אחד בדרך כלל חוזר לו – לאן?

מכלוף מיקי זוהר: למדינת תל אביב.

מכלוף מיקי זוהר: היה נחמד בירושלים, בעיר הבירה, עשינו את הרעש הנדרש – אפשר לחזור, אפשר לחזור הביתה.

מכלוף מיקי זוהר: שמעתי את רענן שקד, שופרו של נוני מוזס, למי שלא מכיר.

אנטאנס שחאדה: הם מוכנים לעשות את כל המאמץ הזה – – –

מכלוף מיקי זוהר: הוא קורא להפגנות בבלפור "נופה של המצוקה הישראלית".

מכלוף מיקי זוהר: יש צביעות גדולה יותר מזו?

מכלוף מיקי זוהר: אתם יכולים לספר לי על צביעות יותר גדולה מהאמירה הזאת?

מכלוף מיקי זוהר: ההפגנות הללו הן נופה של המצוקה הישראלית?

מכלוף מיקי זוהר: מישהו באמת מאמין לשטות הזאת?

יוראי להב-הרצנו: אין להם עבודה ואין להם דיור.

יוראי להב-הרצנו: איפה אתה מצפה שהצעירים יהיו אם לא מפגינים נגדכם?

מכלוף מיקי זוהר: זה ברור כבר לכולם: ההפגנות בבלפור – הן לא מגיעות ממקום של דאגה לציבור.

מכלוף מיקי זוהר: אנשים כבר מבינים את זה.

יוראי להב-הרצנו: דאגה לעצמם.

יוראי להב-הרצנו: לאנשים אין עבודה, אין לחם.

מכלוף מיקי זוהר: יש פה שנאה עיוורת.

מכלוף מיקי זוהר: זה מוכר לכולם.

מכלוף מיקי זוהר: הציבור חכם.

מכלוף מיקי זוהר: תפנימו, הציבור הישראלי הוא ציבור חכם, ייתכן שמספר המנדטים שלכם יעלה.

מכלוף מיקי זוהר: למה מספר המנדטים שלכם הרי קטן מבחירות לבחירות?

מכלוף מיקי זוהר: מסיבה אחת פשוטה – –

אלי אבידר: לא קיבלתם 61 – – –

מכלוף מיקי זוהר: – – הציבור הישראלי יודע להבחין בין טוב לרע.

מכלוף מיקי זוהר: הוא יודע להבחין בין שנאה מיותרת לעשייה מבורכת, וזה כל השוני – שנאה מול עשייה.

מכלוף מיקי זוהר: עשייה, בסופו של יום, חברים – וזה דבר שאולי הגיע הזמן שתפנימו – היא הדבר המנצח, ואתם לא מסוגלים להפנים את זה.

מכלוף מיקי זוהר: אתם פשוט מתמקדים בשנאה, וזה הדבר החמור מבחינתי, ואני חושב שגם מבחינת הציבור.

קטי קטרין שטרית: גרוע יותר, אתה עושה הנחות – בהסתה.

מכלוף מיקי זוהר: תכף נעבור גם להסתה.

קטי קטרין שטרית: הסתה.

קטי קטרין שטרית: חד-משמעית, הסתה.

אלי אבידר: קטי, זה לא – – –

רם בן ברק: כוח, כסף וכבוד.

רם בן ברק: אני אומר לך.

מכלוף מיקי זוהר: כן, שמענו גם את האמירה הזאת – –

קטי קטרין שטרית: – – –

מכלוף מיקי זוהר: – – אבל תכף נדבר על דבר אחד נוסף – על אנשים שלפחות מבחינתי אינם יודעים לכבד את ההכרעה הדמוקרטית.

מכלוף מיקי זוהר: הרי כל מי שחושב שונה מכם הוא פסול באופן אוטומטי – אגב, לא רק פסול, הוא גם הופך למסוכן.

מכלוף מיקי זוהר: אם מישהו חושב שונה מהשמאל הוא באופן אוטומטי הופך לפסול, אבל גם למסוכן, כי הימנים הם מסוכנים.

מכלוף מיקי זוהר: הימנים הם מסוכנים.

מכלוף מיקי זוהר: אנחנו רואים את ההפגנות של השמאל, ודבר אחד הופך להיות כאן ברור: השמאל הוא מסוכן.

יוליה מלינובסקי: – – – הכול סגור.

יוליה מלינובסקי: סגרתם אותם – – –

מכלוף מיקי זוהר: לא הימין מסוכן, השמאל הוא מסוכן.

מכלוף מיקי זוהר: הרי ערב-ערב קוראים הלכה למעשה לרצח ראש הממשלה ומשפחתו.

מכלוף מיקי זוהר: יש דבר מסוכן יותר מזה?

מכלוף מיקי זוהר: איפה הגינויים?

מכלוף מיקי זוהר: איפה הגינוי שלך, יאיר לפיד, לקריאות לרצח ראש הממשלה?

מכלוף מיקי זוהר: אני ניסיתי למצוא, חיפשתי בטוויטר, חיפשתי בפייסבוק.

מכלוף מיקי זוהר: איפה הגינוי שלך, יאיר לפיד, כמי שמוביל את מחנה השמאל, לקריאות לרצח ראש הממשלה?

מכלוף מיקי זוהר: איפה הן?

ניצן הורוביץ: למה אתה משקר?

קריאות: – – –

מכלוף מיקי זוהר: איפה הקריאות שלך, ניצן הורוביץ?

מכלוף מיקי זוהר: איפה הקריאות?

ניצן הורוביץ: למה אתה משקר?

מכלוף מיקי זוהר: איפה הקריאות?

ניצן הורוביץ: – – –

מכלוף מיקי זוהר: אתה יכול להראות את הקריאות לעצור את האמירות המסוכנות נגד ראש הממשלה ומשפחתו?

מכלוף מיקי זוהר: לאן הן נעלמו?

קטי קטרין שטרית: אתה גינית כשתלו אותו על עץ?

קטי קטרין שטרית: אתה גינית?

קטי קטרין שטרית: שקרן.

ניצן הורוביץ: – – –

אופיר כץ: למה אתה אומר שהוא משקר?

אופיר כץ: אתה גינית את זה?

מכלוף מיקי זוהר: הם לא גינו, הם גם לא יגנו, משום שהם דוחפים לשם.

מכלוף מיקי זוהר: הדרך שלכם דוחפת לשם.

מכלוף מיקי זוהר: איבדתם כל רסן.

מכלוף מיקי זוהר: אין לכם טיפת אחריות על המדינה.

מכלוף מיקי זוהר: את אותם הדברים שאתם כל הזמן מגנים אתם עושים בעצמכם בהפגנות הללו, ואתם לא מוכנים להפסיק, אתם לא מוכנים לחדול.

מכלוף מיקי זוהר: אתם ההפך – מסיתים יותר ויותר – –

יוליה מלינובסקי: – – –

מכלוף מיקי זוהר: – – מלהיטים את הרוח, משום שלא מעניין אתכם כלום.

מכלוף מיקי זוהר: השנאה עיוורה אתכם לחלוטין, צריך להודות בזה.

מאי גולן: – – – להפיץ שנאה.

מאי גולן: זו המהות שלכם.

מאי גולן: בלי הפצת שנאה – – –

קטי קטרין שטרית: אתם קוראים לחיסולו.

קטי קטרין שטרית: אתם קוראים לחיסולו.

קטי קטרין שטרית: אתם קוראים לחיסולו.

קריאות: – – –

קטי קטרין שטרית: השנאה גמרה אתכם.

מכלוף מיקי זוהר: חברי הכנסת, אני רוצה לומר שהמוסר לא מתחיל אך ורק בינינו.

מכלוף מיקי זוהר: המוסר חשוב לא פחות כל אחד מול זולתו.

מכלוף מיקי זוהר: וכשאנחנו רואים את ההפגנות הללו אנחנו לא רואים שם שום התחשבות בזולת.

מכלוף מיקי זוהר: לפני שאתם זועקים נגד הממשלה, כדאי שתתחילו להפגין דוגמה אישית אחד כלפי השני – זה יעזור למדינה שלנו קצת יותר מהפגנה וריקודי המחול המוזר והמודרני שאנחנו רואים שמתרחשים בה.

מכלוף מיקי זוהר: אין גבולות, הכול מותר – לרמוס את זכויות האחר לטובת הזכויות שלי להפגין.

מכלוף מיקי זוהר: השנאה מעוורת.

יוראי להב-הרצנו: אתה הקוזק הנגזל.

מכלוף מיקי זוהר: אתם יודעים מה?

מכלוף מיקי זוהר: אני רוצה להקריא לכם כמה דברים שראיתי ממישהי בשם הדס גלילי.

יוראי להב-הרצנו: אתה מפזר כנסת אחרי כנסת אחרי כנסת, כי לא מתאים לך.

מכלוף מיקי זוהר: שמעתם עליה?

מכלוף מיקי זוהר: גם יאיר שרקי, אגב, אמר דבר מעניין.

מכלוף מיקי זוהר: הוא אמר: החופש למרר את חייהם של אחרים.

מכלוף מיקי זוהר: זה מה שאמרו על ההפגנות שלכם בשמאל.

מכלוף מיקי זוהר: הדס גלילי אמרה – ברשותכם, אני אקריא לכם.

מכלוף מיקי זוהר: מאוד אהבתי.

מכלוף מיקי זוהר: היא אחת המובילות של מאבק העובדים הסוציאליים: צועקים נגד הניתוק ומפגינים דוגמה אישית לשיא הניתוק.

מכלוף מיקי זוהר: זה מה שהיא אמרה.

מכלוף מיקי זוהר: איך מתיישבת הזעקה של המפגינים על המוסר הלקוי כביכול של ראש הממשלה ועל כך שלא אכפת להם מהעם והחלשים, לשמאל, עם מחשבה מעוותת שזה בסדר לדרוך ולרמוס את הזכויות של התושבים?

קריאות: – – –

מכלוף מיקי זוהר: רק בשם הזכות להפגין רומסים בכוח את זכויות האנשים.

קטי קטרין שטרית: אלי, הוא יכול להחליף אותך בחמש דקות.

מכלוף מיקי זוהר: מבוגרים שצריכים ללכת בכביש מסתכנים כדי להגיע הביתה בשלום כדי שהשמאל יוכל לממש את זכות ההפגנה שלו.

מכלוף מיקי זוהר: לא עושים חתונות, לא עושים אירועים, שומרים על ההנחיות, האזרחים משלמים מחיר, אבל הזכות להפגין – הזכות להפגין מה?

מכלוף מיקי זוהר: הזכות להפגין שנאה.

יוליה מלינובסקי: – – –

מכלוף מיקי זוהר: בשם הזכות להפגין שנאה אנחנו פוגעים בזכויותיהם של אחרים.

מכלוף מיקי זוהר: כך השמאל הנאור נוהג?

יוראי להב-הרצנו: תכף תגיד לנו על מה להפגין – – –

מכלוף מיקי זוהר: זאת הגישה של השמאל הנאור?

יוליה מלינובסקי: איזה הגזמות.

יוליה מלינובסקי: לא מובטלים, לא עסקים, לא כלום.

יוליה מלינובסקי: ההפגנות מפריעות לך, מה?

מכלוף מיקי זוהר: טוב, לקראת סיום, חברים – –

יוליה מלינובסקי: תעשה הסבה מקצועית, מיקי.

מכלוף מיקי זוהר: – – בואו נדבר קצת על ענייני הקואליציה.

מכלוף מיקי זוהר: תיראו, ענייני הקואליציה הם מאוד פשוטים.

אלי אבידר: ביבי, תתפטר.

מכלוף מיקי זוהר: כל גורמי המקצוע תומכים בתקציב חד-שנתי.

אלי אבידר: תשכח מזה.

מכלוף מיקי זוהר: אלי, מה רע בדמוקרטיה?

מכלוף מיקי זוהר: מה רע בבחירת הרוב, אלי?

מכלוף מיקי זוהר: מה רע בבחירת הרוב?

מכלוף מיקי זוהר: אתה קורא לראש הממשלה להתפטר.

מכלוף מיקי זוהר: מה רע שתנסה לשכנע את הציבור אחרת?

מכלוף מיקי זוהר: זה לא רעיון?

מכלוף מיקי זוהר: אני אומר, הרעיון הדמוקרטי הוא לא רעיון טוב יותר?

מכלוף מיקי זוהר: שהרוב בוחר והרוב מחליט זה פחות טוב?

קריאה: – – –

קטי קטרין שטרית: אלי, הוא מפטר אותך בחמש דקות.

קטי קטרין שטרית: תשאל את אסתרינה טרטמן, אסתרינה טרטמן וכל החברים האחרים.

אלי אבידר: ביבי, תתפטר, ביבי.

מכלוף מיקי זוהר: חבריי חברי הכנסת – – –

אלי אבידר: ביבי, תתפטר.

אלי אבידר: הם לא יעזבו אותך.

יריב לוין: חבר הכנסת אבידר, חבר הכנסת אבידר, מספיק.

קריאות: – – –

מאי גולן: חברת הכנסת מאי גולן.

מאי גולן: אני כבר מציע למזכירה שאנחנו נעביר את מקומה של חברת הכנסת גולן ליד חבר הכנסת אבידר – זה יקל על כולנו בהמשך את ניהול העניין.

מאי גולן: מספיק, מספיק.

קריאות: – – –

אופיר כץ: אלי, תעשה רגע בגוגל "דמוקרטיה".

אופיר כץ: אתה במחשב – תעשה בגוגל "דמוקרטיה".

יריב לוין: מספיק.

אלי אבידר: תתפטר.

אלי אבידר: המדינה משעממת אותך, ביבי.

יריב לוין: חבר הכנסת אבידר.

יוליה מלינובסקי: הרצפה עקומה – זה המשפט.

מכלוף מיקי זוהר: אתה יודע איך תשתיק אותם, אדוני היושב-ראש?

מכלוף מיקי זוהר: תגיד להם שתוסיף לי עוד חמש דקות.

יריב לוין: יש לך ממילא עוד שש דקות.

קטי קטרין שטרית: הוא חייב ללכת.

קטי קטרין שטרית: ליברמן, לפטר אותו.

קטי קטרין שטרית: הוא חייב.

יריב לוין: חברת הכנסת שטרית, גם את רוצה להצטרף שם?

קטי קטרין שטרית: אני מתחשבת באלי, אחרת ליברמן יפטר אותו.

אלי אבידר: ביבי, תתפטר.

אלי אבידר: ביבי, המפגינים לא הולכים הביתה.

יריב לוין: חבר הכנסת אבידר, די, הבנו את המסר, מספיק.

יריב לוין: בבקשה, חבר הכנסת זוהר.

מכלוף מיקי זוהר: ענייני הקואליציה.

מכלוף מיקי זוהר: חבריי חברי הכנסת, כל גורמי המקצוע תומכים בתקציב חד-שנתי.

קריאות: זה לא נכון.

קריאות: זה לא נכון – – –

מכלוף מיקי זוהר: לא להתערב.

יבגני סובה: למה?

מכלוף מיקי זוהר: כי אתה מפריע לי.

מכלוף מיקי זוהר: אתם באופוזיציה בכלל, אם אני לא טועה, לא?

מכלוף מיקי זוהר: אתם באופוזיציה, אם אני לא טועה, לא?

קריאות: גורמי המקצוע של ראש הממשלה – – –

מכלוף מיקי זוהר: חבר'ה, אנחנו במגה-אירוע, אני אומר את זה עכשיו ברצינות.

מכלוף מיקי זוהר: אני חושב שכדאי שאנשים יקשיבו בקשב רב.

מכלוף מיקי זוהר: אם אנחנו לא נאשר תקציב באופן מיידי אנחנו עלולים להיכנס פה לכאוס כלכלי לא פשוט, שייצר גירעונות.

יוליה מלינובסקי: אנחנו כבר שם, הכול בסדר.

מכלוף מיקי זוהר: תקציב דו-שנתי בעת הזאת זה לא הדבר הנכון.

מכלוף מיקי זוהר: למרות שסברתי בעבר אחרת, אחרי ששמעתי את גורמי המקצוע הבנתי שהדבר הנכון בעת הזאת הוא תקציב חד-שנתי.

מכלוף מיקי זוהר: נקודה.

מכלוף מיקי זוהר: בינתיים, לצערי הרב, מה שאני רואה מהנהגת כחול לבן, מה שדחוף להם זה להגן על הזכות להפגין.

מכלוף מיקי זוהר: זה בסדר, זה לגיטימי, אבל אסור, אסור שהזכות להפגין תתחלף בזכות להדביק בקורונה, כי ההפגנות ההמוניות האלה הן מידבקות.

קריאות: – – – מי קבע?

מכלוף מיקי זוהר: זו יכולה להיות מדגרת קורונה, מי ששם לב.

מכלוף מיקי זוהר: אם נדע בסופו של יום להתעסק בדברים החשובים, כמו הכלכלה הישראלית, כמו בריאות הציבור וכמו, כמובן, ביטחונם של אזרחי ישראל – –

אלי אבידר: ביבי, תתפטר.

יריב לוין: חבר הכנסת אבידר, די, די כבר.

מכלוף מיקי זוהר: – – אל מול האתגרים הביטחוניים הרבים שמדינת ישראל עומדת בפניהם, נוכל להמשיך להנהיג את המדינה להרבה מאוד זמן יחד עם כחול לבן.

מכלוף מיקי זוהר: אבל אם הדבר הזה לא יקרה, אנחנו עלולים למצוא את עצמנו במערכת בחירות מיותרת, שהיא איננה נכונה, שלא מגיעה בזמן הנכון.

מכלוף מיקי זוהר: אני יודע שיש פערים ויש אי-הסכמות בינינו לבין כחול לבן, אבל היום משבר הקורונה מחייב את כולנו לקבל החלטות קשות למען אזרחי ישראל.

מכלוף מיקי זוהר: לכן אני קורא לחברי כחול לבן להתעשת, להסכים להעביר תקציב חד-שנתי באופן מיידי, ובכך למנוע ממדינת ישראל בחירות נוספות.

מכלוף מיקי זוהר: תודה רבה.

אלי אבידר: ביבי, תתפטר.

אלי אבידר: ביבי, ההפגנות לא נגמרות.

יריב לוין: תודה רבה.

יריב לוין: חבר הכנסת אבידר, אני קורא אותך לסדר פעם ראשונה.

יריב לוין: שב עכשיו.

יריב לוין: מספיק כבר.

קריאה: לך הביתה כבר.

קריאה: לך הביתה.

קריאה: נמאס כבר.

יריב לוין: חברות וחברי הכנסת, תודה רבה.

יריב לוין: אם אתם מעוניינים לשמוע את ראש הממשלה, אז נא לשמור על השקט.

אלי אבידר: – – –

יריב לוין: חבר הכנסת אבידר, אני קורא אותך לסדר פעם שנייה.

יריב לוין: מספיק.

תמר זנדברג: – – –

יריב לוין: פשוט מספיק.

שלמה קרעי: אדוני היושב-ראש – – –

יריב לוין: מספיק.

יריב לוין: חבר הכנסת קרעי, תודה רבה.

יריב לוין: תודה רבה לכולם.

יריב לוין: חברות וחברי הכנסת, אני מזמין את ראש הממשלה בנימין נתניהו להתייחס לדברים.

יריב לוין: בבקשה.

אלי אבידר: – – – תתפטר.

יריב לוין: חבר הכנסת אבידר, אני מזכיר לך שאתה כבר אחרי שתי קריאות.

יריב לוין: אל תגרום לי להוציא אותך.

יריב לוין: הינה, אני מבקש – – –

אלי אבידר: בוא נסיים את זה: ביבי, תתפטר.

יריב לוין: חבר הכנסת אבידר – –

אלי אבידר: אנחנו לא צריכים אותך, ביבי.

יריב לוין: – – אני קורא אותך לסדר פעם שלישית.

יריב לוין: תצא החוצה, בבקשה.

קטי קטרין שטרית: – – –

מיכל שיר סגמן: – – – תתפטר אתה – – –

קריאה: – – – שהעם בוחר.

קריאה: – – – מפגינים אנשים – – –

קריאה: – – – עכשיו הבטחת – – –

מאי גולן: – – –

אלי אבידר: ביבי, תתפטר, ביבי.

אלי אבידר: (חבר הכנסת אלי אבידר יוצא מאולם המליאה.

אלי אבידר: )

יריב לוין: חברת הכנסת מאי גולן, אני קורא אותך לסדר פעם ראשונה.

יריב לוין: חברת הכנסת קטי שטרית, אני קורא אותך לסדר פעם ראשונה.

אלי אבידר: ביבי, תתפטר.

מאי גולן: – – –

יריב לוין: חברת הכנסת מאי גולן, מספיק.

יריב לוין: נדמה לי שרק עכשיו קראתי לסדר, חבר הכנסת להב הרצנו.

יריב לוין: אתה יודע לעשות חשבון?

יריב לוין: לשני חברי כנסת פה ולאחד בצד השני, בסדר?

יריב לוין: נחה דעתך?

יוראי להב-הרצנו: נחה.

יריב לוין: מצוין.

יריב לוין: ספרת שאילתות דחופות היום או שאת זה לא הספקת לעשות?

יריב לוין: תעשה גם את זה ותדווח לי על הממצאים.

יריב לוין: תודה.

יריב לוין: אדוני ראש הממשלה, בבקשה.

בנימין נתניהו: אדוני היושב-ראש, חברי הכנסת, ראשית, אני שולח בשם ממשלת ישראל תנחומים לעם בלבנון.

אנטאנס שחאדה: תודה רבה – – –

בנימין נתניהו: אתמול היה שם אסון – –

יריב לוין: חבר הכנסת שחאדה.

בנימין נתניהו: – – אסון גדול מאוד.

אנטאנס שחאדה: – – –

יריב לוין: חבר הכנסת שחאדה.

יריב לוין: חבר הכנסת שחאדה.

אנטאנס שחאדה: אדוני, שיבטיח להם שיפסיק להרוס – – –

יריב לוין: חבר הכנסת סמי אבו שחאדה – – –

אנטאנס שחאדה: הוא יכול במקום – – –

אחמד טיבי: – – –

היבה יזבק: – – – זה רק מה שחסר – – – הומניטרי יש לבנימין נתניהו.

יריב לוין: מכובדיי, אתם הזמנתם – חבר הכנסת אנטאנס שחאדה, אתם הזמנתם את ראש הממשלה.

אחמד טיבי: – – –

יריב לוין: חבר הכנסת טיבי, חבר הכנסת טיבי – –

אחמד טיבי: לא הפעם.

אחמד טיבי: בעבר הוא הפציץ בלבנון – – –

יריב לוין: – – אתם הזמנתם את ראש – טוב, הבנו.

יריב לוין: הבנו את הכול.

אחמד טיבי: – – –

יריב לוין: חבר הכנסת טיבי, אף אחד לא שומע.

יריב לוין: אתם הזמנתם את ראש הממשלה, אמרתם את דברכם, הוא הקשיב לכם, לא הפריע לאף אחד, לא העיר אף הערה.

יריב לוין: עכשיו תקשיבו לו ואל תפריעו לו, בבקשה.

קריאות: – – –

יריב לוין: בבקשה.

בנימין נתניהו: אתמול היה בלבנון אסון גדול מאוד, ואנחנו ערוכים להושיט סיוע הומניטרי ללבנון כבני אדם לבני אדם.

בנימין נתניהו: עשינו את זה גם במשבר ההומניטרי בסוריה – אני הנחיתי להקים בית חולים שדה בגבולנו בגולן.

קריאות: – – –

בנימין נתניהו: הצעתי סיוע הומניטרי למשטר – לא למשטר – – –

יריב לוין: חברת הכנסת יזבק, אני קורא אותך לסדר פעם ראשונה.

היבה יזבק: – – – מקרוב.

היבה יזבק: מכירים אותו מקרוב.

יריב לוין: חברת הכנסת יזבק, מספיק.

יריב לוין: חברת הכנסת יזבק, מספיק.

היבה יזבק: מכירים אותו מקרוב.

יריב לוין: אני קורא אותך לסדר פעם שנייה.

יריב לוין: מספיק כבר.

היבה יזבק: מכירים אותו מקרוב.

יריב לוין: חברת הכנסת יזבק.

אנטאנס שחאדה: – – –

יריב לוין: חבר הכנסת שחאדה, אני קורא אותך לסדר פעם ראשונה.

יריב לוין: מספיק.

בנימין נתניהו: עשינו את זה במשבר ההומניטרי בגולן, עשינו בסוריה, בבית החולים הארעי שהקמנו בגבול הגולן.

בנימין נתניהו: הצענו כמה פעמים, אחרי רעידות אדמה ואסונות גדולים באיראן, סיוע הומניטרי לעם האיראני.

בנימין נתניהו: זו הדרך שלנו.

היבה יזבק: – – –

בנימין נתניהו: אנחנו מבדילים – –

קריאות: – – –

יריב לוין: חברת הכנסת יזבק – – –

בנימין נתניהו: – – בין המשטרים, ששואפים להשמיד אותנו – –

קריאות: – – –

יריב לוין: אני קורא אותך לסדר פעם שלישית.

יריב לוין: אדוני ראש הממשלה, רק רגע.

בנימין נתניהו: – – לבין העמים שנתונים תחת סבל שלטונם.

יריב לוין: נא לצאת.

יריב לוין: חברת הכנסת יזבק, נא לצאת.

יריב לוין: נא להוציא את חברת הכנסת יזבק.

היבה יזבק: מה עם – – – עזה?

היבה יזבק: מה עם – – – בעזה?

היבה יזבק: מה עם האנשים שאתה כולא בתוך עזה?

יריב לוין: נא להוציא את חברת הכנסת יזבק מהאולם.

היבה יזבק: תספר לנו את זה.

היבה יזבק: שיספר לנו יותר על הסיוע ההומניטרי – – – בעזה.

היבה יזבק: (חברת הכנסת היבה יזבק יוצאת מאולם המליאה.

היבה יזבק: )

קטי קטרין שטרית: כולל – – –

יריב לוין: נא לצאת.

יריב לוין: חברת הכנסת שטרית, אני קורא אותך לסדר פעם שנייה.

יריב לוין: כן, מה לעשות?

יריב לוין: מספיק.

שלמה קרעי: – – – לכו כולכם לחברים – – –

קטי קטרין שטרית: רציתי להגיד – – –

יריב לוין: תאפשרו לראש הממשלה לדבר.

קטי קטרין שטרית: רציתי להגיד שהיא תומכת ברוצחים.

יריב לוין: לא, אין צורך להגיד שום דבר.

יריב לוין: בבקשה.

קטי קטרין שטרית: היא תומכת ברוצחים – זה מה שרציתי להגיד לה.

יריב לוין: בבקשה, אדוני ראש הממשלה.

אופיר כץ: – – – היא יושבת פה.

יריב לוין: רבותיי, האמינו לי, ראש הממשלה לא צריך עזרה.

יריב לוין: בבקשה, אדוני ראש הממשלה.

בנימין נתניהו: אדוני היושב-ראש, אשר לדיון היום, אני רוצה להגיב על דברי האופוזיציה ודוברי האופוזיציה.

בנימין נתניהו: שמעתי את כל טענות הסרק שלכם.

בנימין נתניהו: שמעתי את הטענות על קריסת הכלכלה מאנשים שהתנגדו לתוכנית הכלכלית של שוק חופשי שהבאתי, שהרימה את כלכלת ישראל לכלכלה העולמית.

בנימין נתניהו: שמעתי טענות על הזנחת הביטחון או על הפגיעה בביטחון מאנשים שהתנגדו נחרצות לעמידה שלי – לפעמים מול כל העולם ורבים כאן בתוך הארץ, כולל האנשים האלה – נגד תוכנית הגרעין באיראן והניסיון של איראן להתחמש בנשק גרעיני.

בנימין נתניהו: שמעתי טענות מאנשים שאומרים: למה פתחתם את המשק?

בנימין נתניהו: כשהם אמרו: תפתחו, תפתחו, תפתחו ואל תחכו לשום דבר, ואין צורך בכללים, כי הקורונה זו בכלל המצאה, זו גחמה של נתניהו.

בנימין נתניהו: שמעתי את כל הדברים האלה.

בנימין נתניהו: עכשיו אני רוצה לדבר על עובדות.

בנימין נתניהו: כפי שקורה במדינות רבות בעולם, גם אנחנו בישראל מתמודדים עם הגל השני של הקורונה.

בנימין נתניהו: המשימה המרכזית שלנו היא להוריד את רמת התחלואה כדי לקטוע את שרשרת ההדבקה.

בנימין נתניהו: אנחנו יכולים לקטוע את שרשרת ההדבקה, ואנחנו צריכים להוריד את רמת התחלואה לכמה מאות, ואז ביכולתנו – לדעתי, בתוך כמה שבועות – להביא לקטיעת השרשרת.

בנימין נתניהו: זה יאפשר לנו לפתוח את שנת הלימודים – –

ניצן הורוביץ: אז תעשה את זה.

בנימין נתניהו: – – זה יאפשר לנו לפתוח את הכלכלה, זה יאפשר לנו לחזור לשגרת חיים – אני לא אגיד נורמלית, אני אגיד כמעט נורמלית, שגרת הקורונה.

בנימין נתניהו: וזה מלווה בתנאי אחד, בתנאי אחד: שהציבור ומנהיגי הציבור יעטו מסכות, ישמרו על מרחק, ישמרו על היגיינה, ימנעו התקהלויות מיותרות.

יוליה מלינובסקי: ובעיקר – שלא יצאו להפגנות.

בנימין נתניהו: אני מבין שגם אם הייתי מביא כאן חיסון לקורונה והיית מביא שלום עולמי הייתם אומרים: למה רק עכשיו?

בנימין נתניהו: הבנו את הפרינציפ הזה.

קריאות: – – –

בנימין נתניהו: אבל אתמול ביקרתי עם שר הביטחון בחמ"ל של פיקוד העורף.

בנימין נתניהו: פגשתי את החיילים והחיילות שלנו.

בנימין נתניהו: צריך להבין, אלה אנשי ונשות סדיר ומילואים – פשוט בלתי רגיל.

בנימין נתניהו: הם מגויסים לגמרי למשימה של הצלת חיים במאבק מול הנגיף, והם עושים עבודה מצוינת.

בנימין נתניהו: אני מצדיע להם.

בנימין נתניהו: היום אכנס את קבינט הקורונה כדי שנקבל יחד עוד החלטות חשובות שיביא הפרויקטור הלאומי, פרופ' רוני גמזו.

בנימין נתניהו: אנחנו עובדים מסביב לשעון למען בריאותם ופרנסתם של אזרחי ישראל.

בנימין נתניהו: אנחנו מטפלים במקביל בשני התחומים – גם בבריאות וגם בכלכלה, כולל תמיכה כספית באזרחי ישראל, גם כדי לעזור להם עם המצוקה וגם כדי להניע את הצריכה ואת גלגלי הכלכלה, וכמובן, כתוצאה מזה, גם את התעסוקה.

בנימין נתניהו: בתחילת השבוע העברנו את המענק לכל אזרח למשפחות עם ילדים.

בנימין נתניהו: היום ומחר נמשיך להזרים מענקים לקבוצות נוספות באוכלוסייה בהיקפים גדולים מאוד.

בנימין נתניהו: השבוע העברנו מענק גם ל-40,000 עסקים נוספים, כפי שהבטחנו בתוכנית רשת הביטחון הכלכלית.

בנימין נתניהו: אני עובד עם שר האוצר על תוכניות נוספות של סיוע לאזרחים ולעסקים ושל המרצת הכלכלה, והתוכניות הללו יוצגו לממשלה, ומאליו גם לציבור, בזמן הקרוב ביותר.

בנימין נתניהו: אני מדבר עם הציבור, אני קשוב לציבור, והצעדים הללו שלנו מצטרפים להחלטות שכבר יישמנו בחודשים הקודמים: מענק ישיר לכל ילד, קשיש ונכה, הארכת דמי אבטלה עד ליוני 2021 – –

יוראי להב-הרצנו: מה עם העבודה?

בנימין נתניהו: – – פטור מארנונה, מענקים והלוואות לעסקים קטנים ובינוניים, תמרוץ עסקים כדי שיעסיקו אנשים, מענק עידוד להחזרת עובדים למקומות העבודה.

בנימין נתניהו: אגב, ארבעה מיליוני מנות שהבאנו – אמרת לי, השר אקוניס, בצדק – הבאנו לבתים של אזרחים, קשישים, והרבה מאוד צעדים נוספים.

תמר זנדברג: – – –

בנימין נתניהו: יכולנו לעשות את כל זה – תמר זנדברג, את לא תביני את מה שאני הולך להגיד, כי את פשוט לא מבינה את זה – –

קטי קטרין שטרית: היא מנותקת.

קטי קטרין שטרית: היא מנותקת.

בנימין נתניהו: – – כי את לא מבינה מה זה כלכלת שוק.

תמר זנדברג: מה אתה אומר?

בנימין נתניהו: את לא מבינה מה גורם לצמיחה.

בנימין נתניהו: את לא מבינה מה זה יוזמה פרטית.

בנימין נתניהו: את לא מבינה מה זה תחרות.

בנימין נתניהו: את לא מבינה איך מייצרים כלכלה אמיתית.

בנימין נתניהו: מי שניסה לעשות את הדברים הללו בדרך שלך נכשל, אבל אני הבאתי את הדברים הללו יחד עם רבים כאן.

בנימין נתניהו: הובלנו שינויים כבירים בכלכלת ישראל, שהייתה כלכלה נעולה, ריכוזית, סגורה, לא תחרותית.

בנימין נתניהו: פתחנו אותה לתחרות, וכתוצאה מזה קיבלנו את היכולות הכספיות, קיבלנו את המחזורים הגדולים, קיבלנו את תקבולי המיסים על רמות מיסוי נמוכות יותר, שאפשרו לנו לתת – למשל לבנות תחנות משטרה בפעם הראשונה זה שנים ביישובים הערביים; למשל להכפיל, להכפיל, בתוך עשור – יותר מאשר להכפיל – את תקציב החינוך, את תקציב הבריאות, את תקציב הרווחה.

ניצן הורוביץ: הרסת את הבריאות.

ניצן הורוביץ: הרסת את הבריאות.

תמר זנדברג: – – –

בנימין נתניהו: זה בא רק כתוצאה מהכלכלה הנכונה שאנחנו הנהגנו – ואני גאה לומר: אני הובלתי – בהתנגדות של רבים מכם.

קריאות: – – –

בנימין נתניהו: עשיתי את זה לא למען סקטור זה או סקטור אחר.

בנימין נתניהו: עשיתי את זה משום שהדרך היחידה לעזור לחלשים בחברה – בניגוד לתפיסה של מרקס ואנגלס, שאמרו שהשוק החופשי יפגע בחלשים.

בנימין נתניהו: זו הדרך היחידה להוציא חלשים מעוני; הדרך היחידה לאפשר מוביליות; הדרך היחידה לייצר את המשאבים שנותנים לנו את השירותים החברתיים שכולנו צריכים להם, ובמיוחד החלשים.

תמר זנדברג: – – –

בנימין נתניהו: זו תפיסה שלא תביני, חברת הכנסת זנדברג, אז חבל לבזבז על זה יותר מדי זמן, חוץ מלהבין דבר אחד.

אנטאנס שחאדה: – – –

תמר זנדברג: – – – האבטלה גואה במערב.

תמר זנדברג: על מה אתה מדבר?

ניצן הורוביץ: מיליון מובטלים בחוץ.

ניצן הורוביץ: תגיד את זה להם.

בנימין נתניהו: אני יכול להגיד לך דבר אחד, חבר הכנסת הורוביץ: לפי הלמ"ס, שיעור האבטלה בישראל הוא כ-10%.

בנימין נתניהו: אני לא יכול להגיד לך בוודאות כמה הוא, אבל יכול להגיד לך שבהשוואה בין-לאומית מצבה של ישראל רחוק, רחוק, רחוק מלהיות אחרון ברשימה.

קריאה: מה עם הפשיעה?

קריאה: מה עם הפשיעה?

בנימין נתניהו: בכל מקרה, אם הייתי הולך לפי הדוקטרינה שלך, היינו נמצאים במצב ואיום ונורא, כפי שמדינות שהלכו בדרך שלך הגיעו אליה.

יוראי להב-הרצנו: אולי בבלפור המצב טוב.

בנימין נתניהו: כראש ממשלת ישראל אני דואג לכל אזרחי ישראל – ליהודים ולערבים, לחילונים, לחרדים, לשמאל, לימין, בלי יוצא מן הכלל.

בנימין נתניהו: אני דואג גם לשירותים החיוניים – הרי זה אמור להיות הנושא של היום.

בנימין נתניהו: ובכן, רק החודש הוספנו תקנים חדשים ל-400 רופאים, ל-1,200 אחיות.

בנימין נתניהו: העלינו את שכר העובדות והעובדים הסוציאליים ונתנו להם מענק קורונה מיוחד.

קריאות: – – –

יריב לוין: חברת הכנסת זנדברג, מספיק.

בנימין נתניהו: ואו.

בנימין נתניהו: יש שביתות.

בנימין נתניהו: איזה סוד.

בנימין נתניהו: יש שביתות, ומגיעים להסכמות בעקבות שביתות.

בנימין נתניהו: ממש סוד מדינה.

בנימין נתניהו: ברור שככה אנחנו הולכים לקראתם, הם הולכים לקראתנו.

בנימין נתניהו: יש משיכת חבל.

בנימין נתניהו: על מה אתם מדברים?

בנימין נתניהו: תהיו קצת ריאליים.

בנימין נתניהו: דברו על עובדות.

קריאה: – – –

אחמד טיבי: מה עם – – –

בנימין נתניהו: אלה עובדות, אבל ידידיי בשמאל, אתם אינכם מעוניינים בעובדות.

אחמד טיבי: מאות אלפים, מאות אלפים – – –

יריב לוין: חבר הכנסת טיבי, חבר הכנסת טיבי, חבר הכנסת טיבי, תודה רבה.

איימן עודה: – – –

יריב לוין: חבר הכנסת עודה.

איימן עודה: – – –

יריב לוין: חבר הכנסת עודה.

יוליה מלינובסקי: – – – אתה לא הסברת באף – – –

יריב לוין: חברת הכנסת מלינובסקי.

יוליה מלינובסקי: – – –

יריב לוין: חברת הכנסת מלינובסקי.

יוליה מלינובסקי: – – –

יריב לוין: חברת הכנסת מלינובסקי, אני קורא אותך לסדר פעם ראשונה.

יריב לוין: חבר הכנסת קושניר, תעזור לי אולי – תגיד לה שככה – – –

יוליה מלינובסקי: – – – שלך.

בנימין נתניהו: חברת הכנסת מלינובסקי היא חברתו של חבר הכנסת אבידר, ששערותיו סומרות, כי הוא חרד לדמוקרטיה.

בנימין נתניהו: אלה נציגי המפלגה של הדמוקרטיה.

בנימין נתניהו: אה, לא חשוב.

בנימין נתניהו: דמוקרטור, כן.

קריאות: – – –

בנימין נתניהו: אז אני רוצה להגיד לכם שחברתם אל השמאל.

בנימין נתניהו: לחבריי בשמאל אני חוזר ואומר – אדוני היושב-ראש, הייתי רוצה לומר משהו לחבריי בשמאל.

קריאות: – – –

בנימין נתניהו: חבריי בשמאל, אני רוצה להגיד לכם: אני מבין – – –

יוליה מלינובסקי: – – –

יריב לוין: חברת הכנסת מלינובסקי, אני קורא אותך לסדר בפעם השנייה.

יריב לוין: מספיק כבר.

יוליה מלינובסקי: מה זה שמאל – – –

יריב לוין: חברת הכנסת מלינובסקי, אני קורא אותך לסדר בפעם השלישית.

יריב לוין: בבקשה להוציא אותה.

יוליה מלינובסקי: – – – נגד כל היגיון.

יריב לוין: מספיק.

יריב לוין: תודה רבה.

יריב לוין: נא לצאת.

יריב לוין: את אפילו לא שומעת כשקוראים אותך לסדר.

יריב לוין: נא לצאת, בבקשה.

יריב לוין: תודה רבה.

יוליה מלינובסקי: – – –

יריב לוין: נא להוציא את חברת הכנסת מלינובסקי.

יוליה מלינובסקי: – – – יש דברים – – – בדעות ימין ולא – – –

יריב לוין: חברת הכנסת מלינובסקי, נא לצאת.

יריב לוין: תודה רבה.

יריב לוין: (חברת הכנסת יוליה מלינובסקי קונין יוצאת מאולם המליאה.

יריב לוין: )

יוראי להב-הרצנו: אתה חושב שאין מיליון מובטלים, אדוני ראש הממשלה?

יוראי להב-הרצנו: אתה לא רואה את המצוקה?

יוראי להב-הרצנו: אתה לא – – –

בנימין נתניהו: אני מבקש לומר לחבריי בשמאל – בפעם החמישית, אדוני היושב-ראש.

יריב לוין: חברות וחברי הכנסת, נא להירגע.

קריאות: – – –

יריב לוין: חבר הכנסת להב הרצנו, מספיק.

יריב לוין: חבר הכנסת טיבי, מספיק.

יריב לוין: חבר הכנסת פורר, אתם רוצים לעשות ישיבת סיעה בחוץ?

יריב לוין: מספיק.

איימן עודה: למה הוא לא עונה על הפשיעה – – –

יריב לוין: חבר הכנסת עודה, הוא ידבר על מה שהוא רוצה, כמו שאתה דיברת על מה שאתה רצית.

יריב לוין: תודה רבה.

אופיר כץ: – – –

יריב לוין: חבר הכנסת כץ, תודה.

אופיר כץ: – – – יישובים ערביים – – –

יריב לוין: חבר הכנסת אופיר כץ, אני קורא אותך לסדר בפעם הראשונה.

יריב לוין: מספיק.

יריב לוין: תודה רבה.

יריב לוין: אדוני ראש הממשלה, בבקשה.

קריאות: – – –

יריב לוין: חבר הכנסת אופיר כץ, אני קורא אותך לסדר בפעם השנייה.

קריאות: – – –

יריב לוין: חבר הכנסת כץ, חברת הכנסת גולן, מספיק.

יריב לוין: מספיק.

קריאה: יש עלייה בהם.

בנימין נתניהו: אני רוצה לומר לחבריי ולעמיתיי בשמאל: אתכם העובדות לא מעניינות.

בנימין נתניהו: אצלכם בשמאל הכול פוליטי – הקורונה פוליטית, הכלכלה פוליטית וגם ההפגנות פוליטיות.

בנימין נתניהו: אני לא מדבר על ההפגנות של אלה שנפגעו בקורונה.

קריאות: – – –

בנימין נתניהו: אני נפגש איתם – אני נפגש עם המסעדנים, אני נפגש עם בעלי העסקים, אני נפגש עם רבים רבים ואני שומע.

קריאות: – – –

בנימין נתניהו: אני קשוב למה שהם אומרים.

בנימין נתניהו: אני מדבר על הפגנות אחרות, ההפגנות האחרות, שמאורגנות על ידי ארגוני השמאל, ממומנות על ידי קרנות השמאל ומקבלות תמיכה אדירה – –

קריאות: – – –

יריב לוין: חברת הכנסת זנדברג, מספיק.

בנימין נתניהו: – – חסרת פרופורציה, מתקשורת השמאל.

קריאה: עם דגלי אש"ף.

בנימין נתניהו: תראו מה עושים פה, זה דבר מדהים – לוקחים רבע מנדט של השמאל ומציגים את זה כהפגנות של המונים.

בנימין נתניהו: פייק ניוז בשידור חי.

בנימין נתניהו: מה זה פייק ניוז בשידור חי?

בנימין נתניהו: שבעה שידורים, שבעה שידורים במהדורה אחת – –

תמר זנדברג: – – –

יריב לוין: חברת הכנסת זנדברג, אני קורא אותך לסדר בפעם הראשונה.

יריב לוין: מספיק.

בנימין נתניהו: – – ממוקדים ברחבי הארץ, והקריינים, השדרנים, בעיניים בורקות, אלה שדיווחו בבוקר בתוכניות הרדיו, משתתפים בערב בהפגנות עצמן.

בנימין נתניהו: תקשורת מגויסת, תקשורת מגייסת.

בנימין נתניהו: ואתם יודעים, אומרים לנו שהפגנות השמאל הן הפגנות ספונטניות.

בנימין נתניהו: אלה ההפגנות הספונטניות הכי מאורגנות שהיו אי-פעם.

קטי קטרין שטרית: – – –

יריב לוין: חברת הכנסת שטרית, זהו, זה נגמר.

יריב לוין: בפעם הבאה – – –

בנימין נתניהו: ההפגנות הספונטניות של השמאל – – –

תמר זנדברג: – – –

יריב לוין: חברת הכנסת זנדברג, אני קורא אותך לסדר בפעם השנייה.

תמר זנדברג: – – –

יריב לוין: חברת הכנסת זנדברג, מספיק, זה לא דו-שיח כאן.

יריב לוין: מספיק.

בנימין נתניהו: אלה ההפגנות הספונטניות של השמאל הכי מאורגנות שהיו אי-פעם – הפגנות ספונטניות שמאורגנות ממלונות פאר וממגדלי צמרת.

בנימין נתניהו: הם גומרים לארגן את ההפגנה והולכים לאכול ארוחת בוקר או ארוחת ערב או ארוחת צוהריים במלון וולדורף אסטוריה, ליד זה.

מאי גולן: – – –

יריב לוין: חברת הכנסת מאי גולן, אני קורא אותך לסדר בפעם השלישית.

יריב לוין: נא להוציא אותה, בבקשה.

יריב לוין: חברת הכנסת זנדברג, האמיני לי, את הבאה בתור.

יריב לוין: תחסכי לנו את זה.

יוראי להב-הרצנו: – – –

יריב לוין: חבר הכנסת להב הרצנו, אני קורא אותך לסדר בפעם הראשונה.

יריב לוין: מספיק.

יריב לוין: תודה רבה.

מאי גולן: – – – המלונות – – – ביותר.

מאי גולן: העיקר – – –

קריאה: לא משלמים לך?

מאי גולן: – – –

יריב לוין: חברת הכנסת גולן, נא לצאת.

יריב לוין: בבקשה, אדוני ראש הממשלה.

יריב לוין: (חברת הכנסת מאי גולן יוצאת מאולם המליאה.)

בנימין נתניהו: אני מבקש לומר דברים שאינם נוחים לאופוזיציה.

בנימין נתניהו: אני ישבתי כאן ושמעתי את הדברים שאמרתם עליי – תשמעו את הדברים שאני אומר עליכם.

בנימין נתניהו: במדינות רבות בעולם האופוזיציה מתגייסת למאבק בקורונה לצד הממשלה, אבל בישראל זה הפוך.

תמר זנדברג: – – –

יריב לוין: חברת הכנסת זנדברג – – –

קטי קטרין שטרית: היא לא מפסיקה לצעוק.

קטי קטרין שטרית: למה אתה לא מוציא אותה?

יריב לוין: חברת הכנסת זנדברג, מספיק כבר.

קטי קטרין שטרית: היא לא מפסיקה לצעוק.

יריב לוין: בבקשה, אדוני ראש הממשלה.

בנימין נתניהו: במדינות רבות בעולם האופוזיציה מתגייסת למאבק בקורונה לצד הממשלה.

בנימין נתניהו: בישראל זה הפוך: כשאנחנו נלחמים במחלה, השמאל נלחם בממשלה.

תמר זנדברג: – – –

יריב לוין: חברת הכנסת זנדברג, אני קורא אותך לסדר בפעם השלישית.

יריב לוין: נא להוציא אותה.

יריב לוין: חבל מאוד שככה זה נראה.

יריב לוין: רבותיי, הזמנתם את ראש הממשלה כדי לשמוע אותו, ואתם לא נותנים לו לומר משפט אחד רצוף.

יריב לוין: פשוט לא מכובד.

יריב לוין: תודה רבה.

יריב לוין: חברת הכנסת זנדברג, נא לצאת.

יריב לוין: נא לצאת.

יריב לוין: תודה רבה.

יריב לוין: (חברת הכנסת תמר זנדברג יוצאת מאולם המליאה.)

בנימין נתניהו: אופוזיציה אחראית מבינה שמדובר כאן במגפה עולמית, מגפה שלא הייתה כדוגמתה ב-100 השנים האחרונות, ואפשר לנצח אותה רק כשעובדים יחד.

בנימין נתניהו: אבל אצלנו, בהפגנות השמאל של האופוזיציה – הפגנות, כן, של אנרכיסטים, הפגנות לא של אלה שבאמת נפגעו מהמגפה, לא של אלה שנפגעו בעסקים, שמביאים אותם בכוח, מביאים כמה – – –

קריאות: – – –

בנימין נתניהו: בהפגנות השמאל של האופוזיציה אין גבולות.

בנימין נתניהו: יש שם ביזוי של סמלי המדינה.

בנימין נתניהו: יש שם קריאות לרצח של ראש הממשלה ובני משפחתו, ולא פעם אחת – פעם אחת, פעמיים, יום, יומיים, בוקר, ערב, בלי סוף.

בנימין נתניהו: ועוד דבר שראינו, כאילו זה לא מספיק – מיצגים מיניים וולגריים, מבישים, נגד רעייתי.

בנימין נתניהו: שפל המדרגה.

בנימין נתניהו: אף אחד מכם לא יצא נגד זה.

איימן עודה: שתו לי, אכלו לי, שתו לי, אכלו לי.

קריאות: – – –

בנימין נתניהו: אתם לא מתביישים?

בנימין נתניהו: מישהו מכם היה מקבל זאת אם היו עושים את זה לרעיות שלכם, לבני המשפחה שלכם?

ניצן הורוביץ: אתה מסית.

ניצן הורוביץ: אתה מסית נגד המפגינים – – –

קטי קטרין שטרית: אתם מסיתים.

בנימין נתניהו: אף אחד מכם לא גינה את הדברים הגסים והבזויים הללו – –

קריאות: – – –

בנימין נתניהו: – – לא מנהיגי השמאל לפיד ועודה, לא אבירי זכויות האדם כביכול, לא ארגוני הנשים והארגונים הפמיניסטיים.

בנימין נתניהו: כלום.

בנימין נתניהו: מילה.

בנימין נתניהו: ולמה לא מגנים?

בנימין נתניהו: כי כשאנחנו נלחמים במחלה, השמאל נלחם בממשלה בכל דרך, בכל אמצעי, גם הבזוי ביותר.

בנימין נתניהו: אגב, גם זה לא חדש.

בנימין נתניהו: מתי בכלל נתתם לגיטימיות לראש ממשלה מהימין?

בנימין נתניהו: אף פעם לא קיבלתם את הכרעת העם, אף פעם לא קיבלתם את בחירת העם, וזה התחיל ב-77' – –

איימן עודה: אבל אתה נכשלת בבחירות.

איימן עודה: נכשלת – – –

בנימין נתניהו: – – וזה לא רק נגדי אישית.

קטי קטרין שטרית: ניצח שלוש פעמים.

קטי קטרין שטרית: ניצח.

יריב לוין: חברת הכנסת שטרית, אני קורא אותך לסדר פעם שלישית.

יריב לוין: נא להוציא אותה, בבקשה.

קריאות: – – –

יריב לוין: נא לצאת.

יריב לוין: תודה רבה.

יריב לוין: (חברת הכנסת קטי קטרין שטרית יוצאת מאולם המליאה.)

יבגני סובה: – – – מי שכתב לך את הנאום הזה – – –

יריב לוין: תודה רבה.

יריב לוין: חבר הכנסת סובה, תודה.

בנימין נתניהו: זה לא רק נגדי אישית, זה קודם כול נגד הציבור העצום שאני מייצג.

בנימין נתניהו: אנחנו ראינו את ההתגייסות של השמאל והתקשורת לפני 15 שנה, בזמן תוכנית ההתנתקות.

אלכס קושניר: הצבעת בעדה.

בנימין נתניהו: בהתנתקות הקטנתם מחאת ימין עצומה, והיום אתם מנפחים מחאת שמאל קטנה.

בנימין נתניהו: בהתנתקות הפגינו מאות אלפים; היום זה בקושי רבע מנדט.

בנימין נתניהו: היום אני שומע שאתם מתלוננים, כולל היום מעל הבמה הזאת, שהמשטרה מגבילה אתכם, כביכול בהנחייתי.

בנימין נתניהו: איזה שטויות.

בנימין נתניהו: היום אתם מביאים כמה אוטובוסים שאתם רוצים להפגנות הללו.

בנימין נתניהו: אז, בהתנתקות, עצרו מאות אוטובוסים, חסמו אותם בדרך להפגנות, לא נתנו להם בכלל להגיע.

אלכס קושניר: אבל אתה היית שר האוצר.

בנימין נתניהו: היום אתם מדברים על השתקה – – –

אלכס קושניר: אתה היית בממשלה.

אלכס קושניר: אתה עשית את זה.

קריאות: אתה היית בממשלה.

קריאות: הצבעת בעד ההתנתקות.

בנימין נתניהו: היום התקשורת עושה כתבות על סילוני מים לפיזור הפגנות.

בנימין נתניהו: איפה הייתה אותה תקשורת בהתנתקות, כשפיזרו הפגנות בפרשים, בסוסים, באלות?

אלכס קושניר: צילמה אותך מצביע בעד.

בנימין נתניהו: בהתנתקות, כשמיעוט קטנטן, מיעוט קטנטן, חסם איזה כביש, היו עוצרים אותו מייד.

בנימין נתניהו: היום נותנים למפגינים לשתק שכונות שלמות.

בנימין נתניהו: אז על איזה הגבלות אתם מדברים?

בנימין נתניהו: על איזו פגיעה בדמוקרטיה אתם מדברים?

בנימין נתניהו: אני כמובן לא מגביל שום הפגנה ליד מעון ראש הממשלה, לא מימין ולא משמאל, אבל אני רוצה להגיד לכם, חברי הכנסת, ותקשיבו לי טוב: יש מי שכן הגביל אותה – בית המשפט.

בנימין נתניהו: בזמן הפגנת הימין, הפגנות הימין נגד תוכנית אוסלו ליד רחוב בלפור – –

קריאה: כיכר ציון – – –

בנימין נתניהו: – – קבע בית המשפט את הדברים הבאים: "נתונה לעותרים הזכות החוקתית לקיים אספה או הפגנה ליד ביתו של ראש הממשלה.

בנימין נתניהו: זכות זו אינה מוחלטת.

בנימין נתניהו: יש לאזן אותה עם זכות הפרטיות של ראש הממשלה, בני ביתו ושכניו.

בנימין נתניהו: כן יש לאזנה משיקולים של שלום הציבור".

בנימין נתניהו: אתם יודעים מי היה בראש ההרכב שקבע זאת?

בנימין נתניהו: כבוד השופט אהרן ברק.

בנימין נתניהו: הינה מה שעוד קבע השופט ברק בפסק הדין – ציטוט: 500 איש יתכנסו מול מעונו של ראש הממשלה מרחוב עזה עד רחוב בן מימון.

בנימין נתניהו: משך האספה יהיה מוגבל מ-19:30 עד 21:00 – שעה וחצי – מערכת ההגברה תוגבל לאספה של 500 איש.

בנימין נתניהו: זה אהרן ברק, מי שהיה לימים נשיא בית המשפט העליון.

קריאות: – – –

בנימין נתניהו: אז מה נשתנה מאז?

בנימין נתניהו: זהו אותו בג"ץ, זוהי אותה משטרה, זה אותו מעון ראש ממשלה, זה אותו רחוב בלפור, זה אותם רחובות ליד, זה אותה כיכר פריז.

בנימין נתניהו: מה נשתנה?

בנימין נתניהו: אני אגיד לכם מה נשתנה: מה שהיה אסור אז נגד ראש הממשלה מהשמאל מותר היום נגד ראש הממשלה מהימין.

בנימין נתניהו: חוק אחד לשמאל – חוק אחד לימין.

בנימין נתניהו: צביעות, צביעות, צביעות.

אוסאמה סעדי: לא.

אוסאמה סעדי: הסתה, הסתה, הסתה.

קריאות: – – –

בנימין נתניהו: אז אני אומר לכם, חברי האופוזיציה – –

קריאה: – – –

ניצן הורוביץ: הסתה ושקרים.

בנימין נתניהו: – – אל תתנשאו על העם.

בנימין נתניהו: אל תתיימרו לדבר בשם העם.

בנימין נתניהו: אל תסיתו תוך כדי זה שאתם כביכול מגנים את ההסתה.

בנימין נתניהו: חבר הכנסת לפיד, אני יכול להגיד לך, אל תבנה על הפגנות השמאל שלך, של איימן עודה ושל אהוד ברק.

בנימין נתניהו: מעל הכול, אל תתפור חליפות.

בנימין נתניהו: אבל אני רוצה להגיד לך מה שאמר חבר הכנסת עודה כאן – רשמתי את זה, והוא אומר ככה – הוא אומר, הוא קרא לעברי במליאה והוא אומר: אתה מחבל בשלום.

בנימין נתניהו: המחבל זה אתה בעצמך.

בנימין נתניהו: יאיר לפיד, השותף שלך להפגנות, קרא לראש ממשלת ישראל מחבל.

בנימין נתניהו: התומך בטרור קרא לראש ממשלת ישראל מחבל.

בנימין נתניהו: השותף שלך, יאיר לפיד, שהשתתף בוועידה עם חמאס בחודש שעבר, קרא לראש ממשלת ישראל מחבל.

בנימין נתניהו: את וירוס הקורונה ננצח.

בנימין נתניהו: את וירוס השנאה שלכם – –

ניצן הורוביץ: שלך.

בנימין נתניהו: – – רק אתם יכולים לרפא.

איימן עודה: אתם צעקתם לאזרחים הערבים – – –

ניצן הורוביץ: השנאה שלך.

קריאות: – – –

קריאה: למה – – – כשיש אפשרות – – – למה לענות?

בנימין נתניהו: אז תפסיקו לתת גיבוי לקיצוניות, להסתה, לקריאות לרצח.

בנימין נתניהו: תגנו אותן כאן ועכשיו.

בנימין נתניהו: ואני אומר לכם בוודאות: ההסתה והקיצוניות – –

ניצן הורוביץ: שלך.

בנימין נתניהו: – – לא יביאו אתכם ואותנו כמדינה לשום מקום.

בנימין נתניהו: הנגיף לא מבחין בין שמאל לימין; הנגיף לא מבחין בינינו.

בנימין נתניהו: ננצח אותו רק אם נלך ביחד, וננצח אותו אם נגייס את כוח הרצון שלנו, כוח רצון כביר שמצוי בעם שלנו ובאזרחים שלנו, כדי להתגבר על המכשול, להתגבר על המצר, ואני מאמין שאנחנו נתגבר על הקשיים.

בנימין נתניהו: אני יודע את זה משום שהשבוע ראיתי שתי דוגמאות מופלאות לכוח הרצון הזה.

בנימין נתניהו: שלשום, אחרי שסיימתי דיון עם פרופ' גמזו ושר הבריאות והצוותים הרפואיים הנפלאים שלנו בבית החולים שיבא, ביקרתי ילדה בשם הילה, לבקשתה.

בנימין נתניהו: הילה היא נערה בת 14 וחצי מגבעת שמואל שעוברת טיפולים נגד סרטן, נערה יפהפייה.

בנימין נתניהו: היא עשתה סרטון שמראה כיצד היא מגלחת את שערות ראשה.

בנימין נתניהו: היא רצתה שלנערות במצבה שצריכות לגלח את הראש יהיה האומץ והכוחות שהיא גילתה לעשות את המעשה הזה.

בנימין נתניהו: נערה מדהימה.

בנימין נתניהו: ואתמול, אתמול בפיקוד העורף פגשתי צעיר נוסף עם כוח רצון אדיר.

בנימין נתניהו: לפני יותר משנה פנה אליי נער עיוור בשם דניאל.

בנימין נתניהו: הוא חובב מכוניות, והוא ביקש ממני לבוא ולשבת במכונית של ראש הממשלה.

בנימין נתניהו: הוא בא, נכנסנו למכונית, ישבתי לידו, שאלתי אותו: דניאל, מה החלום שלך?

בנימין נתניהו: והוא אמר לי: החלום שלי – שיהיו לי חברים ושאני אתגייס לצה"ל.

בנימין נתניהו: ואתמול בפיקוד העורף ראיתי את דניאל לבוש מדי צה"ל, מוקף בחבריו החיילים.

בנימין נתניהו: הוא אמר לי: הגשמתי את החלום שלי, והיום אני משמש דוגמה לאחרים.

סמי אבו שחאדה: מסכן.

בנימין נתניהו: הוא הצדיע לי ואני הצדעתי לו, אני מקווה שבשם כולכם.

בנימין נתניהו: זאת הרוח הישראלית, זאת הרוח שלנו, ובזכות הרוח הזאת, ולא דברים האחרים ששמעתי כאן היום ושאני שומע שם בכיכרות – בזכות הרוח הזאת אני מאמין שיחד ננצח.

בנימין נתניהו: תודה רבה לכם.

יריב לוין: תודה רבה לראש הממשלה.

יריב לוין: אני מזמין את יושב-ראש האופוזיציה חבר הכנסת יאיר לפיד למסור את התייחסותו, בבקשה.

יריב לוין: חברות וחברי הכנסת, לאחר הדברים של חבר הכנסת לפיד אנחנו נעבור להצבעה, כך שאנחנו נאפשר אחריהם דקה או שתיים של הפסקה כדי שכולם יעלו למקומותיהם.

קריאה: – – –

יריב לוין: לא לא לא, כולם יעלו למקומותיהם ואחר כך אנחנו נוכל לקיים את ההצבעה.

יריב לוין: אדוני יושב-ראש האופוזיציה, בבקשה.

יאיר לפיד: אדוני היושב-ראש, כנסת נכבדה, אדוני ראש הממשלה, אנחנו שילמנו על הכיסא שעליו אתה יושב עכשיו.

יאיר לפיד: הוא לא שלך, הוא של אזרחי ישראל.

אופיר כץ: – – –

יאיר לפיד: אתה לא בעל הבית פה, אתה שכיר.

יריב לוין: חבר הכנסת כץ, אני מזכיר לך שאתה כבר אחרי שתי קריאות, ובפעם הבאה אני אאלץ להוציא אותך.

יאיר לפיד: אתה שכיר, אני שכיר; כולנו, כל הבניין הזה שכירים של אזרחי ישראל.

יאיר לפיד: אתה יודע למה המפגינים באים אליך לבלפור?

יאיר לפיד: כי הם בעלי הבית.

יאיר לפיד: זה לא הבית שלך, זה הבית שלהם.

יאיר לפיד: הם באו להגיד לך פשוט שהחוזה נגמר.

יאיר לפיד: כשהייתי אצל אמיר השכל במאהל בבלפור אמרתי לו, לאמיר: אתה עוד תהיה פה כשהשער ייפתח בפעם האחרונה והשיירה תעזוב בפעם האחרונה.

שלמה קרעי: – – –

יאיר לפיד: אתה יודע איך זה נראה, הרי, אדוני ראש הממשלה.

יאיר לפיד: עברת את זה כבר פעם בחייך.

יאיר לפיד: אתה תעבור את זה שוב.

יאיר לפיד: השער החשמלי יעלה, השיירה עוזבת.

טלי פלוסקוב: – – –

יאיר לפיד: אאודי ראשונה, אחריה עוד אאודי, עם מאבטחים, אחריה המשאית עם החפצים האישיים, ואז השער נסגר וזה נגמר, בלי דרמה גדולה.

יאיר לפיד: ככה זה בדמוקרטיה.

יאיר לפיד: זה הכוח והיופי של הדמוקרטיה.

קריאות: – – –

יאיר לפיד: אנחנו עובדים אצל אזרחי ישראל.

אופיר כץ: – – –

יאיר לפיד: הם מחליטים מתי הם לוקחים אותנו לעבודה.

יריב לוין: חבר הכנסת כץ.

יאיר לפיד: הם מחליטים מתי לפטר אותנו.

אופיר כץ: – – –

יריב לוין: חבר הכנסת כץ, מה אתה רוצה?

יריב לוין: מספיק.

יאיר לפיד: הם לא יפטרו אותך כי הם שמאלנים, הם לא יפטרו אותך כי הם אנרכיסטים או מפיצי מחלות או כל אחד מהשמות המכוערים שבהם קראת להם בשבועות האחרונים.

יאיר לפיד: הם יפטרו אותך מסיבה פשוטה בהרבה – כי אתה עושה עבודה לא טובה.

יאיר לפיד: הם יפטרו אותך כי אתה עושה עבודה לא טובה.

יאיר לפיד: פעם עשית, אגב.

יאיר לפיד: אתה כבר לא.

קריאות: – – –

יריב לוין: חבר הכנסת קרעי, אני קורא אותך לסדר פעם ראשונה.

יריב לוין: חברת הכנסת ברק, אני קורא אותך לסדר פעם ראשונה.

יריב לוין: מספיק.

יאיר לפיד: הם יפטרו אותך בגלל הכלכלה.

יאיר לפיד: הם יפטרו אותך בגלל שהם לא יכולים לסבול מה שאתה מעולל לחיים הפוליטיים בישראל.

יאיר לפיד: הם יפטרו אותך כי צעירים בני 30 לא רוצים לחזור לגור אצל ההורים.

יאיר לפיד: יש איזו נקודה שהשיווק נעצר, ואפילו אלוף העולם בשיווק – ואתה אלוף העולם בשיווק, לא ניקח את זה ממך – אתה, האלוף, לא יכול למכור לאנשים חולים שהם בריאים; לא יכול לשכנע מובטלים שיש להם עבודה; לא יכול לגרום לאנשים שאין להם כסף לחשוב שיש להם כסף.

יאיר לפיד: אין להם כי נכשלת.

שלמה קרעי: ראש הממשלה – – – בקלפי.

שלמה קרעי: אתה אנטי-דמוקרטי.

שלמה קרעי: לא יעזור לך, אתם הפסדתם ותמשיכו להפסיד בקלפי.

יריב לוין: חבר הכנסת קרעי, חבר הכנסת קרעי, המסר הובן.

יאיר לפיד: נכשלת בטיפול במחלה, נכשלת בטיפול בכלכלה, נכשלת בטיפול באבטלה.

יאיר לפיד: יש איזה צדק פואטי במה שקורה עכשיו, כי אתה אוכל את מה שאתה בישלת.

יאיר לפיד: שנים אמרת לנו: תדעו, ההצלחה הישראלית זה לא הפקידים, זה לא המשפטנים, זה לא אנשי העסקים, זה לא הכלכלנים – זה רק אני.

יאיר לפיד: תסתכלו עליי.

יאיר לפיד: אני לבד, אין לי צוות.

יאיר לפיד: לאף אחד חוץ ממני לא מגיע קרדיט.

יאיר לפיד: אני מנהל את המערכת.

יאיר לפיד: ההצלחה היא רק שלי.

יאיר לפיד: אני, אני, אני, אני, אני.

יאיר לפיד: אז עכשיו הכישלון הוא רק שלך.

יאיר לפיד: זה לא הפקידים, זה לא המשפטנים, זה לא המגזר העסקי, זה לא המפגינים, זה לא אף אחד מהגורמים שאתה מנסה בהיסטריה לזרוק עליהם את האשמה.

יאיר לפיד: זה אתה, אתה, אתה, אתה, אתה ואתה.

יאיר לפיד: אתה עומד בראש המערכת, אתה אמור היית לנהל את המשבר הזה – הכישלון הוא שלך.

יאיר לפיד: הבעיה הכי גדולה שלך היא שהמשבר הזה אי-אפשר להיחלץ בדיבורים.

יאיר לפיד: בפעם הראשונה זה שנים יש לנו למה להשוות.

יאיר לפיד: המגפה – אותה מגפה בכל העולם, הבעיות הכלכליות – אותן בעיות כלכליות בכל העולם, ואין שום הבדל, אז אנחנו יכולים להשוות נתונים ואנחנו יכולים להשוות ביצועים.

יאיר לפיד: בכל מדד השוואתי – תחלואה, אבטלה, גירעון, סגירת עסקים – אנחנו בתחתית של התחתית של הטבלה.

יאיר לפיד: מחוץ ליבשת אמריקה יש רק שלוש מדינות אדומות: עמאן, דרום אפריקה וישראל.

יאיר לפיד: אחוזי האבטלה – מהגרועים בעולם; הגירעון – מהגרועים בעולם; אחוז סגירת העסקים – מקום ראשון בעולם.

יאיר לפיד: בכל דרך שבה אנחנו בוחנים נתונים וביצועים נכשלת בתפקידך.

יאיר לפיד: אנחנו רואים מה עשו ראשי מדינות אחרים – בניו זילנד, בגרמניה, בדנמרק, בדרום קוריאה, בטייוואן, ביוון.

יאיר לפיד: בכל המקומות האלה ראשי המדינות הלכו לעבוד והשיגו תוצאות טובות יותר ממך.

יאיר לפיד: אנחנו עוד נלמד את המודלים של המנהיגות שיצרה התקופה הזאת בחיי העולם.

יאיר לפיד: עבדו צנוע, חסכני, מדויק; אמרו לציבור את האמת; כשהם עשו טעויות הם הודו בהן מייד ותיקנו מהר; נתנו ודאות, נתנו לוחות זמנים; הצליחו להפוך את הציבור לשותף שלהם.

יאיר לפיד: הם התרכזו רק בזה, רק בטיפול במשבר.

יאיר לפיד: שום דבר אחר לא עניין אותם.

יאיר לפיד: ואתה בזמן הזה הקמת ממשלה מנופחת ומנותקת של 36 שרים ו-16 סגני שרים, הלכת לוועדת הכספים ושיגעת אותה כדי לקבל הטבות מס במיליון שקל, בזבזת חודשים קריטיים במסיבות עיתונאים שבהן סיפרת לכולם כמה אתה מדהים.

יאיר לפיד: כמו רוב אזרחי ישראל גם אני הסתכלתי עליך ושאלתי את עצמי מה קרה לך – מה קרה לאיש המוכשר שפעם היה מטפל במשבר הזה אחרת לגמרי.

יאיר לפיד: אני מניח שהתשובה מורכבת – אתה אדם מורכב; המציאות מורכבת.

יאיר לפיד: אבל יש גם אמת פשוטה: אתה יותר מדי זמן בשלטון.

יאיר לפיד: המשבר הזה בא לכולנו בזמן רע, אבל לך הוא בא בזמן רע במיוחד: אחרי 14 שנה שאתה ראש ממשלה, בשיא העייפות ותוך מלחמה משפטית על חייך, בדיוק כשהדמוקרטיה נראית לך כמו איזה משהו מנג'ס שאין לך כוח אליו.

שלמה קרעי: אתה אנטי-דמוקרטי.

אמיר אוחנה: המפלגה הדמוקרטית – – –

יאיר לפיד: אפשר להבין את זה, אבל אסור לקבל את זה – בטח לא עכשיו, בטח לא במשבר שהולך וגדל לנגד עינינו.

אופיר אקוניס: אין דמוקרטיה במפלגה שלך.

אופיר אקוניס: אל תדבר על דמוקרטיה.

אופיר אקוניס: אל תדבר על דמוקרטיה.

יאיר לפיד: זה גדול מכולנו, מר נתניהו.

שלמה קרעי: יש פריימריז – – –

יאיר לפיד: זה לא עליך, זה לא עליי; זה על מדינת ישראל, זה על גורלם של אזרחיה, זה על הכלכלה שלנו ועל העתיד של הילדים שלנו.

מכלוף מיקי זוהר: אתה עושה פריימריז ביש עתיד, יאיר לפיד?

מכלוף מיקי זוהר: יש פריימריז?

מכלוף מיקי זוהר: אתם עושים פריימריז?

אופיר אקוניס: – – –

יריב לוין: השר אקוניס, תודה רבה.

יריב לוין: השר אקוניס, שמענו את קריאות הביניים, ועכשיו נאפשר לו להמשיך.

יריב לוין: תודה.

יריב לוין: עכשיו הדברים של ראש האופוזיציה.

יאיר לפיד: הממשלה שלך לא תוכל לטפל בזה.

יאיר לפיד: היא בנויה, גם לעדותך, עקום ומוזר, עם אפס יכולת תפקודית, וגם אלה שיושבים בה אומרים את זה: מהאדמה הזאת לא יצמח עמל.

יאיר לפיד: אתה כבר לא בנוי לזה.

יאיר לפיד: פעם היית, אתה כבר לא.

יאיר לפיד: הליכודניקים תמיד שואלים אותי בלעג: מי יחליף אותו, אתה?

יאיר לפיד: אז אני אגיד לך משהו שלגמרי זר לתרבות הארגונית שלך: לא אני אחליף אותך – אנחנו נחליף אותך.

יאיר לפיד: זה ההבדל הכי גדול בינינו.

שלמה קרעי: אנחנו – – –

יאיר לפיד: אני לא לבד.

יאיר לפיד: להבדיל ממך, אני חלק מקבוצה, מתפיסה של צוות.

טלי פלוסקוב: ואנחנו לא ניתן לך.

יאיר לפיד: אני עומד בראש קבוצה שיודעת לעבוד ביחד, שלא רבה על קרדיטים, כי כולם רוצים להצליח יחד.

שלמה קרעי: קבוצה מתוסכלת שלא יודעת להפסיד.

יאיר לפיד: אם יש דבר אחד שאין חולק עליו זה שאני יודע לבנות קבוצה של אנשים טובים ולהוביל אותה.

יאיר לפיד: אם אני אהיה ראש ממשלה ותהיה בעיית ביטחון, נניח שתהיה בעיית ביטחון – –

קריאות: – – –

יאיר לפיד: – – בוגי יהיה שם לידי, עם השכל ועם הניסיון, והוא מבין בזה יותר ממני – –

קריאות: – – –

יאיר לפיד: – – הוא מבין בביטחון יותר ממני – הוא, ואורנה, ושטרן, ורם ועפר שלח.

קריאות: – – –

קריאה: חוצפן, אפס – – –

יאיר לפיד: מלחמה בשחיתות – יואב ומיקי וקארין.

יאיר לפיד: כלכלה – חבורה של חברי כנסת צעירים שמבינים בכלכלה מודרנית.

קריאות: – – –

יאיר לפיד: משפט, רשויות מקומיות, תבחר נושא – יש לנו צוות שיודע ואוהב לעבוד ביחד.

יאיר לפיד: אם היה קורה לי מה שקרה לכם אתמול, שכל הטבות המס לפריפריה פתאום לא הגיעו, הייתי קורא למאיר כהן – הוא היה ראש עיריית דימונה, הוא מבין בזה יותר ממני.

יאיר לפיד: יש לידי אנשים שמבינים יותר ממני.

יאיר לפיד: זה לא חיסרון, זה יתרון.

קריאות: – – –

יאיר לפיד: בגלל זה הם מקבלים את המנהיגות שלי – כי הם יודעים שאני רוצה לידי אנשים שמבינים יותר ממני.

קריאות: – – –

יאיר לפיד: אגב, זה לא רק אנשים מהמפלגה שלי – –

קריאה: אתה לא מבין כלום, יאיר.

קריאה: אתה לא מבין כלום – – –

יאיר לפיד: – – זה מכל המפלגות.

קריאות: – – –

יאיר לפיד: הבניין הזה מלא באנשים חכמים ומנוסים שאני יודע ואוהב לעבוד איתם – איווט, נפתלי, אנשים בליכוד, בכחול לבן, במשותפת – –

קריאה: – – – באופוזיציה – – –

יאיר לפיד: – – במפלגות החרדיות יש אנשים שאני עובד איתם מצוין.

קריאה: לא יעזור לך – – –

יאיר לפיד: אני רואה את החרדים מתכווצים.

יאיר לפיד: אל תדאגו, אני לא אגיד שמות, עם מי אני עובד מצוין.

פטין מולא: – – –

יאיר לפיד: זה הדבר שנתנו לי השנים בפוליטיקה – –

מאיר פרוש: – – –

יריב לוין: סגן השר פרוש.

יריב לוין: סגן השר פרוש.

יאיר לפיד: – – זה הדבר שאני לומד עם הניסיון – –

יריב לוין: סגן השר פרוש, נא לזוז מכאן.

יריב לוין: נא לזוז מכאן.

יריב לוין: תודה רבה.

קריאות: – – –

טלי פלוסקוב: מה אמרת לו?

טלי פלוסקוב: מה אמרת לו?

יאיר לפיד: – – ההבנה שהדרך להצלחה עוברת בזה שאתה עובד עם אנשים טובים סביבך ואתה עובד טוב איתם.

יאיר לפיד: אתה לא חותר תחתם, אדוני ראש הממשלה; אתה לא מגמד אותם מהבוקר עד הערב, אדוני ראש הממשלה.

יאיר לפיד: אתה נותן להם כוח ואתה מקבל מהם כוח.

טלי פלוסקוב: מי אתה שתלמד אותו – – –

יאיר לפיד: זו הדרך היחידה לנהל מדינה במאה ה-21.

קריאה: מר לפיד, מי אתה?

יאיר לפיד: אנגלה מרקל, עם כל הניסיון העצום שלה, הקיפה את עצמה באנשים שמבינים יותר ממנה.

קרן ברק: אבל אצלה – – –

יאיר לפיד: ג'סינדה ארדרן, בת 40, ראש ממשלת ניו זילנד, הקיפה את עצמה באנשים שמבינים יותר ממנה.

יאיר לפיד: היא הבינה שהתפקיד שלה הוא להעצים את האנשים סביבה – –

פטין מולא: לך תלמד ממנה – – –

יאיר לפיד: – – ולגרום להם להצליח בתפקידם.

יאיר לפיד: זה סוד ההצלחה שלה, ובגלל זה היא ניהלה את המשבר הרבה יותר טוב ממך.

יאיר לפיד: אני אגיד לך משהו שידהים אותך, שמנוגד לכל האינסטינקטים שלך: אם אני אהיה ראש ממשלה ותהיה בעיה באיראן – –

אופיר כץ: אתה לא תהיה – – –

קריאות: – – –

יאיר לפיד: – – אתה יודע למי אני אתקשר?

קריאות: – – –

יאיר לפיד: אתה יודע למי אני אתקשר?

יאיר לפיד: אליך.

יאיר לפיד: אני אתקשר אליך, עם כל חילוקי הדעות, עם כל הדם הרע.

יאיר לפיד: אני אתקשר אליך כדי לשמוע מה דעתך.

יאיר לפיד: אני חושב שאתה מבין בזה ואני ארצה להקשיב לדעתך.

יאיר לפיד: מדינת ישראל היא מעל הפוליטיקה, היא מעל הקרדיטים, היא מעל כולנו.

קריאות: – – –

יאיר לפיד: הייתי בשבת בגשרים.

יאיר לפיד: הסתובבתי בין המפגינים והבנתי מה מפחיד אותך כל כך – הולדתה של התקווה.

יאיר לפיד: העובדה שבפעם הראשונה הרבה זמן אנשים מחייכים מאחורי המסכות.

יאיר לפיד: התקווה נולדה מחדש.

יאיר לפיד: המפגינים האלה, שאתה אתמול קראת להם הזויים ומוזרים, גילו מחדש את הכוח של הביחד.

יאיר לפיד: הם גילו שאם הם צועקים ביחד שומעים אותם, ואם הם באים ביחד רואים אותם.

שלמה קרעי: זה 2,000 – – –

יאיר לפיד: הם לא ביחד נגד, הם ביחד בעד.

יאיר לפיד: זו התאגדות סביב החיובי – בעד יושר וערבות הדדית, בעד ממשלה שעובדת בשבילנו, לא בשביל עצמה, בעד אהבת הארץ.

אופיר כץ: למה – – –

יאיר לפיד: המפגינים האלה הם לא הזויים והם לא מוזרים, הם נהדרים.

יאיר לפיד: הם האנשים הכי טובים בארץ, והם באו להזכיר לך שהם הבוסים שלך, והבוסים שלך מאוד לא מרוצים.

יאיר לפיד: הם מדברים על ריפוי – הם מדברים על ריפוי מהמחלה וריפוי לכלכלה וריפוי מהניתוק וריפוי לשחיתות ולעם ישראל ולחברה הישראלית.

יאיר לפיד: פצענו את עצמנו מספיק.

יאיר לפיד: הגיע הזמן להתחיל להחלים.

יאיר לפיד: ייאשנו את עצמנו מספיק.

יאיר לפיד: הגיעה זמנה של התקווה.

יאיר לפיד: תודה רבה.

יריב לוין: חברות וחברי הכנסת, מי שמקומו ביציע, נא לעלות, כדי שאנחנו נוכל לעבור להצבעה על הודעת ראש הממשלה כפי שנאמרה על ידו מעל הדוכן.

יריב לוין: חברי הכנסת המורחקים כמובן יכולים לחזור ולתפוס את מקומותיהם לצורך ההצבעה.

יוליה מלינובסקי: תודה רבה, אדוני היו"ר – – – נתת לנו את – – –

קריאות: – – –

אלי אבידר: אדוני, שמעתי שדיברו על השיער שלי.

אלי אבידר: אפשר הודעה אישית?

יוליה מלינובסקי: תודה – – – סליחה שאנחנו מפריעים – – –

קריאות: – – –

יוליה מלינובסקי: אנחנו מפריעים לכם בכול – אנחנו שואלים שאלות, אנחנו – – – צועקים.

יוליה מלינובסקי: תרחיק אותנו, תרחיק אותנו לצמיתות – – –

קריאות: – – –

יוליה מלינובסקי: ואז יהיה פה – – – אנשים הולכים עכשיו לאומן.

יוליה מלינובסקי: תגיד לי, מי נתן את האישור הזה?

קריאה: אני, אני.

יוליה מלינובסקי: תודה רבה – – – חשבתי שראש הממשלה נתן.

יוליה מלינובסקי: ואל תספרו לי אחר כך שיש לנו קורונה בארץ – – –

קריאות: – – –

יוליה מלינובסקי: 30,000 לאומן זה בסדר – – –

קריאות: – – –

אלי אבידר: אפשר לבקש הודעה אישית?

אלי אבידר: שמעתי שהעירו על השיער שלי – – –

יריב לוין: אם כן, חברות וחברי הכנסת, נא לשבת על מנת שאנחנו נוכל לעבור להצבעה על הודעת ראש הממשלה.

יריב לוין: מי שבעד לאשר את ההודעה מצביע בעד ומי שמתנגד מצביע נגד.

יריב לוין: נא לשבת.

יריב לוין: בבקשה לשבת.

יריב לוין: חברי הכנסת האוזר, אזולאי, ארבל, נא לשבת.

יריב לוין: חבר הכנסת האוזר, נא לשבת.

יריב לוין: אני חוזר.

יריב לוין: ראש הממשלה, אני יודע שהעמדה לא עובדת.

יריב לוין: אני אוסיף את קולך, וגם אצל חבר הכנסת מנסור עבאס.

יריב לוין: בסדר גמור.

יריב לוין: אני מבין, ראש הממשלה, שאני מוסיף את הצבעתך בעד ושמנסור עבאס נגד.

בנימין נתניהו: – – –

יריב לוין: אתה מעוניין להתייחס?

יריב לוין: אני רק אומר שאחר כך צריך גם יו"ר האופוזיציה להתייחס.

יריב לוין: אם הוא ירצה אני צריך לתת לו.

יאיר לפיד: היושב-ראש, אפשר להוסיף אותי?

יאיר לפיד: נגד.

יריב לוין: לא, לא, עוד לא הצבענו.

יריב לוין: חבר הכנסת לפיד, עוד לא הצבענו.

יריב לוין: ראש הממשלה ביקש לומר עוד כמה דברים.

יריב לוין: אנחנו נאפשר לו, ואמרתי כבר קודם שאחר כך גם יושב-ראש האופוזיציה רשאי להתייחס, אם ירצה.

יריב לוין: בבקשה.

יריב לוין: נא לשבת.

יריב לוין: חבר הכנסת ארבל, נא לשבת.

יריב לוין: תודה רבה.

בנימין נתניהו: אדוני היושב-ראש, אין אחד שישלול את ההנחה הפשוטה שאף אחד לא יכול לדעת הכול בכל דבר, ושתמיד יהיו כאלה שידעו יותר ויש להתייעץ איתם.

בנימין נתניהו: אבל בזמנו, כששקלתי להתמודד על תפקיד ראש הממשלה, חשבתי להתייעץ עם אדם שאני מאוד מאוד הערכתי את תבונתו, את ההיקף העצום של ידיעותיו, את יכולתו לחדור לעומקם של דברים.

בנימין נתניהו: ואני שאלתי אותו שאלה, חבר הכנסת לפיד.

בנימין נתניהו: שאלתי את אבי, פרופ' בן-ציון נתניהו, זיכרונו לברכה, שאלה: אבא, מה צריך אדם שיהיה לו, תנאי הכרחי, כדי שהוא יוכל להיות ראש ממשלה בישראל?

קריאה: לא להיות מושחת.

קריאות: – – –

קריאה: זה אותו אחד – – –

בנימין נתניהו: והוא אמר, הוא השיב לי את הדברים הבאים.

קריאות: – – –

בנימין נתניהו: הוא השיב לי בשאלה – הוא אמר: מה אתה חושב?

בנימין נתניהו: ואני אמרתי: צריך שלאדם יהיה כיוון – –

קריאה: לקחת שוחד.

בנימין נתניהו: – – ברור של מדיניות שהוא רוצה להוביל את השינויים אליה, שתהיה לו גם היכולת לדבוק במטרה, לנווט אליה, וגם הגמישות לזוז בציר אבל להתכוון למטרה.

בנימין נתניהו: והוא אמר לי: זה נכון תמיד.

בנימין נתניהו: זה נכון לנשיא אוניברסיטה, זה נכון למנהל בית ספר, לבעל עסק, למפקד צבאי – זה נכון לכולם.

בנימין נתניהו: זה לא מה שחיוני שיהיה לראש ממשלה בישראל.

בנימין נתניהו: ושאלתי אותו: ובכן, מה חיוני?

בנימין נתניהו: והוא אמר לי מילה אחת שהדהימה אותי.

קריאה: שוחד.

בנימין נתניהו: הדהימה אותי.

בנימין נתניהו: הוא אמר: מה שחיוני לראש ממשלה בישראל שתהיה לו זה השכלה.

בנימין נתניהו: אם אין לו השכלה עמוקה ורחבה, הוא יהיה עבד של הפקידים והסובבים אותו.

בנימין נתניהו: יאיר לפיד, אני מביא את זה לתשומת ליבך.

בנימין נתניהו: היית כתב במחנה; היום אתה צייצן המחנה.

בנימין נתניהו: יש עוד כמה דברים שאתה צריך לעשות באמצע כדי להיות ראש ממשלה.

יריב לוין: תודה.

יריב לוין: בלי מחיאות כפיים, בבקשה.

יריב לוין: חבר הכנסת לפיד.

יריב לוין: תודה רבה, מספיק.

יריב לוין: תודה רבה.

יריב לוין: חבר הכנסת לפיד, בבקשה.

אלעזר שטרן: אתה בלחץ, אף פעם לא שמעתי אותך – – –

יאיר לפיד: אדוני ראש הממשלה, אדם עם ניסיון כמו שלך, לעמוד מול כל הבניין הזה ולהבהיר להם באופן כל כך מוחלט שהלחצתי אותך – הייתי מצפה ליותר.

יאיר לפיד: לעלות הנה ולהגיד, לתקוף אותי אישית אחרי הנאום הזה, זה כמו להודיע: חבר'ה, תיזהרו, הוא אכן מועמד לגיטימי לראשות הממשלה.

יאיר לפיד: אנחנו צריכים למצוא דברים להגיד נגדו.

יאיר לפיד: ואני אגיד לך משהו: אם כבר אביך דיבר איתך ונתן לך הצעות איך להיות ראש ממשלה, אולי כדאי שהיה נותן לך את ההצעה הבאה: תכבד את האנשים סביבך.

יריב לוין: חברות וחברי הכנסת, מספיק עם מחיאות הכפיים.

יריב לוין: אם כן, אנחנו עוברים להצבעה על הודעת ראש הממשלה כפי שנמסרה על ידו כאן בדיון.

יריב לוין: אני חוזר: מי שהוא בעד לאשר את ההודעה מצביע בעד, מי שמתנגד מצביע נגד.

יריב לוין: הצבעה.

יריב לוין: הצבעה מס' 6 בעד הודעת ראש הממשלה – 55 נגד – 37 נמנעים – אין הודעת ראש הממשלה נתקבלה.

יריב לוין: אם כן, בעד – 55, נגד – 37, אין נמנעים.

יריב לוין: אני קובע שהודעת ראש הממשלה אושרה על ידי הכנסת.

יריב לוין: אני מזמין את חבר הכנסת איימן עודה למסור הודעה אישית, בבקשה.

יריב לוין: בבקשה, חבר הכנסת איימן עודה.

איימן עודה: כבוד היושב-ראש, עמיתיי חברי הכנסת וחברות הכנסת – סליחה, אני מבקש.

יריב לוין: חבר הכנסת עודה, אין בעיה.

יריב לוין: אין בעיה, אנחנו נעצור את השעון.

יריב לוין: הכול בסדר.

יריב לוין: חברי הכנסת, מי שרוצה לצאת יכול לצאת, ומי שרוצה לשמוע את הדברים מוזמן להישאר ולשבת.

יריב לוין: בבקשה.

איימן עודה: כבוד היושב-ראש, עמיתיי חברי הכנסת וחברות הכנסת, ראש הממשלה, אתה תקפת אותי על השתתפותי בכנס הפיוס הפלסטיני.

איימן עודה: אני רוצה להגיד לך מה ההבדל בינינו.

איימן עודה: אתה, אתה בעצמך, מעביר מזוודות כסף לחמאס בגלל שתי מטרות: המטרה הראשונה – להנציח את הפיצול הפלסטיני, והמטרה השנייה – לקבע את הסכסוך, כי מבחינתך, לעד נחיה על חרב.

איימן עודה: אבל אני, להבדיל ממך, אני כן תומך בפיוס הפלסטיני, כי אני תומך בשלום על בסיס שתי המדינות.

איימן עודה: זה ההבדל בינינו.

איימן עודה: נתניהו, המגפה בסך הכול חשפה את מי שתמיד היית.

איימן עודה: ככל שאנחנו התרגלנו לעטות מסכות, המסכות שלך ירדו בזו אחר זו.

איימן עודה: אתה לא קוסם, אתה נוכל אנוכי שמתנדנד בין שיגעון גדלות להזיות רדיפה.

איימן עודה: אתה לא מוטרד בלילה ממיליון מובטלים כמו שאתה מוטרד מחברי ליכוד מוטרדים; אתה לא מוטרד בלילה ממיליון מובטלים כמו שאתה מוטרד מחברי ליכוד מורדים; אתה לא מעוניין בילדים רעבים כמו שאתה אובססיבי לפרשנים עוקצניים.

איימן עודה: לקח מעט מעל עשור, אבל האמת תמיד יוצאת לאור.

איימן עודה: עכשיו כולם רואים את ההרס שאתה זרעת.

איימן עודה: תודה.

איימן עודה: [מס' מ/1303; דברי הכנסת, חוברת זו, ישיבה 62; נספחות.

איימן עודה: ]

יריב לוין: חברות וחברי הכנסת, אנחנו עוברים לנושא הבא על סדר-היום – הצעת חוק עובדים זרים (נגיף הקורונה החדש – הוראת שעה – תיקון מס' 21), התש"ף

יריב לוין: –2020, לקריאה השנייה ולקריאה השלישית.

יריב לוין: תציג את הצעת החוק חברת הכנסת טלי פלוסקוב, בשם יושב-ראש ועדת העבודה, הרווחה והבריאות.

יריב לוין: בבקשה.

טלי פלוסקוב: תודה, אדוני היושב-ראש.

טלי פלוסקוב: חבריי חברי הכנסת, התבקשתי על ידי יושב-ראש ועדת העבודה, הרווחה והבריאות חבר הכנסת חיים כץ להציג את הצעת החוק, ואבקש, כמובן, את תמיכתכם.

טלי פלוסקוב: אני מתכבדת להביא בפני הכנסת לקריאה שנייה ולקריאה שלישית את הצעת חוק עובדים זרים (נגיף הקורונה החדש – הוראת שעה – תיקון מס' 21), התש"ף

טלי פלוסקוב: –2020, שהגישה הממשלה.

טלי פלוסקוב: בשל התפשטות נגיף הקורונה הונפקו לעובדים רבים המגיעים משטחי הרשות הפלסטינית אישורי עבודה המאפשרים לינה בישראל כדי למנוע את סיכוני ההדבקה במעבר יום-יומי בין האזורים.

טלי פלוסקוב: מאחר שכעת עובדים אלה אינם יכולים לחזור לביתם מדי יום, הצעת החוק מחייבת את מעסיקיהם בשתי חובות שאינן חלות כלפיהם בשגרה: ראשית, לבטחם בביטוח רפואי שיאפשר להם לקבל שירותי בריאות בישראל, תוך מתן אפשרות לניכוי חלק מהוצאות הביטוח משכר העובד, לפי התקנות; שנית, להעמיד לרשותם מגורים הולמים.

טלי פלוסקוב: בענפי החקלאות או התעשייה יחולו על המעסיק ההוראות הרגילות הקובעות מהם מגורים הולמים, תוך התאמה למנגנון קפסולות של תשעה עובדים, ויחולו עליו גם התקנות המאפשרות ניכוי משכר העובד בעד מגורים הולמים.

טלי פלוסקוב: לעומת זאת, בענף הבניין סטנדרט המגורים נקבע בתוספת לחוק, ובהתחשב בכך שהמגורים עשויים להיות במבנה הנמצא באתר הבנייה, המעסיק לא יוכל לנכות או להפחית משכר העובד כל סכום בעד העמדת המגורים.

טלי פלוסקוב: כדי להבטיח את קיומן של ההוראות לגבי עשרות אלפי העובדים הזרים מהרשות הפלסטינית שקיבלו היתרי שהייה עם לינה מאפשרת הצעת החוק להעניק סמכויות פיקוח ואכיפה גם למפקחים מטעם משרדי הבינוי והשיכון, החקלאות ופיתוח הכפר והכלכלה והתעשייה, שיתגברו את מערך הפיקוח והאכיפה הקיים לפי חוק עובדים זרים.

טלי פלוסקוב: הצעת החוק נקבעה כהוראת שעה עד תחילת חודש נובמבר, בהמשך לתקנות שעת חירום שקבעו הוראות דומות ופוקעות בימים אלה.

טלי פלוסקוב: את תוקף הוראת השעה אפשר יהיה להאריך בצו, באישור הוועדה, למשך שלושה חודשים בכל פעם, אך זאת רק כל עוד עומדת בתוקפה הכרזה על מצב חירום בשל נגיף הקורונה לפי חוק סמכויות מיוחדות להתמודדות עם נגיף הקורונה החדש (הוראת שעה), התש"ף–2020.

טלי פלוסקוב: להצעת החוק הזאת הוגשה הסתייגות, אך עד כמה שידוע לי חבר הכנסת אוסאמה סעדי משך את ההסתייגות.

טלי פלוסקוב: לכן אני מבקשת מחברי הכנסת לתמוך בהצעה ולאשרה, כי פג תוקף התקנות היום; לכן בעצם אנחנו העלינו את ההצעה הזאת היום.

טלי פלוסקוב: תודה רבה לכולם.

אליהו ברוכי: תודה רבה.

אליהו ברוכי: נעבור להסתייגויות.

אליהו ברוכי: חבר הכנסת אוסאמה סעדי?

אוסאמה סעדי: רשות דיבור במקום – – –

אליהו ברוכי: אוקיי, רשות דיבור במקום ההסתייגות.

אליהו ברוכי: ההסתייגות ירדה?

אליהו ברוכי: הורדתם?

אוסאמה סעדי: כן.

אליהו ברוכי: אוקיי.

אליהו ברוכי: גם את הלחלופין?

אוסאמה סעדי: כבוד היושב-ראש, כבוד השר, חבריי חברי הכנסת, אנחנו ברשימה המשותפת תומכים בחוק הזה, שנותן מגורים, אדוני השר – ואני מברך אותך על החוק הזה – שנותן מגורים ראויים לעובדים הפלסטינים שנאלצים ללון בתקופה הזאת של הקורונה במקום עבודתם בישראל ולא לחזור מדי יום כמו בעבר, כבעבר, לבתים שלהם בשטחי הרשות הפלסטינית.

אוסאמה סעדי: אנחנו הגשנו הסתייגות בוועדת העבודה והרווחה על נקודה אחת ויחידה, והיא שרצינו להשוות את התנאים שבחוק בענף בניין – לא לחייב את העובדים הפלסטינים בהוצאות הלינה, כ-500 שקל בחודש, ולהשוות את זה לענפי התעשייה והחקלאות.

אוסאמה סעדי: אמרנו, אני וחברתי היבה יזבק, כשהיינו בדיון בוועדת העבודה והרווחה: לא צריך להפלות את ענפי החקלאות והתעשייה.

אוסאמה סעדי: עובדים פלסטינים שעובדים בענף התעשייה ובחקלאות מחייבים אותם ב-500 שקל הוצאות לינה, ועובדי בניין – לא מחייבים אותם.

אוסאמה סעדי: ביקשנו שגם עובדי חקלאות, עובדים פלסטינים שעובדים בחקלאות ועובדים בתעשייה, לא יחויבו, והוצאות הלינה יהיו על חשבון המעסיק.

אוסאמה סעדי: ואז התקשרו אלינו אתמול בלילה ואמרו: התוקף של התקנות מסתיים היום, 5 באוגוסט, ואם החוק הזה לא יעבור היום בקריאה שנייה ושלישית, רק בשבוע הבא, המעסיקים שניסו בוועדה להסיט ולהטיל את הוצאות הלינה על העובדים, או שתישמר להם הזכות – ובוודאי שאז היו משתמשים בה – שיחייבו את העובדים שלהם בענף הבניין – ואנחנו יודעים, כבוד השר, שכמעט 90% מהעובדים הפלסטינים שעובדים בישראל עובדים בענף בניין – לכן הסכמנו להוריד את ההסתייגות הזאת ואמרנו שבתנאי שתביאו את זה היום, ואנחנו נצביע בקריאה שנייה ושלישית.

אוסאמה סעדי: מתברר בדיון, אדוני השר – ואני קורא לך ואני מבקש ממך לקיים דיון, ואני גם פניתי והגשתי בקשה לדיון מהיר בוועדה לביקורת המדינה – שיש דוח שפרסם מבקר המדינה ביום שני שעבר, שלשום, שמדבר על תופעה מבישה, והיא תופעת המתווכים, המאכערים, בהיתרי עבודה.

אוסאמה סעדי: אמרנו: לא יעלה על הדעת שעובד פלסטיני ייאלץ לשלם כל חודש 2,500 שקל, כבוד השר, על מנת לקבל היתר עבודה.

אוסאמה סעדי: ומבקר המדינה אומר: התופעה הזאת – והוא מכנה אותה במילים הנכונות ובתואר הראוי לה, "סחר בהיתרים".

אוסאמה סעדי: והוא אומר: הסחר הזה פוגע פגיעה קשה במשכורתם ובהכנסתם של פועלים פלסטינים, והממוצע, חבריי, הוא 5,000–6,000 שקל שהעובדים הפלסטינים מקבלים.

אוסאמה סעדי: אז תארו לעצמכם שמתוך זה הוא צריך לשלם 2,500 שקל, הוא צריך לשלם בול בריאות – 93 שקל, ועכשיו הוא צריך לשלם גם 130 שקל ביטוח בריאות כשהוא שוהה בישראל בלילה, שאם חס וחלילה קורה לו משהו אז משלם 130 שקל נוספים, והוא צריך לשלם עכשיו גם הוצאות מחיה כשהוא שוהה בישראל.

אוסאמה סעדי: מה נשאר לו?

אוסאמה סעדי: לכן, כבוד השר, אני חושב – אני סמוך ובטוח שאתה לא מסכים לתופעה כזאת, וצריך למגר את התופעה הזאת, ויש הרבה פתרונות לעניין הזה.

אוסאמה סעדי: אפשר לתת היתרים ולקבוע מדיניות איך נותנים היתרים ולמי נותנים היתרים, ולהפסיק אחת ולתמיד את השערורייה הזאת שנקראת מאכערים ומתווכים ומאכערים בהיתרי העבודה.

אוסאמה סעדי: אני מברך אותך, כבוד השר.

אוסאמה סעדי: אני קורא לכל חברי הכנסת באמת לתמוך בהצעת חוק זו, שנותנת מגורים ראויים.

אוסאמה סעדי: אנחנו אמרנו והבאנו דוגמאות מבישות לתנאי המחיה של הפועלים הפלסטינים – בין פיגומים, בתוך חממות – וסוף-סוף צריך לתת להם תנאים אנושיים במגורים כשהם עובדים בישראל.

אוסאמה סעדי: תודה.

אליהו ברוכי: תודה רבה.

אליהו ברוכי: אני רק רוצה לוודא שגם את ההסתייגות החלופית הורדתם.

אליהו ברוכי: נכון?

אוסאמה סעדי: כן, כן.

אליהו ברוכי: אוקיי.

אליהו ברוכי: אז אנחנו רק נצביע.

מרב מיכאלי: לא, לא.

אליהו ברוכי: סליחה, סליחה.

אליהו ברוכי: בקשת דיבור של חברת הכנסת מרב מיכאלי.

אליהו ברוכי: חמש דקות, בבקשה.

מרב מיכאלי: לפני עשר דקות התקיים כאן דיון 40 חתימות בנושא קריסת השירותים החברתיים בישראל.

מרב מיכאלי: דיון 40 חתימות, למי שלא יודע ויודעת, זה דיון שמתקיים בנוכחות ראש הממשלה, שצריך לשבת במשך כל הדיון, ומדברות בו כל סיעות הבית, אלא שבדיון שהתקיים כאן עכשיו בנושא קריסת השירותים החברתיים, הנושא האקוטי הזה, יש סיעה אחת שלא נשמעה, וזאת סיעת העבודה.

מרב מיכאלי: סיעת העבודה בכנסת ישראל לא נשמעה בדיון על קריסת השירותים החברתיים.

מרב מיכאלי: למה היא לא נשמעה?

מרב מיכאלי: משום שמפלגת העבודה נחטפה, פשוט נחטפה לתוך ממשלה כושלת, מושחתת, רעה ומזיקה.

מרב מיכאלי: כי מה יכלו לבוא ולהגיד שר הכלכלה או שר הרווחה על קריסת השירותים החברתיים שהם שותפים לה, שלא לומר שותפים ראשיים לה?

מרב מיכאלי: הם דיברו על השפעה מבפנים.

מרב מיכאלי: על מה הם משפיעים היום – על האבטלה הגדולה ביותר שהייתה בישראל אי פעם?

מרב מיכאלי: על המצוקה הכלכלית החריפה שעומדת להחמיר?

מרב מיכאלי: על משבר המשכנתאות שעומד להתרגש עלינו?

מרב מיכאלי: אולי על תקציב הישיבות הממשמש ובא?

מרב מיכאלי: אולי על הורדת מס רכישה לדירות עד 16 מיליון שקל לדירה שנייה, שלישית, רביעית ועוד ועוד?

יואב קיש: מרב, מרכז מפלגת העבודה תומך בממשלה – – –

מרב מיכאלי: מה היה להם להגיד?

יואב קיש: – – – השרים בממשלה.

יואב קיש: את מורדת, מה לעשות?

מרב מיכאלי: לי, לעומת זאת, שאני לא הצטרפתי לממשלה הזאת, ואני נשארת נאמנה למה שמפלגת העבודה הבטיחה – –

יואב קיש: – – –

מרב מיכאלי: – – מחויבת לה וצריכה לעבוד בשבילה – –

יואב קיש: – – –

מרב מיכאלי: – – לי, לעומת זאת, הם לא נתנו לדבר בדיון הזה, חברות וחברים.

מרב מיכאלי: ובכן, הינה אני כאן.

מרב מיכאלי: אני כאן כדי להגיד שמפלגת העבודה, בדיון על קריסת השירותים החברתיים הייתה צריכה להיות הסיעה הראשונה שתדבר.

מרב מיכאלי: מפלגת העבודה היא המפלגה שהקימה כאן מדינת רווחה שבה היו שירותים חברתיים לתפארת שממשלות נתניהו לדורותיהם רמסו, הרעיבו, השחיתו והרסו עד שהגענו לשבר הגדול הזה.

מרב מיכאלי: מפלגת העבודה, אסור היה שתהיה חלק מממשלה שמביאה היום ישראליות וישראלים לפת לחם.

מרב מיכאלי: מפלגת העבודה, אסור היה שתהיה חלק מממשלה שהעומד בראשה מטנף מפגינות ומפגינים שמממשים את זכותם הדמוקרטית למחות, ועוד מעז להתלונן על מלונות – –

קטי קטרין שטרית: תחזרי על מה שהם אומרים עליו, מרב.

מרב מיכאלי: – – הפאר שמהם מתנהלת – –

קטי קטרין שטרית: מרב, תגני, תגני את מה שהם – –

מרב מיכאלי: – – המחאה הזאת.

קטי קטרין שטרית: – – אומרים עליו ועל משפחתו.

מרב מיכאלי: נתניהו מעז להתלונן על מלונות פאר.

קטי קטרין שטרית: את לא מגנה – –

מרב מיכאלי: ממש, האירוניה תולה את עצמה.

קטי קטרין שטרית: – – גם את הצד השני.

מרב מיכאלי: האיש שדורש מאזרחיות ואזרחי ישראל לממן לו את הבריכה בקיסריה, את מעון ראש הממשלה המיועד בעלויות של מיליארדים, מטוס ראש ממשלה במיליארדים, האיש שדורש מאזרחיות ואזרחי ישראל לשלם לו את מס הכנסה ובשביל זה מעסיק את ועדת הכספים בימים של משבר כלכלי תקדימי – הוא מתלונן על מלונות פאר.

מרב מיכאלי: מפלגת העבודה נחטפה והיא שבויה ומוחזקת כבת ערובה בידי היושב-ראש שלה והאיש השני, אבל מפלגת העבודה תקום על הרגליים, כי כשאנחנו ניקח חזרה את מפלגת העבודה, היא תחזור לעשות את מה שמדינת ישראל צריכה שהיא תעשה: לבנות כאן מדינת רווחה, שרואה אזרחיות ואזרחים ונותנת להם את הזכויות שמגיעות להם, נותנת להם פרנסה, כבוד, יחס ראוי, נותנת להם שכר כמו שצריך, גם כשהן מורות ואחיות ועובדות סוציאליות ופסיכולוגיות, ובכלל נותנת פסיכולוגיות, למשל בשירות הציבורי.

מרב מיכאלי: מפלגת העבודה, כשאנחנו נחזיר אותה לעצמנו, תחזור להיות המפלגה שרוצה להשיג כאן ביטחון באמצעות שלום, באמצעות הסכמים מדיניים, ולא באמצעות סיפוח חד-צדדי שמסכן את המשך קיומה.

מרב מיכאלי: מפלגת העבודה, חברות וחברים, לא נעלמה, מפלגת העבודה שבויה, והתפקיד שלנו הוא לשחרר אותה.

מרב מיכאלי: תודה רבה.

משה ארבל: תודה רבה לחברת הכנסת מרב מיכאלי.

משה ארבל: גברתי, בדרך כלל, כשגברתי נואמת פה ואני יושב בכס היו"ר, הנאומים האלה הופכים ויראליים.

משה ארבל: אני מקווה שזאת סגולה גם הפעם.

מרב מיכאלי: אמן.

אחמד טיבי: עכשיו הבנתי למה – – –

משה ארבל: זה למרות היותי כאן.

משה ארבל: אני מבקש לעבור להצבעה על הצעת חוק עובדים זרים.

מרב מיכאלי: רגע, גם אני רוצה להצביע.

משה ארבל: אני יכול לאפשר לגברתי להצביע גם מכאן.

משה ארבל: לשיקולך.

מרב מיכאלי: תודה.

משה ארבל: מאפשר.

משה ארבל: אני מבקש להצביע על הצעת חוק עובדים זרים (נגיף הקורונה החדש – הוראת שעה – תיקון מס' 21), התש"ף

משה ארבל: –2020, הצבעה בקריאה שנייה על הצעת החוק.

משה ארבל: אחרי שאני אציין את תוצאות ההצבעה האלקטרונית אני אצרף חברי כנסת שנמצאים כאן באולם ומבקשים להצביע.

משה ארבל: הצבעה מס' 7 בעד סעיפים 1–2 – 18 נגד – אין נמנעים – אין סעיפים 1–2 נתקבלו.

משה ארבל: ובכן, תוצאות ההצבעה האלקטרונית הן 18 בעד, אין מתנגדים ואין נמנעים.

משה ארבל: אני מבקש לצרף כתומכים את חברת הכנסת מרב מיכאלי, חבר הכנסת סעיד אלחרומי, חבר הכנסת יוסף טייב, חבר הכנסת יעקב טסלר, חבר הכנסת יצחק פינדרוס, חבר הכנסת אליהו ברוכי, חברת הכנסת קרן ברק וחברת הכנסת קרן שטרית.

משה ארבל: לאחר מכן, תוצאות ההצבעה הן כדלקמן: 26 בעד, אין מתנגדים ואין נמנעים.

משה ארבל: אני קובע שהצעת החוק עברה בקריאה שנייה.

משה ארבל: אני מבקש לעבור להצבעה על הצעת חוק עובדים זרים (נגיף הקורונה החדש – הוראת שעה – תיקון מס' 21), התש"ף

משה ארבל: –2020, בקריאה שלישית.

משה ארבל: הצבעה.

משה ארבל: הצבעה מס' 8 בעד החוק – 10 נגד – אין נמנעים – אין חוק עובדים זרים (נגיף הקורונה החדש – הוראת שעה – תיקון מס' 21), התש"ף–2020, נתקבל.

משה ארבל: ובכן, תוצאות ההצבעה האלקטרונית הן עשרה בעד.

משה ארבל: אני מבקש לצרף חברי כנסת שנכחו במליאה ומבקשים להצביע: חבר הכנסת סעיד אלחרומי, חבר הכנסת יוסף טייב, חבר הכנסת יעקב טסלר, חבר הכנסת סגן השר יואב קיש, חבר הכנסת יצחק פינדרוס, חבר הכנסת אליהו ברוכי, חברת הכנסת קטי שטרית, חברת הכנסת קרן ברק, חברת הכנסת היבה יזבק, חברת הכנסת עאידה תומא סלימאן, חבר הכנסת טאהא, חברת הכנסת סאלח, חבר הכנסת אוסאמה סעדי וחבר הכנסת עופר כסיף, וכן חברת הכנסת מרב מיכאלי וחברת הכנסת אימאן ח'טיב יאסין – גברתי הייתה באולם ולא הצביעה?

משה ארבל: הצבעת דרך המחשב?

אימאן ח'טיב יאסין: אני חושבת שהצבעתי במחשב.

משה ארבל: את חושבת שהצבעת?

משה ארבל: זה חשוב לנו לדעת.

משה ארבל: אם היא הצביעה – לא נצרף את הצבעתך בנוסף.

משה ארבל: אשר על כן, תוצאות ההצבעה הן 14, נוסף לעשרה – 24 תומכים, אין מתנגדים, אין נמנעים.

משה ארבל: אני קובע שהצעת החוק עברה בקריאה שלישית, ותיכנס לספר החוקים של מדינת ישראל.

משה ארבל: << הלסי >> מצוקת בתי החולים הציבוריים העצמאיים והיערכות לתחלואת חורף 2021 בצל הקורונה << הלסי >>

משה ארבל: אני מתכבד לעבור להצעות לסדר-היום בנושא: מצוקת בתי החולים הציבוריים העצמאיים והיערכות לתחלואת חורף 2021 בצל הקורונה – הצעות מס' 1056, 1057, 1080, 1085, 1091, 1103 ו-1106.

משה ארבל: תעלה ותבוא חברת הכנסת קטי שטרית, בבקשה.

קטי קטרין שטרית: אדוני היושב-ראש, אדוני סגן השר, לבתי החולים הציבורים העצמאיים אשר נלחמים במגפת הקורונה יש בעיה תזרימית, מיידית וחריפה.

קטי קטרין שטרית: בתי החולים הציבוריים העצמאיים ובתי החולים של קופת חולים הכללית מחזיקים בכ-50% ממיטות האשפוז בארץ.

קטי קטרין שטרית: בתי החולים האלה פתחו מחלקות קורונה במהירות וביעילות, למרות העלויות גבוהות, ובלי לחכות עד קבלת סיוע תקציבי ממשלתי, אך כעת הם מוצאים את עצמם עם מצוקה תזרימית קשה, בלי יכולת לשלם לספקים, בבעיית עמידה בתשלום המשכורות כל חודש מחדש, ובטח ובטח לא מסוגלים להיערך לקראת החורף בצל הקורונה.

קטי קטרין שטרית: לדוגמה, בבית החולים שערי צדק בירושלים הסבו שמונה מחלקות לטובת מחלקות הקורונה, בעבודה מאומצת ביום ובלילה, השקיעו עשרות מיליונים והגיעו בתקופת השיא ל-120 חולי קורונה מאומתים.

קטי קטרין שטרית: בלי ההתגייסות שלהם, מדינת ישראל הייתה במצוקה קשה מאוד בטיפול בחולי הקורונה.

קטי קטרין שטרית: בישראל יש כיום 26 בתי חולים, כמחצית מהם ממשלתיים, בתי חולים של קופות חולים כללית ובתי חולים ציבוריים עצמאיים, כמו הדסה, שערי צדק, לניאדו, מעייני הישועה, ושלושה בתי חולים בנצרת.

קטי קטרין שטרית: חבל מאוד שלא נמצאים כל החברים מהרשימה המשותפת, כי מדובר בבתי חולים מאוד מאוד חשובים, שנותנים מענה – – –

אימאן ח'טיב יאסין: אני כאן.

קטי קטרין שטרית: עכשיו הגעת, כל הכבוד.

אימאן ח'טיב יאסין: הייתי למעלה.

קטי קטרין שטרית: כל הכבוד.

קטי קטרין שטרית: למרות שבתי החולים האלה ציבוריים עצמאיים, ממשלת ישראל מכתיבה את מערכת התגמול שלהם, כך שהתשלום שמעבירה הקופה על יום אשפוז לבתי החולים יוצא מראש במחירי הפסד לבתי החולים.

קטי קטרין שטרית: עלות התפעול הרפואי עולה על עלות ימי האשפוז שנדרשת הקופה לשלם, אך כך למעשה המדינה, שמחזיקה בבתי החולים הממשלתיים, היא גם הרגולטור וגם קובעת את המחירים לבתי החולים.

קטי קטרין שטרית: כפועל יוצא מכך בתי החולים הציבוריים העצמאיים נמצאים בגירעון צפוי וידוע, בלי קשר למגפת הקורונה, גם בימי השגרה, בימים הרגילים.

קטי קטרין שטרית: בניגוד לבתי החולים הממשלתיים, אשר מקבלים תקציב שנתי נוסף מהמדינה בסכום כולל של 2 מיליארד שקלים, בתי החולים הציבוריים העצמאיים מקבלים תקצוב זעיר.

קטי קטרין שטרית: אגב, גם מבקר המדינה כתב על זה והתייחס לסוגיה הזאת בכובד ראש.

קטי קטרין שטרית: אנחנו יכולים במו ידינו לגרום לכך שבתי החולים האלה יעמדו איתנים להתמודד עם מגפת הקורונה – יכול להיות גם גל שלישי לקראת החורף.

קטי קטרין שטרית: אני מבקשת להעביר את הנושא הזה לדיון בוועדת הכספים, כדי שנוכל לתגמל את בתי החולים העצמאיים ולהודות להם בכך על כל העבודה המאומצת, העבודה הטובה שהם עושים למען הצלת המדינה, למען הצלת כל האנשים והחולים שמגיעים אליהם.

קטי קטרין שטרית: תודה רבה.

משה ארבל: תודה רבה לחברת הכנסת קטי שטרית.

משה ארבל: כמובן שגם חברי הרשימה המשותפת – גם חבר הכנסת סעדי נמצא במליאה, והוא תושב עראבה, העיר שיחס הרופאים פר תושבים – – –

אימאן ח'טיב יאסין: גם אני תושבת עראבה, מה קרה?

משה ארבל: גם חברת הכנסת ח'טיב יאסין.

משה ארבל: מספר הרופאים פר תושב שם הוא הגבוה ביותר בישראל.

משה ארבל: חבר הכנסת אליהו ברוכי – יעלה ויבוא.

משה ארבל: שלוש דקות גם לרשותך, אדוני, בבקשה.

אליהו ברוכי: אדוני היושב-ראש, חבריי חברי הכנסת, כבוד השר, בערב תשעה באב עזבתי את משכן הכנסת ויצאתי לסיור בבית החולים שערי צדק כאן, בירושלים.

אליהו ברוכי: לא בדקתי בקו אווירי את המרחק הקטן בין מקום קבלת ההחלטות במשכן הכנסת לבין שדה הקרב שנמצא במחלקות הקורונה המאוכלסות בבית החולים.

אליהו ברוכי: ברכב זה לקח שמונה דקות נסיעה בלבד.

אליהו ברוכי: גיליתי עולם חדש.

אליהו ברוכי: נכון, אפשר לשבת שעות על גבי שעות בוועדת הקורונה ובדיוני המליאה, אבל אין כמו מראה עיניים.

אליהו ברוכי: הדיון החשוב הזה היום, בעיניי, מוקדש לאו דווקא למחלקות הקורונה בבתי החולים.

אליהו ברוכי: אנחנו מדברים על הקורונה אבל אנחנו במשבר שמאיים על כל הקופה, על המערך כולו.

אליהו ברוכי: מחלקת קורונה בבית החולים, בכל בית חולים, זו מחלקה חדשה שדורשת תיאום ותזמון מלא בין המחלקות השונות.

אליהו ברוכי: בגל הראשון בתי החולים צמצמו עד למינימום האפשרי את הפעילות השוטפת של ניתוחים וטיפולים נוספים.

אליהו ברוכי: צעדים אלה היו הוראה ישירה של הממשלה והביאו את בתי החולים לגירעונות ענק.

אליהו ברוכי: אני מבקש להזכיר לכולנו שלפני כשנתיים בית החולים הדסה עין כרם עמד במשבר חסר תקדים.

אליהו ברוכי: המדינה כולה עקבה בדריכות אחרי הניסיונות להעמיד את בית החולים על הרגליים.

אליהו ברוכי: כיום אנחנו עומדים בפני גל משברים, לא של בית חולים אחד – של הרבה יותר מזה.

אליהו ברוכי: בתי החולים הציבוריים מתוקצבים בקביעות הרבה פחות מבתי החולים הממשלתיים, למרות שבפועל הם מפעילים 50% ממיטות החולים.

אליהו ברוכי: למחלקות הקורונה אי-אפשר להיכנס; לחדרי המיון אפשר ורצוי.

אליהו ברוכי: חברים, זו קטסטרופה, ואם לא נתעשת מייד, נמצא את עצמנו כבר בחורף הקרוב עם תמונות קשות מאוד.

אליהו ברוכי: שוחחתי היום עם מר שלמה רוטשילד, מנכ"ל בית החולים מעייני הישועה בבני ברק.

אליהו ברוכי: אני מתחנן, הוא אמר לי.

אליהו ברוכי: זה לא חרדים, זה לא חילונים וזה לא ערבים – זו מערכת הבריאות של כולנו.

אליהו ברוכי: כשבית החולים הציבורי בבני ברק או בנצרת יקרוס, בית חולים ממשלתי כבר לא יעזור.

אליהו ברוכי: זה יהיה מאוחר מדי לספק מענה.

אליהו ברוכי: תקוותי היא שנצא מפה היום עם החלטה ברורה לקיים דיון בהול בנושא בוועדת הכספים.

אליהו ברוכי: בואו לא נחכה ליום שנצטרך לבנות בית חולים חדש מתחת לגשר של בתי החולים שקרסו.

אליהו ברוכי: תודה רבה.

משה ארבל: תודה רבה לחבר הכנסת אליהו ברוכי.

משה ארבל: חבר הכנסת עידן רול – יעלה ויבוא.

משה ארבל: גם לרשותך שלוש דקות, בבקשה.

עידן רול: תודה רבה, אדוני היושב-ראש.

עידן רול: חברים וחברות, כנסת נכבדה, ממשלת ישראל נכשלה בהיערכות לגל השני.

עידן רול: זה לא עניין של פרשנות.

עידן רול: הודו בכך.

עידן רול: היא נתפסה לא מוכנה.

עידן רול: הגל השני הפתיע אותה, וכעת אנחנו צריכים להיערך לחורף שיכול להיות גל של צונאמי.

עידן רול: מערכת הבריאות שורדת את הגל השני ושרדה את הגל הראשון על אף הכשלים, על אף הרעבה של שנים של מערכת הבריאות ושל בתי החולים, של שיטה לא נכונה של תמחור אשפוזים, של עבודה בין הקופות לבתי החולים.

עידן רול: על אף כל הדברים האלה מערכת הבריאות שורדת, אבל שלא תחשבו לרגע שהסיבה שאנחנו לא רואים מראות מזוויעים של מדינות עולם שלישי כרגע בבתי החולים היא בגלל שיש פה ממשלה שטיפלה בנושא, שתגברה את המיטות והתקנים או שדאגה שנגיע ערוכים ליום של משבר.

עידן רול: זה קורה בזכות שני דברים – בזכות צוותים רפואיים מסורים, שאין להם לא יום ולא לילה – אבל לא בקלישאה.

עידן רול: באמת אין להם לא יום ולא לילה.

עידן רול: הצוותים הרפואיים המסורים של מדינת ישראל נכנסו לכוננות קרב עם בואו של הגל הראשון ומאז לא עצרו לרגע בשביל לנוח.

עידן רול: הם עדיין רק אנשים – גברים ונשים מוכשרים ומוכשרות ומסורים לחלוטין, באמת, חיילים של המדינה במאבק של הקורונה, ועדיין גם הם צפויים להתעייף ולהישבר.

עידן רול: הסיבה השנייה היא שבמשך חודשים מטופלים דוחים ניתוחים אלקטיביים, דוחים טיפולים שנדרשים למחלות כרוניות כמו סוכרת, ובסופו של דבר יקרה אחד מהשניים: או שנתחיל לראות את כל אותם מטופלים מגיעים לבתי החולים עם כל אותן פרוצדורות רפואיות שנדחו, או שנתחיל לראות סיבוכים רפואיים של כל אותם חולים כרוניים – או שניהם.

עידן רול: אסור לנו לרגע לזלזל, להיות שאננים ולומר: אוקיי, אמרנו שגם הגל השני יהיה נורא, והינה אנחנו עדיין לא רואים אנשים שאי-אפשר לטפל בהם.

עידן רול: תקשיבו לזעקתם של בתי החולים, תקשיבו למחלקות הפנימיות.

עידן רול: תבינו שמחובתנו לתגבר את מערכת הבריאות.

עידן רול: במשך שנים שר הבריאות דאז ראש הממשלה בנימין נתניהו וסגן שר הבריאות ליצמן הרעיבו את מערכת הבריאות והביאו אותה למצב של תת-תפקוד.

עידן רול: עכשיו יש הנהגה חדשה במשרד הבריאות, ואני פונה אליכם ואומר: תעשו כל שביכולת

עידן רול: כם כדי לזעוק את זעקתם ולדאוג שתקנים יגיעו.

עידן רול: לכל אלה הנמצאים פה במשכן ולאלה שבבית: אין דבר כזה מחלקות קורונה.

עידן רול: מחלקות קורונה הן מחלקות פנימיות שהוסבו לצורך קורונה.

עידן רול: אם בחורף שעבר היו זקנות ששכבו במסדרון כי לא היה מקום במחלקות הפנימיות, חזקה שבחורף הקרוב, כשמספר המיטות במחלקות הפנימיות צומצם כי הן הוקצו לטובת מחלקות קורונה, נראה מקרים קשים הרבה יותר.

עידן רול: אנחנו כבר שומעים את נבואות הזעם, והן לא נבואות סתם – –

אליהו ברוכי: נא לסיים, בבקשה.

עידן רול: – – הן נבואות מאנשי מקצוע שאומרים: אנחנו לא נצלח את החורף הזה.

אליהו ברוכי: תודה.

עידן רול: אני מבקש, אדוני היושב-ראש, שהדיון בנושא יעבור לוועדת העבודה, הרווחה והבריאות ותינתן לו תשומת הלב המלאה, כדי שנמנע אסון כולל בחורף הקרוב.

עידן רול: תודה רבה.

אליהו ברוכי: תודה רבה.

אליהו ברוכי: חבר הכנסת אופיר סופר – אינו נוכח; חברת הכנסת הילה שי וזאן – אינה נוכחת.

אליהו ברוכי: חבר הכנסת יוסף טייב, בבקשה.

אליהו ברוכי: שלוש דקות לרשותך, אדוני.

יוסף טייב: אדוני היושב-ראש, חבריי חברי הכנסת, אדוני סגן השר, אני מבקש להעלות בפניכם נושא חשוב וכאוב – מצוקתם של בתי החולים הציבוריים בישראל.

יוסף טייב: כידוע לכולנו, אנו נמצאים בעידן של משבר בריאותי חמור בשל מגפת הקורונה.

יוסף טייב: בתי החולים הציבורים עומדים בחזית המאבק במגפה, הן בהכשרת הצוותים הרפואיים, הן בהפעלת מיון ביולוגי, הן בהקמת מעבדות, הן בהכנת המחלקות.

יוסף טייב: בשל משבר הקורונה והנחיות משרד הבריאות על ביטול פעילות של ניתוחים וצמצום פעילות רפואית, הגיעו בתי החולים לגירעונות קשים, וזה בנוסף לגירעונות שהיו מצויים בהם קודם למשבר.

יוסף טייב: גירעונות אלה נובעים, לצערי, מאפליה קשה בתקציב שלהם.

יוסף טייב: רק שנבין: בתי החולים הציבוריים בישראל מפעילים כ-50% ממיטות האשפוז.

יוסף טייב: אממה?

יוסף טייב: התמיכה הממשלתית בהם היא בשיעור פעוט של 7% בלבד.

יוסף טייב: המצב האבסורדי הזה הביא את בתי החולים הדסה ולניאדו לקריסה כלכלית.

יוסף טייב: סכין הקריסה הזאת מתנוססת מעל ראשיהם של בתי החולים מעייני הישועה, שערי צדק ועוד שלושה בתי חולים בנצרת.

יוסף טייב: מצב זה אינו יכול להימשך, ויש לפעול מיידית להשוואת סכומי התמיכה לבתי החולים הציבוריים ולהעלותם מ-200 מיליון בשנה ל-2 מיליארד לפחות.

יוסף טייב: לא ייתכן שאזרח תושב המרכז שבעירו קיים בית חולים ממשלתי יקבל שירות ברמה או בזמינות רפואית גבוהות מאשר תושב שבאזור מגוריו יש בית חולים ציבורי.

יוסף טייב: חברים, אנחנו כאן בשליחות הציבור כדי להיטיב ולהועיל לאזרחי המדינה.

יוסף טייב: נושא הבריאות הוא הדבר החשוב ביותר.

יוסף טייב: אנו צריכים לעשות הכול כולל הכול כדי שבתי החולים הציבוריים והצוותים הרפואיים, שמוסרים נפש על כל נשמה ונשימה, ימשיכו לתת את השירות המקצועי הטוב ביותר לטובת כולנו.

יוסף טייב: זה המקום לשלוח ברכות ותודות לצוותי הרפואה בישראל, שעמלים לילות כימים ועושים עבודת קודש בהצלת חיים.

יוסף טייב: עליכם נאמר:

יוסף טייב: כל המציל נפש אחת מישראל כאילו קיים עולם מלא.

יוסף טייב: כולי תקווה לקדוש ברוך הוא וכולי תפילה שנעבור וננצח את הקורונה בבריאות איתנה.

יוסף טייב: אני רוצה לנצל את ההזדמנות הזאת כדי לברך את מעל 100 העולים שהגיעו מצרפת – יום שבו הגשימו את חלומם ושאיפתם של יהודי הגולה לעלות ולהתיישב כאן בארץ ישראל.

יוסף טייב: ברוכים הבאים.

יוסף טייב: כמו שאומרים בצרפתית, (אומר דברים בצרפתית.

יוסף טייב: )

אליהו ברוכי: חבר הכנסת יוסף טייב, תודה רבה.

אליהו ברוכי: חברת הכנסת הילה שי וזאן, בבקשה.

קטי קטרין שטרית: היית צריך לתאר את זה שהם ירדו לרצפה ונישקו את האדמה.

קטי קטרין שטרית: איפה רואים את זה היום?

קטי קטרין שטרית: חבל על הזמן.

יוסף טייב: לא היה לי זמן.

קטי קטרין שטרית: נישקו את האדמה.

קטי קטרין שטרית: אמיתי, הם ירדו מהמטוס ונישקו את האדמה.

קטי קטרין שטרית: הם לא איבדו את התודעה.

קטי קטרין שטרית: הם לא איבדו את התודעה.

הילה שי וזאן: חבריי חברי הכנסת, כוח הרצון, המוטיבציה הגבוהה והרצון לעשות טוב ולתרום למען הכלל קיימים כולם בקרב צוותי הרפואה של מדינת ישראל, אך לצערי הרב, כל המרכיבים החשובים הללו לא מספיקים, כי הם לא שווים כלום בלי תקציב.

הילה שי וזאן: בלי חבילת סיוע כלכלי, כוחם של צוותי הרפואה הוא אפסי.

הילה שי וזאן: בימים אלו אסור להבדיל בין בתי החולים הציבוריים העצמאיים לבין בתי החולים הממשלתיים.

הילה שי וזאן: כולם מתגייסים למען אותו מאבק.

הילה שי וזאן: כולם שותפים בעשייה המרכזית והחשובה ביותר, והם זקוקים לתקציב זהה.

הילה שי וזאן: אם אנחנו רוצים להצליח למגר את השפעות הנגיף ולחזור למסלול חיים שגרתי, או לפחות ללמוד לחיות איתו, התקציב צריך לצאת מקופת המדינה עוד היום.

הילה שי וזאן: בלי תקציב, הבעיה הרפואית לא תטופל ואף תחמיר.

הילה שי וזאן: אשתף אתכם בכמה נתונים שנחשפתי אליהם לאחרונה.

הילה שי וזאן: אתמול הוצג בוועדה לביקורת המדינה כי בתי החולים תוגברו ב-19 מיטות בלבד לחולי קורונה שאינם מאושפזים מאז פרוץ הנגיף.

הילה שי וזאן: רק השבוע נחשפו, באחד מבתי החולים המרכזיים בארץ, כ-376 אנשי צוות לחולי קורונה שאינם מאושפזים במחלקות הקורונה.

הילה שי וזאן: הממשלה מספקת לאותו בית חולים כ-60,000 כפפות, כשבפועל השימוש עולה על 1.2 מיליון כפפות בשבועיים בלבד.

הילה שי וזאן: ומה לגבי מסכות, המוצר הבסיסי להתמגנות?

הילה שי וזאן: הממשלה מספקת רק 135,000 מסכות כשהשימוש בהן עולה על 280,000 – יותר מפי שניים מסכות בשבועיים, במרכז רפואי אחד.

הילה שי וזאן: אני יכולה להמשיך ולספר לכם גם על חלוקים, משקפי מגן, משטחי חיטוי ועוד, אבל אני חושבת שהמסקנה שעולה מכך ברורה לכולם.

הילה שי וזאן: ומה אנחנו כנבחרי ציבור עושים?

הילה שי וזאן: דורשים מאותו בית חולים להגדיל את הגירעון הנוראי שהוא גם ככה נתון בו ולרכוש את כל הציוד המדובר מכספים שאין לו – אותם כספים שצריכים לשלם משכורות לאלפי אחים ואחיות, רופאים ורופאות, שומרים, צוותי ניקיון, והרשימה עוד ארוכה.

הילה שי וזאן: מעבר לכך, לא פחות חמור המצב בשירותי בריאות הציבור.

הילה שי וזאן: אחיות טיפת חלב גויסו גם הן למערך החקירות האפידמיולוגיות, תוך פגיעה קשה בשירות כיסוי החיסונים הנדרשים לנולדים.

הילה שי וזאן: על פי נתונים שאספתי, במדינות זרות בתי החולים והמרכזים הרפואיים היו הראשונים לקבל סיוע כספי מסיבי וסיוע לוגיסטי מהרשויות, עוד בתחילת הגל הראשון.

הילה שי וזאן: לעומת זאת במדינת ישראל, הנמצאת בעיצומו של התפרצות גל שני של הנגיף, טרם גובשה תוכנית סיוע כלכלית לבתי החולים והמרכזים הרפואיים.

הילה שי וזאן: אנשי הרפואה עושים לילות כימים, לא ישנים ולא אוכלים מספיק; אנשים שנכנסים לגוב האריות כל בוקר מחדש רק כדי לטפל באזרחי המדינה.

הילה שי וזאן: אלו אותם האנשים שיטפלו בי ובך ובך, בחברי הכנסת ובשרים שנדבקו, בילדים, בהורים שלנו – בכל אחד ואחת שזקוקים לכך, ללא הבדלי דת, גזע או מין; אנשים שהבית בשבילם הוא תחנה זמנית ובית החולים הפך למשכן קבע.

הילה שי וזאן: שנדבר על שעות המשמרות ההזויות של אחות או אח, בממוצע, במדינת ישראל?

הילה שי וזאן: על השכר שאינו מספק?

הילה שי וזאן: נותיר זאת לפעם אחרת.

הילה שי וזאן: אך כל הטענות הללו יחד מעידות על מצוקתם הנוראית של בתי החולים בארץ, מצוקה שלא ניתן להתעלם ממנה יותר, ומי שעושה זאת לא מבין את גודל ההשלכות של הדבר.

אליהו ברוכי: נא לסיים.

הילה שי וזאן: הוא לא מבין כיצד הטעות הזאת תחזור אלינו חזרה בעוצמה גבוהה פי כמה וכמה.

אליהו ברוכי: תודה רבה.

הילה שי וזאן: פרופ' זאב רוטשטיין, מנהל בית החולים – ובכך אסיים – הדסה עין כרם בירושלים, דיווח לנו הבוקר, ואני מצטטת: בית החולים שלי יוכל לעמוד במשימה הלאומית ככל שיידרש.

הילה שי וזאן: הדבר היחיד שחסר לנו כרגע לשם כך זה כסף לתפעול שוטף, לרכישת ציוד ולתגבור באנשי צוות רפואי.

הילה שי וזאן: וכל זה לפני שהגענו למערכת חורף נוספת, שיגיע עם תחלואה בקנה מידה שטרם נערכנו אליו.

אליהו ברוכי: נא לסיים, בבקשה.

הילה שי וזאן: כחברת קואליציה, כחברת ועדת כספים וקורונה, אני קוראת לכל הגורמים הרלוונטיים להתפקד, ועכשיו, לפני שיהיה מאוחר מדי.

אליהו ברוכי: תודה רבה.

אליהו ברוכי: חברת הכנסת אימאן ח'טיב יאסין, בבקשה.

אליהו ברוכי: בבקשה, שלוש דקות.

אימאן ח'טיב יאסין: כבוד היו"ר, כנסת נכבדה, 26 בתי חולים במדינה – מחציתם עצמאיים או שייכים לקופת חולים כללית – מחזיקים ב-50% ממיטות האשפוז בארץ.

אימאן ח'טיב יאסין: במהלך תקופת הקורונה, גם בגל ראשון וגם עכשיו, בשני, בתי חולים אלה נרתמו הירתמות מליאה למען תושבי המדינה.

אימאן ח'טיב יאסין: בלי ההתגייסות שלהם, האזרחים היו במצוקה מאוד מאוד קשה.

אימאן ח'טיב יאסין: בתי חולים אלה נמצאים במצוקה כלכלית תזרימית חריפה.

אימאן ח'טיב יאסין: בלי שיימצא גב חזק ורשת ביטחון כלכלית, אין להם יכולת לשלם לספקים, לשלם משכורות, ובטח ובטח שהם לא מסוגלים להיערך לקראת החורף הבא.

אימאן ח'טיב יאסין: לעומתם, בתי החולים הממשלתיים מקבלים תקציב שנתי מהמדינה באופן שוטף.

אימאן ח'טיב יאסין: המצב האבסורדי הזה שבו בתי חולים ציבוריים נושאים ב-50% מהנטל ומקבלים רק 7% מהתקציב – המצב הזה הביא את בתי החולים הדסה ולניאדו לקריסה כלכלית, וסכין הקריסה מסתובבת מעל ראשיהם של כל היתר.

אימאן ח'טיב יאסין: לא ייתכן שאזרחי נצרת או ירושלים או באר שבע יקבלו רמת שירות או זמינות רפואית נמוכה לעומת תושבי המרכז עקב כך שבערים שלהם יש בתי חולים ציבוריים ממשלתיים.

אימאן ח'טיב יאסין: בישראל של המאה ה-21 אין אף בית חולים ממשלתי אחד בתוך החברה הערבית.

אימאן ח'טיב יאסין: בנצרת, העיר הערבית גדולה בארץ, מנסים למלא את החלל הריק שהמדינה מפקירה ומופעלים שם שלושה בתי חולים עצמאיים אשר משרתים מאות אלפי אזרחים, ערבים ויהודים כאחד, בצפון הארץ.

אימאן ח'טיב יאסין: בתי החולים בנצרת, ובראשם בית החולים האנגלי, עמדו בחזית המאבק בקורונה בחברה הערבית, הכינו מחלקות מיוחדות לטיפול בחולי הקורונה, הכשירו את כל הצוותים שלהם, הפעילו מיון ביולוגי, הקימו מעבדות לביצוע בדיקות קורונה ואף היו לעזר למשרד הבריאות בביצוע תחקירים אפידמיולוגים במקרים רבים.

אימאן ח'טיב יאסין: בנוסף לקחו בתי חולים אלה על עצמם את נושא ההסברה בחברה הערבית, במקום שבו כשלה המדינה בצורה טוטלית, במיוחד בתחילת ולאורך הגל הראשון.

אימאן ח'טיב יאסין: משבר הקורונה וההנחיות של משרד הבריאות על ביטול פעילויות ניתוחיות וצמצום פעילות אלקטיבית הביאו לשיבוש – לא רק לשיבוש, לקריסה של אותם בתי חולים, בגלל שאין להם הכנסות ממרפאות החוץ ומהניתוחים, ולצלילה לגירעון גדול.

אימאן ח'טיב יאסין: בתי החולים אינם אשמים בכלל בדבר הזה.

אימאן ח'טיב יאסין: המדינה הבינה את המצב והכינה מבחני תמיכה עבור בתי החולים שנקלעו למצוקה כלכלית, אבל בתוך זה לא התייחסו בקריטריונים לאותם בתי חולים בצורה נקודתית – לבתי חולים עצמאיים.

אימאן ח'טיב יאסין: עד היום מדובר בסכומים מאוד זעומים שבתי החולים מקבלים.

אליהו ברוכי: נא לסיים, בבקשה.

אימאן ח'טיב יאסין: חשוב לי לציין את הנקודה של התקניות של הצוות הרפואי, הפארה-רפואי, האחים והאחיות, שצריך לקחת בחשבון את בתי החולים העצמאיים, כי לא יכול להיות שהם ייתנו – – –

אליהו ברוכי: נא לסיים, בבקשה.

אימאן ח'טיב יאסין: ברשותך, דקה.

אימאן ח'טיב יאסין: לא יכול להיות שהם ימשיכו לשאת בנטל ולא יקבלו עבור הנטל הזה ולו מעט.

אימאן ח'טיב יאסין: דבר אחרון, ברשותך.

אימאן ח'טיב יאסין: לא יכול להיות שבגלל – ככה מסתובבת השמועה – שבגלל שבתי החולים בנצרת עשו עבודה נפלאה, וכאילו על חשבונם, בסופו של דבר מסתכלים: הינה, הם יכולים להחזיק ולהמשיך, ולכן אין צורך לתקצב אותם.

קטי קטרין שטרית: הם שבעה.

קטי קטרין שטרית: אל תעשי – – –

אימאן ח'טיב יאסין: לא, את כולם.

אליהו ברוכי: הם שבעה, ומספר המיטות – – – וזה בסדר.

קטי קטרין שטרית: גם שערי צדק.

אימאן ח'טיב יאסין: גם שערי צדק, גם לניאדו, גם – – –

קטי קטרין שטרית: שערי צדק, עין כרם, לניאדו ומעייני הישועה.

אליהו ברוכי: נכון.

אימאן ח'טיב יאסין: צודקת.

אימאן ח'טיב יאסין: ולא יכול להיות – – –

קטי קטרין שטרית: ייאמר לזכותם, הם בתי חולים טובים מאוד.

אליהו ברוכי: מאה אחוז.

אליהו ברוכי: תודה רבה.

אליהו ברוכי: תודה רבה.

אימאן ח'טיב יאסין: מכאן, ברכה וחיזוק מאוד גדול לכל הצוותים הרפואיים והפארה-רפואיים ולמנהלים בבתי החולים, שמשרתים בנאמנות.

אליהו ברוכי: תודה רבה.

אליהו ברוכי: כולנו מצטרפים.

אליהו ברוכי: ישיב סגן שר הבריאות חבר הכנסת יואב קיש, בבקשה.

יואב קיש: כבוד היושב-ראש, השר, חברות וחברי הכנסת, נושא סופר-חשוב וצודק, ובמהלך החודש האחרון משרד הבריאות כבר נלחם ומנסה לטפל בנושא הזה.

יואב קיש: היום, תוך כדי שאנחנו מדברים, כל היום סמנכ"ל האסטרטגיות והתכנון שלנו מטפל בנושא הזה מול האוצר בדיונים, כי הבעיה דחופה וחייבת פתרון.

יואב קיש: שערי צדק חייב לקבל כסף, זה פשוט ברור.

יואב קיש: זו לא הדקה ה-90, זו הדקה ה-95 – –

קטי קטרין שטרית: שמונה מחלקות – זה לא הגיוני.

יואב קיש: – – ואני קיבלתי עכשיו עדכון שמהדיון שנסגר היום יש סיכום עם האוצר.

יואב קיש: צריך להבין, אנחנו לא יכולים לעשות מה שאנחנו רוצים עם הכסף.

יואב קיש: בשביל להוציא כסף אנחנו מגישים בקשה, זה עובר לוועדת חריגים, זה עובר לאישור של החשב.

יואב קיש: זה לא תקציב.

יואב קיש: זה חלק מהמחלות של מדינת ישראל שמתנהלת בלי תקציב.

יואב קיש: השר ליצמן מכיר את זה היטב.

יואב קיש: אני לא ממציא שום דבר בעניין הזה, אבל ככה זה מתנהל, ומגיעים מצבים אבסורדיים שכספים שחייבים להיות שם לא מגיעים.

יואב קיש: אני אומר לך, זה תסכול במשרד, ואנחנו עושים את כל המאמצים.

יואב קיש: הבשורה היחידה שיש לי להגיד זה שיש אישור ל-195 מיליון שקלים שיתחלקו בין אותם בתי חולים, וזה מעכשיו ונסגר היום.

יואב קיש: אבל אנחנו עושים עוד מאמצים רבים.

יואב קיש: אנחנו רוצים להוביל חקיקה שלמשל אומרת – אנחנו מפרסמים אותה בימים הקרובים – שההכנסות של בית החולים מקופת החולים לא יפחתו מסך התשלום שאותה שילמה הקופה ב-2019 עם התאמת הצמדה ל-2020.

יואב קיש: למה?

יואב קיש: בגלל הירידה בהכנסות, בגלל שלא הייתה פעילות אלקטיבית וכל זה.

יואב קיש: לא מקבלים על זה פיצוי, אז אנחנו אומרים: בואו נעשה מנגנון.

יואב קיש: הקופות הרי תכננו ותוקצבו לשלם את מה שהיה להם ב-2019 וגידול, אז לפחות את הדבר הזה בואו נעביר לבתי החולים, שלא יספגו את הירידה.

יואב קיש: זו דוגמה למהלך שאנחנו מנסים להוביל ויהיה קשור לחקיקה.

קטי קטרין שטרית: יואב, לא ייתכן שבתי החולים הממשלתיים מקבלים גם את זה וגם את זה.

יואב קיש: גם הממשלתיים בבעיה.

יעקב ליצמן: כולם בצרות.

יואב קיש: כולם בבעיה, אל תתבלבלי.

קריאות: כן, אבל תקשיבו, אבל תקשיבו.

יואב קיש: חברת הכנסת קטי שטרית, אנחנו באותו מקום.

יואב קיש: אני לא מרגיש צורך להסביר לכם, אנחנו באותו מקום.

יואב קיש: אנחנו באתגר גדול של מדינת ישראל – – –

קטי קטרין שטרית: לא, אני שמחה – – –

אליהו ברוכי: – – –

קטי קטרין שטרית: אני שמחה מאוד שישבתם היום.

יואב קיש: מה זה היום?

יואב קיש: אנחנו כבר שבועיים עם מכתבים וישיבות.

יואב קיש: היום הייתה ישיבה, והלשון שלנו כבר בחוץ.

יואב קיש: אנחנו אומרים כל הזמן: זאת בעיה, תטפלו.

יואב קיש: אנחנו לא רוצים להגיע לרגע – ואנחנו קרובים אליו – שלא ישלמו משכורות בבתי חולים.

יואב קיש: זה הזוי.

יואב קיש: היום, בקורונה, באמצע כל האתגר, אנחנו מגיעים למקום הזה.

קטי קטרין שטרית: זה חלק מהמגפה.

יואב קיש: אנחנו מתוסכלים בדיוק כמוך בעניין הזה.

יואב קיש: אנחנו עושים את כל המאמץ במשרד.

יואב קיש: באוצר מבינים את האתגר, זה לא שמתנהלים שם בחוסר הבנה, אבל כל דבר צריך לעבור פרוצדורה מאוד ארוכה, חלקה מתישה, חלקה – אולי לא מבינים את הדחיפות.

יואב קיש: למרות שאני יכול להגיד לך שנפגשתי עם יושב-ראש ועדת חריגים שלנו, והיא מבינה לחלוטין את העניין, היא עוזרת, מקדמת ופועלת מהר, אבל בסוף, כשאתה מדבר על סכומים משמעותיים ועל הוצאה כזאת, זה תהליך.

יואב קיש: אני מקווה שהיום עוד שלב יעבור.

יואב קיש: זה לא מספיק, דרך אגב.

יואב קיש: מה שאמר השר ליצמן – הוא צודק; מי כמוהו מכיר את כל העניין הזה.

יואב קיש: יש לנו את בתי החולים הממשלתיים, שהם בבעלותנו, ועדיין הם מורעבים, זה לא שהם לא בדאגות.

יואב קיש: נכון שבציבוריים הלא-ממשלתיים המצב עוד יותר גרוע, חד וחלק.

יואב קיש: אני שמח לבשר לחבריי שהייתי בסיור בבית החולים האיטלקי בנצרת לפני כשבועיים, והם אמרו לי: אין לנו בדיקות קורונה.

יואב קיש: מגיע בן אדם למיון – אנחנו אפילו לא יכולים לבדוק אותו.

יואב קיש: אז פעלנו, וכבר הובטח, ונרכשה המכונה, וביום שני, בעזרת השם, היא כבר תסופק לבית החולים האיטלקי.

יואב קיש: אני לא זוכר לאיזה בית חולים יש היום בדיקות – – –

אימאן ח'טיב יאסין: לאנגלי.

יואב קיש: לאנגלי יש, והוא נותן מענה, אבל זה לא מספיק, גם הוא צריך הגדלה, ובעזרת השם, ביום שני אנחנו נביא את המכונה לאיטלקי, אז יש פה גם בשורות.

יואב קיש: גם ההליך הזה לוקח זמן, עם רכש, אישורים והכול.

יואב קיש: חזרה לעניין: אנחנו בסיטואציה שצריך להגדיל את התמיכה השוטפת בבתי החולים הציבוריים שאינם ממשלתיים.

יואב קיש: זה ברור.

יואב קיש: אנחנו עדיין מוגבלים בנושא הזה לתקציב, והמענה בינתיים – ואני לא יודע מתי יהיה תקציב – אנחנו צריכים למסד אותו יותר נכון ושתהיה זרימה ושלא נמצא את עצמנו חס וחלילה לקראת כשל של אותם בתי חולים.

יואב קיש: יש לנו גם את נושא התמיכה במוסדות שנקלעו למצוקה.

יואב קיש: הובאו מקדמות של 40 מיליון שקל מתוך 80.

יואב קיש: אנחנו רוצים לתקצב על עמידה ביעדי תו סגול עם מבחן תמיכה לשיפוי – זה מה שאני חושב שהיום הוסדר, 195 מיליון שקלים.

יואב קיש: גם פה בנושא התשלום עבור כלל הוצאות הקורונה הועברו 400 מיליון שקלים, ויש לאשר 850 מיליון שקלים נוספים, שבין השאר יכללו את תוספת המיטות והוצאות שיפוי.

יואב קיש: אם אני מסכם – זאת לא פעם ראשונה שאני דן בנושא הזה.

יואב קיש: דיברנו על זה כבר לפני שבועיים-שלושה.

יואב קיש: אני לא זוכר מי היו חברי הכנסת – אוסאמה, מתי זה היה?

אוסאמה סעדי: השבוע.

יואב קיש: לא השבוע.

יואב קיש: שבועיים.

יואב קיש: הזמן עובר לי מהר, אבל לא כל כך מהר.

אוסאמה סעדי: בגלל שהיה חג, חשבתי – – –

יואב קיש: אה, נכון, החג.

אימאן ח'טיב יאסין: – – – השבוע של החג.

יואב קיש: שבועיים, להערכתי, נכון.

יואב קיש: אז היום היה דיון, ואני חושב שהדיווח שקיבלתי – וגם דיברתי עם סגן השר איציק כהן וקיבלתי את הדיווח על האישור הזה.

יואב קיש: זה לא מספיק, זו איזושהי תרופה זמנית – אנחנו בעולם הבריאות – נקודתית, אבל חייבים למסד את העניין הזה, חייבים לבסס.

יואב קיש: אמרתם פה קודם שכולנו מצדיעים לרופאים, לרופאות, לאחים, לאחיות ולכל האנשים שנלחמים בכל הסכנה של ההידבקות, והשחיקה העצומה, והצלת חיי אדם.

יואב קיש: לא יכול להיות שאנחנו לא נותנים להם את השקט מהחשש הכלכלי.

יואב קיש: אנחנו רואים את זה כשליחות שלנו במשרד הבריאות.

יואב קיש: משרד האוצר, אני אומר – בסופו של דבר הם צריכים להבין שבשותפות הזאת הם חייבים להיקרא לדגל.

יואב קיש: תודה רבה.

אליהו ברוכי: מה עם הדיון?

אליהו ברוכי: לאן?

יואב קיש: ועדת כספים הכי טוב.

אליהו ברוכי: בוועדת כספים.

אליהו ברוכי: אוסאמה רוצה להביע עמדה מהצד.

אליהו ברוכי: בבקשה.

קריאה: – – –

יואב קיש: כספים, אני בעד כספים.

אוסאמה סעדי: כבוד היושב-ראש, כבוד סגן השר, שר הבריאות הקודם – –

יואב קיש: המיתולוגי.

אוסאמה סעדי: – – מי כמוך יודע ומכיר את הבעיות של בתי החולים העצמאיים, הציבוריים, הפרטיים.

אוסאמה סעדי: אנחנו היינו איתך בבתי חולים בנצרת, ואתה עצמך אישרת מכונת CT ודברים כאלה לבתי חולים.

אוסאמה סעדי: אבל באמת, הנושא הזה, חבריי וחברתי אימאן, שאנחנו מדברים עליו המון זמן – כבוד סגן השר, כמו שאמרת, אני גם העליתי את זה בפניך בשאילתה לפני שבועיים, וענית, ואני שוב מעלה.

אוסאמה סעדי: אני מקווה שעברו שבועיים ובדקת את העניין הזה: 2,000 תקנים של אחיות ואחים, 400 תקנים של רופאים – לא רק תקציבים של הקופות לבתי החולים האלה.

אוסאמה סעדי: אני במקור תושב עראבה, ואני גר עכשיו בירושלים, בבית צפאפא, ואני מקבל טיפול גם בבית חולים הדסה וגם בשערי צדק.

אליהו ברוכי: נא לסיים.

אוסאמה סעדי: כל בתי החולים האלה זקוקים לתקציבים, אבל גם 2,000 אחיות ו-400 רופאים – אמרתי לך, ואני מבקש תשובה: למה בתי החולים האלה לא מקבלים נתח גם מהאחיות והרופאים?

אליהו ברוכי: תודה רבה.

יואב קיש: אני חושב שהייתה לנו שיחה בעניין הזה עם הסמנכ"ל שלנו בעקבות שאלה שהייתה פה, אפילו במסדרון.

יואב קיש: אני חושב שאתמול היה דיון ממצה על החלוקה, והוא אפילו עוד לא פורסם.

יואב קיש: אני לא הייתי בדיון, אז אני לא יודע מה החלוקה.

יואב קיש: אני כן יודע שהייתה חשיבה על הקהילה ועל כל בתי החולים, גם הלא-ממשלתיים.

יואב קיש: אני לא יודע מה התוצאות, אז אני לא רוצה לומר לך סתם.

יואב קיש: אני אבדוק ואני אתן תשובה.

אימאן ח'טיב יאסין: – – –

יעקב ליצמן: – – – תקציב מיוחד לבתי חולים ציבוריים לא ממשלתיים.

יואב קיש: נכון.

יעקב ליצמן: התחלנו את זה ב-200 מיליון שקל.

יעקב ליצמן: התוכנית הייתה להגדיל את זה למיליארד שקל.

יואב קיש: נכון, אבל אין תקציב, כבוד השר, וכשאין תקציב אנחנו לא יכולים להשתמש – – –

יעקב ליצמן: אני מציע לך להכין את זה בתוך התקציב – –

יואב קיש: בתקציב אנחנו – אני יכול להגיד לך – – –

יעקב ליצמן: – – כי אם אין תקציב, אז כולנו הביתה.

יואב קיש: נכון.

יואב קיש: השר ליצמן, כשדיברנו על התקציב, דיברנו על התקנה הזאת ודיברנו על ההגדלה.

יואב קיש: אני לא זוכר אם זה היה מ-200 למיליארד, אבל הייתה בפירוש כוונה להגדיל.

יואב קיש: הבעיה היא שאין לנו תקציב, וזאת הסיבה לכל האתגר הנוכחי.

יואב קיש: תודה רבה.

אליהו ברוכי: אוקיי, תודה רבה.

אליהו ברוכי: אז אנחנו נצביע בעד להעביר את זה לוועדת הכספים.

אליהו ברוכי: כולם פה בעד.

אליהו ברוכי: הצבעה מס' 9 בעד ההצעה להעביר את הנושא לוועדה – 2 נגד – אין נמנעים – אין ההצעה להעביר את הנושא לוועדת הכספים נתקבלה.

אליהו ברוכי: אני רואה שכולם פה בעד.

אליהו ברוכי: במערכת יש שניים בעד, וחברי הכנסת אוסאמה סעדי, יוסף טייב, חברת הכנסת אימאן ח'טיב יאסין וחברת הכנסת קטי שטרית.

אליהו ברוכי: בסך הכול יש שישה בעד להעביר את זה לדיון בוועדת הכספים.

אליהו ברוכי: תודה רבה.

אליהו ברוכי: << הלסי >> חברות הביטוח מסרבות לבטח חולי קורונה << הלסי >>

אליהו ברוכי: הצעות לסדר-היום בנושא: חברות הביטוח מסרבות לבטח חולי קורונה, מס' 1035 ו-1038.

אליהו ברוכי: חבר הכנסת אוסאמה סעדי, בבקשה.

אליהו ברוכי: שלוש דקות לרשותך, בבקשה.

אוסאמה סעדי: כבוד היושב-ראש, כבוד השר, חבריי חברי הכנסת, הנושא הזה הוא מה שפורסם בעניין סירובן של חברות ביטוח לבטח בביטוח בריאות חולים מאומתים בקורונה, או נדבקים בקורונה, ואפילו אחרי שהחלימו, כבוד השר.

אוסאמה סעדי: זאת אומרת, גם כאשר מישהו חלה בקורונה ואחרי זה עשה בדיקות, יצא שלילי וחזר לחיים, חברות הביטוח מחשיבות את זה כעבר ביטוחי, אז הן מסרבות.

אוסאמה סעדי: הבנתי מאגף רשות שוק ההון, שהתירו לחברות הביטוח לכלול בשאלון של חברות הביטוח שלוש שאלות: האם היית חולה בקורונה?

אוסאמה סעדי: האם אושפזת?

אוסאמה סעדי: האם יש אפילו סימנים?

אוסאמה סעדי: כמובן שהם יכולים להשתמש בשאלון הזה ובבדיקת העבר הרפואי כסירוב לבטח את החולים האלה בביטוח בריאות.

אוסאמה סעדי: אני חושב שזה לא מקובל ולא צריך לאשר את זה.

אוסאמה סעדי: עם כל הכבוד לחברות הביטוח, אי-אפשר שאגף שוק ההון או משרד האוצר יסכימו להתנהלות כזאת של חברות הביטוח, במיוחד שעוד לא ידוע כל העניין של הנגיף הזה, של הווירוס הזה.

אוסאמה סעדי: אבל בוודאי שאלה שהחלימו מזה, אי-אפשר לזקוף את זה לחובתם.

אוסאמה סעדי: אנחנו כולנו חשופים להידבקות.

אוסאמה סעדי: כבוד השר בעצמו נדבק והיה בבידוד, אלחמדולילה, חזר ומתפקד.

אוסאמה סעדי: כנראה שאם אתה תבקש לעשות ביטוח בריאות, אדוני השר, יגידו לך: מכיוון שנדבקת והיית בבידוד, אנחנו נסרב לבטח אותך בביטוח בריאות.

אוסאמה סעדי: אני חושב שצריכים לבקש תשובות ברורות.

אוסאמה סעדי: זכותם של האזרחים לבקש תשובות ברורות.

אוסאמה סעדי: אני קורא למשרד האוצר ולאגף שוק ההון שתהיה החלטה ברורה, חד-משמעית, ותהיה הוראה לחברות הביטוח לא לסרב לעשות ביטוח רפואי לנדבקים או לחולים מאומתים בקורונה.

אוסאמה סעדי: אני אנצל את יתרת הזמן לדבר על האסון והקטסטרופה שפקדה את לבנון עקב הפיצוץ שהיה.

אוסאמה סעדי: הגדירו את זה כ-4.5 בסולם ריכטר; יש כאלה שהגדירו את זה כהירושימה במזרח התיכון.

אוסאמה סעדי: המראות והזוועות שראינו הם בלתי נסבלים.

אוסאמה סעדי: בלתי ניתן להבין בדיוק את גודל האסון שקרה לעם הלבנוני.

אוסאמה סעדי: עדיין המספרים עולים ועולים.

אוסאמה סעדי: אלפי פצועים.

אוסאמה סעדי: ליבנו עם אחינו בעם הלבנוני.

אוסאמה סעדי: (אומר בערבית: ברצוננו לאחל ממעמקי ליבנו שלום לביירות, רחמים לשהידים ורפואה מהירה לאלפי הפצועים, אינשאללה.

אוסאמה סעדי: )

אליהו ברוכי: תודה רבה.

אליהו ברוכי: ישיב השר השיכון הרב יעקב ליצמן, בשם סגן שר האוצר.

אליהו ברוכי: בבקשה.

יעקב ליצמן: אדוני היושב-ראש, חברי הכנסת, אני עונה בשם סגן שר האוצר איציק כהן.

יעקב ליצמן: בחודשים האחרונים אנו עדים להתפרצות גלובלית ומקומית של וירוס הקורונה.

יעקב ליצמן: התפרצות הווירוס הובילה למשבר כלכלי-בריאותי בממדים שלא נראו בעשרות השנים האחרונות.

יעקב ליצמן: נוכח ההשלכות הבריאותיות של הווירוס – אשר עודן נחקרות – קיים חוסר ודאות באשר להמשך השפעת התפרצותו של המישור הבריאותי והכלכלי.

יעקב ליצמן: חוסר הוודאות הבריאותי הקיים בתקופה הזאת עשוי להשפיע על הסיכון הביטוחי של המבוטחים הללו ועלול לחשוף את חברות הביטוח ואת יכולתן לעמוד בהתחייבויותיהן.

יעקב ליצמן: יחד עם זאת, הממונה על שוק ההון, ביטוח וחיסכון מפקח באופן שוטף על פעילותן של חברות הביטוח ודואג שהן יפעלו באופן הגון מול העמיתים והמבוטחים.

יעקב ליצמן: מאז פרוץ הווירוס והזעזוע שחוו המשק והציבור כאחד פועל הממונה אף ביתר שאת בכמה מישורים, כדי לדאוג לרווחת ציבור העמיתים והמבוטחים ולמזעור הפגיעה בהם ככל הניתן.

יעקב ליצמן: לשם המחשה, הממונה אינו מאפשר לחברות הביטוח להחריג או לדחות בקשות לרכישת ביטוח מצד מועמדים לביטוח שהוכנסו לבידוד ואינם חווים סימפטומים של המחלה.

יעקב ליצמן: בנוסף, הממונה אינו מאפשר הכנסת חריג לפוליסת הביטוח עצמה, כלומר מבוטח שרכש ביטוח מכל סוג – חיים או בריאות – יהיה מכוסה באופן מלא גם בגין נזקי הקורונה.

יעקב ליצמן: יובהר כי ככל שהממונה ימצא שחברות הביטוח פועלות שלא בהתאם להוראות הדין, הן יטופלו בהתאם לסמכויותיו.

יעקב ליצמן: אני מציע להעביר לוועדה – איזה ועדה?

יוסף טייב: ועדת הכלכלה.

אליהו ברוכי: אז הצבעה, בבקשה.

אליהו ברוכי: להצביע בעד העברה לוועדת הכלכלה.

אליהו ברוכי: הצבעה מס' 10 בעד ההצעה להעביר את הנושא לוועדה – 1 נגד – אין נמנעים – אין ההצעה להעביר את הנושא לוועדת הכלכלה נתקבלה.

אליהו ברוכי: יש קול אחד בעד.

אליהו ברוכי: יוסף טייב מצטרף וחברי הכנסת אוסאמה, כהנא, אתי עטייה ועודד פורר.

אליהו ברוכי: יש לנו בסך הכול שישה בעד ההצעה להעביר את זה לדיון בוועדת הכלכלה.

אליהו ברוכי: << הלסי >> זכאות למענק כפול עבור משפחות לילד עם מוגבלות << הלסי >>

אליהו ברוכי: הנושא הבא – הצעה לסדר-היום בנושא:

אליהו ברוכי: זכאות למענק כפול עבור משפחות לילד עם מוגבלות – הצעה שמספרה 1095.

אליהו ברוכי: חברת הכנסת אתי עטייה תציג את הנושא.

אליהו ברוכי: שלוש דקות לרשותך, בבקשה.

חוה אתי עטייה: אדוני היושב-ראש, כנסת נכבדה, בתקופת הקורונה אנחנו כחברה משלמים מחיר כלכלי ומחיר נפשי כבד.

חוה אתי עטייה: הנגיף אינו פוסח על אף אוכלוסייה.

חוה אתי עטייה: אין חסינות מפניו.

חוה אתי עטייה: ידוע כי בכל משבר יש מי שנפגע יותר ומי שנפגע פחות.

חוה אתי עטייה: לרוב, הנפגעים יותר יהיו האוכלוסיות המוחלשות.

חוה אתי עטייה: תקופת הקורונה העצימה את הקשיים הכלכליים של משפחות בכלל ושל משפחות שבהן ילד עם מוגבלות בפרט.

חוה אתי עטייה: מערכת התמיכה בילד עם צרכים מיוחדים גדולה ודורשת זמינות מסביב לשעון, ולכן צריך לשלם עבור השגחה, ולעיתים ההורים מחמיצים שעות רבות של עבודה, משום שעליהם להישאר בבית עם הילד – כי הילד, גם כשהוא גדל, אינו יכול להישאר לבדו.

חוה אתי עטייה: התוכנית הכלכלית שהציגו שר האוצר וראש הממשלה נכונה וחשובה.

חוה אתי עטייה: מענק כספי שיגיע ישירות לציבור הוא צעד חיובי להנעת גלגלי המשק.

חוה אתי עטייה: עם זאת, ההחלטה שעבור נכה ישולם בשלב הזה מענק מוגדל רק אם הוא מעל גיל 18 דורשת תיקון.

חוה אתי עטייה: בשנת 2020 יש כ-71,000 ילדים עם צרכים מיוחדים המקבלים קצבת ילד נכה.

חוה אתי עטייה: מדובר בעשרות אלפי משפחות המטפלות בילדים עם מוגבלויות.

חוה אתי עטייה: הייתי בביקור במרכז החינוכי גן החלומות בבית החולים בתל השומר לילדים חולי סרטן.

חוה אתי עטייה: הסיכון הבריאותי לילדים החולים גדול מאוד, והבעיה הכלכלית שיצרה הקורונה קשה מאוד להורים.

חוה אתי עטייה: משפחות אלה הגיעו לפתחו של משבר הקורונה העולמי במצב מורכב ובמחסור כלכלי גדול, מחסור אשר הלך וגדל מאז תחילת המשבר העולמי, בשל הסיכון המוגבר לילדים והצורך להישאר איתם בבידוד מתמשך וכמעט מלא.

חוה אתי עטייה: הם ובני משפחותיהם, שממילא חווים קושי עצום בתקופה זו, אינם מקבלים את הסיוע המוגדל שהכנסת אישרה לאוכלוסיות רבות אחרות.

חוה אתי עטייה: אני פונה לשר האוצר ישראל כץ, שאוזנו כרויה למצוקות והוא מטפל במשבר באחריות, לאשר תוספת למענק לילדים עם מוגבלות גם אם גילם פחות מגיל 18.

חוה אתי עטייה: תודה רבה.

אליהו ברוכי: חברת הכנסת אתי עטייה, תודה רבה.

אליהו ברוכי: ישיב שר השיכון הרב יעקב ליצמן, בבקשה, בשם סגן שר האוצר יצחק כהן.

יעקב ליצמן: אדוני היושב-ראש, חבריי חברי הכנסת, אני עונה בשם סגן שר האוצר איציק כהן.

יעקב ליצמן: ההחלטה בדבר גובה המענקים והקריטריון שבגינו אוכלוסיות נוספות תהיינה זכאיות לסיוע נוסף בשל מצבן הכלכלי התקבלה על ידי ראש הממשלה, ראש הממשלה החליפי, שר האוצר ושר הכלכלה.

יעקב ליצמן: בהתאם להגדרת הקריטריונים על ידי הממשלה הוגדרו על ידי המוסד לביטוח לאומי, משרד המשפטים ומשרד האוצר האוכלוסיות העונות לקריטריון.

יעקב ליצמן: נוסח החוק המגדיר את הקריטריון ואת האוכלוסיות הרלוונטיות אושר על ידי הממשלה, ולאחר מכן גם על ידי הכנסת.

יעקב ליצמן: כפי שנכתב בדברי ההסבר לחוק, "התוספות ניתנות, בניגוד למענק הבסיסי, המבוסס על עקרון האוניברסליות של תשלום לכל תושב, למי שנדרש לעמוד במבחן הכנסות לצורך קבלת הקצבאות האמורות ולא בהתבסס על היותו של אדם בעל לקות או נכות בלבד.

יעקב ליצמן: כלומר, התוספת מיוחדת לאוכלוסיות שנכון להעניק להן סיוע כלכלי נוסף".

יעקב ליצמן: כך ניתן ביטוי למדיניות הדרג הפוליטי לשלם מענק לכלל התושבים לשם הנעת הכלכלה ולרצון להעניק סיוע כלכלי גדול יותר לזקוקים לכך.

יעקב ליצמן: מקבלי קצבאות ילד נכה אינם נדרשים לעמוד במבחן הכנסה ועל כן אינם עומדים בקריטריון האמור.

יעקב ליצמן: על כן, קבוצה זו וקבוצות נוספות, כגון נכי עבודה ונכי צה"ל, אינם זכאים לתוספת למענק.

יעקב ליצמן: כל זאת – בשל הכוונה למקד את הסיוע בקבוצות האוכלוסייה החלשות ביותר.

יעקב ליצמן: אני מציע להעביר את זה אולי לוועדת העבודה והרווחה.

יעקב ליצמן: לא יודע, מה שאתם רוצים.

מכלוף מיקי זוהר: בסדר גמור, אדוני.

מכלוף מיקי זוהר: תודה רבה.

מכלוף מיקי זוהר: עכשיו אנחנו צריכים לערוך כמובן הצבעה, נכון?

מכלוף מיקי זוהר: לוועדת העבודה והרווחה – מקובל עלייך, חברת הכנסת אתי עטייה?

מכלוף מיקי זוהר: אז אנחנו נעבור להצבעה לוועדת העבודה והרווחה.

מכלוף מיקי זוהר: נא להצביע.

מכלוף מיקי זוהר: הצבעה מס' 11 בעד ההצעה להעביר את הנושא לוועדה – 1 נגד – אין נמנעים – אין ההצעה להעביר את הנושא לוועדת העבודה, הרווחה והבריאות נתקבלה.

מכלוף מיקי זוהר: אני מבקש לצרף את קולותיהם של חבר הכנסת עודד פורר, חבר הכנסת מתן כהנא, חבר הכנסת – –

יוסף טייב: יוסף טייב.

מכלוף מיקי זוהר: – – יוסף טייב, חברת הכנסת אתי עטייה וחברת הכנסת הילה שי וזאן.

מכלוף מיקי זוהר: מסתבר שאני הייתי המצביע היחיד בצורה האלקטרונית, אז גם קולי יכול להכריע, תאמינו או לא, חברי הכנסת.

עודד פורר: כל קול קובע.

מכלוף מיקי זוהר: נכון.

מכלוף מיקי זוהר: אני מודיע שההחלטה התקבלה ואושרה, והנושא יעבור לדיון בוועדת העבודה והרווחה.

מכלוף מיקי זוהר: << הלסי >> אלפי עצמאים ובעלי עסקים לא קיבלו את מענק הקורונה המגיע להם << הלסי >>

מכלוף מיקי זוהר: נעבור לנושא הבא בסדר-היום – הצעות לסדר-היום בנושא:

מכלוף מיקי זוהר: אלפי עצמאים ובעלי עסקים לא קיבלו את מענק הקורונה המגיע להם, מס' 1070, 1071, 1077, 1084 ו-1094.

מכלוף מיקי זוהר: ראשון הדוברים – חבר הכנסת עודד פורר.

מכלוף מיקי זוהר: בבקשה, אדוני, שלוש דקות לרשותך.

עודד פורר: תודה, אדוני היושב-ראש.

עודד פורר: חבריי חברי הכנסת, אדוני השר, סיפורו של יוסי, בעלים של חברת אוטובוסים.

עודד פורר: חברה קטנה, לא חברה גדולה, עשרה אוטובוסים בחברה, 15 עובדים.

עודד פורר: החברה לא עובדת כבר חצי שנה, אדוני.

עודד פורר: הממשלה טענה בשנה האחרונה שתהיה עלייה בתיירות, דחפה את החברה לרכוש אוטובוסים, להשקיע עוד כספים, לחדש – אגב, בצדק, בצדק.

עודד פורר: עד הקורונה זה באמת היה הכיוון, התיירות עלתה.

עודד פורר: הבחור השקיע, ומרגע שפרצה הקורונה אין התייחסות ממשלה, אדוני, לעובדה שבתחום הזה העבודה פשוט פסקה.

עודד פורר: חברה שהמחזור שלה הוא כ-5 מיליון שקלים קיבלה הלוואה בערבות מדינה בשווי של 140,000 שקל בלבד.

עודד פורר: כמובן שאף אחד לא מפצה לא על ירידת ערך האוטובוסים, לא על שכירת המשרד, לא על הטיפולים, לא על החזרה של האוטובוסים לכשירות וגם לא על התנאים שנדרשים מעת לעת מבחינת הרישוי של האוטובוסים והאגרות שיש לשלם בדרך וכל הביורוקרטיה שכאילו עולם כמנהגו נוהג.

עודד פורר: כל זה מתווסף ואולי מתאר במיקרו את הסיפור במקרו.

עודד פורר: אדוני השר, לפני כשבועיים הגיע החשב הכללי לוועדת הכספים להציג את ביצועי הממשלה.

עודד פורר: כולנו שמענו כאן את ראש הממשלה מתפאר בכותרות של הסיוע שהועבר למשק, אבל נתונים – שלא אני הצגתי אותם, הציג אותם החשב הכללי באוצר: בתקציב שהקצינו להכשרות מקצועיות – אגב, תקציב שהוקצה כבר בחודש אפריל – ביצוע הממשלה: אפס; סיוע למגזר השלישי, 200 מיליון שקלים, שדרשנו אותם גם בתקציב שאושר בחודש אפריל, ביצוע הממשלה: אפס; היתר משיכה לחיילים מהפיקדון כדי לסייע לחיילים משוחררים, ביצוע הממשלה: אפס; מענק המשכיות עסקית, אותה פעימה שלישית מפורסמת, חשובה – שאגב, גם היא, מבחינת הסכום שיכול בעל עסק לקבל בפעימה השלישית, נמוכה ב-50% ממה שהיה במלחמת לבנון או בצוק איתן – ביצוע הממשלה: 40%; סיוע לענפים במשבר – תקציבים שהממשלה ביקשה, שוועדת הכספים הקצתה לה, שהכנסת נתנה לה לפנים משורת הדין – ביצוע: 21%; הלוואה לעסקים גדולים: 17%.

עודד פורר: ושיא השיאים אולי – דווקא אתה, אדוני היושב-ראש, מבין מה המשמעות של הלוואה לעסקים בסיכון וכמה נלחמנו על זה, וכשניתנה ההלוואה הזאת בסופו של דבר, באיחור של ארבעה חודשים, אמרתי אז לאוצר, אמרתי להם: אתם עכשיו נותנים הלוואה לעסקים בסיכון, רק שהעסקים שהיו בסיכון כבר לא יוכלו לקחת הלוואה, ועל כן גם בנתונים רואים שביצוע הממשלה בעניין הזה של הלוואה לעסקים בסיכון הוא 1% בלבד.

עודד פורר: ככה לא מנצחים את המשבר הזה, ככה לא נלחמים באירוע הכלכלי הגדול ביותר שידענו וככה מדרדרים את המשק עוד ועוד.

מכלוף מיקי זוהר: תודה רבה לך, חבר הכנסת עודד פורר.

מכלוף מיקי זוהר: אחריו יעלה חבר הכנסת מתן כהנא.

מכלוף מיקי זוהר: בוא, אדוני, שלוש דקות לרשותך.

מתן כהנא: התחלת כבר.

מכלוף מיקי זוהר: אני אעצור את זה ואני אוסיף חמש שניות אחרי שתתחיל לדבר.

מכלוף מיקי זוהר: בבקשה.

מתן כהנא: אדוני היושב-ראש, חבריי חברי הכנסת, מאז שביקשנו להעלות לסדר-היום את הנושא של עצמאים שלא מקבלים את מענק הקורונה אני מקבל עשרות פניות מעצמאים שזה המצב שלהם.

מתן כהנא: הסתובבתי היום בירושלים בין בעלי עסקים.

מתן כהנא: גם הם מדברים על הסיטואציה הזאת – בעלי עסקים שהגישו את המסמכים בזמן, שעומדים בכל הקריטריונים שלהם, ולא מקבלים את המענקים שמגיעים להם.

מתן כהנא: בעוד יומיים, אדוני היושב-ראש, נגמרת הפעימה השנייה.

מתן כהנא: יש המוני עצמאים שבגלל באגים במערכת לא מצליחים לקבל את המענקים שלהם.

מתן כהנא: בגלל באגים במערכת.

מתן כהנא: אדוני היושב-ראש, אתם ממשלת באגים, זה מה שאתם.

מתן כהנא: היעד שלכם צריך להיות שכל עצמאי מקבל את המענק שמגיע לו, גם אם עכשיו עובר הזמן.

מתן כהנא: אתה יודע מה, אדוני היושב-ראש?

מתן כהנא: תמנו שר לענייני עצמאים.

מתן כהנא: יש לכם הרי כל כך הרבה שרים שלא עושים שום דבר, אז תמנו שר.

מתן כהנא: יש לכם שר למים, יש לכם שר לענייני קידום קהילתי – שיהיה פה שר לעצמאים, ואם השר הזה לא יצליח, שיהיה שר שאחראי לשר הזה.

יעקב ליצמן: שר לבאגים.

מתן כהנא: שר לבאגים.

מתן כהנא: אדוני היושב-ראש, אני דורש להעביר את הסוגיה הזאת לוועדת הכספים, כדי שכל העצמאים שמגיעים להם המענקים יקבלו את המענקים שלהם.

מתן כהנא: תודה.

מכלוף מיקי זוהר: תודה רבה, אדוני.

מכלוף מיקי זוהר: אני מודה לך.

מכלוף מיקי זוהר: קיצרת בדברים.

יעקב ליצמן: הוא לא יכול להציע ועדת כספים.

יעקב ליצמן: אתה לא יכול להציע ועדת הכספים.

מכלוף מיקי זוהר: ועכשיו, הבאה בתור – חברת הכנסת קרן ברק – –

מתן כהנא: – – –

יעקב ליצמן: אני צריך להציע – אתה צריך להסכים.

מכלוף מיקי זוהר: – – היא אינה נוכחת; חבר הכנסת ישראל אייכלר – אינו נוכח.

מכלוף מיקי זוהר: חברת הכנסת עאידה תומא סלימאן, בבקשה, גברתי, שלוש דקות לרשותך.

עאידה תומא סלימאן: כבוד היושב-ראש, כבוד השר, האמת, אני לא יודעת, עם הזהירות של ראש הממשלה, אם הוא מתערבב בציבור ושומע את התלונות שיש לציבור על מה שקורה, אם הוא רואה טלוויזיה ושומע את הסיפורים של העצמאים, גברים בגיל 50, 55, שבוכים מול המצלמה כי אין להם כסף להביא אוכל הביתה, כאשר הם התרגלו שהם בעלי עסקים, כאשר היה להם העסק שהכניס להם הכנסה הביתה ונתן להם לחיות בכבוד ולא לבקש נדבות.

עאידה תומא סלימאן: אף אחד לא רוצה שהאזרחים יבקשו נדבות.

עאידה תומא סלימאן: מגיע לאזרחים האלה, ששילמו ביטוח לאומי, ששילמו מס למדינה, שהמדינה תטפל בהם במצב הקיים.

עאידה תומא סלימאן: לא יכול להיות שכל המענקים וכל הפעימות ייזרקו על רשות המיסים, שהיא בעצמה מודה ומתוודה שהיא לא נכנסה לעולם הדיגיטלי.

עאידה תומא סלימאן: כל הבקשות צריכות להיות דרך המחשוב, אבל הרשות עצמה לא בנויה ועוד לא הגיעה למצב שהיא אכן תוכל לקבל את כל הבקשות.

עאידה תומא סלימאן: אנשים מתלוננים שהם מאבדים את המענקים האלה, לא מקבלים אותם, לא מקבלים את הפעימות, כי פעם האתר או הטופס ששמו באתר רשות המיסים זורק אותם החוצה, לפעמים הם מכניסים מספר חשבון בנק כאשר בתוך רשות המיסים יש להם אותו מספר חשבון בנק אבל הטופס החדש נותן להם טעות.

עאידה תומא סלימאן: יש כל מיני בעיות של סרבול ושל ביורוקרטיה שהן בלתי נסבלות במצב של משבר כלכלי ושל אנשים שהתחילו לאבד תקווה.

עאידה תומא סלימאן: אנחנו מדברים גם על ענפים שלמים שאין להם אפילו תקווה שבעוד כמה חודשים הם יצאו מהמצב ומהמשבר, ויכול להיות שיאבדו אפילו את העסקים שלהם.

עאידה תומא סלימאן: עכשיו רשות המיסים עשתה עוד משהו – היא אמרה: כנראה אתם, אנשי העסקים או הבעלים של העסקים או העצמאים, לא יודעים למלא טפסים, אז תביאו את המייצגים שלכם.

עאידה תומא סלימאן: ואתם יודעים מה?

עאידה תומא סלימאן: רואי החשבון ועורכי הדין, ובעיקר רואי חשבון, צועקים, אומרים שזה נטל בלתי נסבל עליהם, כי כל המערכת היא מערכת שלא בנויה.

עאידה תומא סלימאן: אני עברתי מדורי גיהינום עם מטפלות המשפחתונים, שהחליטו להעביר להן את המענקים דרך רשות המיסים.

עאידה תומא סלימאן: זה היה לפני שלושה חודשים.

עאידה תומא סלימאן: עד היום אני מקבלת טלפונים ממטפלות משפחתונים שאומרות לי: עאידה, לא שילמו לנו את המענק; עאידה, אומרים שהנתונים הם שנתנו.

עאידה תומא סלימאן: אם הממשלה הזאת רוצה באמת להציל את האזרחים ולתמוך בהם עד שיעבור המשבר הזה, היא חייבת לתת את המענקים – –

מכלוף מיקי זוהר: תודה.

עאידה תומא סלימאן: – – או את הכסף הזה, את הפיצוי הזה, ואתם יכולים אחר כך להתחשבן – –

מכלוף מיקי זוהר: תודה רבה.

עאידה תומא סלימאן: – – אם מישהו קיבל יותר מדי.

מכלוף מיקי זוהר: תודה רבה.

עאידה תומא סלימאן: תודה.

מכלוף מיקי זוהר: תודה רבה.

מכלוף מיקי זוהר: ישיב על ההצעה לסדר-היום שר השיכון חבר הכנסת יעקב ליצמן, בבקשה.

מכלוף מיקי זוהר: כן, בשם סגן שר האוצר יצחק כהן.

יעקב ליצמן: אדוני היושב-ראש, חברי הכנסת, אני עונה בשם סגן שר האוצר יצחק כהן.

יעקב ליצמן: רשות המיסים איננה מנסה להערים קשיים על מבקשי המענקים.

יעקב ליצמן: ההפך הוא הנכון – רשות המיסים עושה לילות כימים במאמץ להנגיש ולהעניק את הסיוע לכל הזכאים לו.

יעקב ליצמן: הגשת הדוחות נקבעה בחוק כתנאי לזכאות לקבלת המענק.

יעקב ליצמן: הצורך בהגשת הדוח הוא צורך מהותי ולא טכני, שכן ממנו נגזרים העמידה בתנאי הזכאות וגובה המענק.

יעקב ליצמן: המענקים מתבססים על דוחות 2018 או 2019 לפי השנה המיטיבה עם מבקש המענק – ברירה אוטומטית על ידי רשות המיסים.

יעקב ליצמן: דוחות 2018 הוגשו ברמה של 95%.

יעקב ליצמן: דוחות 2019 הוגשו ברמה של 35%, ולהגשתם ניתנה ארכה.

יעקב ליצמן: כל הדוחות שהוגשו תוקצבו ברמה של למעלה מ-90%.

יעקב ליצמן: לשנת 2018 – ברמה של 99%.

יעקב ליצמן: אם מבקש מענק טרם הגיש את הדוח הקובע, ניתנת לו תשובה כי עליו להגיש את הדוח.

יעקב ליצמן: הגיש את הדוח במועד – תינתן לו ארכה להגשת את הבקשה למענק גם אם חלף המועד.

יעקב ליצמן: כך נהגנו במענק הראשון וכך ננהג גם להבא, הכול במטרה לאפשר לכמה שיותר אזרחים לקבל את הסיוע שנקבע להם בשעת חירום לאומית זו.

יעקב ליצמן: אני מציע להעביר את זה לוועדה – לאיזו ועדה?

מכלוף מיקי זוהר: אפשר להעביר את הנושא לוועדת הכספים.

יעקב ליצמן: כספים?

יעקב ליצמן: כספים.

מכלוף מיקי זוהר: טוב.

מכלוף מיקי זוהר: אז אנחנו נצביע על העברת הנושא לוועדת הכספים.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: הצבעה מס' 12 בעד ההצעה להעביר את הנושא לוועדה – 3 נגד – אין נמנעים – אין ההצעה להעביר את הנושא לוועדת הכספים נתקבלה.

מכלוף מיקי זוהר: כן.

מכלוף מיקי זוהר: אז חבר הכנסת יוסי טייב וחבר הכנסת מתן כהנא מבקשים להצטרף – – –

עאידה תומא סלימאן: הצבעתי בטעות במקום איימן.

עאידה תומא סלימאן: איימן יושב פה.

מכלוף מיקי זוהר: לא נורא.

מכלוף מיקי זוהר: אף אחד לא מושלם.

מכלוף מיקי זוהר: אנחנו מבטלים את ההצבעה בטעות של חברת הכנסת עאידה תומא סלימאן, ולכן יש שני מצביעים בעד – –

עאידה תומא סלימאן: תודה, אדוני.

מכלוף מיקי זוהר: – – אפס מתנגדים ואפס נמנעים.

עאידה תומא סלימאן: זהו?

מכלוף מיקי זוהר: לא, כי את ההצבעה שלך ביטלנו.

מכלוף מיקי זוהר: אנחנו מצרפים להצבעה באופן ידני את חבר הכנסת מתן כהנא, את חברת הכנסת עאידה תומא סלימאן ואת חבר הכנסת יוסי טייב.

מכלוף מיקי זוהר: סך הכול חמישה בעד.

מכלוף מיקי זוהר: << הלסי >> עמותות הצדקה והחסד שמחלקות מזון וציוד רפואי המסייעים למאות אלפי "שקופים" בסכנת קריסה << הלסי >>

מכלוף מיקי זוהר: אנחנו עוברים לנושא האחרון בסדר-היום.

קריאה: לא.

קריאה: יש גם שאילתות.

מכלוף מיקי זוהר: אה, יש גם שאילתות, סליחה, נכון, אז זה לא הנושא האחרון.

מכלוף מיקי זוהר: אנחנו עוברים להצעה לסדר-היום בנושא: עמותות ההצדקה והחסד שמחלקות מזון וציוד רפואי המסייעים למאות אלפי "שקופים" בסכנת קריסה, מס' 1100.

מכלוף מיקי זוהר: יעלה ויבוא חבר הכנסת יוסף טייב.

מכלוף מיקי זוהר: בבקשה, אדוני, שלוש דקות לרשותך.

מכלוף מיקי זוהר: – – –

מכלוף מיקי זוהר: אוקיי, אדוני, יש פה סגן שר, אז חצי נחמה.

יוסף טייב: אדוני היושב-ראש, חבריי חברי הכנסת, לידיעת

יוסף טייב: כם – – –

מכלוף מיקי זוהר: אז עשר דקות לרשותך.

מכלוף מיקי זוהר: אתה לא חייב לממש את כולן.

יוסף טייב: אדוני היושב-ראש, מכובדי השר, חבריי חברי הכנסת, לתשומת ליבכם, קיימות כיום במדינה עמותות רבות, כמו לב האימהות, תורה בוקס, מזון, חסדי נעמי, עזר מציון, יד עזרא ושולמית, אור לאה, יד שרה, והרשימה עוד ארוכה.

יוסף טייב: עמותות אלו מסייעות למאות אלפי אזרחי מדינת ישראל ללא הבדלי דת, גזע ומין.

יוסף טייב: הן מחלקות מזון כפשוטו.

יוסף טייב: מדובר בעזרה ישירה לאזרח ללא גזירת קופון.

יוסף טייב: עמותות אלו מצילות חיים ומצילות משפחה.

יוסף טייב: צריך להבין שבין השאר בגלל בעיית הקורונה העמותות האלה לא יכולות לצאת ולגייס כספים בחוץ לארץ.

יוסף טייב: חבריי לסיעה, ובראשם חבר הכנסת ינון אזולאי, פועלים ואף אולי יצליחו להעלות את הנושא בוועדת הכספים.

יוסף טייב: אם אותן עמותות יוכיחו שהן נפגעו בגלל הקורונה, אז אולי יקבלו עזרה.

יוסף טייב: כן, אולי זה הגורל, אבל רוב ראשי העמותות האלה חרדים.

יוסף טייב: כן, חבריי חברי הכנסת, חרדים, מעבר לזה שהם מפיצים את הקורונה הם גם מצילים חיים, מצילים משפחות, עוזרים לאלפי משפחות במדינת ישראל ולא משנה מאיפה הם באים, מאיזה מגזר.

יוסף טייב: רבותיי, אני חושב שהמחויבות שלנו כמדינה היא לעזור לאותן עמותות, לבוא ולתת להן יד, כדי שיוכלו להמשיך בפעולות האדירות שלהן, בעזרה למשפחות זקוקות.

יוסף טייב: כן, תתפלאו, יש משפחות שקופות שאין להן מה לאכול.

יוסף טייב: מקררים ריקים, כן.

יוסף טייב: ולכן אני באמת מבקש מכם, חבריי חברי הכנסת, להעלות את הנושא החשוב הזה לסדר-היום של ועדת הכספים או ועדת העבודה והרווחה, מה שתחליטו.

יוסף טייב: אני חושב שהנושא חשוב וכאוב ומחובתנו לדאוג לאותן עמותות.

יוסף טייב: תודה רבה.

מכלוף מיקי זוהר: תודה רבה לך, אדוני.

מכלוף מיקי זוהר: יעלה להשיב על הדברים סגן שר העבודה, הרווחה והשירותים החברתיים חבר הכנסת משולם נהרי.

מכלוף מיקי זוהר: בבקשה.

משולם נהרי: אדוני היושב בראש, חבריי חברי הכנסת, אדוני השר, משבר הקורונה המחיש לכולנו את החשיבות של המערכות החברתיות וארגוני החברה האזרחית.

משולם נהרי: ארגונים אלה פועלים בשגרה ובחירום ונותנים קשת רחבה של סיוע למגוון רחב של אוכלוסיות.

משולם נהרי: משרד העבודה, הרווחה והשירותים החברתיים רואה חשיבות רבה בחיזוק ארגוני החברה האזרחית גם בשגרה וגם בחירום.

משולם נהרי: משבר הקורונה הביא עימו קשיים רבים למשק כולו ולארגוני החברה האזרחית בפרט.

משולם נהרי: ההכנסה של ארגונים רבים נפגעה דווקא בשעה שהציבור הכי זקוק להם.

משולם נהרי: לפיכך, על מנת לסייע לארגונים חברתיים שאינם זכאים לסיוע דרך כלי הסיוע המרכזי שמפעילה הממשלה, הוחלט על יצירת שותפות ייחודית בין ממשלת ישראל לבין קרנות פילנתרופיות מובילות בארץ והוצאתו לפועל של מיזם משותף לחיזוק ארגונים חברתיים באמצעות תמיכות בגובה 53 מיליון.

משולם נהרי: התקציב מורכב מ-40 מיליון שממשלת ישראל מקצה לזה ועוד 13 מיליון של הקרנות הפילנתרופיות.

משולם נהרי: זה לא כולל את ה-21 מיליון – את זה יש בביטחון תזונתי, כאשר זה כולל גם קמחא דפסחא; זה לא כולל, זה תקציב ייעודי לכך.

משולם נהרי: הסיוע שיינתן באמצעות הקרן יהיה בדרך של מענק כספי שנועד לאפשר לארגונים החברתיים הזכאים לשרוד ולהמשיך את פעילותם בתום המשבר.

משולם נהרי: המהלך, שהוא בגדר שותפות מלאה בין ממשלה לפילנתרופיה, הינו ראשון מסוגו, והתאפשר בתמיכת קרנות פילנתרופיות השואפות לחזק את חוסנה של החברה האזרחית בישראל עקב המשבר ולקדם את ההתגייסות הממשלתית להבטחת המשך פעילותה.

משולם נהרי: המיזם פועל בשותפות מקצועית עם ג'וינט אלכא.

משולם נהרי: כמובן שפורסמו מבחני תמיכה לנושא הזה.

משולם נהרי: הסיוע באמצעות הקרן, בדומה לסיוע ממשלתי באפיקים אחרים, יינתן לארגונים שהכנסתם נפגעה כתוצאה משבר הקורונה.

משולם נהרי: חשוב לציין כי במסגרת הפעולות שנקטה הממשלה בכלל ומשרד העבודה והרווחה בפרט לצורך מתן מענים לאזרחים, הסיוע ניתן לעיתים קרובות באמצעות ארגוני החברה האזרחית, אשר הגדילו את היקף פעולתם על בסיס תקצוב ממשלתי.

משולם נהרי: השר נפגש עם ארגוני חברה אזרחית, והתקיימה התייעצות ציבורית בנוגע למבחן התמיכה בארגונים.

משולם נהרי: כמו כן התקיים דיון מעמיק עם נציגי קרנות הפילנתרופיה השותפות לקרן הממשלתית.

משולם נהרי: השר פועל ללא הפסקה להתאמה ואספקה של המענים לאוכלוסייה נזקקת בישראל, ולרוב המענים ניתנים באמצעות התקשרויות עם ארגוני חברה אזרחית.

משולם נהרי: משרדנו מנטר באופן שוטף את המצב החברתי של תושבי מדינת ישראל ואף מפרסם את הנתונים בצורה שוטפת.

משולם נהרי: חשוב להדגיש: ככל שיוקצה תקציב נוסף, ניתן יהיה לתת מענה לעמותות גם לקראת סוף השנה, ולא רק במסגרת סבב התמיכות הראשון.

משולם נהרי: זאת אומרת, הקריטריונים שיפורסמו גם מאפשרים שאם יהיה תקציב נוסף, יהיה אפשר לתת וגם להאריך.

משולם נהרי: אני חושב שאנחנו יודעים עד כמה חשובה עבודת התרומה של העמותות שהזכרת, ואנחנו גם יודעים, לצערנו, שהן באו במקום מדינת ישראל.

משולם נהרי: לכאורה, זה שירות שהמדינה הייתה צריכה לתת, ובהיעדר השירות הזה באו במקום המדינה הגופים, ארגוני החסד האלה, שעושים עבודת קודש, ובלעדיהם אני לא בטוח שמשפחות יוכלו להתקיים.

משולם נהרי: אבל הם בשטח, הם לא מחכים שיבואו אליהם; הם הולכים, הם מאתרים, הם מציעים, הם מפרסמים, כדי שאנשים לא יתביישו ויסבלו בשקט, ומוכנים לתת להם.

משולם נהרי: לצערנו הרב, עם משבר הקורונה, השמיים סגורים ואי-אפשר להביא תרומות.

משולם נהרי: המצב מאוד קשה, והם נמצאים בקשיים גדולים.

משולם נהרי: אבל זה לא מספיק – כמה שיקצו כסף זה לא מספיק.

משולם נהרי: אפשר יותר, וככל שאנחנו נפעל להביא יותר כסף כן נוכל, בעצם, לא לעזור לעמותות אלא לעזור לאנשים של העמותות שיעזרו לאנשים, כי זו המטרה.

משולם נהרי: תודה.

מכלוף מיקי זוהר: תודה רבה לך, אדוני.

מכלוף מיקי זוהר: ובכן ההצעות לסדר-היום הסתיימו להיום, אבל לפני כן נערוך הצבעה, ואז נוכל לעבור לשאילתות.

מכלוף מיקי זוהר: ההמלצה היא להעביר את זה לוועדת הכספים.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: נא להצביע.

מכלוף מיקי זוהר: הצבעה מס' 13 בעד ההצעה להעביר את הנושא לוועדה – 2 נגד – אין נמנעים – אין ההצעה להעביר את הנושא לוועדת הכספים נתקבלה.

מכלוף מיקי זוהר: ובכן, שתי מצביעות בעד, אפס מתנגדים, אפס נמנעים.

מכלוף מיקי זוהר: אני מוסיף את חבר הכנסת יוסי טייב, חבר הכנסת עופר כסיף, חבר הכנסת מתן כהנא וחברת הכנסת קטי שטרית וסגן השר משולם נהרי, ולכן בסך הכול שבעה בעד, אפס מתנגדים, אפס נמנעים.

מכלוף מיקי זוהר: עכשיו אנחנו יכולים לעבור לשאילתות לשר העבודה, הרווחה והשירותים החברתיים.

מכלוף מיקי זוהר: לאחר מכן תהיה שאילתה נוספת, לשרת העלייה והקליטה.

מכלוף מיקי זוהר: שאילתה מס' 54, של חברת הכנסת קטי קטרין שטרית: ביטול הסייעות לפעוטות האלרגיים למזון במעונות יום.

מכלוף מיקי זוהר: גברתי, בבקשה.

קטי קטרין שטרית: תודה רבה, אדוני היושב-ראש.

קטי קטרין שטרית: סגן השר, השרה פנינה תמנו שטה, אני רוצה לשאול את סגן השר לגבי הפתרון הזמני לתקצוב הסייעות לפעוטות האלרגיים למזון.

קטי קטרין שטרית: הוא עתיד לפקוע, לצערנו הרב, ב-31 באוגוסט 2020, והילדים האלרגיים, לצערנו הרב, יישארו ללא מענה כשסכנה ממשית לחייהם.

קטי קטרין שטרית: ברצוני לשאול אותך, אדוני סגן השר: 1.

קטי קטרין שטרית: האם משרדך מתכוון לקחת תחת אחריותו את נושא סייעות הילדים האלרגיים באופן שייתן מענה קבוע?

קטי קטרין שטרית: 2.

קטי קטרין שטרית: האם בכוונת המשרד לתת פתרון מעשי ולתקצב את הסייעות לפעוטות האלרגיים?

קטי קטרין שטרית: אנחנו יודעים שההבדל בין חיים למוות אצל פעוטות, אם הם אוכלים משהו שהם אלרגיים אליו, זה עניין של עשר דקות, וזה עניין של חיים ומוות.

קטי קטרין שטרית: תודה.

מכלוף מיקי זוהר: תודה רבה.

מכלוף מיקי זוהר: אדוני סגן השר.

משולם נהרי: השאלה הזאת המתינה לך עוד לפני שהלכת לבידוד.

משולם נהרי: כבר הייתה התשובה.

משולם נהרי: אני אומר לך מה התשובה, כי התשובה היא קצת מורכבת.

משולם נהרי: את אמרת את זה ברמז: האם המשרד ימשיך או לא ימשיך?

משולם נהרי: חשוב לנו לדעת למי זה שייך.

משולם נהרי: המשרד עוסק זה זמן רב בסוגיית המענה המתאים לשילובם של ילדים עם אלרגיות מסכנות חיים במעונות היום שבפיקוח המשרד ובמימונו כדי לתת מענה.

משולם נהרי: במהלך השנים האחרונות הקצה המשרד באופן חריג מימון לסייעות עבור ילדים עם אלרגיות מסכנות חיים בעת זמני ההאכלה שרופאה מומחית לאלרגיה קבעה כי הם עומדים בקריטריונים של רגישות לחלב ומולטי-אלרגיה, עד שעתיים ביום.

משולם נהרי: עם זאת, חשוב להבהיר כי המצב הנוכחי מייצר כמה עיוותים: 1.

משולם נהרי: ניצול תקציבי רווחה – התקציב שניתן לטובת הנושא בסך מיליוני שקלים נלקח על חשבון תקציבים ייעודיים לאוכלוסיית רווחה, וזאת אף שלא מדובר באוכלוסיית רווחה.

משולם נהרי: לא שלא מגיע להם, אבל אנחנו מדברים על אוכלוסייה שהיא לא של רווחה, כי אוכלוסיית הרווחה מטופלת.

משולם נהרי: גם אלה מטופלים באותה מסגרת של ילדי רווחה, מפני שאנחנו לא מוכנים להפקיר את כל הנושא הזה, מפני שזה באמת נושא של חיים ומוות.

קטי קטרין שטרית: האלרגיה לא מבדילה בין ילד של רווחה לבין ילד לא של רווחה.

משולם נהרי: כן, כן, אבל ממשלת ישראל והאוצר, לצערנו, מבחינים בין משרד למשרד.

משולם נהרי: אני תכף אגע.

משולם נהרי: אני פשוט נכנסתי לנושא הזה, לכן אני גם מעדכן אותך.

משולם נהרי: 2.

משולם נהרי: פתיחת תיק רווחה – לצורך הרישום, ההכרה בנזקקות והמימון לשם קבלת השירות נדרשת המשפחה לפתוח תיק במחלקת הרווחה ברשות המקומית, אף שכאמור לא מדובר באוכלוסיית רווחה כלל.

משולם נהרי: 3.

משולם נהרי: השתתפות הרשות המקומית במימון – בדומה ליתר שירותי הרווחה, הרשות המקומית נדרשת להשתתפות ב-25% מעלות השירות, מה שנקרא מצ'ינג.

משולם נהרי: הדבר יצר נטל על הרשות המקומית אף שאינו מתוקצב.

משולם נהרי: זה לא שאנחנו מסכימים לזה, אבל המרכז לשלטון מקומי הודיע כמה פעמים כי מתן שירות זה באמצעות המחלקות לשירותים חברתיים יופסק.

משולם נהרי: גם עכשיו, התאריך שציינת – זה מה שהודיעו מהמרכז לשלטון מקומי בראשותו של חיים ביבס, שמ-31 באוגוסט – לא להמשיך לממן את הנושא הזה.

משולם נהרי: בימים אלו פועל המשרד למציאת פתרון שיאפשר את קליטת הילדים והמשך מתן השירות במעונות היום בראשית שנת הלימודים הקרובה.

משולם נהרי: אני רוצה להגיד לך שהייתה לנו ישיבה עם אגף התקציבים באוצר, ואני עמדתי על כך.

משולם נהרי: אמרתי: רבותיי, כשמדובר בשאלה של חיים ומוות, אף אחד לא יכול לבוא אחר כך ולהגיד שזה תלוי בתקציב או לא תלוי בתקציב.

משולם נהרי: כולם ייתנו את הדין.

משולם נהרי: דבר ראשון שצריך לעשות זה לא להפסיק את השירות הזה.

משולם נהרי: אומנם נכון שהשירות הזה שייך למשרד החינוך, הנושא של הסייעות, ומשרד הרווחה מממן את זה.

משולם נהרי: אני לא יודע אם חשבת על זה, אבל הסיבה היא ההתקשרויות, כלומר, משרד הרווחה יכול לעבוד באמצעות הרשויות המקומיות.

משולם נהרי: יש התקשרות, הם יכולים לעשות את זה ולהעביר את זה לספק והכול.

קטי קטרין שטרית: לא, עד שהפעוטות לא יעברו למשרד החינוך, הם עדיין נמצאים תחת החסות של משרד הרווחה.

משולם נהרי: כן.

משולם נהרי: למרות שזה בתקציב על חשבון רווחה, ואין מספיק תקציב, ולוקחים את זה מתקציבים ייעודיים אחרים, אנחנו לא ניזום הפסקה כזאת.

משולם נהרי: אבל מה שעושה המרכז לשלטון המקומי – הוא הולך כל הזמן ומודיע, כבר כמה שנים: זהו, בשנה הבאה אנחנו מפסיקים עם זה.

משולם נהרי: אנחנו גם בהידברות.

משולם נהרי: אני נוטה להאמין שגם הפעם יאריכו את הנושא הזה, ואנחנו עובדים על זה.

משולם נהרי: מצד שני, אנחנו גם מחפשים פתרון עם משרד האוצר, שיביא את התקציב המיוחד, נעביר אותו לאגף המעונות והם יוכלו לעשות.

משולם נהרי: למרות שאגף המעונות לא יודע לעשות את זה מול גופים בהתקשרות, אלא דרך השלטון המקומי יותר קל, אבל אנחנו נעשה את הכול בשביל שהדבר הזה לא ייפסק.

מכלוף מיקי זוהר: תודה רבה, אדוני.

מכלוף מיקי זוהר: שאילתה מס' 123, של חבר הכנסת עופר כסיף: יישום הסכם לבטיחות בתעסוקה.

מכלוף מיקי זוהר: בבקשה, אדוני.

עופר כסיף: תודה רבה.

עופר כסיף: אדוני סגן השר, אדוני היושב-ראש, חברי הכנסת, בנובמבר 2018 נחתם עם ההסתדרות הסכם הבטיחות בענף הבנייה.

עופר כסיף: מספר ההרוגים עולה מאז ומרבית סעיפי ההסכם לא יושמו, למרות התחייבות המדינה בכלל ומשרד העבודה והרווחה בפרט.

עופר כסיף: רצוני לשאול: 1.

עופר כסיף: מה מצב יישום סעיפי ההסכם כיום?

עופר כסיף: 2.

עופר כסיף: מהם הצעדים אשר ננקטו עד כה?

עופר כסיף: 3.

עופר כסיף: האם קיימת תוכנית כוללת לטיפול בנושא?

מכלוף מיקי זוהר: תודה רבה.

מכלוף מיקי זוהר: סגן השר.

משולם נהרי: הנושא הזה עלה לפני שבועיים, ואני עמדתי פה מעל הדוכן.

משולם נהרי: התשובה הייתה ארוכה, ארוכה מאוד, עם נתונים ועם הכול.

משולם נהרי: חברך לסיעה אוסאמה סעדי העלה את הנושא הזה, את השאילתה הזאת, נדמה לי כשאילתה דחופה.

משולם נהרי: פרסתי את כל הנושא של יישום ההסכם שהיה עם ההסתדרות.

משולם נהרי: היה פה גם שר המשפטים, שחתם בכובעו כיו"ר ההסתדרות על ההסכם הזה.

משולם נהרי: אמרתי את כל הדברים שבוצעו.

משולם נהרי: הדברים האלה הלוא כתובים בדברי הכנסת, אפשר לראות את זה בפרוטוקול.

משולם נהרי: אם תרצה אני יכול גם פה, אבל פה זה ייקח לך לפחות 20 דקות.

משולם נהרי: אני רוצה רק לגעת בנקודה חשובה מאוד שעלתה פה.

משולם נהרי: רוב הדברים בוצעו, אבל שני דברים לא בוצעו, וגם לדעת אבי ניסנקורן וגם היו"ר יריב לוין ועוד הם הליבה של ההסכם, וזה הנושא של הפיגומים והנושא של רשתות מגן.

משולם נהרי: הנושא של הפיגומים – אנחנו יודעים מה הסכנה: נופלים משם ונהרגים.

משולם נהרי: ההרוגים בתאונות העבודה זה בפיגומים.

משולם נהרי: גם אתמול היה מקרה בחדרה שמישהו נפל ומת.

משולם נהרי: הנושא הזה לא בוצע.

משולם נהרי: מדוע לא בוצע?

משולם נהרי: אני אמרתי את התשובה הזאת: מכון התקנים הישראלי היה אמור לקיים בדיקות ולאשר ליבואנים ויצרני הפיגומים עמידה בתקן ישראלי שנקרא 1139.

משולם נהרי: זה בעצם תקן אירופי משופר.

משולם נהרי: הוסיפו לו הגבלות, לתקן הישראלי, וקוראים לו תקן ישראלי 1139, אבל הבסיס שלו זה התקן האירופי.

משולם נהרי: לצערנו, מכון התקנים לא עמד בהתחייבות זו, וכיום אין ביכולתו לקיים את הבדיקה הפיזית הנדרשת לצורך העמידה בתקן.

משולם נהרי: עכשיו אני רוצה לצטט.

משולם נהרי: היה דיון בוועדת העבודה בנושא הזה של הפיגומים, כי רשתות המגן קשורות לפיגומים, זאת אומרת, כשיהיה תקן לפיגומים, זאת לא בעיה – כבר מאשרים גם את רשתות המגן.

משולם נהרי: אתה צריך לדעת איזה פיגומים לפני שאתה דן ברשתות מגן.

משולם נהרי: בוועדה שהייתה, התקיימה – אני מצטט, תקשיב, מהוועדה שהייתה ב-31 בדצמבר 2018, את דבריו של נציג מכון התקנים: "פנה אלינו הרגולטור וביקש שנעמיד יכולות בדיקה מעכשיו לעכשיו".

משולם נהרי: תוך חודש – "תוך חודשיים עד שלושה תהיה לנו כבר יכולת בדיקה.

משולם נהרי: תוך שבועיים, כפי שאומרים, יש לך תקן – אתה צריך לעשות תכנון, ייצור וכדומה.

משולם נהרי: אנחנו מניחים שאם הייצור המקומי או היבוא, בהתאמה לדרישות התקן והתקנות יפורסמו, אנחנו ניתן את כל הבדיקה כפי שצריך.

משולם נהרי: אין שום בעיה".

משולם נהרי: אני הייתי נותן להם חצי שנה, אבל אנחנו כבר שנה וכמעט שמונה חודשים, אנחנו בחודש השמיני לאחר השנה, ולא נעשה שום דבר.

משולם נהרי: בזרוע העבודה קיימו דיונים עם מכון התקנים, לחצו, ביקשו, וכך הם אומרים, וזה פורסם: "מאז ינואר 2019 קיימו נציגי זרוע העבודה וההסתדרות דיונים רבים לטובת קידום הנושא מול מכון התקנים, ללא הצלחה.

משולם נהרי: בחוץ לארץ קיימים פיגומים רבים שעומדים בתקן האירופי עם בדיקות של מעבדות מוסמכות, ויכולים לעמוד לכאורה גם בתקן הישראלי, אך מכון התקנים לא אישר לאף יבואן או יצרן עמידה בתקן, למרות מסמכים רבים שהובאו לפניו.

משולם נהרי: מינהל הבטיחות אף סיפק מסמכים רבים המעידים על עמידה של מוצרי פיגומים במבחני מעבדות בחו"ל וטרם נבחנו.

משולם נהרי: ההצעה של מכון התקנים לפני כמה חודשים לבניית מתקן ניסוי הייתה כרוכה בעולת תקציבית ניכרת, והצריכה זמן היערכות בלתי סביר של כשנתיים.

משולם נהרי: אנחנו חוזרים ודורשים ממכון התקנים לעמוד בהתחייבותו לבדיקה ואישור הפיגומים בשנה הקרובה, כולל אישור ייבוא פיגומים בערוץ הגרמני, כפי שאושר על ידי מכון התקנים לפני חודשים".

משולם נהרי: תראה, יש פה דבר מאוד מוזר.

משולם נהרי: אנחנו תלויים, חיינו תלויים במכון התקנים.

משולם נהרי: מכון התקנים – לא מצאתי סיבה מדוע לוקח להם כל כך הרבה זמן לאשר תקן שהוא קיים באירופה, והוא טוב לגרמנים, והוא טוב לכולם בחו"ל, ויש שם מספיק אנשי מקצוע שיכולים להעריך את חוזקו ואת היכולות שלו, והעסק הזה לא זז.

משולם נהרי: לכן אני לא מבקש למרוח את התשובה פה.

משולם נהרי: התשובה פה מהדהדת.

משולם נהרי: מכון התקנים – צריך למצוא דרך איך להביא את מכון התקנים כדי הנושא הזה יאושר.

משולם נהרי: אנחנו לא צריכים תקן חדש.

משולם נהרי: התקן האירופי יכול להיות טוב גם לנו.

מכלוף מיקי זוהר: תודה רבה.

מכלוף מיקי זוהר: שאלה נוספת לחבר הכנסת עופר כסיף, שאלת המשך.

עופר כסיף: תודה רבה, אדוני סגן השר.

עופר כסיף: לא איכנס עכשיו לענייני הביורוקרטיה, אבל יש לי שאלה אחרת, שהיא תלויה לחלוטין אך ורק במדיניות הממשלה.

עופר כסיף: הייתה ועדת אדם בזמנו, ולוועדת אדם יש מסקנות.

עופר כסיף: מדוע המשרד לא מיישם את המסקנות האלה בנוגע להקמת רשות לאומית לבטיחות ולבריאות תעסוקתית?

עופר כסיף: יש כבר את מסקנות הוועדה, אז למה זה לא מיושם?

עופר כסיף: למה הם לא מקדמים הצעת חוק בטיחות, שכבר גובשה גם במשרד בעבר?

עופר כסיף: זה תלוי אך ורק במשרד ובממשלה – לא במכון התקנים ולא בשום מערכת פקידותית.

מכלוף מיקי זוהר: תודה רבה.

מכלוף מיקי זוהר: יענה סגן השר, בבקשה.

משולם נהרי: אני לא בקי במסקנות הוועדה, אבל היום עוד ישבנו על כל הנושא הזה כדי למצוא דרך – או בתקנות לעשות שינויים; הרי הגשנו תקנות בשבוע שעבר, וביקשנו להאריך – התקנות חייבו לבצע את זה עד 27 ביולי, וזה לא בוצע, אז ביקשנו ארכה של עוד שנה.

משולם נהרי: לומר לך שבתוך השנה תיפתר הבעיה מבחינת מכון התקנים – לא יודע, אבל אני אומר לך שאנחנו בוחנים גם את הנושא של חקיקה וגם את הנושא של התקנות – לשנות, לעגן.

משולם נהרי: אם אפשר לעשות את זה רק בתקנות, ננצל את התקנות, ואם זה לא מספיק בתקנות, לא נהסס ללכת גם על חקיקה, כי אני חושב שבנושא הזה כבר פשוט הגזימו.

עופר כסיף: אני הגשתי שתי הצעות חוק בנושא.

עופר כסיף: מקווה שהממשלה תתמוך.

מכלוף מיקי זוהר: תודה רבה.

מכלוף מיקי זוהר: שאילתה מס' 134, של חבר הכנסת מתן כהנא: למידה מרחוק במכון להכשרה טכנולוגית.

מכלוף מיקי זוהר: בבקשה, אדוני.

קריאה: למה – – –

מכלוף מיקי זוהר: שאלה מצוינת.

מכלוף מיקי זוהר: אנחנו נעביר את זה לידיעת היושב-ראש.

מתן כהנא: אדוני היושב-ראש, אדוני סגן השר, גברתי השרה, המכללות בארץ המנוהלות דרך המל"ג סגרו את שעריהן והציעו אפשרות למבחן ולמידה מקוונים, בעוד המכון להכשרה טכנולוגית אינו נענה לבקשות הסטודנטים ליישור קו עם הסטנדרטים האקדמיים ללמידה מרחוק.

מתן כהנא: רצוני לשאול: מדוע לא ניתנה הנחיה למכון להכשרה טכנולוגית לאפשר לסטודנטים למידה ובחינה מרחוק?

משולם נהרי: עם תחילת ההגבלות לנוכח התפשטות נגיף הקורונה הנחה מה"ט באופן מיידי את המכללות לעבור להוראה מקוונת, אף שתשתיות המערכת שונות מאלו המצויות ברשות האקדמיה.

משולם נהרי: בהתאם להנחיה שיצאה, עברו בזמן קצר 70% מהקורסים לפורמט מקוון, וכ-70% מהסטודנטים עברו ללמידה מרחוק.

משולם נהרי: זאת ועוד, מערך בחינות פרויקט הגמר של מה"ט עבר אף הוא לפורמט מקוון באופן מיידי, כדי למנוע הגעה פיזית למכללות, בלי שהדבר יוביל לפגיעה בדפלום הסטודנטים.

משולם נהרי: בהמשך, אפשר צו בריאות העם חזרה להוראה פרונטלית, וזו בוצעה על מנת לאפשר לסטודנטים להשלים לימודים, שכן בשונה מהאקדמיה, הלימודים במה"ט מבוססים על התנסות מעשית, מעבדות ופרקטיקה.

משולם נהרי: לצד זה יש לומר כי מערך הבחינות במכללות הטכנולוגיות אכן לא עבר לפורמט מקוון באופן מלא, לנוכח חסמים שעלו ביחס לשני הרכיבים הנדרשים לצורך זכאות לדיפלומה במכללות: 1.

משולם נהרי: עמידה בדרישות הפנימיות של המכללות; 2.

משולם נהרי: עמידה בבחינות הממלכתיות, שכוללות בחינות כתובות ו/או מעשיות ופרויקט גמר.

משולם נהרי: ביחס לדרישות הפנימיות של המכללות, בדומה לאקדמיה, גם הבחינות הפנימיות במכללות הטכנולוגיות מתבצעות בהתאם לנהלים הפנימיים של המוסדות.

משולם נהרי: בהתאמה, אף שמה"ט המליץ למכללות הטכנולוגיות לבצע את הבחינות הפנימיות באופן מקוון ככל הניתן, למכללות ניתן שיקול דעת רחב בהיבט זה.

משולם נהרי: בסוף זה גם שיקול דעת שלהם לגבי היכולות שלהם, מתוך הבנה של קשיים שעימם מתמודדות מכללות שונות במעבר לבחינה מקוונת, ובפרט אל מול תאריך היעד הקרב ובא של הבחינות הממלכתיות, אשר הוצב בפני המכללות כעובדה מוגמרת.

משולם נהרי: ביחס לבחינות הממלכתיות יש להדגיש כי מערך הבחינות הממלכתיות הוא מערך מורכב, וכל בחינה נכתבת בקפידה ועוברת כמה הליכי בקרה על מנת שלא לפגוע באיכות הבחינה.

משולם נהרי: ניתן להקביל בחינות אלה לבחינות רישוי והסמכה נוספות במקצועות הבריאות, ברפואה, ראיית חשבון וכיוצא בזה, הממשיכות גם הן להתקיים פיזית.

משולם נהרי: בלוח הזמנים הנתון אין כל יכולת להמיר בחינות ממלכתיות שנכתבו במשך חודשים לחלופה אחרת.

משולם נהרי: ברמת ההיערכות הטכנית לביצוע בחינות מרחוק נדרשת רכישת מערכות מתאימות לביצוע בחינות, פיקוח עליהן ועוד.

משולם נהרי: שיקול נוסף בהיבט זה הינו השמירה על טוהר הבחינות, כאשר היבט זה מחייב היערכות ייחודית לזיהוי של סטודנטים, פיקוח ובקרה.

משולם נהרי: היבט זה מקבל משנה תוקף בארבע מגמות הלימוד במה"ט שבהן הבחינות הממלכתיות מהוות במקביל גם את בחינות הרישוי.

משולם נהרי: אין צורך להכביר במילים על חשיבותה של בחינת הגמר במגמות אלו, שהן המגמות הגדולות ביותר מבחינת מספר הסטודנטים.

משולם נהרי: נכון להיום יש כבר אישור של משרד הבריאות לקיים את הבחינות באופן פרונטלי, ואלו יתקיימו בהתאם להנחיותיו.

משולם נהרי: יתרה מזו, מה"ט אף הנחה את המכללות הטכנולוגיות לקיים את הבחינות הממלכתיות תחת כמה תנאים מחמירים: הגבלת מספר המשתתפים בכיתה, כולל המשגיחים, ל-15; שמירה על מרחק של שני מטרים מנבחן לנבחן תוך עטיית מסכה; הפרדת סטודנטים הנמצאים בקבוצת סיכון לכיתות בחינה נפרדות; הוספת מועד בחינה שלישי כדי לאפשר לסטודנטים שנבצר מהם לגשת לאחד המועדים לגשת לבחינה הממלכתית.

משולם נהרי: לבסוף, חשוב להדגיש כי ישנן קבוצות רבות בישראל שאין באפשרותן לגשת לבחינות מקוונות.

משולם נהרי: על סטודנטים אלו נמנים סטודנטים חרדים, סטודנטים בדואים בנגב וקבוצות נוספות.

משולם נהרי: שם הגישה לאינטרנט ומחשבים ניידים פחותה.

משולם נהרי: הייתה בעיה שהיינו צריכים להתמודד איתה כאשר אפשרו להם ללמוד דרך הטלפון, וגם זה – היו עוררין על זה ורצו להפסיק את זה, ובסוף זה עבר, לפחות לאותה תקופה.

משולם נהרי: העברת פורמט הבחינות הממלכתיות לבחינות מקוונות עלולה לפגוע דווקא בסטודנטים אלו, המיוצגים במערכת בשיעורים גבוהים יחסית.

משולם נהרי: לפיכך, וכדי לשמור על בריאות הסטודנטים והסטודנטיות ולמנוע התפשטות של המחלה בלי לפגוע בציבור הסטודנטים וביכולת ההשתלבות שלהם בשוק העבודה עם סיום הלימודים, מה"ט ממשיך בבחינות פרונטליות, לצד שילוב של הוראה מקוונת, בחינות פרויקט גמר מקוונות והוראה פרונטלית בהתאם להוראות משרד הבריאות.

מתן כהנא: אפשר שאלה משלימה?

מכלוף מיקי זוהר: כן, בבקשה.

מכלוף מיקי זוהר: שאלת המשך של חבר הכנסת מתן כהנא.

מתן כהנא: אדוני סגן השר, אותו סטודנט שעכשיו סיים ללמוד, בוא נניח סיים ללמוד ב-2019, יוצא לשוק העבודה.

מתן כהנא: עד אותו רגע אין לו משכורת.

מתן כהנא: מה יהיה עליו?

מתן כהנא: אתה מבין, ב-2019 אין לו משכורת, אין לו על מה להצהיר, אבל הוא כבר בשל לשוק העבודה.

מתן כהנא: יש לנו איך לעזור לו?

מתן כהנא: או בוא ניקח למשל אישה, נקרא לה קרן, שבשנת 2019, לא עלינו, שלוש לידות שקטות היא עברה; בעלת עסק, שנים עובדת כמו שצריך, אבל ב-2019 אין הכנסות.

מתן כהנא: מה היא תעשה?

מתן כהנא: גם האסונות האלה של הלידות השקטות, ומייד אחרי זה גם אין פרנסה.

מתן כהנא: איך אנחנו עוזרים להם, אדוני השר סגן?

משולם נהרי: זה לא קשור למכללות.

מתן כהנא: אבל אתה, אדוני, סגן שר העבודה והרווחה.

משולם נהרי: לא, אני רק רציתי קודם כול לוודא שזה לא קשור, כדי שנסגור – – –

מתן כהנא: בגלל שאני סומך עליך שאתה בקיא בכל מה שקורה במשרד.

משולם נהרי: לא, זה לא – להיות בקיא במשרד, כמי שעבד בשירות המדינה, אני יודע כמה זמן זה לוקח.

משולם נהרי: לא מה שאומרים היום פה, מעל הדוכן, אחרי שבוע-שבועיים – וכבר מכירים את הכול.

משולם נהרי: להכיר לוקח הרבה זמן.

משולם נהרי: אבל הנושא הזה הוא במסגרת כל הפתרונות שנותנים לכל אלה שאין להם שכר או שנפגעו או שבחל"ת או הכול.

משולם נהרי: כל הדברים הללו צריכים להיות באותה חבילה.

מכלוף מיקי זוהר: תודה רבה, אדוני.

משולם נהרי: תודה.

מכלוף מיקי זוהר: תודה רבה לסגן השר.

מכלוף מיקי זוהר: שאילתה אחרונה בסדר-היום.

מכלוף מיקי זוהר: אתה יכול לרדת, אדוני, כי תשיב עליה השרה פנינה תמנו שטה.

מכלוף מיקי זוהר: אבל ראשית, שאילתה מס' 175, של חבר הכנסת אנדרי קוז'ינוב – – –

קריאה: – – –

מכלוף מיקי זוהר: מה?

פנינה תמנו: אחרונים חביבים.

אנדרי קוז'ינוב: אנחנו אחרונים.

מכלוף מיקי זוהר: כן.

מכלוף מיקי זוהר: סיוע ישיר לעולים בעת משבר הקורונה.

מכלוף מיקי זוהר: בבקשה, חבר הכנסת קוז'ינוב.

מכלוף מיקי זוהר: תשיב חברת הכנסת ושרת הקליטה והעלייה פנינה תמנו שטה.

מכלוף מיקי זוהר: בבקשה, גברתי, את מוזמנת לדוכן.

אנדרי קוז'ינוב: תודה, אדוני היושב-ראש.

אנדרי קוז'ינוב: גברתי השרה, ברשותך, או שנמתין?

מכלוף מיקי זוהר: אתה יכול להתחיל, אדוני.

מכלוף מיקי זוהר: אתה יכול.

אנדרי קוז'ינוב: את ומשרדך, גברתי השרה, קיבלתם הבטחה מהאוצר לתקצוב תוכניות שונות, וביניהן גם סיוע ישיר לעולים שעלו אחרי ספטמבר 2019, או בעצם מאמצע שנת 2019.

אנדרי קוז'ינוב: מדובר ב-80 מיליון שקל, ומתוכם עד כמה שאני מבין בין 20 ל-30 מיליון שקל מיועדים לסיוע ישיר.

אנדרי קוז'ינוב: אני רוצה לשאול: 20–30 מיליון שקל האלה מיועדים לעולים שתקופת סל הקליטה שלהם למעשה הסתיימה, והם נסמכים על דמי הקיום מטעם משרד הקליטה.

אנדרי קוז'ינוב: אז השאלה היותר-ספציפית: מהו קהל היעד שיקבל את התמיכה הזאת?

אנדרי קוז'ינוב: כיצד הדבר יבוא לידי ביטוי?

אנדרי קוז'ינוב: שאלה נוספת: מהם בעצם הסכומים המדויקים שמיועדים לכך ומהי תקופת הסיוע?

פנינה תמנו: תודה רבה, חבר הכנסת קוז'ינוב.

פנינה תמנו: ברשותך, אדוני היושב-ראש, ראשית, אני רוצה להודות לך על השאלה.

פנינה תמנו: כפי שאתה יודע, לנוכח המשבר הבריאותי והכלכלי החמור נדרשה הממשלה גם להזרים וגם לאשר תקציבים וסכומים גדולים מאוד, הן למניעת ההתפשטות של הנגיף וטיפול מיידי בחולים שנדבקו בו והן לצורך סיוע משמעותי למשק כדי לאפשר לצלוח את המשבר, גם בריאותית וגם כלכלית, באמצעות סיוע ישיר לאזרחים ולעסקים.

פנינה תמנו: בתוך זה, כחלק מתוכנית הסיוע הכלכלי, היה מאוד חשוב לי לעשות את הבדיקות שלנו ולבדוק את מצבם של העולים החדשים, והצפתי את העובדה שיש כרגע 28% אבטלה בקרב עולים חדשים.

פנינה תמנו: אנחנו בדקנו עולים חדשים מהשנתיים האחרונות, מה גם שהנושא הזה עלה גם בוועדת העלייה והקליטה.

פנינה תמנו: כשאנחנו משווים את זה לשאר האוכלוסייה, אנחנו מדברים על אחוזי אבטלה של 20%, ו-28% זה באמת נתון שגם בממשלה הופתעו ממנו.

פנינה תמנו: לכן, תוכנית הסיוע שאיתה ניגשנו למשא ומתן וגם לדרישה מהאוצר הייתה מורכבת משני חלקים: החלק הראשון – אנחנו רצינו לעזור לעולים החדשים שנמצאים כאן ויושבים עכשיו בבית והם רק שנתיים בארץ, שנה בארץ, ואין להם סיוע כלכלי.

פנינה תמנו: אתה יודע, לרוב אומרים: תיתנו חכה, לא דגים, אבל יש מצבים שצריך לתת דגים.

פנינה תמנו: אז כפי שאתה מכיר, יש את סל הקליטה, וזה קבוע בחוק, וסל הקליטה ניתן רק בחצי השנה הראשונה, אבל לאחר חצי שנה אנחנו נותנים את הסיוע למשפחות שמבקשות מהמשרד שלי ומהשלוחות סיוע כלכלי, והרבה מהעולים החדשים מקבלים סוג של הבטחת הכנסה, דמי קיום, שזה אומנם לא אותו סכום שנותנים בביטוח לאומי, אבל בהחלט סכומים מכובדים.

פנינה תמנו: אנחנו יודעים לתפעל את הדבר הזה.

פנינה תמנו: בתוך ה-80 מיליון, כמו שאמרתי, הדבר הראשון היה גם לתת את הסיוע לעולים חדשים שעלו, לשאלתך, מ-1 בספטמבר 2019, זאת אומרת עצרנו במובן מסוים את הריצה של ספירת הזמן של סל הקליטה שניתן, כי בדרך כלל סל קליטה ניתן רק לחצי שנה.

פנינה תמנו: אנחנו, מבחינתנו, החלטנו להרחיב את הסיוע, ומי שייהנה מכך יהיו האנשים שהגיעו מ-1 בספטמבר ושאין להם יכולת להתפרנס, וזו תוספת מיוחדת, וזה עד 30 ביוני 2020.

פנינה תמנו: זאת אומרת, כל מי שעלה מ-1 בספטמבר 2019 עד 30 ביוני 2020 יקבל מתוכנית הסיוע, התוכנית של הסיוע המיוחד הזה כולה זה 27 מיליוני שקלים.

פנינה תמנו: הנדבך השני זה השקעה בתוכנית תעסוקה מיידית ונרחבת – ואנחנו מכירים את החסמים המיוחדים שיש לעולים חדשים.

פנינה תמנו: החסם הראשון הוא החסם השפתי, אבל מעבר לחסם השפתי יש גם חסמי סטיגמה או חסמים של מעסיקים שמעדיפים, כשמגיעים אליהם מרואיינים, לקחת אנשים דוברי השפה, ומבחינתנו, אנחנו צריכים לתמרץ גם את המעסיקים להעסיק עולים חדשים.

פנינה תמנו: אבל מעבר לכך, כל שוק העבודה משנה את פניו, ואנחנו עדיין לא יודעים לאן הוא הולך.

פנינה תמנו: יש הרבה מאוד משרות שהיו מעסיקים בהן יותר, ואנחנו רואים שיש בהן היום יותר מפוטרים, ולעומת זאת משרות אחרות שנפתחות בפני העולים החדשים.

פנינה תמנו: אנחנו יודעים שאנחנו צריכים לתת גם הכשרות תעסוקתיות, גם קידום העסקת אקדמאים שסיימו לימודים.

פנינה תמנו: יש לנו גם תוכניות במינהל הסטודנטים שהן תוכניות עם קשר ישיר ואוריינטציה תעסוקתית, ואנחנו רואים בכך חשיבות מאוד מאוד גדולה בכל מה שקשור לתוכנית התעסוקה ולתת את המעטפת הנדרשת.

פנינה תמנו: לזה אנחנו נקצה כ-42 מיליוני שקלים.

פנינה תמנו: הנדבך השלישי הוא מימון ואוצ'רים.

פנינה תמנו: זה עלה לא אחת גם בדיונים שלנו באופן שוטף במשרד, אבל מעבר לכך – גם בוועדת העלייה והקליטה, שאני הגעתי ועשיתי שם סקירה.

פנינה תמנו: נושא הוואוצ'רים ללימודי שפה, ולא רק זה אלא גם האולפנים שאנחנו מכירים – לצערנו הייתה תקופה של הגבלות, ונאלצנו לעצור כתוצאה מההגבלות והריחוק החברתי שהממשלה החליטה להכניס כדי לנסות למגר את המגפה.

פנינה תמנו: ברגע שנקבל את התקציב – אגב, השבוע אנחנו אמורים לקבל את התקציב ממשרד האוצר.

פנינה תמנו: עד היום הכסף לא הגיע, כי זה אושר רק בשבוע שעבר, ויש פרוצדורות כאלה ואחרות.

פנינה תמנו: בעזרת השם השבוע נקבל את התקציב הזה, וללא ספק זה ייתן הרבה מאוד אוויר, תחילה לאולפנים וללימודי העברית, ובטח בנושא התעסוקה, וכמובן – הסיוע שאמרתי בנושא המענקים.

פנינה תמנו: אני רוצה להזכיר לך, ידידי חבר הכנסת אנדרי קוז'ינוב, שכשנכנסתי למשרד גם גיליתי שהייתה אפליה לרעה של העולים החדשים, שלא קיבלו מהמענק הראשון את ה-500 שקלים.

פנינה תמנו: זה תיקון שעשינו מייד, המשרד לבד, מתוך התקציבים של המשרד, כדי לתקן את האפליה הזאת וכדי להשמיע קול ברור של האוכלוסייה, שהיא חלק בלתי נפרד מהחברה הישראלית – כמובן, עם הסיוע והצרכים המיוחדים שאנחנו צריכים לדאוג להם, ואני בראש המשרד – ואישרנו את המענק הזה.

פנינה תמנו: מעבר לסיוע של 80 מיליון שקלים, אני נלחמתי על כך שהעולים החדשים ייכנסו לתוך האוכלוסיות המוחלשות שמקבלות כפל מענק.

פנינה תמנו: זה מאוד משמח אותי שהם באמת נמנים עם האוכלוסיות שיקבלו את המענק הכפול.

פנינה תמנו: אני רק יכולה לומר לך שבתוך הרחבת הסיוע הרווחתי בסל הקליטה, וגם הרחבת זמן הזכאות, לדוגמה, זוג עולים פלוס ילד יקבלו מענק בסכום של 3,500 בפעימה אחת, בעוד רווק ללא ילדים יקבל מענק בסכום של 1,000 שקלים.

פנינה תמנו: זוג פלוס שני ילדים – 3,750, וזוג פלוס שלושה ילדים יקבלו 4,000 שקלים ומעלה, וזה יתפרס על שתי פעימות, לא רק פעימה אחת.

פנינה תמנו: אני חושבת שאלה סכומים שאנחנו יכולים לברך עליהם.

פנינה תמנו: לסיום אני רק אומר שאני גם מודה לשר האוצר ישראל כץ, שרואה איתי עין בעין את החובה שלנו לדאוג לעולים החדשים, ומעבר לכך, ליושב-ראש ועדת העלייה והקליטה, שבאופן נחוש מנהל את הדיונים וגם מוביל לפתרונות יצירתיים, וכמובן לכם, חברי הכנסת שרואים את העולים לנגד עיניהם.

פנינה תמנו: תודה רבה לך, חבר הכנסת קוז'ינוב.

מכלוף מיקי זוהר: תודה רבה.

אנדרי קוז'ינוב: תודה רבה, ואם אפשר – שאלת המשך.

מכלוף מיקי זוהר: שאלת המשך.

מכלוף מיקי זוהר: בבקשה, אדוני.

אנדרי קוז'ינוב: רק לוודא, גברתי השרה: אמרת שההרחבה היא עד 30 ביוני 2000.

פנינה תמנו: 2020.

אנדרי קוז'ינוב: סליחה, 2020.

אנדרי קוז'ינוב: לנוכח העובדה שאנחנו במצב אבטלה מאוד קשה, ולמרות הניסיונות לשלב את העולים בשוק העבודה – כפי שאמרת, יש מחסום שפתי ומחסום בשילוב בעבודה – חשבתי שראוי לקדם את נושא האבטלה לאותם עולים שאין להם שום יכולת להשלים את תקופת האכשרה לאבטלה בתקופה הזאת.

אנדרי קוז'ינוב: אני רק מקווה שתשקלי גם את הנושא הזה בחיוב ונוכל לקדם גם את זה.

אנדרי קוז'ינוב: נוצר כרגע מצב – אני מקווה שתוכלי להתייחס לזה כרגע – נוצר מצב שהעולים נדרשים לחצי שנה של אכשרה בעבודה על מנת לקבל את דמי האבטלה בהמשך.

אנדרי קוז'ינוב: זה די נמנע מהם, כי במצב האבטלה דהיום, כידוע, 20% מהאוכלוסייה הכללית לא יכולים למצוא עבודה.

פנינה תמנו: אם אתה מדבר על אותה חצי שנה דלתא בין סל הקליטה לבין היכולת לקבל קצבאות מביטוח לאומי, אני רק יכולה לומר לך שזה מהלך שאנחנו מובילים, ואנחנו כבר בקשר ישיר ובדיונים עם ביטוח לאומי.

פנינה תמנו: אני שוחחתי כמה פעמים עם מנכ"ל ביטוח לאומי מר מאיר שפיגלר.

פנינה תמנו: אם אנחנו נלך למתווה של השינוי הזה, אנחנו נלך רק למתווה שייטיב עם העולים החדשים, ולא נעשה חלילה מהלך שאנחנו רוצים לעזור לעולים ולפעמים, כשאתה עושה שינוי חקיקה כזה או אחר, הוא לא בהכרח מיטיב עם האוכלוסייה שאיתה רצית להיטיב.

פנינה תמנו: לחלוטין זה נמצא על שולחני.

פנינה תמנו: תודה רבה.

אנדרי קוז'ינוב: תודה רבה.

מכלוף מיקי זוהר: תודה רבה לכל החברים.

מכלוף מיקי זוהר: לכן, אחרי סיום השאילתות הללו אפשר להכריז כי תם סדר-היום.

מכלוף מיקי זוהר: הישיבה הבאה תתקיים ביום שני, כ' באב התש"ף, 10 באוגוסט 2020, בשעה 16:00 בדיוק.

מכלוף מיקי זוהר: ישיבה זו נעולה.

מכלוף מיקי זוהר: תודה.